CONECTAREA 
INTERPERSONALĂ 


Vindecare pentru noi înşine 
şi pentru relațiile noastre 


O viziune absolut nouă 


LARRY CRABB 


IMAGO DEI 
ORADEA, 2007 


Descrierea CIP a Bibliotecii Naţionale a României 


CRABB, LARRY 


Conectarea interpersonală : vindecare pentru noi şi relaţiile 
noastre / Larry Crabb ; trad.: Marcel Budea ; ed.: Anca Curpaş. - 


Oradea : Imago Dei, 2007 
ISBN 978-973-88237-1-6 


L Budea, Marcel (trad.) 
II. Curpaş, Anca (ed.) 


261.6 


Connecting 
Copyright © 1997 by Larry Crabb 


All rights reserved. This Licensed Work published under license. 


Conectarea interpersonală 
Ediția în limba română © 2007 Editura Imago Dei 
Toate drepturile rezervate. 


Editura Imago Dei 
str. Pascal, nr. 18, X 84, ap. 7 
410444 Oradea, Bihor, România 
Tel.: 0359-422337 
E-mail: office@imagodei.ro 
Pagina web: WWWIMAGODEI.RO 


Orice reproducere sau selecţie de texte din această carte 


este permisă doar cu aprobarea în scris a Editurii Imago Dei. 


Traducerea: Marcel Eugen Budea 
Editarea: Anca Curpaş 
Coperta şi tehnoredactarea: Marcel Eugen Budea 


ISBN 978-973-88237-1-6 


Printed by RomFiaiR Tel. 0259 43 77 93 


Clasei de Şcoală Duminicală Symphony 
de la Foothills Bible Church 
— o comunitate în care există 
conectare interpersonală 


ni i i a aul ia ii i E EE 


CUPRINS 


MUUMIT sie 00 mara în 0 Asa aria ara 0 Re A Ai a pată 7 

Introducere: O schimbare în gândirea mea ..... cnc... 9 
, Povestea lui Kep cau toata 3 îl caca cae ai i ae a 19 
„ Trei ingrediente ale unei comunităţi vindecătoare .......... 25 
. Restauraţi prin reconectare interpersonală ................ 41 
„ Concepuţi prin creaţie pentru conectare interpersonală ..... 49 
„ Conectarea interpersonală: esenţa vieţi .............. 59 
„ Conectarea interpersonală şi viziunea ........... n... 69 
„ Viziunea în toată amploarea ei... nncaesaeoaeeee 75 
. Ce e bun cu privire la noi? nn 85 
. Duşgmanul din interior... 103 
. Să murim împreună pentru a trăi împreună ............- 115 
. Impulsuri care trebuie omorâte .......... cei. 123 
„ Încă două impulsuri care trebuie omorâte ............... 137 
. Conectarea interpersonală în toiul luptei .............-.: 147 
. E timpul să ne interconectăm relaţional ................- 159 
„ Angajarea în adevărata bătălie ......... ceea 165 

5 


CONECTAREA INTERPERSONALA 
_ Dezvoltarea unei gândiri vizionare 
. Declanşarea şi eliberarea puterii interioare 


Epilog 


STI SPIRE > 7 | 
Anexa A: Conversaţiile vindecătoare nu g MULTUMI 
poartă doar profesioniștii R I 


Anexa B: Câteva precizări pentru consilierii 


profesionişti şi liderii bisericeşti 


-am plimbat prin vânturi puternice şi ploaie de multe ori, dar 
Meci carte a fost scrisă în timpul unui uragan. Fără sprijinul 
multora, ea nu ar fi fost finalizată niciodată. 


e Echipa noastră de prieteni dedicată rugăciunii pentru 
Rachael şi pentru mine în tot timpul acestui proiect 
editorial: Hank şi Lil Bradicich, Chuck şi Judy Yeager, 
Phoebe Crabb, Kent şi Karla Deblingez, Bill şi Sandy Welbon, 
Dave şi Jeanni Shepherd, Frank şi Chris Wilson, Linda 
Williams, Christine Campbell, Carole Novak, Anthony şi 
Diane Vartuli, Ken şi Carolyn Crabb, Deb Synnott, Trip şi 
Judy Moore, Bob şi Claudia Ingram, Bonnie Schry, Jim şi 
Suzi Kallam, Richard şi Lindsay Brown, Randy şi Marcia 
Hinds, Kep şi Kim Crabb. 


* Prietenii care şi-au sacrificat mai multe seri pentru a-şi exprima 
reacţiile faţă de conţinutul manuscrisului: Bruce Marler, 
Duncan Sprague, Gary Hein, Doug Barker, Al Stirling, Milt 
Bryan, Scott Sawyer, Ferdinand Feliciano, Helene Ashker, Evan 
Morgan, Tom Board. 


* Echipa de la Word, cei care au crezut în această carte şi în mine: 
Kip Jordon, Joey Paul, Laura Kendall şi mulţi alţii. 

Rachael: 

Un bărbat care se roagă pentru mine cum puţini alţii o 
fac. 

Spiritul tău slujitor te împiedică să ştii tot ce însemni 
pentru Rachael şi pentru mine. Mulţumesc pentru tot! 
Niciodată aurul caracterului tău nu a strălucit mai 
puternic decât în timpul acelor zile dificile. Eşti cea mai 
remarcabilă femeie pe care mi-a fost dat să © cunosc. 


INTRODUCERE: 


O schimbare în gândirea mea 


crierea acestei cărţi a fost mai mult o aventură surprinzătoare 

decât o „următoare încercare“ predictibilă în cariera mea literară. 
Nu este o carte pe care intenţionam s-o scriu cu cinci ani în urmă. 

Dar ceea ce scriu acum reflectă o gândire oarecum neclară care s-a 
agătat prin ungherele minţii mele de mult timp, gândire care a urcat 
recent pe podiumul central şi mi-a captivat atenţia în mod irezistibil şi 
fără echivoc. După ce vreme de un sfert de secol problemele oamenilor 
nu au contenit să îmi producă nedumerire şi m-am întrebat cum poate 
un psiholog să ofere ajutor, am devenit fascinat de o idee care mă 
scoate din terenul familiar spre câmpuri largi de teritoriu neexplorat. 

Ideea este următoarea: Când doi oameni fuzionează într-o relaţie, 
când fiinţele lor se intersectează la fel de intim ca două trupuri în 
timpul actului sexual, ceva se revarsă din unul în celălalt, ceva ce are 
puterea să vindece sufletul de rănile lui cele mai profunde şi să îi redea 
sănătatea. Cel care primeşte experimentează bucuria de a fi vindecat. 
Cel care dăruie cunoaşte bucuria mai mare de a fi fost folosit pentru a 
aduce vindecarea, În inima fiecărui copil al lui Dumnezeu există ceva 
bun care e mai puternic decât tot ce este rău. E acolo, aşteptând să fie 
eliberat, să îşi exercite puterea magică. Dar această eliberare se produce rar. 

La prima vedere pare un lucru irațional ca un chirurg să renunţe 
la specializarea sa pentru a studia ştiinţa nutriţiei. De ce să nu 
continue munca legitimă de chirurg, o specializare care a dovedit că 
face mult bine, practicată doar de un grup select de profesionişti 
foarte bine instruiți? 

Schimbarea ar avea puţină logică, doar dacă nu cumva doctorul a 
avut raţiuni foarte puternice să suspecteze că diete mai bune ar putea 

într-adevăr să se opună bolii cu mai multă forță şi rapiditate decât 
intervenţia chirurgicală. Apoi, studiind ştiinţa nutriţiei, chirurgul va fi 
dorit să ajungă ziua în care operaţiile iminente, greu de planificat nu 
vor mai fi necesare, când legumele, nu bisturiul vor face toată treaba. 

În ultimii ani am operat o schimbare de direcţie. Acum ţintesc spre 
ziua în care comunităţile de oameni ai lui Dumnezeu, creştini obişnuiţi 


ale căror vieţi se intersectează regulat, vor săvârşi cea mai mare parte ` 


din binele pe care îl înfăptuiesc acum profesioniştii din domeniul 
sănătăţii mentale. Ei vor face aceasta angajându-se în relaţii unul cu 
celălalt în modalităţi pe care doar Evanghelia le poate face posibile. 

Imaginează-ţi ce s-ar putea întâmpla dacă Dumnezeu ar plasa în 
oamenii Lui substanţe nutritive nevăzute care ar putea preveni şi ar 
putea lupta împotriva bolii sufletului şi, apoi, ne-ar spune să 
împărţim între noi acele substanţe într-un mod special de relaţionare 
intimă numită conectare interpersonală. Imaginează-ţi ce s-ar putea 
întâmpla dacă faptul acesta ar deveni o realitate, dacă l-am crede şi 
dacă ne-am angaja să înţelegem care sunt acele substanţe şi cum am 
putea să le dăm mai departe. 

Sper să izbutesc să demonstrez că Dumnezeu a făcut exact acest 
lucru. El a pus în interiorul nostru o energie care poate vindeca boala 
sufletului, o putere care este eliberată pentru a-şi face lucrarea 
miraculoasă în timp ce ne relaţionăm unii la ceilalţi într-un mod 
anume. Problema noastră este că nu credem acest lucru şi de aceea 
nu ne-am gândit mult la el. Dar asta s-ar putea schimba. 

Am viziunea unei comunităţi de oameni care interacționează voit 
în contexte în care aceste substanţe nutritive sunt transmise dintr-o 
direcţie în cealaltă, în care eu torn în tine resursele tămăduitoare din 
mine şi tu torni în mine ceea ce Dumnezeu a pus în tine. Asemenea 
darurilor spirituale, aceste substanţe nutritive hrănesc sufletul nostru 
în timp ce le dăm mai departe altora întru binecuvântarea lor. 

Dar ce sunt aceste substanțe? Ce am eu în mine care ar putea avea 
un impact profund asupra vieţii tale? Cum pot să ţi le ofer? Ce ar 
trebui să fac pentru a le primi de la tine, şi ce ar trebui să faci ca să mi 
le dai? Ce înseamnă că te conectezi cu alţi oameni într-un mod care 
duce la naşterea de comunităţi vindecătoare? 

In ultimii douăzeci şi cinci de ani am practicat o formă de chirurgie. 
Ca terapeut profesionist am scos pacienţii din cadrul lor natural; 
m-am prezentat ca un specialist acreditat să facă ceea ce presupunem 
cu toţii că neprofesioniştii nu pot face şi, prin urmare, nu ar trebui să 
încerce. Şi am păşit astfel în domeniile intime, esenţiale din viaţa 

pacientului care sunt rareori văzute, necum tratate corespunzător în 
afara biroului unui terapeut. In ultimii paisprezece ani din aceşti 
douăzeci şi cinci i-am instruit pe alţii să asigure servicii similare. 

Privesc înapoi la tot acest timp cu multă satisfacţie. După toate 
standardele, m-am bucurat de succes în cariera mea profesională şi i-am 
ajutat pe unii în tot acest parcurs. Ar fi foarte înţelept să urmez 
aceeaşi direcţie şi în următorii douăzeci şi cinci de ani. 

Dar nu o voi face. Am motive puternice să bănuiesc că acelor 
creştini care stau şi ascultă cuminţi în adunările bisericeşti, pentru 
care „mersul la biserică” înseamnă a executa o varietate de activităţi 
spirituale, le-au fost date resurse care, dacă ar fi eliberate, ar putea 
vindeca inimile zdrobite, ar recupera într-un spirit victorios 
vătămările induse de contexte abuzive, i-ar încuraja pe cei depresivi 
să meargă înainte cu îndrăzneală, i-ar îndemna pe cei singuri să fie 
mai sociabili, i-ar revitaliza pe adolescenţii şi pe copiii descurajaţi cu 
o energie nouă şi sfântă şi ar aduce speranţă în vieţile a nenumărați 
oameni care se simt respinşi, singuri şi nefolositori. Poate că „mersul 
la biserică“, mai mult decât orice altceva, înseamnă să te relaționezi 
diferit în viaţă faţă de o mână de oameni. Poate că esenţa comunităţii 
creştine este conectarea interpersonală cu alţi câţiva. 

Vreau să văd oameni care se interconectează cu alţi câţiva la fel de 
intim precum diferitele părţi ale trupului meu lucrează împreună, la 
fel de cooperanţi precum degetele mele lucrează împreună pentru a 
scrie aceste cuvinte. Acest proces este realizat cu ajutorul sângelui 
care curge de la inimă prin fiecare deget şi a instrucţiunilor primite 
de la minte care controlează mişcarea lor. Dacă mi s-ar tăia un deget, 
trupul meu ar trimite rapid resurse dătătoare de viaţă înspre locul 
rănit pentru a preveni apariţia infecțiilor şi pentru a ajuta la refacerea 
degetului în vederea utilizării lui depline. 

O autoritate demnă de încredere susţinea că Biserica este 
„...strâns legat[ă], prin ceea ce dă fiecare încheietură.“ Să însemne 
aceasta că comunitatea Bisericii poate să mă ţină împreună atunci 
când viaţa mea se destramă? Biserica trebuie şi „îşi primeşte creşterea, 
potrivit cu lucrarea fiecărei părţi în măsura ei, şi se zideşte în 
dragoste“ (Efeseni 4:15-16). 

Dar ce înseamnă aceasta? Cum arată o comunitate formată din 
câteva persoane interconectate? Oare creşterea se va produce prin 
activităţile bune care definesc, pentru cei mai mulţi oameni, viaţa 
Bisericii? Putem să continuăm să ne relaţionăm la familiile şi la 
prietenii noştri aşa cum am făcut-o până acum şi să ne aşteptăm ca 
aceasta să aibă loc? Sau mai este nevoie de ceva? 

Sugerez că este timpul să privim serios la ceea ce se întâmplă în 
relaţiile noastre şi să ne întrebăm ce anume se reţine, ceva care, dacă 
ar fi dăruit, ar putea să ne schimbe vieţile. Este momentul să avem în 
vedere o înţelegere radicală a „mersului la biserică“ care se centrează 
în eliberarea puterii de a schimba vieţile pe care Dumnezeu a pus-o 
în fiecare membru al comunităţii creştine, o comunitate pe care 


Cristos o numeşte Trupul Lui, o comunitate formată din oameni care 


se interconectează cu alţi câţiva. 

Ce ar însemna să intri în luptă pentru sufletul altcuiva, 
conectându-te cu el? Oare îngrijirea sufletului are de-a face cu 
problemele de bază care stau în spatele unui trecut marcat de 
experienţa unui abuz sexual? Tratează oare conectarea interpersonală 
ceea ce se petrece în spatele atacurilor de panică, a furtului din 
magazine şi a tulburărilor de alimentaţie? Există o putere reală în 
relaţiile obişnuite de a face ceea ce trebuie făcut? 

Când Pavel L-a propovăduit pe Cristos „ca să întăţişleze] pe orice 
om desăvârşit“, se lupta el cu ceea ce noi, oamenii moderni, numim 
probleme emoţionale? Când a afirmat că puterea lui Cristos lucra cu 
putere prin el în timp ce se relaţiona la alţii, era aceasta o energie ce ar 
putea ajuta un părinte îngrijorat de fiul rebel care abuzează de droguri 
sau o fiică suferind de tulburări de alimentaţie? Când Pavel afirma că 
simte durerile naşterii până când Cristos avea să ia chip în vieţile 
oamenilor pe care îi iubea, era ceva care ieşea din el şi care ar putea-o 
ajuta într-un mod real pe femeia care se luptă cu personalităţi multiple 
sau pe un bărbat care nu s-a simţit niciodată aproape de cineva? 

Mă fascinează ideea că Dumnezeu a pus în noi resurse extraordinare 
care au puterea de a ne vindeca pe noi înşine şi relaţiile noastre. Dacă 
ar fi eliberate, ele ar putea face mult din binele despre care credem 
acum că doar specialiştii instruiți îl pot înfăptui. Cred că, sub călăuzirea 
Duhului Sfânt, aceste resurse pot face tot ce trebuie făcut pentru a-i 
conduce pe oameni spre maturitate. Bu deţin ceea ce este necesar, nu ca 
psiholog, ci ca soţ creştin, pentru a-mi ajuta soţia să devină un întreg pe 
deplin armonios. Pot să-mi influenţez copiii, să-mi ajut prietenii şi să fiu 
un instrument al vindecării sufletelor în viaţa altora. Cerinţa de bază 
este să fiu evlavios. Ar fi mai uşor să devin educat, 

Imi imaginez Biserica ca pe nişte oameni care se conectează în 
mici comunităţi vindecătoare, interconectaţi prin ceea ce dăruieşte 
fiecare celuilalt. Poate că se întâlnesc cu alte mici comunităţi în 
grupuri mai mari pentru a celebra viața pe care o împărtăşesc şi 
pentru a învăţa despre această viaţă, apoi pleacă pentru a se angaja 

în relaţii la un nivel mai profund şi îi invită şi pe alții să se bucure de 
aceeaşi legătură strânsă. 
Povara inimii mele este îndoită: 


1. Să înţeleg viaţa creştină (şi pe aceia care doresc să o trăiască) 
într-un mod care ne permite să eliberăm binele pe care 
Dumnezeu l-a pus în noi. Doresc să scap de presiunea de a trăi 
conform unui set de standarde prescrise şi nu vreau să tot 
încerc să repar fiecare pagubă pe care contextele în care ne 
trăim viaţa va fi produs-o. 


2. Să înţeleg ce ar putea fi comunitatea într-un mod care ne încântă 
cu potenţialul ei de a ne elibera, întări şi încuraja, şi de a atinge 
cele mai profunde, cele mai inerte şi mai înspăimântătoare părţi 
ale sufletelor celor din comunitate cu puterea învierii. 


Dincolo de aceste două poveri, rămâne o dorinţă de a înţelege 
Evanghelia lui Isus Cristos într-un mod care ne umple de încrederea 
pasionată că ea poate face ceea ce nici o altă forţă din Univers nu 
poate face. Ipoteza de lucru pe tot parcursul cărţii rămâne că 
Evanghelia este vestea bună că credinţa în adevărul că Isus este 
Cristosul garantează viaţa veşnică celui ce crede (loan 20:31). 
Credinţa în adevărul despre Cristos, şi anume că El este Dumnezeu 
în trup, că a murit ca să plătească preţul pentru păcatele noastre, că 
El iartă cu generozitate pe oricine crede că El este cine afirmă că este 
şi că face ceea ce promite că face, este credința mântuitoare. l 

Împreună cu credința mântuitoare vine şi darul vieţii. Aşa cum voi 
explica mai târziu, acest dar însemnă mai mult decât iertare şi un viitor 
sigur. Înseamnă că acum am viaţa lui Cristos, aceeaşi energie care a fost 
eliberată în tot ce a făcut El, manifestată cel mai vizibil în modul în care 
El S-a relaţionat. Când înţeleg că Evanghelia m-a echipat să fiu în 
legătură cu această energie, devin captivat de ceea ce ar putea să facă 
Cristos prin mine pe măsură ce mă implic în viețile oamenilor. 

Înaintând în înțelegerea acestor lucruri, rugăciunea mea este ca 
„mersul la biserică” să devină cea mai importantă activitate din viața 
noastră, activitatea de a forma comunități vindecătoare alcătuite din 
câteva persoane interconectate unele cu altele. 


CRIZA MEA DE VÂRSTĂ MIJLOCIE 


În urmă cu câţiva ani am împlinit vârsta de cincizeci de ani. Starea de 

reflecţie care se impune oamenilor ce au atins această piatră de hotar 
m-a făcut să înţeleg că îmi lipsea ceva. Am priceput că supravieţuisem 
cumva unei jumătăţi de secol fără a trece printr-o criză de vârstă 
mijlocie pe deplin dezvoltată care îţi spulberă visele şi am considerat 
acest fapt ca fiind ceva negativ, sau cel puţin demodat. 

Aşa că m-am rugat pentru aceasta. Şi Dumnezeu a fost credincios. 
Mi-a răspuns cu prisosinţă. 

După mai mult de douăzeci şi cinci de ani în care am muncit ca 
psiholog, răstimp în care am desfăşurat în aceeaşi măsură activitatea 
unui practician şi am predat la catedră, am ajuns la câteva concluzii 
care m-au determinat să modific punctul de interes al muncii mele. 
Concluziile nu sunt pe dea-ntregul noi, dar fac referire la aspecte 
esenţializate ale problemelor. 


* Indărătul a ceea ce cultura noastră numeşte tulburări psihologice se 
află un suflet care are mare nevoie de ceea ce doar o comunitate îi poate 
oferi. Nu există o „tulburare“ care necesită tratament. Şi, contrar 
moralismului dogmatic, în luptele noastre există ceva mai mult 
decât o voinţă încăpăţânată care are nevoie de o mustrare 
aspră. Indărătul tuturor problemelor noastre se află suflete 
disperate, rănite, care trebuie să găsească hrana pe care doar 
comunitatea o poate asigura — sau vor muri. 


* Trebuie să facem altceva decât fac experții profesionişti instruiți 
pentru a vindeca sufletele rănite. Nu sufletele rănite sunt problema. 
Problema din spatele luptelor noastre este un suflet deconectat de al 
altor persoane. Şi trebuie să facem ceva mai mult decât să 
îndemnăm oamenii să facă ceea ce este corect şi apoi să le 
cerem socoteală. Grupurile tind să accentueze darea de 
socoteală atunci când nu ştiu cum să se relaţioneze. Îndemnarea 
la un comportament mai bun nu reprezintă o soluţie, deşi 
uneori aceasta este parte din ea. Mai degrabă decât a drege 
partea psihică a omului sau a-i mustra pe păcătoşi, trebuie să 
asigurăm hrana pentru sufletul deconectat, pe care doar o 
comunitate de oameni conectaţi interpersonal o poate oferi. 

Criza purtării de grijă în cultura modernă, în special în 
Biserica occidentală nu va fi rezolvată prin educarea mai 
multor terapeuti. Nu avem nevoie de un centru de consiliere la 
fiecare colţ de stradă. Situaţia va fi înrăutăţită de moraliştii care 
nu coboară niciodată în profunzime în inimile oamenilor, ci fac 

doar eforturi de a-şi impune standardele de comportament 
altora, chiar dacă aceste standarde sunt biblice.* 


e Cea mai mare nevoie a civilizației moderne este dezvoltarea de 
comunităţi — adevărate comunități în care inima lui Dumnezeu este 
prezentă, în care cel simplu şi cel înțelept învaţă să îi păstorească pe 
aceia care sunt în urma lor pe cale, în care cei care se confruntă cu 
probleme îşi strâng braţele unii cu alții şi merg înainte împreună. 


Deoarece am împărtăşit aceste concluzii la conferinţe şi în câteva 
publicaţii, am pierdut studenţi, am deranjat prieteni şi i-am făcut pe 
mulţi să ridice din sprâncene a neîncredere. De asemenea, mi-e teamă 
că mi-am făcut câţiva prieteni pe care nu îi voi păstra multă vreme. 

Dar am fost mai surprins (şi mulţumit) de numărul de oameni 
care mi-au spus: „Eşti pe drumul cel bun. Mergi înainte.“ Un 
psihiatru mi-a scris că ceea ce făceam eu era sinucidere intelectuală. 
Şi apoi a adăugat: „Era timpul!“ 

Şi eu cred asta. E timpul să mergem dincolo de moralismul care 
presupune că slujba Bisericii este îndeplinită când îi învăţăm pe 
oameni principiile biblice şi apoi îi îndemnăm să acţioneze corect. E 
timpul să găsim un mod mai bun de a ne ajuta unii pe alţii atunci 
când ne confruntăm cu probleme decât modul terapeutic al culturii 
noastre care caută să găsească o tulburare psihologică ce trebuie 
tratată pentru fiecare emoție neplăcută sau model de comportament 
deranjant. 

E timpul să ne eliberăm de presiunea creată de moralism şi să 
diminuăm fascinația noastră absorbantă pentru funcţionarea 
universului nostru interior, fie că este vorba de dinamica psihologică, 
fie de subtilitatea idolatriei, o fascinaţie pe care terapia o încurajează 


adesea. 


* Unii cititori ar putea fi interesaţi de implicaţiile gândirii mele pentru consilierea 
profesionistă, în special pentru consilierea creştină. În Anexa A mă voi referi la 
cercetările recente în psihoterapie peniru a argumenta că o parte însemnată din binele 
înfăptuit de consilierii instruiți poate fi săvârşit, în multe cazuri, la fel de bine, sau mai 
bine, de persoane mature, fără calificare profesională, dar care se ştiu relaţiona corect. 
Pentru a-mi susţine ideea voi realiza o succintă trecere în revistă a dezvoltării 
„conversaţiei vindecătoare“. 

Apoi, în Anexa B, schiţez înţelegerea mea referitoare la situaţiile în care este 
recomandat ajutorul de specialitate şi sugerez tipul de resurse pe care o comunitate le 
poate dezvolta pentru a trata marea majoritate a problemelor de natură personală. Dacă 
aceste teme vă interesează, vă sugerez să citiţi ambele anexe înainte de a trece la 


capitolul întâi. 

CONECTAREA INTERPERSONALĂ 


Vreau să ne gândim la tipul de conectare interpersonală care este 
necesar pentru ca un grup mic de oameni, poate o familie sau câţiva 
prieteni, să devină o comunitate vindecătoare. Vreau să înţeleg modul 
în care un tată se poate raporta la un fiu închis în sine şi tulburat cu o 
putere care îi poate schimba direcţia. Vreau să pot îndruma soţia unui 
bărbat mânios într-o direcţie care să le restaureze relaţia. 


Vreau să fim oneşti cu privire la nesiguranța din noi, la temerile ` 


noastre şi la sentimentele de inadecvare care se ascund în inimile 
noastre, la dedesubtul aparenţelor cu care ne prezentăm în faţa 
altora. Vreau să putem vorbi despre nopţile întunecate ale sufletului 
nostru fără ruşine sau mândrie. Vreau să fim în stare să ne spunem 
istoria abuzului la care am fost supuşi, a respingerii sau a eşecului 
nostru câtorva oameni speciali, care ne vor asculta ştiind însă că nu 
pot îndepărta durerea, care nu vor crede că ceva e în neregulă, dar că 
se poate trata de un terapeut, şi care nu ne vor spune că trebuie să 
facem eforturi ca să ţinem lucrurile sub control. 

Insă nu vreau să ne concentrăm asupra lucrurilor chinuitoare, 
urâte, îngrozitoare. Nu vreau să le ascundem sub o spoială 
înşelătoare — nu trebuie să pretindem niciodată că lucrurile sunt mai 
bune decât sunt ele în realitate —, însă vreau să trecem dincolo de tot 
ce este dificil şi să vedem minunea pe care Dumnezeu a făcut-o în 
inimile noastre. 

Vreau să vedem că El a pus dorinţe puternice de a face binele în 
cele mai adânci străfunduri ale inimilor noastre regenerate. Aceasta 
este esenţa Noului Legământ. Există în noi ceva minunat, frumos şi 
viguros pe care nici un abuz, eşec sau respingere nu-l vor putea 
distruge vreodată. Asupra acestui lucru vreau să ne concentrăm! 

Un prieten de-al meu a petrecut un sfârşit de săptămână cu o 
organizaţie creştină care se ocupa de tineri cu diverse probleme. În 
timpul sesiunii de dimineaţă la care erau prezenţi şi părinţii 
participanţilor, o tânără s-a ridicat pentru a se adresa grupului. 

Cu buzele tremurânde şi cu lacrimi de ruşine ce îi curgeau pe faţă, 
a spus: 

— În ultimii trei ani am fost prostituată. Îmi apare atât de rău. 

In timp ce stătea acolo paralizată datorită vulnerabilităţii ei, tatăl 
ei şi-a părăsit locul, a păşit în faţă, şi-a îmbrăţişat fata care tremura, 
după care i-a spus: 

— Când te privesc, nu văd în tine o prostituată. Ai fost curăţită. O 
văd pe fiica mea cea frumoasă. 

Ea a răspuns: 

— Am şi uitat cum e să simt bucuria de a fi fetiţa ta. 

Dorinţa mea e să ne relaţionăm unul la celălalt nu ca de la moralist 
la păcătos, sau ca de la terapeut la pacientul său, ci ca de la un sfânt 
la un alt sfânt, ca de la tată la copil, de la prieten la prieten, ca 
persoane care într-adevăr se iubesc, cu încrederea că ne putem ajuta 
unul pe altul să credem că, prin harul lui Dumnezeu, există ceva bun 
dincolo de dezordinea aparentă. Chiar când tot ceea ce vedem este 
doar dezordine vreau să credem că putem hrăni binele şi putem 
încuraja eliberarea şi exprimarea lui. 

Această carte este o chemare la relaţii vindecătoare, o chemare 
diferită de cea a moralistului care crede că legea este încă în afara 
noastră şi că trebuie să fim constrânşi s-o ascultăm, o chemare diferită 
de ipoteza că instruirea profesionistă îi echipează pe oameni mai bine 
decât evlavia pentru a avea un impact puternic în viaţa oamenilor. 
Este o invocare a zilei când rănile şi luptele noastre cele mai profunde 
vor fi tratate în mod real şi corect în cadrul relaţiilor obişnuite pe care 
le întreţinem zi de zi. 

Dumnezeu ne-a dat puterea de a fi instrumentul Lui în vin- 
decarea sufletelor. Această putere aşteaptă să fie declanşată şi 
exprimată. 

Le scriu oamenilor obişnuiţi, mamelor şi taţilor, soţilor şi soțiilor, 
prietenilor şi colegilor, mă adresez oricui înţelege că nu putem să ne 
descurcăm singuri, că nu putem deveni tot ce am putea fi vreodată 
fără dragostea, înţelepciunea, şi aprecierile evaluative ale celorlalţi. 
Scriu oricăruia care tânjeşte să scape de nefericirea singurătăţii şi a 
unei existenţe fără sens printr-o conectare cu alţi câţiva oameni, dar 
care probabil nu este sigur cum ar trebui să procedeze. 

Le scriu celor care doresc în mod sincer să aibă un impact în viaţa 
oamenilor pe care îi iubesc, dar se simt inadecvaţi pentru aceasta. Mai 
exact, cum trebuie să te relaţionezi la un partener mânios ori depresiv, 
sau la o fetiţă timidă care se ascunde în camera ei în timp ce copiii din 
vecini se joacă împreună? Cum să te apropii de alţii când te simţi 
nesigur şi ţi-e teamă că nu vei fi dorit? Cum vii în ajutorul unui prieten 
care se îngrijorează prea mult, sau al unei fiice necomunicative? 

Scriu cuplului de vârstă mijlocie care vede un cuplu mai tânăr 
confruntându-se cu probleme şi doreşte să-i ajute, dar nu este sigur 
cum s-o facă; scriu tatălui unui fiu adult înstrăinat a cărui fiecare 
încercare de reconciliere este respinsă; scriu prietenului unei 
persoane ocupate care nu se simte aproape de nimeni, dar care joacă 
rolul unei femei integrate şi echilibrate. 

Când vei termina de citit această carte cred că vei avea o nouă 
înţelegere cu privire la ceea ce poţi dărui altora şi a modului în care 
poţi avea un impact semnificativ în vieţile lor şi în viaţa ta. 

Discuţia mea începe cu povestea fiului meu mai mare care a fost 
eliberat din strânsoarea unei lupte încrâncenate prin puterea 
conectării interpersonale. Voi continua cu explicarea celor trei 


ingrediente ale unei comunităţi vindecătoare şi, apoi, cu ilustrarea ` 


puterii lor în viața unui lider spiritual bine cunoscut (pe parcursul 
primelor trei capitole). 

Apoi explic de ce conectarea interpersonală are un impact atât de 
semnificativ şi de ce metodele alternative nu dau rezultate atât de 
bune. Suntem cu toţii oameni neconectaţi interpersonal şi realitatea 
insuportabilă a separării ne provoacă atât de multe probleme. Ideea 
centrală pe care o supun analizei în capitolele trei până la şapte este 
că Evanghelia lui Cristos ne conectează cu Dumnezeu, cu noi înşine 
şi cu alţii; ea pune în inimile noastre iertate ceva viu şi minunat care 
traversează prăpastia separării şi ne aduce împreună într-o unitate 
dătătoare de viaţă. Acum avem de oferit ceva ce are puterea de a 
schimba întregul curs al existenţei unei alte persoane. 

Capitolele opt până la paisprezece pun câteva întrebări 
importante: De ce conectarea interpersonală autentică are loc atât de 
rar? Ce obstacole îi blochează drumul? De ce acceptăm o 
interconectare falsă în vederea unei false intimităţi care nu schimbă 
pe nimeni? Şi ce putem face în acest sens? Ce trebuie să facem ca să 
înlăturăm obstacolele ce ne împiedică să obținem ceea ce dorim? 

In capitolele cincisprezece până la optsprezece sugerez un plan 
pentru o relaţionare cu impact faţă de alţii, pentru a visa vise bune cu 
privire la ceea ce am putea deveni şi pentru a ne ajuta unul pe altul 
să ajungem acolo. 

„CAPITOLUL 1 
Povestea lui Kep 


easul de pe peretele din spate al sălii din hotelul unde avea loc 
Ce bătu ora nouă seara, ora fixă. Am încheiat sesiunea cu 
rugăciune şi am coborât de pe platformă. 

Era marţi seara. Seminarul de o săptămână din care mai rămăsese 
o zi şi jumătate se desfăşura bine. 

Îmi amintesc că în timp ce părăseam auditoriul mă simţeam 
puternic. Eram mulţumit de modul în care predasem. Audienta era 
atentă. Mai multe persoane au mărturisit despre modul în care 
Dumnezeu lucra în inima lor prin învăţătura primită. Mă simţeam 
bine. 

Obiceiul nostru era să luăm o mică gustare la restaurantul 
hotelului înainte de a merge la culcare. În timp ce eu şi colegul meu. 
am ajuns la lift, Dan a apăsai butonul care urma să ne ducă la parter. 
Mi-a spus: 

— Nu mergem la restaurant. 

— De ce? am obiectat eu. Mi-e foame. Vreau să mănânc ceva. 

— Îţi voi spune când ajungem acolo, dar trebuie să mergem în 
cameră. 

Nu trebuia să fii o persoană cu mult discernământ pentru a-ţi da 
seama că ceva se întâmplase. 

— Aşează-te, m-a sfătuit el câteva minute mai târziu. 

Apoi a inspirat profund şi a spus cât se poate de delicat: 

— Rachel a telefonat în timp ce vorbeai în această seară. Kep a fost 
dat afară de la Taylor. Dorea să o suni. 

Trei propoziţii scurte. Am simţit cum un cuţit îmi străpungea 
inima. 

Kep, fiul nostru cel mare, în vârstă de douăzeci de ani, era aproape 
de sfârşitul primului semestru din ultimul an de studiu la 
Universitatea Taylor. Ken, în vârstă de şaptesprezece ani, era în acelaşi 
campus, în primul an. 

Când s-a născut Kep, l-am dăruit Domnului şi am promis să-mi 
fac partea în a-l călăuzi în direcţia bună, să-i umplu mintea cu 
adevărul lui Dumnezeu. M-am rugat aceeaşi rugăciune vreme de doi 
ani şi jumătate, până când a venit Ken pe lume. Niciun părinte nu a 
muncit mai din greu pentru a proceda corect: rugăciuni în fiecare 
seară; istorioare cu mesaj creştin înainte de a merge la culcare; 
sâmbete consacrate competiţiilor de înot; după-amiezi dedicate 
jocurilor de baschet şi lecţiilor de karate; mese anuale între tată şi fiu, 
ocazionate de aniversarea zilelor lor de naştere (la restaurantul pe 
care el îl alegea) când îi puneam fiecărui băiat aceleaşi doisprezece 
întrebări, le înregistram răspunsurile şi le discutam la masa prilejuită 
de următoarea aniversare ca o modalitate de observare continuă a 
dezvoltării care avusese loc; o excursie specială cu fiecare băiat la 
împlinirea vârstei de treisprezece ani ca o iniţiere în perioada 
adolescenţei, eveniment care se încheia cu prelegeri ilustrate despre 
păsări şi albine; iar mai apoi organizam excursii de reîntoarcere în 
acelaşi loc la aniversarea a douăzeci şi unu de ani pentru a-i lansa în 
perioada maturității. 

Când băieţii noştri au împlinit şase, respectiv opt ani, am 
cumpărat un retroproiector pentru timpul de devoțiune al familiei. 
(Câţi taţi au făcut aşa ceva?) Am făcut studii ale Vechiului 
Testament, ale Noului Testament, studii de teologie elementară, 
studii pe cărţi. Disciplina era aplicată cu consecvență şi includea 
lovituri de palmă urmate de îmbrăţişări şi rugăciuni. Unde am 
greşit? Ce am omis să fac? 

Nu au lipsit nici momentele amuzante. Odată am construit pentru 
Ken un stand la care urma să vândă hot-dog şi limonadă la preţul de 
cincizeci de cenți. A făcut douăzeci şi unu de dolari. Eu am cheltuit 
treizeci şi şapte. 

Când Kep a dat primele semne de rebeliune evidentă, îmi 
amintesc cum am strigat la Dumnezeu: 

— Ce altceva mai vrei să fac? Am făcut tot ce am ştiut! 

Am tipat şi la soţia mea. leşeam cu maşina din parcarea de la 
Warsaw Health Food Store situată pe Central Street, când Rachael 
mi-a spus: 

— Kep dă mâine testul de capacitate. Ce crezi că face chiar acum 
în parcare altceva decât să joace baschet? 

Am lovit cu pumnul în bordul maşinii şi am strigat: 

— De ce nu eşti mai îngăduitoare cu el? 

Mai târziu mi-a spus că s-a simţit vinovată pentru toate 
problemele. Cuvintele ei au fost următoarele: 

— M-ai făcut să simt că toată vina era a mea fiindcă l-am născut. 

Mi-am rănit atunci soţia. Am rănit-o tare. Acest fel de durere nu 
dispare uşor. Ce cuvinte aş putea spune, ce fapte aş putea face ca să 
alin durerea, să ating cele mai profunde unghere ale sufletului ei cu 
dragostea vindecătoare? Cum se relaţionează un soţ la soţia pe care a 
rănit-o? 

În timpul celor mai dificili ani ai lui Kep, de la paisprezece la 
douăzeci de ani, l-am sprijinit, m-am rugat pentru el, m-am rugat cu 
el, am făcut plimbări îndelungi cu el, i-am cumpărat o maşină pe care 
mai târziu am vândut-o ca să-l pedepsesc. Îmi amintesc cum foloseam 
dojana mult uzată a părinţilor frustraţi: 

— Nu voi tolera acest fel de comportament câtă vreme locuieşti 
sub acoperişul meu! 

Când a avut optsprezece ani i-am spus că, dacă nu promite să 
trăiască după standardele mele (pe care le-am prezentat ca fiind 
standardele lui Dumnezeu), îi voi da o sută de dolari şi îi voi cere să 
plece din casă. 

I-am spus că îl iubesc, l-am ascultat când a dorit să vorbească, am 
luat decizii ferme după ce am luat în considerare şi perspectiva lui, 
încercând să-i acord libertate de gândire ori de câte ori puteam. Am 
făcut tot ce ştiam că e bine să fac. Nimic nu a avut efect. 

Nu cunosc o experienţă mai agonizantă decât să priveşti cum 
cineva pe care îl iubeşti înaintează într-o direcţie greşită şi te simţi 
total neajutorat în a interveni ca să îndrepţi situaţia. 

Ce altceva aş fi putut face? Ce altceva aş fi putut face? 

Când a început anul al treilea la Taylor, i-am cumpărat lui Kep o 
căsuţă la marginea campusului ca să se mute acolo cu câţiva prieteni. 
Rachael şi cu mine le-am dat o mână de ajutor la curăţatul podelelor 
murdare şi a şifonierelor, am tăiat buruienile aşa ca să semene cu o 
pajişte şi ne-am dus pe la depozite ca să cumpărăm canapele, paturi 
şi birouri recondiţionate. 

Aveam vise atât de bune. Fiul meu va activa ca lider spiritual în 
campus, casa va fi un punct de întâlnire pentru studii biblice, Kep va 

întâlni o fată creştină minunată, o va duce la gelateria Ivanhoe după 
focurile în aer liber care celebrează jocurile importante şi va gradua 
având un viitor strălucit şi o logodnică frumoasă. 

Poate că visam vise greşite. 

Dar păreau atât de corecte. Ştiam exact ce ar trebui să devină fiul 
meu. Nu mă gândeam să-i dau libertate, doream să-l controlez, să-l 


reduc la o persoană previzibilă. Aveam visele mele. Nu voi uita ` 


niciodată când s-a îndreptat spre mine în ultimul an de liceu şi a spus 
cu mânie: 

— Nu poți suporta ideea că fiul tău nu va merge la colegiu. 

In perioada în care a locuit în casa aceea de lângă campus, Kep a 
început să aibă probleme serioase. Şi acum fusese exmatriculat. 

Am sunat-o pe Rachael. L-am sunat pe Kep. Am sunat la 
compania aeriană. Primul zbor disponibil era în după-amiaza 
următoare. M-am întins pe pat, am decis să merg înainte şi să prezint 
prelegerea de vineri dimineaţa — era despre creşterea copiilor — şi 
apoi am reflectat la problema cu care mă confruntam. 

Prima din cele două experienţe ciudate a avut loc în acea marţi 
seara. În timp ce stăteam în pat am fost copleşit de expresia: „Aceasta 
este o oportunitate.” Dan m-a întrebat cum mă simţeam. I-am 
răspuns: 

— Liniştit. Se petrece ceva ce mă depăşeşte, dar sunt parte a 
acestui plan. 

Nu am plâns. Am dormit bine. 

În dimineaţa următoare, după ce mi-am ținut prelegerea (care a 
fost dificilă), am zburat spre casă. Împreună cu Rachael ne-am ţinut 
în braţe şi am plâns. Dar nu erau lacrimi de disperare. Simţeam că 
aceasta era o oportunitate de care Dumnezeu dorea să profităm. 

| Apropierea pe care am simţit-o a acoperit prăpastia emoţională 
dintre noi. Dar nu în întregime. Mai era încă mult de lucru. 
Vindecarea cere timp. Şi pentru că nu ştiam cum să eliberez ceea ce 
era în mine şi cum aceasta ar fi putut vindeca sufletul soţiei mele, 
vindecarea a luat prea mult timp. Continuă şi acum, şi va continua să 
se întâmple în fiecare dintre noi până vom ajunge acasă. 

Am condus o oră şi jumătate până la Taylor prin câmpurile 
deschise ale fermelor din Indiana, pe drumurile liniştite de ţară. 
Dumnezeu era aproape. Am vorbit cu El de parcă stătea pe scaunul 
de lângă mine. 

— Doamne, am făcut tot ce am ştiut că trebuie să fac. Nu am reuşit 

să schimb inima fiului meu. Şi acum nu-l mai pot influenţa. Nu ştiu 
cum să o fac. Dar nu-ţi cer sfaturi. Te rog să-l laşi să-L vadă pe Cristos 
în mine. Nimic nu-l va schimba decât experimentarea a ceea ce inima 
lui doreşte cel mai mult. Principiile, cunoştinţele, certurile nu vor da 
rezultat. El are nevoie să Te întâlnească. Dăruieşte-i-le lui prin mine! 

Când l-am salutat pe Kep, a avut loc a doua experienţă ciudată. 
Nu eram mânios. Realmente nu eram mânios. Nu trebuia să-mi 
controlez mânia sau să fiu atent la cuvinte. Ceva din interiorul meu 
se revărsa înspre fiul meu prin cuvinte obişnuite. Am spus simplu: 

— Cum pot să te ajut? 

Am discutat recent cu fiul meu mai tânăr despre ceea ce s-a 
întâmplat atunci. Ken îmi spunea: 

— Îmi amintesc cât de supărat ai fost când Kep a avut probleme în 
liceu. Nu ai vorbit cu nimeni săptămâni la rând. Acesta a fost lucrul 
cel mai chinuitor pentru mine. Dar am observat modul în care l-ai 
abordat pe Kep când a fost dat afară de la Taylor. A fost diferit. lar eu 
nu m-am simţit respins. 

În următoarele zile fiul risipitor a venit acasă. Şi vreau să spun 
prin asta mult mai mult decât faptul că Kep s-a întors în casa noastră. 
Iată cum a exprimat recent Kep ce s-a întâmplat atunci de fapt: 

— Am revenit la Domnul în acele zile, dar mai întâi am revenit la tine. 

Tatăl, care de atât de multe ori înainte pretindea pocăință supărat, 
manipulativ, dependent de sine, acum invita la pocăință. Inima lui 
Kep s-a întors de la plăcerile care l-au lăsat gol şi s-a îndreptat spre 
ceva mai bun, ceva ce nu doar amorţea durerea din sufletul lui, ci îl 
atingea cu adevărat. A simţit speranţa că ar putea cunoaşte bucuria 
de a fi dorit, acceptat, iubit, de a avea pe cineva care crede că el are 
ceva de oferit prin care va putea influenţa cu un farmec ziditor viaţa 
altora. 

Acela a fost un punct de cotitură în viaţa lui Kep. De ce? Ce s-a 
întâmplat? Ceva a ieşit din Isus şi a vindecat femeia cu hemoragie. 
Ceva a ieşit din mine care a zdrobit duritatea lui Kep şi a atins părţile 
sensibile ale sufletului său cu putere vindecătoare. Chiar putea fi 
adevărat? Dacă da, ce era de fapt? 

Doi ani de zile fusesem atât de neputincios. De ce? Fusese planul 
lui Dumnezeu de a-l atinge pe fiul meu în această perioadă? Cu 
siguranţă că da. Dacă aş fi învăţat mai devreme secretul declanşării şi 
eliberării unei puteri vindecătoare, ar fi fost scutită familia noastră de 
durerea răzvrătirii? Nu ştiu. 

Dar un lucru ştiu sigur: O putere a fost eliberată prin mine, o putere 
care înainte nu mai fusese niciodată eliberată. 

S-ar putea întâmpla asta şi în relaţiile tale? De ce anume e nevoie 
pentru ca să eliberezi spre o altă persoană din viaţa ta puterea pe care 
Dumnezeu a plasat-o în inima ta? Poate spre o soţie distantă, rece, la 
inima căreia n-ai putut ajunge până acum? Poate fi un soţ neglijent care 


crede că te iubeşte, însă nu are nici o idee că inima ta tânjeşte după ceva 


mai mult, după ceva diferit. Ar putea fi un fiu sau o fiică care întâmpină 
dificultăţi în a-şi face prieteni, un adolescent care nu comunică, un copil 
adult care şi-a închis inima aşa încât nu o poţi atinge. Sau ar putea fi un 
prieten, o persoană despre care ştii că are probleme. 

Eliberarea puterii lui Dumnezeu prin vieţile noastre în inimile şi 
sufletele altora necesită atât înțelegerea, cât şi implicarea într-un tip de 
relaţionare pe care doar Evanghelia îl poate face posibil, un tip de 
relaţionare pe care eu îl numesc conectare interpersonală. Acest tip de 
relaţionare depinde în întregime de părtăşia intimă cu Cristos şi apoi 
se răspândeşte spre alţi oameni cu puterea de a le schimba vieţile, nu 
întotdeauna după orarul nostru sau în felul în care ne aşteptăm noi, 
ci după cum se mişcă Duhul suveran. 

Povestirea pe care v-am spus-o despre Kep s-a întâmplat în anul 
1988. Lucrarea pe care a început-o Dumnezeu în inima lui în acele 
zile dificile a continuat. Kep este căsătorit cu femeia pentru care ne-am 
rugat din ziua în care s-a născut, o tânără minunată care este tot ce 
am sperat şi chiar mai mult decât am sperat. Munceşte din greu; 
doreşte voia lui Dumnezeu în viaţa lui; este implicat într-o biserică 
minunată. Minunea Noului Legământ a avut loc: inima lui s-a aplecat 
înspre Dumnezeu. 

Există doar două lucruri care au schimbat vreodată sufletul omului: 
căderea şi harul, puterea lui Satan şi puterea lui Dumnezeu. Dar 
Dumnezeu este infinit mai puternic. Nimic nu este mai puternic ca harul. 
Satan nu are nimic de-a face cu harul. Dumnezeu este definit de har. 

Viaţa lui Kep a fost schimbată. Şi a lui Ken. Şi a mea. Şi a lui 
Rachael. Dar mai este nevoie de atât de multă schimbare. 

Există o putere în viaţa fiecărui creştin care aşteaptă să fie 
eliberată, o putere care ar putea duce la o schimbare mai mare şi mai 
profundă, o putere în interiorul tău care ar putea ajuta pe cineva să 
se conecteze mai intim la inima lui Cristos. 

Încă nu am visat vise destul de măreţe cu privire la ce am putea 
însemna unul pentru altul. Poate a venit timpul să visăm. 

x Jreme de mai mult de douăzeci şi cinci de ani povara mea a fost 


să-i ajut pe oameni să se schimbe. În acest timp mi-am câştigat o 
reputație de consilier eficient. Sunt profund multumitor pentru 
faptul că mulți oameni au declarat că am avut o contribuţie 
semnificativă la înaintarea lor spre o mai mare bucurie şi libertate. 

Am simţit însă cu mult timp în urmă că ceva lipseşte, atât în 
înţelegerea mea cu privire la modul în care pot să-i ajut pe alţii, cât şi 
în eforturile mele de a aplica această înţelegere în propria mea viaţă. 
Bineînţeles, mă aştept să păşesc în mormânt spunând acelaşi lucru — 
până când vom ajunge acasă totdeauna va lipsi ceva din înţelegerea 
noastră cu privire la adevăr — dar conştiența insistentă a lacunelor 
care ne înghiontesc să mergem înainte în călătoria noastră nu ar 
trebui ignorată. 

Un fost student spunea recent: 

— Íl observ pe vecinul meu cum aleargă în fiecare zi, merge cu 
bicicleta, înalţă un zmeu cu copiii lui şi îşi spală maşina sâmbăta 
dimineaţa — şi mă minunez de propria mea viaţă. lată-mă, destul de 
luminat la minte ca să meditez la lucruri atât de profund încât 
explorez stările de tensiune cu soţia mea în timp ce Jim şi soţia lui 
aleargă îndreptându-se spre parc. Jim este persoana obişnuită care 
merge regulat la biserică. Citesc Psalmul 73 pentru a mă convinge că 
eu urmăresc ceva, iar el nu. Dar câteodată mă minunez. 

Cu limba care îmi apăsa doar parţial obrazul, am reacţionat: 

— Poate că Jim procedează mai bine decât o facem noi. 

Sincer, sunt cam sătul de concentrarea asupra luptei. Oare noi, 
creştinii din Occident, atât de răsfăţaţi de confortul civilizaţiei 
moderne, nu glorificăm uneori lupta şi privim încercările mai 
degrabă ca insigne de merit în loc să urmărim plini de bucurie 
lucrurile bune ale lui Dumnezeu şi să ne bucurăm că „am fost 
învredniciţi să fim batjocoriţi, pentru Numele Lui“? (Fapte 5:41). Să 


fie faptul că vorbim atât de mult despre problemele noastre o 


încercare de a recâştiga puţină pasiune în vieţile noastre? 

Poate că există vreun motiv de bucurie în a fi creştin, ceva ce te 
determină să fii adânc pasionat, ceva atât de bun încât putem 
într-adevăr considera luptele noastre ca nevrednice în comparaţie nu 
numai cu ceea ce ne stă înainte, dar şi cu gloria călătoriei în acea 
direcţie. Poate că secretul are mult de-a face cu tovărăşia de care ne 
bucurăm în călătorie, cu un anumit tip de comunitate care se încheagă 
în vederea escaladării împreună a piscurilor colţuroase. 

Fiecare slujbă îşi are riscurile ei. Eu sunt psiholog clinic, terapeut 
profesionist autorizat. Riscul slujbei mele implică aşteptările 
oamenilor că, dacă sunt într-adevăr competent în a-i ajuta pe alţii să 
se schimbe în bine, viaţa mea va reflecta cu siguranţă rezultatele 
acestei calificări. E greu să iei în serios un obez care laudă eficienţa 
celei mai noi metode care îţi garantează că vei pierde în greutate. 

Întrebările următoare se adresează insistent conştiinţei mele: 
Cunosc binele atât de intim încât pot îndura cu bucurie orice greutate 
mi se abate în calea ce duce înspre mai mult din acest bine? Ştiu cum 
să împărtăşesc acest bine cu alţii? 

Ca rezultat al reflecţiilor mele ocazionate de împlinirea vârstei de 
cincizeci de ani, trebuie să recunosc că încă mă mai lupt cu o mulţime 
de probleme asemănătoare cu cele ale oamenilor care mă plătesc 
pentru a-i ajuta să le rezolve. Acesta nu este un gând nou, dar mă 
izbeşte cu mai multă forță astăzi decât a făcut-o cu zece sau douăzeci 
de ani în urmă. Credeam că voi fi mult mai avansat pe calea spre 
maturizare decât constat astăzi că sunt. 

Şi, ca să mai adaug încă o încreţitură la un puzzle deja bine 
şifonat, am observat că un oarecare nivel de maturitate pe care îl pot 

invoca pare să fi venit prin influenţa unor factori pe care nu i-am 
plasat întotdeauna în centrul eforturilor mele de a-i ajuta pe alţii. 

In cea mai mare parte a practicii mele am fost un consilier de tipul 
„descifrează-lucrurile-scoate-la-iveală-ce-e-rău-apoi-fă-corecţiile- 
necesare“. Dă-mi o problemă şi eu pornesc la lucru. Ai atacuri de 

panică? Te voi ajuta să identifici frica mai profundă pe care nu ai 
confruntat-o niciodată şi vom lucra la ea. Ai probleme cu 
dependenţele? S-ar putea să dureze puţin, dar îți voi extirpa 
insistentele idolatre după plăceri de durată şi duşmănia ta față de un 
Dumnezeu dificil, apoi te voi îndruma într-o călătorie de la teribila 
autodependenţă la o încredere puternică. l PR 

La timpul potrivit îți voi da o doză sănătoasă de instrucțiuni, 
câteva lingurite de sfaturi şi îndemnuri generale, apoi voi fierbe tot 
amestecul la foc mic pentru o vreme sub ochiul meu atent al 
pretenției de a-mi da socoteală. Ca şi cei mai mulţi consilieri, cele mai 
multe biserici şi familii, eu mizez pe abordările de genul „testează-şi- 
vezi-dacă-merge“ pentru „a-repara-ce-este-stricat“ şi „a-face-ce-este- 
bine“ pentru a promova schimbarea în alţii. mi A 

Dar rezultatul nu a fost întotdeauna cel pe care l-am dorit, nici în 
cazul meu, nici în cazul altora. Prea multe victime ale terapiei 
centrate pe ego şi ale moralismului constrângător stau în camera lor 
de zi agitându-se cu privire la lucrurile profunde sau rele din vieţile 
lor, în timp ce Jim şi soţia lui se îndreaptă spre parc, într-o formă fizică 
destul de bună pentru a discuta veseli în timp ce aleargă. 

Fără îndoială că unii ca Jim îşi pierd vremea ca Nero în timp ce 
casa le arde până la temelii, dar câţiva se avântă spre cer câ vulturii, 
zboară cu puterile înnoite, aleargă prin văi adânci fără să obosească 
(Isaia 40:31). ` 

Doresc acest lucru soţiei mele, celor doi fii ai mei, celor două 
nurori, prietenilor mei, clienţilor mei şi mie însumi. Sunt convins că 
nu voi fi nimănui de nici un folos ca să ajungă în acea stare de bine, 
nici tie, nici mie, căutând doar să înţeleg problemele („îmi sună ca o 
reacție pasiv-agresivă”) sau îndemnând la schimbarea adecvată 
(„trebuie să-ţi asumi responsabilitatea pentru propria-ți persoană”). 

Dar, în esenţă, pe aceasta m-am bazat eu pentru a promova 
schimbarea. Desigur că am accentuat nevoia de a ne încrede în 
Dumnezeu, de a-L cunoaşte, de a ne supune Lui, de a renunţa la 
încercarea să Îl explicăm, de a ne cufunda în Cuvântul Lui, dar, la fel 
ca cei mai mulţi creştini, am pus un accent mare pe conştienţa de sine 
şi pe autodisciplină. Încearcă să te cunoşti şi fă alegeri înțelepte. Şi 
acesta e un sfat destul de bun. PRR 

Am înţeles totuşi că Dumnezeu abordează lucrurile puţin diferit. 
Bineînţeles, El ceartă şi îndeamnă, şi Duhul Lui ne cercetează inimile 
pentru a descoperi lucrurile ascunse care interferează cu încrederea 

noastră. Dar punctul central incontestabil a ceea ce face El pentru a ne ajuta 
să ne schimbăm este să ni Se descopere, să ne dea un gust a ceea ce este El cu 
adevărat şi să-Şi toarne viața Lui în viața noastră. lar un element crucial 
în procesul de descoperire este plasarea noastră într-o comunitate de 
oameni care să Îi semene suficient de mult pentru ca gustul să fie 


direct de la sursa originală. Dacă acest lucru este adevărat, dacă prin 


alţii se declanşează o experienţă plină de putere a lui Dumnezeu, 
atunci conectarea interpersonală cu semenii joacă un rol vital, 
indispensabil şi plin de forţă în abordarea eficientă a aspectelor de 
fond ale sufletului, chestiuni care stau la baza tuturor problemelor 
noastre personale, emoţionale şi psihologice. 

Dumnezeu nu mai stă în faţa noastră în maniera de lucru a 
sergentului de instrucţie care strigă ordine pe un ton lătrător. Acum 
El e în interiorul nostru, şoptind cu o autoritate îmbietoare că este 
timpul să ne sculăm şi să facem cincizeci de flotări. Şi acum noi vrem 
să le facem, nu pentru că activitatea în sine este amuzantă, ci fiindcă 
ea se potriveşte naturii noastre (suntem soldaţi) şi ne place să-l fim 
plăcuţi comandantului nostru Êl iubim). 

Dar nici Dumnezeu nu cârpeşte vechea noastră natură, acel sistem 
încurcat din interiorul nostru format din îndoieli la adresa lui 
Dumnezeu, autoprotecţie, patimi care neagă durerea pe care Biblia îl 
numeşte firea noastră pământească. În loc să intre în locurile 
întunecate ale sufletelor noastre cu o lumină puternică şi un bisturiu 
ca să repare ce este stricat, El intră cu o lumină puternică şi cu un 
zâmbet, dornic să ne lase să vedem ce simte El cu privire la noi chiar 
atunci când suntem expuşi prezenţei Lui revelatoare. 

Metoda lui Dumnezeu nu constă doar în emiterea de ordine din 
cortul generalului (să faci ce este corect), nici în îmbunătăţirea 
funcţionării organelor bolnave (să repari ceea ce e rău). În schimb, El 
devine o parte atât de intimă din noi încât dorim să ne opunem 
oricărui lucru care nu este pe placul Lui şi să dăm curs doar lucrurilor 
bune pe care EL le-a stârnit în interiorul nostru. 

Cel mai important lucru pe care îl putem face pentru a ajuta pe 
cineva să se schimbe este să-i oferim un gust al bunătăţii incredibile a 
lui Dumnezeu aşa cum este exprimată ea în Noul Legământ. El 
priveşte la noi cu ochii plini de încântare şi vede o bunătate plasată 
dincolo de haosul vizibil; inima Lui bate puternic emoţionată ştiind 
ceea ce suntem noi şi ce vom deveni. lar câteodată El demască lucruri 
despre care credem că ÎI vor face să Se îndepărteze de noi cu dezgust 


28 


Trei ingrediente ale unei comunităţi vindecătoare 


pentru a ne uimi astfel cu harul Lui. Aceasta este adevărata conectare 
interpersonală. Când ne angajăm într-o astfel de relaţionare, putem 
aduce schimbare în vieţile oamenilor. 

Dumnezeu nu ne repară asemenea unui tehnician şi nici nu ne 
constrânge. El face tot ce trebuie pentru a ni Se descoperi. Aceasta 
poate include sondarea profundă în inimile noastre murdare sau 
insistența de a face ceva ce nu vrem nicidecum să facem. Dar scopul 
principal este întotdeauna acelaşi, nu de a ne repara sau de a impune 
îndemnuri şi poveţe, ci de a ne atrage în starea de o mai deplină 
apreciere a frumuseţii Lui, de a ne uimi cu răsăritul de soare al naturii 
Lui, de a ne impresiona cu Marele Canion al caracterului Său, de a ne 
ademeni cu câmpurile nesfârşite de flori parfumate care înfloresc în 
inima Lui. 

i Daţi-mi voie să trec de la exprimarea poetică la o schiţă, pe care am 
să o completez cu scurte explicaţii. Dumnezeu ne ajută să devenim 
mai mult ca Cristos atunci când facem trei lucruri: 

În primul rând, El ne face să înţelegem puţin din modul în care 
Cristos şi găseşte plăcerea în noi — esenţa conectării interpersonale: 


s Acceptând ceea ce suntem; 

* Imaginându-ne ceea ce am putea fi. 

In al doilea rând, El caută stăruitor în noi binele pe care l-a pus 
acolo — o dezvăluire încurajatoare care ne confirmă că trebuie: 

° Să rămânem liniştiţi atunci când răul este vizibil; 


* Să ne păstrăm încrederea că dincolo de suprafaţă se află binele. 


In al treilea rând, El dezvăluie cu amabilitate ceea ce este rău şi 
dureros — o dezvăluire şocantă: 


* El foloseşte oportunităţile speciale pentru a descoperi harul pe 
care îl asigură conţinutului dificil al inimilor noastre. 


In consilierea pe care o acordam, mă ocupam prea mult timp de 
tratarea firii pământeşti. Studiam prea mult îndoiala, negarea 
dinamica psihologică a autoconservării şi strategiile egoiste de a ne 
relaţiona la oameni. Aceste subiecte merită o investigare temeinică, 


29 


De oaia 


CONECTAREA INTERPERSONALĂ 


dar este uşor (şi tentant pentru fire) să devenim mai fascinaţi de 
aceste probleme decât ar trebui să fim şi, în acest proces, să ajungem 
să apreciem mai puţin puterea pe care ne-o pune la îndemână 
realitatea experimentării lui Cristos. 

Privind în urmă, cred că nu am reuşit să accentuez îndeajuns 
ideea că îndărătul răutăţii se află bunătatea, că o studiere atentă a 
inimii răscumpărate nu ne face să ne afundăm într-un canal de 
scurgere, ci este mai asemănătoare căutării după aur într-o peşteră 
murdară. M-am bazat pe „înţelepciunea interpretativă“, pe abilitatea 
mea de a vedea şi scoate la suprafaţă scopurile ascunse, credinţele, 
imaginile, dorinţele şi emoţiile din inimile oamenilor mai degrabă 
decât pe caracterul spiritual al inimii mele. Nu am apreciat felul plin 
de putere în care energia care mi-a dus cuvintele la ceilalţi oameni a 
confirmat fie suspiciunea că Dumnezeu este mai mult un jucător de 
şah decât poet, mai mult sergent decât iubit, fie că El este tot ce ne 
putem imagina — şi chiar mai mult de atât. 

De asemenea, era (şi încă este) ceva în mine care se bucura să-i 
şocheze pe oameni cu dezvăluirea răutăţii sau a durerii lor. Cred că 
era mai puţin sadic decât poate părea şi se baza mai mult pe ideea că 
atunci când oamenii erau „tulburaţi“ făceam progrese. Este mai uşor 
să-i tulburi profund pe oameni cu durerea şi luptele lor decât cu 
lucrurile bune din ei. Era ca şi cum ai fi operat în timp ce alţi oameni, 
în numele bunătăţii, aplicau doar pansamente de prim ajutor. 

Dar scopul devastării oamenilor cu dezvăluirea răutăţii este de a 
descoperi mai deplin harul lui Dumnezeu şi de a produce o apreciere 
mai deplină pentru ceea ce a făcut harul. Întotdeauna când căutăm 
răul trebuie să căutăm mai atenţi binele care este ascuns. 

Devastarea prin expunerea întunericului interior îşi are locul ei. 
Este greşit să negi acest întuneric, dar este şi mai greşit să devii 
fascinat de el şi să rămâi acolo. „Întâlnirea cu întunericul din vieţile 
noastre nu ar trebui să ne îndepărteze de rugăciune, ci să ne conducă 
la rugăciune.“ Ne ajutăm unul pe altul să înfruntăm aspectele dificile 
din vieţile noastre pentru ca să înţelegem că există o putere mai mare. 
„Încrederea noastră în Dumnezeu“ în mijlocul confruntării cu 
întunericul „constă în înţelegerea faptului că El lucrează deja pentru, 
în şi prin noi, chemându-ne la o viaţă nouă, deplină, dincolo de 
vieţile noastre zdrobite.“ 

Ceea ce cred acum că lipsea procedurii mele de odinioară în a-i 
ajuta pe oameni era o apreciere a puterii pe care o are conectarea 

veritabilă a sufletelor. În restul acestui capitol vreau să tratez pe scurt 
cele trei elemente care pot face ca relațiile noastre cu cei pe care îi 
iubim să devină puternice. Vreau să înțelegem că creştinii obişnuiţi, 
părinţii, partenerii de viaţă, prietenii au o putere care aşteaptă să fie 
eliberată şi care ar putea avea efecte importante în inimile oamenilor. 
Jar aceasta va necesita un oarecare efort din partea noastră. 

Ne simţim tipic neputincioşi: 


* „Cum mi-aş putea ajuta soţia în starea de depresie în care se 
află? Ea are nevoie de mai mult decât îi pot eu oferi.“ 


* „Copilul meu este un dezastru. Nu ştiu ce să fac. Am nevoie de 
cineva înţelept care să ne spună cum să procedăm.“ 


* „Voi lua masa mâine cu un prieten. Soţia lui tocmai l-a părăsit 
pentru că a descoperit că el are o dependenţă sexuală. Pot să-l 
ascult şi îmi pasă de el. Dar, exceptând probleme minore pe 
care le pot rezolva, aceasta este doar o faşă de prim ajutor. Eu 
nu operez.“ 


+ „Nuam nici o idee ce ar trebui să facă prietenul meu. Îşi urăşte 
slujba, are datorii mari şi este cu adevărat descurajat. Nu-l pot 
ajuta!“ 


Insă poate că vei reuşi să le dai o mână de ajutor. În funcţie de 
măsura în care vei oferi oamenilor aceste trei ingrediente, influenţa ta 
asupra vieților lor va fi una puternică şi transformatoare. 


INGREDIENTUL NR. 1. O ÎNŢELEGERE A MODULUI ÎN CARE 
CRISTOS ÎŞI GĂSEŞTE PLĂCEREA ÎN NOI 


De ce momentele în care ne bucurăm unul de altul survin atât de rar? 
Oamenii care nu ne cunosc bine sunt adesea aceia care găsesc cele 
mai multe lucruri de apreciat în noi. Şi acest fapt ne face să ne 
îngrijorăm, şi anume că, dacă ne-ar cunoaşte, nu ar mai socoti că au 
motive să ne găsească atât de plăcuţi. Deoarece tânjim ca alţii să ne 
găsească persoane plăcute, ne ţinem prietenii la o distanţă de la care 
nu pot vedea răul din noi. 

Problema este, consider eu, că nu credem cu adevărat că în noi ar 
exista ceva minunat care să stârnească încântarea cuiva. Sau, dacă 
acel ceva există, credem că lucrurile mai adânci, care sunt mai 

adevărate cu privire la noi, sunt rele. Bunătatea este doar la suprafaţă. 
Răutatea pătrunde adânc. Ne este greu să credem învăţătura centrală 


a Noului Legământ, aceea că oamenii iertați L-au zărit pe Cristos şi că 


Duhul Sfânt a folosit acea privire pentru a produce în noi bunătate, o 
bunătate care ne defineşte identitatea într-o măsură mai mare decât 
răutatea din noi. 


Una din strategiile favorite ale lui Satan este de a contraface un 


adevăr important printr-o denaturare subtilă şi de a permite 
comunităţii creştine să identifice greşeala. În felul acesta creştinii vor 
căuta să se păzească de ea cu atâta dedicare încât vor pierde adevărul 
pe care erezia l-a deformat. 

Umanismul este un exemplu bun. Filozofia umanistă ne învaţă că 
suntem în esenţă buni, că bunătatea este mai adânc înrădăcinată în 
fiinţele noastre decât răutatea şi că răutatea reflectă puterea de 
corupere pe care o pot exercita asupra noastră influenţele dintr-un 
mediu negativ. Creştinii răspund în mod corect insistând că în sinele 
nostru natural nu locuieşte nimic bun, că, fără Cristos, faptele noastre 
cele mai bune nu sunt mai plăcute decât nişte rufe murdare. Înaintea 
lui Cristos, bunătatea este un artificiu de cosmetică, pe când răutatea 
rămâne definitorie. 

Trebuie să luăm poziţie împotriva erorii filozofiei umaniste. Dar 
nu trebuie să mergem atât de departe încât să nu apreciem adevărul 
evangheliei pe care umanismul îl falsifică. În firea noastră 
pământească nu locuieşte nimic bun, dar creştinii sunt mai mult 
decât fire pământească. Noi suntem acum oameni supranatural, 
iertaţi pe deplin, îmbrăcaţi în veşmintele imaculate ale lui Cristos şi 
avem 0 inimă nouă plină cu dorinţe nemaipomenite de a face binele. 

Aminteşte-ţi o frază anterioară: Esenţa modului în care 
Dumnezeu ne ajută să ne schimbăm este prin descoperirea de Sine. 
Dumnezeu Îşi găseşte plăcerea în a Se bucura de fiii oamenilor. Dar 
El nu ar putea găsi nici o încântare în noi dacă toate înclinațiile 
inimilor noastre ar fi permanent rele, de aceea El ne-a făcut fiinţe 
adorabile. El ne-a dat un set nou de înclinații ale inimii. Când 
experimentăm încântarea Lui, nu ne umflăm în pene, fluturând o 
versiune arogantă a imaginii de sine („Nu-i aşa că suntem cineva?”), 
nici nu reacţionăm printr-un dispreţ de sine („Nu se poate să-I placă 
de mine ~- sunt îngrozitor.”). Suntem mulţumitori pentru identitatea 
pe care ne-a dat-o, având în vedere cine am fost şi ce meritam („Nu e 
extraordinar? El e într-adevăr atât de bun!) 


"282 


Trei ingrediente ale unei comunităţi vindecătoare 


În momentul în care primim iertarea sunt create în noi înclinații 
bune. Dorinţele bune vor domni pe deplin în noi atunci când Îl vom 
vedea pe EI, iar acum în noi sunt eliberate înclinații bune, pe măsură 
ce ÎI cunoaştem tot mai mult pe EL. 

Până când nu înţelegem că nu există dorinţe legitime în sufletele 
noastre dincolo de puterea şi intenţia Lui de a le satisface, orice 
schimbare este doar un artificiu de cosmetizare. Dar pe măsură ce 
înţelegem cu câtă delicateţe este El dedicat bunăstării noastre, ne 
vom simţi tot mai doritori să ne supunem în ascultare. Înclinaţiile 
bune devin mai puternice. 

Şi Dumnezeu Îşi găseşte plăcerea în tot ce se întâmplă în acest 
proces. El Îşi găseşte plăcerea în statutul nostru de copii iertaţi şi 
invitaţi la masa de cină şi Se bucură de ceea ce vom deveni pe măsură 
ce ne înfruptăm din bunătăţile de care ne face parte. 

Un prieten de-al meu a crescut într-o familie dominată de mânie. 
Mesele erau fie tăcute, fie gălăgioase şi sarcastice. Pe aceeaşi stradă se 
mai afla o casă demodată cu un pridvor mare unde locuia o familie 
fericită. Prietenul meu mi-a spus că pe la vârsta de zece ani a început 
să se scuze de la masă de îndată ce putea face acest lucru fără ca să se 
tipe la el şi mergea la casa demodată de pe stradă. 

Dacă ajungea în timpul mesei, se furişa sub verandă şi stătea 
acolo, ascultând râsetele care răzbăteau din casă. Când mi-a spus 
această poveste, i-am cerut să-şi imagineze ce s-ar fi întâmplat dacă 
stăpânul casei ar fi ştiut că el stătea pitit sub verandă şi l-ar fi trimis 
pe fiul lui să-l invite înăuntru. l-am cerut să-şi imagineze ce ar fi 
însemnat pentru el să accepte invitaţia, să stea la masă, să răstoarne 
din greşeală paharul cu apă şi să audă strigătul de încântare al tatălui: 
„Umpleţi-i paharul de apă! Daţi-i şi un tricou curat. Vreau ca el să se 
bucure de masă!“ 

Avem nevoie să-L auzim pe Tatăl râzând. Schimbarea aceasta 
depinde de experimentarea caracterului lui Dumnezeu. 

Până nu experimentăm emoția îmbrăţişării Tatălui imediat după 
ce am admis că ne-am compromis, până nu ÎL privim cum sare de 
aa de fiecare dată când ne vede, până nu Îl auzim întrebându- 

e: „Cum aş putea să te ajut?“, atunci când ne-am aştepta să ne 
aa „M-am săturat să te mai suport!“, nu ne vom schimba cu 
adevărat, nu o vom face într-un duh statornic, nici din adâncul fiinţei 
noastre. 

Vedem noi binele în oameni, inima bună îngropată sub toată 

meschinăria, resentimentele şi ambitiile de a-şi construi imperii care 
ne deranjează atât de mult? Îi acceptăm pe fraţii noştri aşa cum ne 
acceptă Cristos, iertându-ne unii pe alţii pentru greşelile pe care le 
facem şi crezând că în ei există ceva mai bun decât ceea ce se vede? 
Sărim de fericire gândindu-ne la ce ar putea deveni cineva? Cât de 


mult timp petrecem imaginându-ne ce ar putea deveni? Putem 


descrie cum ar putea arăta fiul nostru rebel, partenerul nostru de 
viaţă înstrăinat sau prietenul critic peste douăzeci de ani dacă Duhul 
lui Dumnezeu Îşi va face lucrarea cu el? 

Fără acest element fundamental de a oferi altora o pregustare a 
încântării pe care o are Cristos atunci când priveşte la ei, toate alesele 
noastre competenţe, sfatul înţelept, interpretările perspicace, nici 
chiar încurajarea plină de căldură nu vor avea nici un rezultat. Dacă 
nu există dragoste, dacă nu există acea încântare supranaturală în 
cine suntem şi ce vom fi într-o zi, orice efort de a-i ajuta pe oameni să 
se schimbe îşi va pierde potenţialul. 


INGREDIENTUL NR. 2. O CĂUTARE ASIDUĂ A BINELUI 


Cineva a definit îndrumarea spirituală ca pe o recunoaştere a ceea ce 
face Dumnezeu în viaţa unei persoane şi implicarea Lui în întregul 
proces. Dar aceasta nu descrie ceea ce facem noi de obicei când ne 
luptăm cu o problemă, fie în cazul nostru, fie al altora. 

Să luăm ca ilustrație lamentarea noastră de toate zilele căreia îi 
dăm glas când suntem obosiţi. Un prieten ne face cunoscut cât se 
simte de obosit. Toate testele au primit un diagnostic negativ. Vecinul, 
adept al vindecării prin fitoterapie, i-a prescris douăzeci sau treizeci 
de tablete pe zi. Poate că îi vor folosi într-o oarecare măsură. 

Observaţi cum lucrează minţile noastre în această situaţie. „Mă 
mir ce nu-i în regulă cu acest tip. Şi eu mă simt obosit. M-am 
îngrijorat că am sindromul oboselii cronice. Poate că ar trebui să 
consulte un specialist, poate un consilier. S-ar putea să aibă o 
depresie.“ 

Oricare ar fi cuvintele pe care le-am rosti, de obicei ne adresăm 
punând o serie de întrebări („Ai dormit bine?“ „Cum stai cu dieta?”), 
dând câteva sugestii („De câteva luni ne facem suc de fructe acasă. 
Credem că ne dă mai multă energie.”) şi exprimând o doză de 
simpatie anticipată („Sună bine. Ţine-o tot aşa. Sper să te simţi mai 
bine.”). 

Consilierii urmează adesea o versiune mai sofisticată a aceleiaşi 
proceduri. Ei se interesează dacă există stres, mânie sau vină care 
merită luate în considerare; sugerează un regim de discuţii 
prelungite sau de schimbări de rutină care ar putea stimula interesul 
şi oferă sprijin în timp ce clienţii îşi continuă viaţa. 

Din nu ştiu ce pricină, găsim că nu este natural să căutăm binele 
pe care probabil că Dumnezeu îl generează prin această încercare. 
Dacă o problemă medicală este responsabilă pentru oboseală, trebuie 
descoperită. Dacă tratamentul cu plante medicinale ajută, trebuie 
urmat. Eu nu sunt deloc împotriva rezolvării problemelor atunci 
când sunt disponibile soluţii. 

Dar un ingredient important al impactului plin de putere 
transformatoare pe care îl putem avea asupra celorlalţi este prea uşor 
trecut cu vederea în căutarea noastră după soluţii sau în încercarea de 
a oferi sprijin. Şi acest ingredient este o expunere care susţine orice 
dovadă în favoarea faptului că Duhul lui Dumnezeu poate fi găsit în 
mijlocul problemelor. 

Cu toate că ni se oferă ocazii în care îl ajutăm pe semenul nostru 
să înțeleagă ce anume îl învaţă Dumnezeu prin încercare, nu la 
aceasta mă refer acum. În schimbul sugestiei: „Poate Dumnezeu te 
învaţă răbdarea prin lupta cu oboseala“, aş dori să aud pe cineva 
spunând: „Mă surprinde faptul că doreşti atât de mult ca soţia ta să 
fie încurajată când tu te simţi atât de rău. Acest lucru mă 
binecuvântează cu adevărat.“ 

Într-o sesiune de consiliere recentă, Debbie a răspuns urât soţului 
ei: „Îmi spui că te simţi judecat de mine. Ei bine, lasă-mă să-ţi spun că 
eu mă simt aşa tot timpul. Eşti cel mai critic bărbat pe care îl cunosc. 
Nu te opreşti din critică niciodată şi m-am săturat de asta!“ 

Imaginează-ţi că eşti consilierul ei, poate prietena ei sau păstorul 
ei. Soţul ei, Brad, o fixează cu privirea, plin de dezgust. Debdie 
tremură de furie. Ce îi spui? 

Subliniezi mânia ei evidentă: „le simţi foarte singură şi 
nepreţuită.” 

Sondezi rădăcinile psihologice ale emoţiilor ei puternice: „Cu ce 
altă ocazie te-ai mai simţit atât de profund rănită emoţional?“ 

Îi arăţi standardele biblice şi o îndemni la ascultare: „Debbie, Biblia 
îţi spune să renunti la mânie. Evident este un lucru greu de făcut, dar 
e posibil - şi trebuie - să o faci.“ 

Îi oferi suport empatic: „Ştiu că te simţi foarte rănită de Brad chiar 

acum. Sper că ştii cât de mult îmi pasă de tine şi.cât de mult cred în 
tine.“ 

Dacă înclinația ta este să-ţi găseşti încântarea în persoana lui 
Debbie cu pasiunea lui Cristos şi să fii mişcat la întrezărirea 
perspectivei a ceea ce va deveni ea într-o zi, atunci, acordând 
importanţa cuvenită puterii pe care o are conectarea interpersonală, 
vei dori să evidenţiezi cu un duh încurajator integritatea de 
provenienţă divină al cărei purtător este ea şi dorinţele bune care 
stau în spatele mâniei ei. Probabil că aceste dorinţe nu sunt percepute 
de ea (şi sunt poate firave şi lipsite de formă ca un embrion în prima 
săptămână de existenţă). 

Cu o inimă care să îi întindă o pregustare a bunătăţii lui 
Dumnezeu, chiar în momentul mâniei ei, poţi începe prin afirmarea 
conştienţei pe care o are ea cu privire la cele mai profunde dorinţe şi 
percepţia clară a binelui şi a răului, ambele fiind dovezi ale Duhului 
lui Dumnezeu care este la lucru. „Tu nu doreşti doar ca cineva să-şi 
găsească încântarea deplină în tine, dar de asemenea îţi place să 
dăruieşti cele mai tandre sentimente şi bunătatea ta altei persoane 
pentru bucuria acesteia. Şi ştii că ceea ce faci criticându-l pe Brad 
exprimă ceva din ceea ce reprezinţi tu, dar nu cea mai profundă parte 
din tine.“? 

Apoi poate urma o prezentare pozitivă a dinamicii spirituale care 
se manifestă în sufletul ei, a realităţilor puse în inima ei de Duhul lui 
Dumnezeu. „Când Brad te necăjeşte, tu eşti vag conştientă că există 
ceva în tine pe care el nu îl poate distruge, o rezistenţă, o integritate 
care te face să stai calmă în faţa atacurilor lui, rănită, dar nu devastată, 
dezamăgită, chiar furioasă, dar nu distrusă. Putem să urmărim toată 
cruzimea şi abuzul cu care te-ai confruntat şi să găsim o identitate 
care a supravieţuit; intactă, poate rănită, dar încă vie.“ 

In cele din urmă pot fi expuse dorinţele bune față de Brad. 
„Evanghelia te eliberează să faci tot ce îţi doreşti cel mai mult pentru 
a te bucura de îmbrăţişarea Tatălui. Împărtăşeşte cu Brad dorinţele 
tale în timp ce rămâi liniştită în braţele lui Dumnezeu.“ 

Ultimul gând necesită explicaţii suplimentare. Impulsul ei cel mai 
protund care vine din călăuzirea Duhului ar putea fi să-l certe aspru 
pe Brad, să se elibereze din lanţul abuzului lui, dacă acest abuz este 
aspru. Dar trăirile care se vor revărsa din inima ei nouă vor fi tandre, 
răscumpărătoare, nu se vor simţi amenințate, vor fi ferme, dar 
binevoitoare. 

Parte din puterea de a căuta binele dincolo de răutate vine din 
modalitatea de a reacţiona adesea atunci când permitem altora să ne 
vadă urâţenia. Ar putea fi un test: „Nu vrei să vezi altceva decât urâţenia 
mea? Dacă aşa stau lucrurile, atunci voi fi justificat să mă preocupe doar 
persoana mea, indiferent ce hidoşenie ar putea implica acest lucru.“ 

Ne împietrim atunci când oamenii reacţionează la urâţenia 
noastră cu o curiozitate indiscretă sau cu mustrare. Dar atunci când 
un prieten priveşte la josnicia noastră cu bunătate, din noi se revarsă 
ceva mai bun. A 

Sau, putem să forţăm testul. „Trebuie să ştiu că crezi în mine. Iti voi 
arăta mai departe atât de mult din răutatea mea, încât dacă şi atunci 
vei continua neperturbat să cauţi binele din mine, poate că voi crede 
şi eu că în mine s-ar afla totuşi ceva bun.“ 

Al doilea ingredient este o căutare asiduă după ceea ce e bun în 
celălalt. 


INGREDIENTUL NR. 3. 0 DEZVĂLUIRE PLINĂ DE EMPATIE 
A CEEA CE A RAU SAU DUREROS 


Să observăm că acest element vine ultimul. Prea adesea noi îl punem 
primul. Sunt convins că, dacă le-am arăta celorlalţi modul în care 
Cristos Işi găseşte plăcerea în ei şi am căuta cu un interes perseverent 
binele din inimile lor, acest ingredient final va fi necesar în mult mai 
puţine cazuri. 

Totuşi sunt situaţii când bunătatea se manifestă cel mai deplin 
numai când există mai întâi o împotrivire a răutăţii. Această 
împotrivire poate necesita încurajarea deosebită de a vedea harul la 
lucru atunci când judecata este cel mai mult meritată. Conectarea 
interpesonală ajută nu doar la animarea binelui, dar şi la distrugerea 
răului, şi aceasta are loc prin surprinderea noastră cu dragostea 
iertătoare. 

Prin păcatele noastre noi am ajuns în această condiţie de 
deconectare de Dumnezeu, de noi înşine şi de alţii. 

În marea Lui dragoste, Dumnezeu Şi-a asumat sarcina de a 
reînnoda legătura, mai întâi cu El Însuşi, descoperindu-ne că El este 
atât de bun; apoi cu noi înşine şi cu alţii, turnând bunătatea Lui în 
inimile noastre, o bunătate care ne face capabili să trăim cu 
integritate, motivaţi de dinamica spirituală şi conştienţi de tânjirea 
din noi de a-i binecuvânta pe alţii. 

Uneori El duce mai departe procesul de reconectare 
interpersonală dezvăluindu-ne tendințele noastre rele de a ne 
descurca prin propriile noastre resurse, de a nega dorințele pe care le 
nutrim, de a ne proteja în faţa pericolului şi de a ne folosi de alții 
pentru avantajul nostru. Când Dumnezeu scoate la iveală răutatea, 
durerea şi tensiunea din interiorul nostru, suntem profund 
descumpăniţi. Se produce un dezechilibru al personalității noastre, 
uneori destul de grav. 

O carte pe care am scris-o cu ceva timp înainte, Inside Out 
[Schimbare lăuntrică, lucrare publicată în limba română la Editura 
Logos, în anul 2002], oferea o survolare disciplinată a lumii noastre 
interioare. Acest demers revelator arăta că noi tânțim aproape 
dureros să ne încadrăm într-un perimetru al păcătuirii confortabile în 
timp ce facem eforturi de a ne păstra viaţa. Mulţi mi-au spus că nu au 
putut citi cartea fără să o azvârle de mai multe ori prin cameră. 
Dezvăluirea durerii şi a păcatului este dificilă. 

Dar mesajul lui Dumnezeu în tot acest proces nu este: „Eşti atât de 
rău şi nu trebuie să uiţi asta!“ sau „Durerea ta este atât de mare că 
trebuie să te încrezi în Mine ori vei fi nimicit!”, ci mai degrabă „Eu 
sunt atât de bun. Încă îmi eşti drag. Sunt de partea ta. Vreau să ştii 
asta. Şi ceea ce îţi stă în faţă este atât de minunat că nu se poate pune 
în cuvinte.“ 

Când răutatea este expusă pentru a descoperi mai deplin 
adâncimile bunătăţii lui Dumnezeu şi promisiunea Lui de bucurie 
eternă, atunci zdrobirea este rodnică. Un exemplu simplu ne va sluji 
de explicaţie. Când sunt furioşi, părinţii le trag prea adesea copiilor 
câte o palmă la fund. Aceasta nu ajută niciodată. Efortul de a controla 
un fiu sau o fiică pe care îl facem în momentele în care suntem 
stăpâniţi de mânie nu va elibera niciodată partea aceea bună din 
personalitatea copilului. Dar când un părinte îşi disciplinează copilul 
animat de speranţa iubitoare a ceea ce ar putea deveni acesta, când 
intenţia este de a reface şi dezvolta, nu de a pedepsi şi controla, 
atunci zdrobirea pe care o aduce disciplinarea poate genera rezultate 
pozitive. 

Este necesară mai puţină instruire formală şi mai multă înțelegere 
de sine pentru a şti ce să dezvălui, pentru a recunoaşte ce este rău 
înăuntrul nostru şi al altora. O privire sinceră în noi înşine ne va 
revela bănuiala noastră că Dumnezeu nu este suficient de bun (altfel 
aceasta nu s-ar fi întâmplat); refuzul nostru de a accepta cât de 

dezamăgiţi şi de singuri ne simţim uneori; obiceiul nostru de a scădea 
standardele morale la cote care ne ajută să ne simţim bine cu privire 
la noi; miile de modalităţi prin care simţim impactul dur al lumii 
asupra noastră şi reacţia rapidă pe care o avem pentru a ne apăra 
sentimentul de vrednicie (o alegere despre care Isus ne-a spus că ne 
va distruge sentimentul identităţii personale); şi manevrele noastre 
egoiste în relaţii pe care le acceptăm ca nobile, sau cel puţin 
justificate. l 

Dacă ne vom scruta pe noi înşine cu un ochi sănătos, vom izbuti 
să citim şi în inima încurcată a altuia (Matei 7:3-5). Dar când facem 
acest lucru, trebuie să ne fixăm ca scop reconectarea oamenilor de 
inima lui Dumnezeu prin dezvăluirea întunericului din ei. 

Dumnezeu face chiar acest lucru. El dezvăluie răul pentru a 
descoperi binele.3 Şi noi trebuie, deci, să facem acelaşi lucru. 

Ascultaţi ce L-am putea auzi pe Domnul spunând unui soţ care şi-a 
înjosit soţia. 


Da, tocmai ţi-ai rănit soţia. A fost un act nejustificat, crud şi 
dureros. Dar nu trebuie să te concentrezi asupra motivelor pentru care 
l-ai făcut. Tu deja ştii că în firea ta eşti egoist, nesigur, insistent şi 
meschin. 

Totuşi vreau să observi că ai fost deranjat de acest act. Eşti înclinat 
să înăbuşi glasul conştiinţei şi să-ţi justifici josnicia, să pretinzi că nu-ţi 
pasă că tu şi soţia ta sunteţi la mii de kilometri depărtare din punct de 
vedere emoţional. 

Dar, de asemenea, eşti predispus să simţi tristeţea şi să-ți recunoşti 
greşeala. Este începutul zdrobirii. 

Şi doreşti ca data viitoare să te comporţi mai bine. E un pic de 
pocăință. O anumită nelinişte din tine doreşte să aducă îmbunătăţiri, 
să o ierte pentru falimentele ei şi să-i cerşească iertarea. Bine! Aceasta 
este înclinația inimii tale noi. 

Dă-mi voie să întăresc acest îndemn. El va creşte şi se va exprima 
pe măsură ce vei experimenta ce simt cu privire la tine chiar acum, în 
timp ce stai demascat ca un bărbat josnic şi arogant. Eşti iertat, viţelul 
îngrăşat este pregătit şi aşteaptă să fie pus în frigare, corul de îngeri 
face repetiţii. Pot vedea gloria în tine chiar acum. Ai vrea să îi arăţi 
iubirea multă ce i-o porţi. Sar în sus plin de încântare. Vrei să iubeşti 
ca mine. Dorinţa există. 

Şi, când vei experimenta cum te privesc în timp ce stai gol şi 
ruşinat, te vei îndrepta spre soţia ta altfel. Sunt prea bun ca să mă 
împotrivesc. Gustă şi convinge-te! 

Relaţiile se vindecă atunci când reflectă puterea lui Cristos. Putem 
avea impact asupra altora dacă: 


+ le facem cunoscut oamenilor că ne găsim încântarea în ei aşa 
cum o face Cristos Însuşi; 

+ vom căuta asiduu binele din inima cuiva şi vom identifica 
pasiunile care duc la alegeri pline de dragoste; 

* expunem întunericul din inima cuiva, păcatul şi durerea lui 


pentru a-l face să apeleze cu mai multă convingere la 
bunătatea Mântuitorului; bunătatea lui Dumnezeu conduce la 


pocăință. 
Aceste trei ingrediente ale relațiilor vindecătoare sunt disponibile 
fiecărui creştin, dar sunt practicate atât de puţin. Totuşi, când prind 


viaţă în practica noastră, chiar dacă doar primul ingredient este 
prezent, poate rezulta foarte mult bine. Citeşte acum mai departe. 

ând lucrurile se schimbă în bine de obicei ne simţim mai bine. Cu 
toate acestea, când scriitorul Henri Nouwen s-a angajat într-o 
nouă lucrare care i-a asigurat o comunitate mai bogată, el a 
experimentat cea mai neagră noapte a sufletului. 
Iată cum descria el acele momente: 


După mulii ani petrecuţi în universităţi unde nu m-am simţit 
niciodată acasă, am devenit membru al comunităţii L'Arche formată 
din bărbaţi şi femei cu handicapuri. Am fost primit cu braţele deschise, 
mi s-a acordat toată atenţia şi afecțiunea la care aş fi putut spera, mi 
s-a dăruit un loc plin de dragoste ce oferea siguranţă pentru creşterea 
spirituală şi emoţională. Totul părea ideal. Dar chiar în acea perioadă 
m-am prăbuşit — de parcă aş fi avut nevoie de un loc sigur pentru a 
atinge solul.i 


De îndată ce am citit aceste cuvinte, mintea mea de psiholog a 
început să lucreze. De ce un cadru nou care oferea siguranţă a 
declanşat căderea bruscă în disperare a lui Nouwen? Existau oare 
dorinţe îngropate care nu au ieşit niciodată la suprafaţă până atunci, 
dorinţe intense care fuseseră ignorate în urma dificultăţilor 
nerezolvate din anii precedenţi? Multă vreme Nouwen s-a bucurat 
de suficiente propte care să-i susţină imaginea de sine: succesul vieţii 
academice la o universitate prestigioasă, cărţi bine primite de public, 
o largă recunoaştere ca un gânditor de o aleasă putere de reflecţie. 

Când a renunţat la ele pentru a trăi cu oameni care nu erau 
impresionați de astfel de lucruri, poate că dorinţa lui reprimată de a 

fi iubit, nu doar admirat, l-a copleşit. Poate că gustul dragostei pe care 
i l-a oferit această comunitate i-a trezit dorinţe mai profunde decât ar 
fi crezut el că există, dorinţe cu privire la care era temător că nu i se 
vor împlini niciodată. 

Şi apoi, în mijlocul fanteziei mele analitice, m-am gândit cât de 


neputincios m-aş simţi să împărtăşesc toate acestea cu Nouwen. Sunt 


sigur că el ar asculta atent, dar mi-e teamă că analiza mea nu l-ar 
ajuta. Am înţeles că, în calitate de psiholog, m-am simţit extrem de 
nepotrivit pentru a oferi ajutor. 

Am încercat să mă imaginez ca fiind terapeutul lui Nouwen, 
tratând tulburările psihologice pe care cei mai mulţi profesionişti în 
domeniul sănătăţii mentale le-ar presupune că stau în spatele 
simptomelor lui deranjante. Şi m-am simţit nu doar neputincios, dar 
şi stupid. Luptele acestui om profund nu se regăsesc în seriile de 
explicaţii uzuale. Eforturile mele imaginare de a „trata“ o tulburare 
psihologică păreau să trivializeze conflictul misterios care se ducea 
adânc în sufletul lui. A reduce această luptă la lista mea simplistă de 
tulburări părea ceva greşit. 

Am fost izbit de cât de înclinat sunt să înghesui vieţile oamenilor 
în cutii sortate pe care să le pot înţelege şi, în felul acesta, să am o 
părere mai bună despre mine. Cineva a spus că, dacă singura unealtă 
pe care o ai este un ciocan, vei trata tot ce îţi apare în cale drept cuie. 
Dacă încercările mele cele mai bune de a ajuta se circumscriu 
tehnicilor terapeutice, atunci voi dori să văd problema pe care încerc 
să o rezolv ca pe un simptom al unei patologii psihologice. 

Cred uneori că cei cinci ani de studii postuniversitare m-au învăţat 
să reduc întrebările pe care le pun oamenii la doar câteva cu care mă 
descurc. Dar Nouwen îmi răstoarnă această paradigmă de lucru. El 
descrie lupta sa în cuvinte care nu pot fi simplificate cu uşurinţă. Să-l 
ascultăm din nou. 


A fost o vreme de nelinişte extremă, timp în care m-am întrebat dacă 
voi putea să mai fac faţă vieţii. Totul părea că se prăbuşeşte — imaginea 
mea de sine, forta mea de a iubi şi de a munci, sentimentul meu de a fi 
iubit, speranța mea pentru vindecare, încrederea mea în Dumnezeu... 
totul. Eram eu, cel care îmi dedicasem scriitura problemelor vieţii 
spirituale, despre care lumea ştia că Îi iubeşte pe Dumnezeu şi dă 
speranţă oamenilor, căzut acum la pământ şi în beznă totală. 

M-am simţit o persoană fără valoare, neiubită şi josnică. Chiar în 
momentele în care oamenii mă îmbrăţişau, vedeam adâncimile 

nesfârşite ale nefericirii mele şi simţeam că nu mai există nimic pentru 
care merită să trăiesc. Totul devenise întuneric. În interiorul meu se 
auzea doar un vaiet prelung, venind dintr-un loc despre care nu ştiam 
că există, un loc plin de demoni.? 


Ce facem cu un astfel de om? Ne simţim imediat fără putere, la fel 
cum ne simţim atunci când cineva ne permite să intrăm în camera cea 
mai întunecată — sau doar în foaierul — din interiorul fiinţei noastre. 
Nu mulţi ar putea descrie fenomenul cu atâta elocventă ca Nouwen, 
dar cei mai mulţi dintre noi ştiu cum e să te uiţi în oglindă şi să vezi 
pe cineva vrednic de dispreţ, să fii atent la locurile profunde din 
fiinţa ta despre care pretindeai că nu există şi să auzi un geamăt 
prelung de disperare. 

De curând am luat masa cu un prieten. Conversaţia a devenit 
serioasă. Am ales să-i împărtăşesc că trăiam într-un tunel al 
descurajării atât de întunecat că nu mai aveam energie pentru a 
înainta. Am putut simţi pe loc jena lui. Nu mai ştia ce să spună. 

Nu îl învinovăţesc. Nu sunt sigur ce doream să-mi spună. Trebuia 
să mă chestioneze? Trebuia să iniţieze o scoatere la lumină a unor 
lucruri concrete din viaţa mea pe care le găsesc supărătoare? Sau era 
mai bine să asculte tăcut ceea ce doream să-i împărtăşesc? Sau să se 
roage? Trebuia să-mi sugereze o întâlnire cu pastorul meu sau cu un 
consilier? 

Când oamenii îşi fac cunoscute luptele, cei care ascultă se simt de 
obicei stânjeniţi şi nu ştiu cum să procedeze. Cei mai mulţi dintre noi 
dăm sfaturi sau asigurări care generează o soluţie plictisitor de 
curtenitoare. Rar vedem astfel de momente ca oportunităţi pentru o 
conectare interpersonală plină de forţă, sau, dacă sesizăm 
oportunitatea, nu ştim cum să profităm de ea. 

Cei dintre noi care au un spirit moralist s-ar putea să nu se simtă 
atât de inadecvaţi. Asemenea unui fermier nerăbdător care 
porunceşte unui măr să rodească iarna, un moralist poate aduce 
înaintea cuiva ca Nouwen o listă de lucruri bune pe care acesta din 
urmă să le îndeplinească, lucruri de la care oamenii aflaţi în depresie 
adesea se eschivează — sculatul dis-de-dimineaţă pentru timpul de 
devoțiune, încurajarea altora, spălatul rufelor, alimentaţia corectă. 

Modelul obişnuit pentru cei mai mulţi dintre noi când avem de-a 
face cu un prieten rănit este retragerea, mustrarea sau imputarea. La fel 
cum israeliţii se fereau de un lepros, cei mai mulţi dintre noi doresc 
să păstreze o distanţă de siguranţă între ei şi cei cu probleme 

emoţionale. Adesea procedăm aşa citând expresii creştine care nu 
trezesc în noi nici o pasiune, dar despre care pretindem că ar trebui 
să aibă un impact puternic în vieţile lor: „Dumnezeu lucrează chiar în 
perioadele cele mai întunecate“, sau „În ce domeniu ţi-a vorbit recent 
Cuvântul Domnului?“, sau „Într-adevăr nu ai nici un motiv să fii aşa 
de descurajat. Eşti prea aspru cu tine însuţi. Sunt atâtea altele în viaţa 


ta care îţi merg bine.“ Rezultatul este eliberarea noastră de asemenea 


conversații confuze cu „oameni bolnavi“, pentru a putea ajunge în 
compania oamenilor mai fericiţi. 

Sau încercăm să-i mustrăm pe oameni ca să trăiască o viaţă mai 
sfântă. Admonestarea pe care o aplicăm altora ne asigură o 
modalitate uşoară de a-L reprezenta pe Dumnezeu fără munca 
anevoioasă a implicării. Invocăm astfel Sinai-ul fără Betleem; Legea 
fără Întrupare; doar pe Moise, niciodată pe Cristos. 

Poate că reacţia cea mai populară atunci când întâlnim o persoană 
care se confruntă cu lupte interioare este să o îndrumăm spre 
altcineva: „Mă întreb dacă nu ar trebui să discuţi cu cineva despre 
aceasta. Te-ai gândit să apelezi la consiliere?“ 

Să presupunem că un prieten l-ar fi îndrumat pe Nouwen la un 
terapeut. Cei mai mulţi terapeuţi, cel puţin din raţiuni legate de 
siguranţă, consultă Manualul de diagnostic şi statistică al tulburărilor 
mentale [Diagnostic and Statistical Manual of Mental Disorders]. În 
Ediţia a IV-a a acestei publicaţii, la pagina 320, în secţiunea intitulată 
„Tulburări de dispoziţie“, citim: „Caracteristica esenţială a unui 
episod depresiv major este o perioadă de cel puţin două săptămâni 
în care persistă o dispoziţie depresivă sau lipsa interesului ori a 
plăcerii în aproape toate activităţile.“ 

Bineînţeles că presupunerea este că anumite simptome, aşa cum 
se întâmplă în medicină, indică spre o tulburare fundamentală, o 
boală mentală sau emoțională care necesită tratament profesional. 

Nouwen consemna: „...nu mă mai preocupau deloc problemele 
altor oameni. Mi-am pierdut pofta de mâncare şi nu mai puteam 
aprecia frumuseţea muzicii, a artei, nici chiar a naturii.“ Proasta lui 
dispoziţie şi incapacitatea de a simţi plăcere a persistat mai multe luni. 
Combinate cu o varietate de alte simptome, aceste probleme ar 
justifica probabil un diagnostic de Tulburare Depresivă Majoră, episod 
unic, fără manifestări psihotice: cod 296, 23. Chiar obiceiul de a începe 
cu majuscule cuvintele care formează diagnosticul încurajează ideea 
că avem de-a face cu o tulburare care necesită tratament. 

Mesajul este clar: Puterea de a ajuta un pacient diagnosticat depinde de 
pregătirea potrivită. Doar un psihoterapeut profesionist este pregătit 
pentru a trata probleme de genul celor consemnate de Nouwen. 

Dar să presupunem că greşim. Să admitem că multe din luptele pe 
care noi le presupunem a fi simptome ale unei tulburări psihologice 
suni în realitate evidențe ale unor suflete deconectate relaţional. 
Dacă problema de esenţă din spatele „depresiei“ lui Nouwen, sau a 
obsesiei fanatice a fiicei tale de a slăbi, sau dependenţa de muncă a 
soţului tău, sau dependenţa de pornografie a prietenului tău, sau 
incapacitatea ta de a te apropia de cineva este un suflet gol, un suflet 
înfometat de viaţă, atunci este necesară conectarea la o sursă vitală, şi 
nu tratamentul profesionist. Dar nu suntem siguri de ce anume 
înseamnă să fii conectat cu cineva atât de strâns încât viaţa să se 
reverse dintr-unul în celălalt. 

Cu o altă ocazie, Nouwen ne povesteşte ce a făcut în perioada lui 
de nelinişte. Cu profundă apreciere, el vorbeşte despre un prieten în 
vârstă, un preot, căruia i-a cerut ajutor. 


În timpul celei mai dificile perioade din viaţa mea, când am 
experimentat o nelinişte şi o disperare uriaşe, el a fost alături de mine. 
De multe ori îmi strângea capul la pieptul lui şi se ruga pentru mine 
fără cuvinte, dar într-o linişte plină de Duhul care risipea demonii 
disperării şi mă făcea să mă desprind din îmbrăţişarea lui cu o nouă 
vitalitate. 


„Imi strângea capul la pieptul lui“, iar urmarea acestui gest era că 
Nouwen se ridica „cu o nouă vitalitate”. Să fi făcut eu acelaşi lucru 
când fiul meu, Kep, a avut probleme? Pot eu să fac acest lucru cu alţii? 
Aceasta ar trebui să facă terapeuţii şi pastorii buni? Aş putea face acest 
lucru ca un stil permanent de viaţă? Poate oricine realiza acest tip de 
conectare interpersonală cu alţi câţiva? 

Două seturi de întrebări mă asaltează în timp ce citesc această 
consemnare neobişnuită de vindecare. În primul rând, doresc ca cineva 
să-mi strângă capul la pieptul lui? Pare un act atât de neputincios, atât 
de slab, aproape patetic. Un ţânc se loveşte într-o masă şi plânge. 
Mamele experimentate ştiu că lacrimile exprimă dorinţa de a fi ţinut 
în braţe; ele sunt mai mult decât o cerere de alinare a durerii 
prezente. Sărutul care îl face să se simtă mai bine nu are nici o calitate 
anestezică. Durerea rămâne, dar sufletul copilului este alinat prin 
conectarea cu mama. Când mama îi strânge capul la pieptul ei, ceva 
are loc, ceva care face ca durerea să pară mai puţin importantă. 

Dar eu sunt un adult, nu un copil. A fi pacientul unui terapeut 
pare o postură mai demnă decât a fi un miel înspăimântat în braţele 
puternice ale păstorului. Ca să las pe cineva să mă ţină trebuie să 
recunosc cât de mult doresc acest lucru, cât de mult doresc să 
stabilesc o conectare sufletească veritabilă cu cineva puternic şi bun. 
Această recunoaştere îmi răneşte mândria. 


Şi, de asemenea, mă lasă în confuzie. Vreau să fiu ţinut în braţe? 


Conectarea interpersonală va vindeca ea orice ar sta la baza tulburării 
psihologice? Pot cuvintele să îmbrăţişeze sufletul aşa cum braţele 
îmbrăţişează trupul? 

Mă întreb dacă ne place să ne gândim la problemele noastre ca 
dovezi ale tulburărilor psihologice deoarece ne lipseşte curajul de a fi 
zdrobiţi de singurătatea şi nevoile noastre. Poate că aceeaşi lipsă de 
curaj alimentează hotărârea moralistului de a plasa fiecare problemă 
în cutia trăirii indisciplinate şi a păcatului nemărturisit, 


În timp ce citesc despre acel bătrân care a strâns creştetul lui. 


Nouwen la pieptul lui, nu pot să neg cât de mult doresc ca cineva să 
facă acelaşi lucru cu mine. Dar, de îndată ce dorinţa este stârnită, simt 
frica: teama că sunt un copil nesigur, nevrotic deoarece doresc acest 
lucru; teama că nimeni nu mă va lăsa să fiu atât de slab fără a mă 
dispreţui; teama că, dacă sunt îmbrăţişat, nu mă voi putea scula 
niciodată ca să merg din nou plin de putere. 

Doresc ca cineva să-mi strângă capul la pieptul lui. Dar doresc şi 
să strâng capul cuiva la pieptul meu. Doresc să fiu atât dependent, cât 
şi plin de putere. Este dependenţa legitimă? Este ea o dovadă a 
modului în care am fost proiectat prin creaţie sau o dovadă de 
slăbiciune? Pot fi eu puternic fără ca mai întâi să experimentez 
propria dependenţă? 

Aceasta mă conduce la al doilea set de întrebări: De ce anume ai 
nevoie pentru a fi puternic? Ce fel de persoană poate să susţină pe 
cineva, să se roage în linişte şi, în acest proces, să hrănească un suflet 
uman cu experienţa înnoitoare a vieţii? De ce ai nevoie pentru a face 
aceasta? De instruire, titluri academice, certificări? Sau este nevoie de 
altceva? 

Când alţii s-au rugat pentru mine, adesea (nu întotdeauna) mă 
simţeam plictisit. Mă întreb pe câţi am plictisit eu cu rugăciunile mele. 
Şi mă întreb câţi din clienţii mei de la terapie au experimentat mai multă 
intensitate decât putere în sesiunile noastre, mai multă emoție teatrală 
pentru idei şi sentimente noi decât schimbare profundă, durabilă. 

Realitatea este că nu mulţi oameni realizează această conectare 
interpersonală într-un mod plin de putere fie prin rugăciune, 
îmbrăţişare, fie prin conversaţie. Conectarea interpersonală ar putea 
fi norma, dar în schimb este excepţia. Cei mai mulţi oameni nici 
măcar nu o gustă vreodată. 

Dar copiii o pot simţi prin părinţii lor. Partenerul nostru sau 
prietenii noştri o pot experimenta prin noi. Când conectarea 
interpersonală are loc, ea ne schimbă vieţile. Ce este necesar ca 
aceasta să se întâmple? Şi ce se poate spune despre conectarea 
interpersonală care produce vindecarea? Ce este conectarea veritabilă 
a sufletelor? Ce iese din mine şi are puterea de a-i atinge inima lui 
Kep, de a-i trezi dorinţa să intre într-o relaţie intimă cu Dumnezeu? 

Trebuie mai întâi să găsim curajul de a ne confrunta cu dorinţa 
noastră teribilă de a stabili relaţii interpersonale, de a accepta ca alţii 
să ne strângă la pieptul lor şi de a avea încredințarea că vom primi 
putere să ne ridicăm şi să ne desprindem din acea îmbrăţişare cu o 
viaţă înnoită; sau, dacă nu avem parte de nici o îmbrăţişare, să 
mergem înainte cu o dependenţă disperată de Dumnezeu. 

Povestea luptei lui Henri Nouwen mă lasă cu două întrebări: 


1. Dorinţa aceasta teribilă de conectare interpersonală este ea o dovadă a 
slăbiciunii mele sau a modului în care am fost conceput prin creație? 
Ar trebui să onorez dorinţa aceasta chiar dacă mă sperie de 
moarte, sau este mai bine să o reprim şi să-mi văd de viaţă? 
Sunt într-adevăr atât de nevoiaş? 


2. Care sunt lucrurile care fac din mine o persoană puternică, una care 
stabileşte conexiuni atât de profunde cu alţii încât din fiinţa 
mea iese puterea care îi face pe alţii să se ridice cu un sentiment 
nou de vitalitate — şi poate „vindecaţi” de orice tulburări 

psihologice despre care se credea că erau prezente? Putem 

deveni cu toţii suficient de puternici pentru a trezi viaţa în 


alţii? 


Câteva dintre capitolele următoare vor căuta să dea răspuns 
acestor întrebări. 


47 


CAPITOLUL 4 


Concepuţi prin creaţie pentru 
conectare interpersonală 


amenii obişnuiţi au puterea de a schimba vieţile altor oameni. 

Un preot mai în vârstă îl poate revitaliza pe un coleg mai tânăr 
care este deznădăjduit strângându-i capul la piept. Un tată distant 
poate să-şi atingă fiul cu o energie care pătrunde printr-o inimă 
împietrită şi trezeşte ceea ce este tandru şi cu adevărat bun în ființa 
copilului. O fiică adultă poate dărui mamei ei în vârstă ceva din 
tainiţele ascunse ale fiinţei ei care va aduce speranţă în inima femeii 
înaintate în vârstă, speranţă care să o sprijine în singurătatea, 
confuzia şi durerea ei. 

Puterea se regăseşte în conectarea interpersonală, acea întâlnire 
profundă prin care cele mai veritabile părţi ale sufletului întâlnesc 
cele mai sterile străfunduri ale unei alte persoane şi găsesc ceva acolo, 
când viaţa se transmite dinspre unul înspre celălalt. Când aceasta are 
loc, cel care dăruieşte rămâne cu mai mult decât avea înainte, iar cel 
care primeşte este mai puţin înspăimântat de viaţă şi în sfârşit devine 
dornic să experimenteze o apropiere chiar mai profundă, mai intimă. 
Puterea de a schimba semnificativ vieţile nu atârnă de sfaturi, cu 
toate că îndrumarea şi mustrarea joacă un anumit rol; nu pe acela de 
a aduce o nouă lumină asupra propriei persoane, deşi cunoaşterea de 
sine care distruge mulţumirea de sine şi indică spre o nouă înţelegere 
este importantă; ci pe acela de conectare, de aducere a doi oameni în 
experienţa vieţii împărtăşite. 

Când fiul nostru mai mic, Ken, avea opt ani, îi plăcea să sară în 
bălțile care se formau după ploile abundente de după-amiază din 

Florida. Cu o asemenea ocazie, după ce căzuse o ploaie torențială, am 
luat pelerinele şi bocancii, zicându-i: „Hai să mergem!” Când ne-am 
întors, o oră mai târziu, uzi leoarcă şi fericiţi, Ken a exclamat: „Iată, 
ne-am distrat. Nu am ştiut că şi tu vei sări în bălți!“ Este ceva special în a 
face lucrurile împreună, la orice nivel, ceva care atinge inima fiecăruia. 

Am ajuns să cred că rădăcina tuturor problemelor personale şi 
emoţionale este lipsa asocierii în spiritul unităţii cu semenul nostru, 
eşecul de a ne conecta interpersonal, ceea ce nu ne permite să primim 
viaţa şi împiedică revărsarea vieţii din noi asupra altora. De aceea 
cred că drumul cel mai sigur spre depăşirea problemelor şi spre a 
deveni oamenii care am fost intenţionaţi să fim este reconectarea cu 
Dumnezeu şi cu comunitatea noastră. Dar reconectarea, la nivelele 
care asigură cea mai completă vindecare, nu este o problemă simplă. 
În cultura noastră animată de un ritm alert care urmăreşte satisfacția 
imediată aceasta este un fenomen rar. Ceea ce adesea numim 
relaţionare nu înseamnă nimic mai mult decât cuvintele: „Ne bucurăm 
că aţi ales să zburaţi cu noi“, pe care însoţitoarea de zbor i le adresează 
mecanic fiecărui pasager. Privirile se întâlnesc, se schimbă zâmbete 
rapide, se creează un scurt moment de căldură emoţională - şi 
întâlnirea se încheie, este uitată imediat şi nu are nici un efect de durată. 

Reconectarea unui suflet detaşat la viaţa comunităţii necesită 
puterea pe care doar puţini oameni par să o posede. Oamenii puternici 
pot vedea viaţa ascunsă care deja a fost turnată în celălalt de 
Dumnezeu şi, conştienţi de viaţa pe care au primit-o de la aceeaşi 
sursă, toarnă ceea ce este mai profund, mai veritabil şi mai nobil din ei 
înşişi în sufletul altuia; şi fac aceasta cu viziunea clară a ceea ce ar putea 
deveni celălalt dacă viaţa lui Cristos este hrănită şi eliberată în el. 

Oamenii puternici cred în ceea ce pot deveni ceilalți pentru că ei 
cred că binele care există adânc în interiorul fiecărei inimi aduse la 
viaţă poate fi mai puternic decât tot răul care există în ea. Oamenii 
puternici acceptă provocarea de a identifica, hrăni şi elibera viaţa lui 
Dumnezeu în alţii, stabilind relaţii cu aceştia. 

Îndemnarea unui fiu să fie moral îşi are locul ei. Demascarea 
trăirilor de nesiguranţă care ar putea face ispita chiar mai atractivă 
poate ajuta. Dar fără o apropiere într-o relaţie interpersonală plină de 
dragoste, nici una din ele nu are putere. Fără trezirea dorinței 
puternice de a fi moral, nu putem spera decât la o conformare rigidă 
(rodul moralismului) sau la o conformare adaptată (rodul terapiei). 
Fără conectarea interpersonală, ascultarea cu bucurie care izvorăşte 
dintr-o inimă schimbată nu este posibilă. 

Dar nu aşa gândesc cei mai mulţi oameni din cultura noastră. 
Când descoperim o problemă la noi înşine sau la alţii, minţile noastre 
se îndreaptă în mod obişnuit în una din două direcţii de cercetare: Fie 
presupunem că în spatele problemei este o voinţă încăpățânată („Acest 
copil nu se va adapta la standardele familiei noastre!”), fie ne vom 
întreba dacă nu are o problemă psihologică („Poate că are o imagine de 
sine negativă. Când mi-am început afacerea nu am petrecut mult 
timp cu el. Mai mult ca sigur că s-a simţit abandonat şi supărat.”) 

Cei care văd încăpăţânarea ca sursa din spatele problemelor 
încearcă să promoveze schimbarea după ceea ce am putea numi 
modelul îndemnării/dării de socoteală. Potrivit acestei percepții, 
eforturile de a ajuta constau în principal în puternice îndemnuri de a 
săvârşi binele, care amenință cu consecinţe dureroase în cazul 
încălcării regulilor şi, ocazional, cu oferirea unor răsplăţi pentru 
momentele de cooperare. Puterea de care depindem pentru 
influențarea vieţii altcuiva devine, deci, constrângerea în toate 
formele ei hidoase: vină, ruşine, ameninţare, frică, manipulare, 
pentru a numi doar câteva. 

Indemnarea de a face binele devine constrângere de o natură 
monstruoasă atunci când nu este precedată şi însoţită literalmente de o 
atitudine care spune: „Nu te pot obliga să faci nimic. Dar cred că există 
ceva în tine care ştie că ceea ce faci este greşit şi, dacă Îi aparțini lui 
Dumnezeu, există ceva în tine care doreşte să facă binele. Cred în viaţa 
care este în tine. Mă încred în lucrarea lui Dumnezeu în tine. Şi, mai 
mult decât orice altceva, vreau să te bucuri de experimentarea inimii 
pline de dragoste şi îndurare a lui Dumnezeu în relaţia ta cu mine.“ 

Când persoanele care pretind să-i ajute pe alţii îi definesc ca fiind 
puţin mai mult decât fiinţe cu capacitate de decizie şi îi tratează ca pe 
unii care iau numai decizii greşite şi au nevoie să fie învăţaţi şi făcuţi 
răspunzători în luarea unor decizii bune, eforturile lor de ajutorare sunt 
doar o cercetare a greşelilor acelor persoane şi o îndemnare coercitivă la 
a săvârşi ce este bine. Mustrarea părinţilor, dojana pastorilor, disciplina 
bisericii şi a familiei, darea de socoteală în faţa grupului adesea se 
încadrează în această categorie, rezultatele fiind previzibile — uneori 
conformarea, adesea rebeliunea, niciodată maturitatea. 

Desigur, nu oricine acceptă acest model al schimbării. Foarte mulţi 
oameni influenţaţi de cultura terapeutică au fost învăţaţi să 
gândească diferit. Ei sunt atenţi în vederea înţelegerii, niciodată în 
vederea învinovăţirii. Pentru ei, judecata morală cauzează probleme, 

nu le rezolvă. Orice problemă - fie că este vorba de anxietate, 
mâncatul excesiv, sau dependenţele - semnalează prezenţa unei 
probleme interioare mai profunde. Rugămintea moralistă este mai 
mult decât nefolositoare, deoarece cauza din spatele problemei nu 
este încăpăţânarea. Sunt rănile emoţionale sau tulburările 
psihologice. Sfatul nu ajută la nimic. Mustrarea este dăunătoare. 


Se apelează rapid la modelul tratament/reparare: trebuie să găsim o 


modalitate de a repara ceea ce s-a stricat. Primul pas, desigur, este 
descoperirea a ceea ce s-a stricat (diagnosticare) şi acceptarea acelei 
realităţi, apoi de a te trece curajos prin procesul, adesea lung şi 
dureros, de confruntare cu stricăciunile interne şi de învăţare a 
modalităţilor în care să trăim viaţa mai sănătos (terapia). În acest 
model, oamenii răniţi sunt percepuți ca fiinţe psihologice, o concepţie 
care recunoaşte capacitate lor de a alege, dar care accentuează forţele 
obscure, adesea inconştiente, din interiorul lor care le influenţează 
alegerile. Am discutat recent cu o mamă divorțată despre fiul ei cu 
probleme. „Vine acasă de la şcoală cu o dispoziţie proastă şi merge 
direct în camera lui. Dacă încerc să-l antrenez în conversaţie, fie 
mormăie ceva, fie devine nepoliticos. Nu pot să-i spun tatălui său 
cum se comportă fiindcă el crede că ar trebui să fiu mai fermă; iar 
când îşi petrece week-end-ul cu băiatul, se poartă foarte dur cu el. 
Aceasta înrăutăţeşte şi mai mult lucrurile. Cred că fiul meu se 
confruntă cu o problemă serioasă. Mă întreb dacă se învinovăţeşte 
pentru că tatăl lui ne-a părăsit. Toată mânia îndreptată asupra mea ar 
putea fi modul lui de a face faţă urii de sine.“ 

În această concepţie, puterea de schimbare atârnă de percepţia 
interioară, nu de constrângere; de conştienţa de sine, nu de reguli; de 
înţelegerea psihologică, nu de precepte. Comunitățile în câre se 
doreşte producerea vindecării sunt comunităţile care sondează şi 
dezvăluie, care ajută oamenii să vadă ce se petrece în interiorul lor şi îi 
încurajează să se confrunte cu problemele lor într-un mod mai eficient. 

Şi schimbările se produc. Dar conectarea interpersonală nu se 
petrece, viaţa lui Cristos nu este stârnită printr-o revărsare mai 
abundentă din acel suflet vindecător, o cunoaştere de sine sporită 
duce în cel mai bun caz la formarea de tipare mai sociabile şi mai bine 
adaptate ale egoismului. 

Să reducem la o schiţă ceea ce tocmai am explicat. 

Dacă oamenii în esenţa lor sunt încăpăţânaţi, dacă ne exersăm 
voinţa în direcţii greşite în loc să ne-o exercităm orientând-o în 

Tratamentul: 
Repară ce e stricat 


Tratamentul: 
Fă ce este drept 


Mijloacele: 


Educarea, îndemnarea, darea 
de socoteală 


Mijloacele: 
Cunoaşterea de sine sporită 


Agentul eficace al schimbării: 


O mai bună înţelegere a 
universului interior 
(cunoaşterea fără viziune) 
aplicată de comunitatea cu 
abilităţi de psiholog 


Agentul eficace al schimbării: 
Constrângerea 


(legea fără har) 
aplicată de comunitatea 
care obligă 


direcţii bune, şi dacă alegerile noastre rele sunt rădăcina a ceea ce este 
greşit în noi, atunci avem nevoie de mustrare. Şi se impune una 
neiertătoare. Mare parte din ceea ce noi numim consiliere creştină, în 
special în cercurile mai „biblice“, este puţin mai mult decât aplicarea 
legii. Ai o problemă? Găseşte pe cineva care cunoaşte Biblia suficient 
de bine pentru a-ţi spune care sunt principiile pe care trebuie să le 
respecţi cu mai multă grijă şi ce acţiuni trebuie să practici. 

Totuşi, dacă oamenii în esenţa lor sunt mai mult deteriorati decât 
încăpăţânaţi, dacă percepţia pe care o avem asupra sinelui ni-l 
dezvăluie ca fiind fragil, sau diform, sau insuficient dezvoltat, atunci 
o analiză a acestei disfuncţionalităţi pare nimerită. Ideea originală a 
lui Freud a fost să aducă forţele inconştiente la lumină, acolo unde ele 
nu ne mai pot controla orbește, şi unde le putem vedea iraţionalitatea 
şi nu le mai cedăm automat. 

Nicio abordare din acestea două nu surprinde esenţa a ceea ce 

suntem ca şi creaturi care poartă chipul Dumnezeului treimic. 
Desigur, suntem încăpăţânaţi şi orbi deopotrivă. Legea ne dezvăluie 
încăpăţânarea aşa cum este ea, iar o analiză onestă a inimilor noastre 
şi a trecutului nostru va releva adesea „material“ psihologic complicat 
care s-ar putea ca altfel să nu fie recunoscut ca atare niciodată. 

Dar, deşi suntem şi încăpăţânaţi şi deterioraţi, nu aceasta ne 
caracterizează în mod esenţial. În chiar centrul personalităţii umane 
se află capacitatea de a dărui şi de a primi în relaţie, o capacitate care 
defineşte ce înseamnă să fii o fiinţă umană vie. Când această 
capacitate este coruptă, când, în loc să ne dăruim pe noi înşine şi să îi 
primim pe ceilalţi prin ceea ce ei oferă, noi îi folosim pe alţii pentru a 
obţine ceea ce credem că avem nevoie şi ne protejăm de suferinţa pe 
care ne-ar putea-o cauza alţii, atunci murim. Ne degradăm şi 
coborâm în subumanitate. Dovedim că am căzut la un nivel inferior 
celui pe care am fost concepuţi prin creaţie să îl ocupăm. 

Când Dumnezeu ne iartă pentru că am violat parametrii 
proiectului pe care l-a intenţionat pentru noi, El Îşi toarnă propria 
viaţă în noi, şi aceasta restaurează capacitatea noastră de a ne conecta 
în relaţii, mai întâi cu E], apoi cu ceilalţi. Pune în noi viaţa lui Cristos. 
Energia cu care L-a auzit şi L-a ascultat pe Tatăl, impulsurile care au 
stat în spatele a tot ceea ce a făcut El — tandreţea faţă de paralitic, 
mânia faţă de schimbătorii de bani, răbdarea cu Filip, mustrarea 
aprigă pe care a făcut-o fariseilor, dragostea Lui pentru copii, 
hotărârea Lui de a suferi nedreptatea fără cârtire — este în noi. 
Impulsurile care au energizat viața lui Isus pe pământ sunt într-adevăr în 
noi. Este parte din ceea ce înseamnă să fii viu în Cristos. 

Necreştinii nu au această viaţă. Ei sunt încă morţi în păcat, 
despărțiți de Dumnezeu, controlati de o forţă foarte diferită. 
Necreştinii îşi folosesc resursele aflate sub controlul lor pentru a se 
descurca în viaţă şi pentru a experimenta satisfacția pe care şi-o pot 
procura singuri. Ei nu au viaţa lui Cristos ca pe o energie la care să 
aibă acces. Energia lor constă într-o independenţă îndreptată 
împotriva lui Dumnezeu, în încrederea în sine, într-o atitudine care 
afirmă: „Caută să obţii cât poţi pentru tine şi nu te preocupa de 
altcineva.“ Această energie poate fi prelucrată în relaţiile sociale, dar 
nu poate fi transformată cu nici un chip. Egoismul nu poate fi 
niciodată preschimbat în ceva bun, dar poate fi înlocuit cu ceva bun. 

Cu toate acestea, şi necreştinii posedă aceeaşi capacitate de relaţionare 
pe care o au creştinii în adâncul inimii lor. Toţi am fost proiectaţi pentru a 

ne conecta prin relaţionare. Deşi această capacitate este moartă din punct 
de vedere funcţional, necreştinii mai păstrează o amintire a ceea ce a fost 
odată, o dorinţă stăruitoare pentru ceea ce ar putea fi. 

Când o persoană care are viaţa lui Cristos toarnă această viaţă în 
necreştin, memoria devine mai clară şi dorinţa se adânceşte. Când 
Duhul lui Dumnezeu şopteşte: „Aceasta este ceea ce ai căutat“, El îi 
atrage pe necreştini la Cristos, la sursa conectării după care au tânjit. 

In Cristos, oamenii sunt apoi iertaţi şi aduşi la viaţă, adoptați ca 
membri ai familiei lui Dumnezeu şi primesc natura acestei familii. 
Capacitatea de a se relaţiona le este restaurată şi completată cu un set 
nou de înclinații ale inimii de a se relaţiona aşa cum o face Cristos. 

Dar, spre deosebire de Cristos, aceste dorinţe bune se luptă cu 
dorinţele rele care rămân în interior, dorințe rele care nu mai 
reprezintă centrul fiinţei, dar care se situează destul de aproape de el 
pentru ca adesea să simţim că ar fi chiar acel centru. Sarcina de lucru 
care începe la convertire şi continuă până în veşnicie este de a 
identifica, a hrăni şi a elibera aceste dorinţe bune. Facem aceasta unul 
pentru altul prin conectarea interpersonală. 

Comitem o greşeală gravă atunci când înlocuim conectarea 
veritabilă a sufletelor cu moralismul. Când considerăm că, obligându-i 
pe oameni să facă ce este drept, promovăm schimbarea pozitivă, nu 
suntem preocupaţi să stabilim relaţii personale cu oamenii. Ne adresăm 
voinţei lor şi le cerem cooperarea în loc să ne conectăm la inima lor 
pentru a elibera viaţa lui Cristos căreia Dumnezeu i-a dat locul central. 

Un scriitor a exprimat ideea astfel: Problema nu este modul în care 
creştinul „poate să facă binele prin propria lui putere, ci modul în 
care se va înţelege pe sine prin puterea binelui... care este deja 
prezent.“! Când comunităţile creştine caută să-i schimbe pe oameni 
doar forţându-i să facă lucrurile corecte, îşi pierd puterea. Când 
eforturile de consiliere biblică se reduc la demascarea răului şi la 
îndemnul de a săvârşi binele, „viața noastră în Cristos“ este sufocată. 

Mai comitem noi o a doua greşeală, la fel de gravă, când renunțăm 
la constrângere şi acceptăm investigarea sinelui ca pe o rută viabilă în 
vederea schimbării. Când considerăm că procesul de conştientizare mai 
profundă a ceea ce se petrece în universul nostru interior este puterea 
care va schimba vieţile, sfârşim analizându-ne dezordinea interioară 
atât de meticulos încât nu ne vom găsi niciodată adevărata identitate. 

Imi amintesc discuţia pe care am avut-o cu o femeie care se lupta 
cu ura de sine. Se critica neîndurătoare şi fără milă pentru fiecare 

greşeală pe care o făcea. Lunile de terapie au descoperit un trecut 
traumatic, plin de acte de abuz, respingere şi neglijare. Presupunerea 
împărtăşită atât de terapist cât şi de pacientă a fost că aceste 
experienţe au învăţat-o în mod greşit să se urască pe sine ca singura 
ei modalitate de a supravieţui, ceva care îi spunea să se 


autopedepsească înainte ca s-o facă altcineva. Dacă deja era trântită 


la pământ, avea şanse mai mici să mai primească o altă lovitură. 

Mi-a spus toate acestea cu ceea ce mi s-a părut a fi o încântare 
morbidă. Apoi a spus: „Ierapeutului meu i se pare că ţin mâna pe 
mânerul unei uşi care duce spre o altă cameră întunecată şi că trebuie 
să găsesc curajul de a o deschide şi de a intra. El crede că mai există 
abuzuri cu realitatea cărora încă nu m-am confruntat.“ 

Dar să presupunem că în sufletul ei există o încăpere care este plină 
de lumină. Este nevoie să exploreze fiecare cameră întunecată înainte de 
a o găsi şi de a intra în ea? Se va „regăsi“ ea poticnindu-se prin fiecare 
odaie prăfuită, interzisă? Sau eul ei adevărat există deja într-o cameră 
minunat de strălucitoare, mobilată cu generozitate şi care este situată în 
centrul locuinţei ei, o cameră de zi, un loc în care nu a intrat niciodată? 

Isus a explicat clar că o căutare a noastră în tot ce ni se pare nouă 
firesc să o facem se va dovedi întotdeauna dezamăgitoare. „Simon 
pescarul ar fi putut analiza fiecare bucăţică a eului său înaintea 
întâlnirii sale cu Cristos, dar nu l-ar fi găsit pe «Petru» acolo.“ 
Adevărata identitate a lui Petru, omul creat pentru a-l înlocui pe 
Simon era „ascuns în taina sufletului lui Cristos.“? 

Nu vom aduce multă vindecare în suflete când dojana sau educaţia 
sunt centrul eforturilor noastre. Puterea noastră de a influenţa vieţi nu 
provine din faptul că le vom spune oamenilor ce să facă. 

Nici nu rezidă în scoaterea la iveală a detaliilor dezordinii care 
există în interiorul oamenilor. 

Comunitatea vindecătoare nu depinde de încercarea de a-i face pe 
oameni să săvârşească ceea ce este drept, nici de descoperirea forţelor 
psihologice dăunătoare care ne cauzează probleme şi care e urmată 
apoi de încercarea de a repara ceea ce e stricat. O comunitate care 
vindecă este o comunitate care crede că Evanghelia asigură iertarea 
tuturor păcatelor, un viitor sigur al comunităţii perfecte pentru 
eternitate şi libertatea de a împlini acum cele mai profunde dorinţe ale 
inimilor noastre, deoarece legea lui Dumnezeu este scrisă în noi — 
avem dorinţa după sfinţenie. Comunitățile vindecă atunci când se 
concentrează pe declanşarea şi eliberarea a ceea ce este bun în om. 

Schița noastră poate fi acum completată. 

Tratamentul: 
Repară ce e stricat 


Tratamentul: 
Fă ce este drept 


Mijloacele: 


Educarea, îndemnarea, darea 
de socoteală 


Mijloacele: 
Cunoaşterea de sine sporită 


Agentul eficace al schimbării: 


O mai bună înțelegere a 
universului interior 
(cunoaşterea fără viziune) 
aplicată de comunitatea cu 
abilități de psiholog 


Agentul eficace al schimbării: 
Constrângerea 


(legea fără har) 
aplicată de comunitatea 
care obligă 


Tratamentul: 


Declanşarea şi eliberarea 
a ceea ce este bun 
Mijloacele: 
Identificarea şi hrănirea 
vieţii celei noi 
Agentul eficace al schimbării: 


Conectarea 
(turnarea vieţii în altul) 
realizată printr-o comunitate de 
persoane conectate relaţional 

Să clarificăm un lucru. Centrul unei persoane iertate nu este 
păcatul. Şi nici complexitatea ei psihologică. Centrul unei persoane 
este capacitatea acesteia de a se conecta. 

Ne putem trăi viaţa fie ca membri unici ai unei comunităţi de 
persoane conectate relaţional, experimentând roadele vieţii lui 
Cristos în noi, fie putem trăi ca pe nişte insule, mereu cu frica în sân, 
cu înalte pretenţii faţă de ceilalţi, absorbiți de propriul sine, 
deconectaţi de comunitate şi disperat de hotărâți să ne descurcăm cu 
proviziile pe care le-am adus cu noi pe insulă. 

Chemarea comunităţii este de a-i atrage pe oameni de pe insulă pe 
uscat, acolo unde conectarea interpersonală este posibilă şi unde pot 
să facă parte şi altora de ea. Doar atunci vom purta cu adevărat chipul 
Comunităţii Veşnice care ne-a creat pentru a ne găsi bucuria în 
stabilirea de relaţii profunde cu alte persoane. 

Adevăratul centru al lucrurilor sunt comunităţile de oameni 
conectaţi interpersonal, nu sfaturile bune, nu o sondare mai 
profundă a sinelui nostru. De ce? Deoarece comunitatea formată din 
persoane conectate relaţional este centrul definitoriu al lui Dumnezeu. Când 
vom înţelege acest adevăr, vom porni pe calea spre conectarea 
interpersonală. Tocmai aceasta este tema pe care o supun atenţiei în 
următorul capitol. 

Conectarea interpersonală: 
esența vieţii 


Co s-a apropiat de mine în timpul unei conferințe de o 
săptămână şi mi-a spus: 

— Larry, Dick şi Don şi încă câţiva din prietenii tăi ar dori să ia 
micul dejun cu tine mâine dimineaţă. Ai putea? 

Cu inocenţa unui copil încrezător, am presupus că prietenii mei 
buni doreau pur şi simplu să se bucure de prezenţa mea în timp ce 
mâncau ouă prăjite şi clătite. Devreme în dimineaţa următoare şase 
dintre noi ne-am îngrămădit într-o maşină. În timpul călătoriei de 
zece minute am râs, ne-am tachinat agreabil şi ne-am tras nişte 
ghionturi prieteneşti. 

La restaurant dispoziţia s-a schimbat. De îndată ce ni s-a adus 
mâncarea, Chuck, un prieten foarte respectat, cu un duh blând şi o 
inimă dedicată bunăstării mele, şi-a dres glasul şi a început: 

— Larry, am ajuns să discutăm între noi cum este să te avem ca 
prieten. Am discutat despre tine pe la spate şi am crezut că ar fi mai 
bine să-ţi spunem direct despre conversaţia noastră. 

Aproape totul în mine dorea să sugereze că nu era nevoie să 
cunosc gândurile lor — simţeam că nu se pregăteau să-mi adreseze 
complimente — dar o parte mai profundă din mine se încredea în 
aceşti oameni. Ştiam că sunt acceptat de ei. Orice ar spune, îmi 
ziceam eu, ar izvori dintr-o viziune pe care o au cu privire la omul 
care puteam să devin. M-am străduit să ascult. 

Următoarele nouăzeci de minute pot fi rezumate în câteva fraze: 
„Ne dăruieşti mai mult din mintea ta decât din inima ta. Când 
împărtăşim cu tine o povară personală, imediat îţi începi munca. Ne 

dai sfaturi grozave şi informaţii care ne ajută, dar vrem mai mult de 
la tine. Ştim că se află acolo, în sufletul tău, şi credem că ar însemna 
mai mult pentru noi dacă ţi-am simţi inima decât să îţi ascultăm 
mereu toate cuvintele tale înțelepte.“ 

Biblia spune că „rănile făcute de un prieten dovedesc credincioşia 
lui“ (Proverbe 27:6). M-am gândit bine la ce am auzit şi mi-am dat 


seama cât de disperat am muncit pentru a mă folosi în principal de” 


acele calităţi despre care credeam că sunt punctele mele tari. Şi am 
înţeles cu o claritate proaspătă cât îmi este de groază ca pur şi simplu 
să mă aflu în prezenţa altuia. Nu există nici o putere în mine. Educaţia 
mea, iscusinţa mea, experienţa mea, acestea mă pot ajuta să aduc o 
schimbare în bine. Mai mult decât atât, dacă îmi respingi 
înțelepciunea, pot studia mai mult, pot citi mai mult, pot gândi mai 
mult. Dar dacă mă respingi pe mine, nu mă pot ascunde nicăieri. 

La scurt timp după această discuţie o cunoştinţă de-a mea a încercat 
să se sinucidă. Ceea ce a făcut ar fi trebuit să-l omoare, dar a supravieţuit. 
Mi s-a cerut ajutorul. Mai mult de şase luni am făcut terapie cu acest 
bărbat. Chiar acum îmi amintesc şedinţa — cred că era a zecea — în care am 
venit cu o înţelegere care a pus într-o perspectivă nouă mare parte din 
durerea lui. Îmi amintesc că mi-a spus: „Cum ţi-ai dat seama de lucrul 
ăsta?“ Am ridicat umil din umeri şi am spus: „Sper să ne fie de ajutor.“ 

În mijlocul perioadei de terapie, mi s-a întâmplat ca într-o zi de 
primăvară să merg prin campus şi să-l văd pe clientul meu depresiv 
stând pe iarbă cu un prieten. Râdeau. Nu înţelegeam de ce, dar 
simţeam o dorinţă puternică să mă alătur lor şi să mă simt bine în 
compania lor. 

Imediat mi-au venit în minte toate motivele pentru care nu ar trebui 
să mă alătur lor — aveam prea multe lucruri de făcut, era nepotrivit, 
chiar neprofesional să mă împrietenesc cu un client — dar cuvintele 
prietenilor mei de la micul dejun mi-au revenit în minte. Mi-era frică 
oare să fiu în prezenţa acestui bărbat, să dau jos halatul alb al doctorului 
Crabb, să nu mai fiu un expert şi să mă dăruiesc ca persoană? 

Deodată mi-am oprit maşina şi am pornit în direcţia lor. Fiind 
aşezaţi cu spatele, ei nu m-au observat. Când m-am apropiat, mi-au 
auzit paşii şi s-au întors spre mine. l-am salutat pe amândoi, apoi l-am 
întrebat pe clientul meu: 

— Cum mai eşti? 

Imaginează-ţi cum ar fi ca, în vreme ce tu tocmai te afli în mijlocul 
unui tratament terapeutic pentru depresie suicidală, terapeutul tău să 
vină spre tine într-un context neoficial şi să te întrebe: „Cum mai eşti?“ 

Faţa i s-a încreţit cu o expresie serioasă, a tuşit de câteva ori, apoi a spus: 

— Ei bine, puţin mai bine. Încă sunt realmente îngrijorat cu 
privire la... 

La care eu l-am întrerupt: 

— Nu am vrut să întreb cum mai eşti referitor la problemele tale. 
Pur şi simplu te întreb ce mai faci, aşa ca pe stradă. 

El a replicat: 

— Te aştepţi la un răspuns de genul: „Bine, mulţumesc.”? 

— Da, întocmai. 

— În cazul ăsta, bine, mulţumesc. Vrei să stai cu noi? 

— Desigur, am ceva timp liber. 

In următoarele treizeci de minute nu am spus nimic inteligent. 
Doar m-am bucurat cu cei doi prieteni. 

Trei ani mai târziu, l-am întâlnit la o cafea în timpul unei călătorii în 
oraşul unde locuia el atunci. O ducea bine. La un moment dat în 
discuţia noastră mi-a mulţumit pentru influenţa mea în viaţa lui. L-am 
întrebat ce îşi aminteşte să-l fi ajutat cel mai mult. A răspuns fără ezitare. 

— A fost acea jumătate de oră în care ai stat pe iarbă împreună cu 
mine şi cu prietenul meu şi doar am discutat. 

Avea pe faţă un zâmbet plin de căldură la amintirea acelui moment. 

Eu am continuat cu indignare: 

— Nu îţi aminteşti ideea care urma să îţi schimbe viaţa, pe care am 
introdus-o în cea de-a zecea şedinţă de terapie? 

— Aăă, nu cred. Ai putea să îmi aminteşti tu despre ce este vorba? 

Cred că munca terapeutică a avut importanţa ei. Dar cred totodată 
că timpul în care m-am lăsat condus în mod evident de inimă şi nu 
de inteligența mea au fost momentele care l-au influenţat cel mai 
mult. Poate că după acea întâlnire tot ce i-am spus avea credibilitate. 
Sau poate că minutele petrecute atunci pe peluză au contribuit cel 
mai mult la vindecarea lui. 

Propun un nou centru de referinţă pentru eforturile noastre de a-i 
ajuta pe oameni, un centru în jurul căruia să-şi organizeze întreaga 
lor muncă, un centru pe care părinţii şi partenerii de viaţă să-l 
onoreze în construirea de familii puternice, un centru care ar putea 
deveni esenţa vieţii în biserică, 

Pentru prea mult timp, moraliştii dintre noi au considerat 
îndemnarea la fapte bune centrul de greutate al vieţii. Aceasta îi 
forţează pe ascultători să înţeleagă ce s-ar cuveni să facă cei care îşi 
împărtăşesc problemele. Cei care simt o atracţie pentru metoda 
terapeutică acordă importanţă majoră discernământului psihologic, 

ajungerii la o înţelegere a celor ce se petrec în interiorul unei 
persoane pe care doar profesioniştii foarte bine instruiți o pot realiza. 

Pentru creştinii obişnuiţi, ceea ce defineşte în mod vital eforturile 
lor de oferire a ajutorului este bunătatea, susţinerea entuziastă şi 
cuvintele de încurajare. Când ei nu îşi fac treaba, sugerăm rapid să se 
solicite ajutor unui pastor sau unui consilier. 

Evident că îndemnarea, sondarea lumii interioare şi încurajarea” 
prietenească sunt necesare — dar nu trebuie să fie centrul de referinţă. 
Sugerez că centrul absolut al tuturor încercărilor de a avea impact 
asupra oamenilor este conectarea interpersonală. 

Ceva mai devreme am dat o definiţie preliminară a conectării 
interpersonale ca fiind ceva ce survine atunci când viaţa lui Cristos 
dintr-o persoană este turnată într-o altă persoană şi trezeşte 
experienţa vieţii în străfundurile cele mai aride ale sufletului acesteia. 

Dorinţa mea este să medităm cu mai multă aplecare asupra a ceea 
ce înseamnă conectarea veritabilă a sufletelor şi ce mă determină să 
cred că aceasta este centrul relaţiilor puternice. 

Dacă în inima procesului de vindecare se află conectarea 
interpersonală, atunci starea de neconectare trebuie că este cauza 
principală a suferinţei care are nevoie de vindecare. În modul de 
gândire de orientare terapeutică suntem mai înclinați să considerăm 
că forţele emoţionale, adesea inconştiente, sunt vinovate pentru 
problemele cu care ne confruntăm. Forţele psihologice care 
acţionează adânc în personalităţile noastre devin obiectul de studiu, 
interpretare şi tratament. 

Dar poate că problema reală are mai mult de-a face cu absenţa sau 
cu înăbuşirea forţelor spirituale. „Termenul grecesc folosit cel mai 
frecvent cu referire la puterea Duhului Sfânt este dunamis, putere.” 
Cuvântul înseamnă nu numai dinamită, ci şi dinamic, adică ceva ce 
este viu şi activ. Când Duhul lui Dumnezeu este activ în vieţile 
noastre, slujba Lui cea mai importantă este să ne conecteze cu 
Dumnezeu, convingându-ne de nevoia unui Mântuitor, atrăgându-ne 
spre Cristos, şoptindu-ne că Dumnezeu este Tatăl nostru, explicându-ne 
adevărul lui Dumnezeu din Scriptură, păşind alături de noi pentru a 
ne mângâia când suntem răniţi, echipându-ne şi întărindu-ne pentru 
lucrarea la care am fost chemaţi şi dându-ne putere să ne relaţionăm 
la alţii cu puterea lui Cristos. 

Nicio problemă nu este mai profundă sau mai importantă decât 
absenţa sau minimalizarea acestor forțe de corelare interpersonală. 
Multă vreme creştinii au crezut că problema centrală a existenţei 

umane este despărţirea de Dumnezeu (faptul că suntem sub judecata 
Lui), de noi înşine (nu putem înfrunta adevărul despre noi, fie 
măsura păcatului nostru, fie adâncimea durerii noastre), şi de alţii 
(pretindem de la alţii în loc să le dăruim). 

Numesc această despărţire. deconectare interpersonală. În 
termeni mai puţin teologici, deconectarea interpersonală poate fi 
privită ca o stare a ființei, o condiţie a existenţei în care cea mai 
profundă parte a ființei noastre nu este ataşată vibrant la nimeni, în care 
rămânem esențialmente necunoscuţi şi, prin urmare, nu experimentăm nici 
emoția persoanei care primeşte încrederea altcuiva, nici bucuria de a iubi sau 
de a fi iubit. E posibil ca adesea oamenii neconectaţi să fie inconştienţi 
de străfundurile goale din sufletele lor ce tânjesc să fie umplute. 
Adesea ei confundă dorinţele mai mici cu cele mai mari şi caută 
împlinirea în popularitate, influenţă, succes şi relaţii intense dar 
superficiale. Oamenii neconectaţi sunt inconştienţi de ceea ce a plasat 
în ei Dumnezeu, ceva care, dacă ar fi turnat în alţii, le-ar putea 
schimba viaţa. Ei se simt fie nepotriviţi din raţiuni discutabile, fie 
puternici din motive greşite. 

Un prieten de-al meu este înzestrat cu multă inteligenţă şi intuiţie 
şi are mulţi bani. l-a luat mulţi ani ca să înţeleagă că există în el o viaţă 
mai profundă care are asupra oamenilor impact mai mare decât 
resursele lui evidente. Asemenea nouă tuturor, îl îngrozeşte gândul 
că va trebui să înceteze să mai depindă de resursele disponibile aflate 
sub controlul lui şi va trebui să rămână doar el, ca o simplă persoană. 
Prin urmare, atâta vreme cât această teroare va controla modul în 
care se raportează la ceilalţi în cadrul relaţiilor lui, el nu va stabili nici 
o relaţie. Va rămâne neconectat. 

Dacă te uiţi atent la rădăcina tuturor cauzelor nefiziologice ale 
problemelor pe care terapeuţii le etichetează ca tulburări psihologice, 
vei găsi suflete neconectate, oameni ale căror încercări de a-şi trăi 
viaţa prin puterea lor i-a lăsat izolaţi, detaşaţi şi singuri. Dacă în 
efortul nostru de a le veni în ajutor ne vom concentra asupra revelării 
şi lecuirii forţelor psihologice nesănătoase care acţionează în ei, nu 
vom aborda problema de bază. Dacă îi vom sfătui să trăiască mai 
consecvent cu principiile biblice fără a le oferi apropiere sufletească 
într-o relaţie interpersonală semnificativă, îi vom lăsa în frustrare. 

Dacă, pe măsură ce scoatem la lumină tiparele păcătoase mai 
profunde ale idolatriei şi pretențiilor egoiste în speranţa de a provoca 
pocăinţa, nu le oferim o experienţă profundă a conectării 
interpersonale, vom schimonosi conştienţa păcătoşeniei şi pocăinţa, 

făcând din acestea procese mecanice care nu duc la restabilirea 
relaţiilor. Ele conduc, în cel mai bun caz, la neprihănire îngâmfată şi 
la iluzia creşterii. 

Conectarea interpersonală nu este doar un ingredient necesar în 
relaţionarea cu impact, ci este ingredientul central. Este esenţa veştii 
bune a Evangheliei. De ce? Este ceea ce ne dorim cel mai mult, ceea 
ce ne lipseşte cel mai mult, lucrul pe care ne temem cel mai mult că 
nu îl vom avea niciodată. 

Dorinţa cea mai profundă din fiecare inimă omenească este de a fi 
în relaţie cu cineva care îşi găseşte plăcerea în noi, cu cineva care este 
dăruit tocmai cu resursele ce ne lipsesc nouă şi care nu are o bucurie 
mai mare decât să ni se dăruiască, cineva care ne respectă suficient ca 
să ne ceară să folosim tot ce primim pentru binele altora şi, deoarece 
El deja ne-a dăruit ceva, ştie că avem ce oferi altora. Tânjirea după 
conectarea interpersonală ne defineşte demnitatea ca fiinţe umane şi 
destinul nostru ca purtători ai chipului Său. 

Oricine, creştin sau necreştin, are aceleaşi dorinţe. Prea adesea 
creştinii îşi îngroapă dorinţele sub un angajament în virtutea căruia se 
supun respectării regulilor. Oamenii cu valori seculare sunt uneori mai 
sinceri cu privire la dorinţele lor şi ţin cont mai bine de realitatea lor. 

Dar tot ei greşesc când afirmă, aşa cum o fac în mod obişnuit, că 
relaţiile interpersonale apropiate se pot realiza doar prin acordarea 
unei aprecieri afirmative necondiționate celuilalt. Ei ne spun că, dacă 
vom participa cu tot ce avem mai genuin în sufletele noastre pentru 
a experimenta împreună cu alţii trăirile lor şi apoi le acordăm 
acceptarea noastră deplină, conectarea interpersonală se realizează. 

Carl Rogers, personalitate semnificativă în domeniul psihologiei, cel 
care a deschis drumul acestei şcoli de gândire, greşeşte într-un mod 
periculos şi neortodox. El acordă acceptare fără ispăşire şi înțelegere în 
locul iertării. În gândirea sa nu există nimic îngrozitor în noi care să 
reclame iertarea. Problema este pur şi simplu inexistenţa unei conectări 
interpersonale, o stare de separare, care nu este rezultatul 
independenţei rebele faţă de Dumnezeu, ci o evoluţie psihologică 
nefericită. Ispăşirea este, prin urmare, irelevantă. Acordarea unei 
aprecieri afirmative necondiționate este soluţia absolută. 

Aceasta este învăţătura multor teoreticieni cu o gândire seculară. 
Cred din toată inima că e o învăţătură eronată. De ce atunci mă simt 
atât de atras de tipul de comunitate pe care şi-l imaginează Rogers, în 
care acceptarea înlocuieşte judecata, în care apelăm continuu la 
binele care este în celălalt în ciuda hidoşeniei pe care o vedem? De ce 

vreau să văd ceva din gândirea lui Rogers aplicată asupra pastorilor 
şi asupra mea? 

De ce tânjesc puternic după genul de conectare interpersonală pe 
care atât de puţine biserici o oferă, genul de relaţionare pe care eu o 
ofer aşa de rar altora, în care eşti mai dornic să asculţi decât să 
sfătuieşti, să accepţi decât să analizezi şi să torni ceea ce este în tine în 
celălalt indiferent de preţ? ` 

Rogers nu vede nevoia ispăşirii. În gândirea sa, nu există nici un 
păcat care trebuie iertat. Creştinii cred că fără ispăşire nu există iertare, 
fără iertare nu poate exista relaţionare şi fără conectare interpersonală 
experimentezi singurătatea iadului pentru eternitate. Dar trebuie să 
învăţăm în egală măsură şi faptul că împreună cu ispăşirea vine 
iertarea, iertarea conduce la relaţionare, iar prin relaţionare intri 
într-o comunitate a credinţei, o comunitate destinată experimentării 
fericirii comuniunii perfecte pentru veşnicie. Ideea întregului plan 
este relaţia, o comunitate de oameni conectaţi interpersonal. 

Acum putem progresa puţin în construirea acestei comunităţi. 
Dacă deja am fost iertat şi, prin urmare, sunt în relaţie cu un 
Dumnezeu al cărui Spirit toarnă viaţă în mine, atunci tu nu îmi 
ameninţi existența. Poţi să mă respingi, să mă răneşti şi să-mi faci 
viaţa destul de nefericită, dar nu poţi să mă distrugi. Deci nu trebuie 
să-mi fie atât de frică de tine încât frica mea să controleze modul în 
care mă raportez la tine. 

Nu trebuie să-mi ţin garda sus. Pot să te accept aşa cum Dumnezeu 
m-a acceptat deja de dragul lui Cristos. Când mă ofensezi, pot hrăni 
spiritul de iertare din mine pentru că el este prezent acolo. Poate că 
trebuie să caut din greu după el, dar este acolo. Am fost iertat şi mi 
s-a dat dorinţa de a ierta, aceeaşi dorință care m-a condus la a fi iertat. 
Pot turna în viaţa ta ceea ce a fost turnat în mine. 

Cu ani în urmă, în timpul unuia dintre cele mai dificile momente din 
viaţa mea, i-am spus fiului meu, Kep, că el a avut puterea de a mă răni aşa 
cum puţini alţi oameni au avut-o, dar nu a avut puterea de a mă distruge; 
puteam deci să continui să-l iubesc chiar dacă simţeam că supraviețuirea 
mea părea să fie condiţionată de faptul că îl iubeam mai puţin. 

Când turnăm în altcineva chiar puţin din viaţa care a fost turnată 
în noi cu preţul morţii lui Isus, conectarea sufletelor se produce. 
Reconectarea are loc. Un suflet care fusese înainte deconectat începe 
să fie atras în acest demers, să descopere viaţa care este deja acolo, 
dar poate că nu a fost niciodată experimentată din belşug. 

Noi ne dăm seama că cineva ne vede aşa cum suntem şi încă îşi 

găseşte plăcerea în noi, încă mai crede că am putea deveni oameni 
responsabili, care dăruiesc, că cineva ne vede acceptabili în esenţă. 
Apare curajul, speranţa prinde aripi, şi noi iuţim pasul animați de un 
suflu nou de viaţă, dornici nu doar să fim receptorii unei relaţionări 
mai dinamice, ci şi să o oferim altora. 

Există oare într-adevăr o modalitate prin care oamenii obişnuiţi, 


neinstruiţi în teoria şi arta consilierii să se relaţioneze la alţii, - 


însufleţiţi fiind de o putere care ar putea să schimbe vieţile acestora 
din urmă? Ar putea exista cu adevărat „comunităţi biblice“ — în casele 
noastre, în cercul nostru de prieteni şi în bisericile noastre — în care să 
se manifeste cu adevărat grija faţă de suflet? Avem oare o putere în 
noi care aşteaptă să fie eliberată, care poate scoate un adolescent 
închis în sine din spaima lui în bucuria unei vieţi responsabile, care 
poate restaura autocontrolul bărbaţilor şi femeilor care par să nu 


` reziste ispitelor şi poate să redea speranţa celor descurajaţi şi celor 


singuri că inimile lor ar putea fi împlinite? 

Pot părinţii unei fetiţe obeze de zece ani, pe care băieţii o strigă la 
şcoală în fiecare zi: „Grăsuna!“, să i se adreseze în cuvinte care să 
insufle un duh de putere în viaţa fiicei lor? Dacă da, de ce eforturile 
lor de a o linişti par adesea atât de neputincioase? 

Mi s-a cerut recent să vorbesc cu o femeie tânără care, cu doi ani 
în urmă, şi-a accidentat cu maşina fetiţa de şaptesprezece luni şi a 
omorât-o. Se poate spune în acest caz ceva care să declanşeze, chiar 
şi cu cea mai mică licărire de speranţă, procesul îndelungat şi 
anevoios de vindecare? 

Ce trebuie să facă bunicii când observă că ginerele lor controlează 
vieţile nepoților lor cu stricteţe despotică? Trebuie să intervină? Dacă 
da, cum să o facă? Cu sugestii precaute sau cu sinceritate directă? Sau 
orice comentariu va fi considerat ca amestec inoportun şi doar va 
înrăutăţi lucrurile în ce îi priveşte pe nepoți? Poate că nu ar trebui să 
spună nimic, ci doar să se roage cu mare intensitate. Sau probabil s-ar 
putea oferi să-i ţină la ei pe nepoti vreme de opt luni pe an. 

Când părinţi îngrijoraţi, mame apăsate de vină sau bunici 
preocupaţi solicită ajutor, ce ar trebui să facă persoana care îi ajută — 
pastorul, consilierul sau prietenul? Desigur, este întotdeauna potrivit 
să asculte cu atenţie, să se relaţioneze cu empatie şi să ofere sprijin 
sincer şi prin rugăciune. Dar adesea aceasta pare ca şi cum ai spune 
unei persoane flămânde că îţi pasă de ea fără a-i oferi hrană. Pur şi 
simplu nu este suficient. 

Celor care privesc cu un ochi critic metoda consilierii le place să 

spună: „Lucrul de care au nevoie oamenii cel mai mult este să aibă pe 
cineva care să-i asculte.“ Există ceva adevăr în această afirmaţie. Dar 
părinţii unei fetiţe obeze vor ceva mai mult decât un prieten căruia 
să-i pese. Şi vor mai mult decât un prieten care să se roage. Ei vor să 
ştie cum să se relaţioneze la fiica lor în modalităţi care să-i atingă 
sufletul ei rănit cu o putere transformatoare. Vorbind cu ei doresc să 
fiu mai mult decât un prieten care să le confirme că sunt părinţi buni 
şi onorabili. De asemenea, vreau să fac mai mult decât să înțeleg ce 
principii biblice se potrivesc situaţiei lor şi ce ar putea face altfel. 

Vreau să fiu atent atunci când analizez dacă sentimentele lor 
referitoare la înfăţişarea fiicei lor sunt dezamăgire sau dezgust. 
Căutarea atitudinilor păguboase ale părinţilor, fie în speranţa 
vindecării acestor atitudini prin înţelegerea rădăcinilor lor 
inconştiente, fie în vederea încurajării la pocăință şi zdrobire din 
pricina păcătoşeniei este o întreprindere periculoasă. Poate conduce 
lesne la o concentrare nesănătoasă asupra înţelegerii şi rezolvării 
problemelor interne care încearcă să atingă scopuri bune printr-un 
efort omenesc cu substrat psihologic (vezi Galateni 3:1-3). 

Bineînţeles că aplicarea principiilor biblice şi studierea anumitor 
aspecte din universul nostru interior pe care tindem să le negăm îşi 
au rostul lor. Dar când aplicarea principiilor biblice devine centrul 
eforturilor noastre, devenim moralişti. Puterea noastră se reduce la 
constrângere. lar când sondarea realităţii interne negate este esența 
eforturilor noastre în acordarea ajutorului, ne alăturăm culturii 
terapeutice care accentuează o aprofundare în cunoaşterea de sine 
drept cheie a schimbării. 

Eu propun un centru de referinţă diferit pentru o relaţionare cu 
impact. Prietenii buni speră că ajutorul sincer va aduce o ameliorare. Eu 
sugerez că este nevoie de conectare interpersonală, un gen de 
relaţionare care merge mult mai departe decât susţinerea şi încurajarea. 
Moraliştii cred că accentul ar trebui să cadă pe ascultare. Eu sugerez că 
o inimă înclinată spre ascultare este o idee mai bună. Ierapeuţii caută 
adesea patologii personale la fel cum medicii caută boli organice şi apoi 
încearcă să redea sănătatea. Eu recomand să căutăm să descoperim ce 
lucrare a început Dumnezeu în acel suflet şi să ne alăturăm Lui în 
hrănirea vieţii pe care El deja a dat-o. Poate că va fi nevoie să 
confruntăm ceea ce e rău, nu ca să prezentăm răul într-o lumină mai 
favorabilă, ci pentru a ne croi drum prin el şi a descoperi ceea ce e bun. 

Când mă vezi cum mă frământ în luptele mele, înţelegi că teama 
mea cea mai mare este că nu sunt nimic mai mult decât unul care se 

luptă, că nimeni nu poate vedea ceva mai profund în mine decât 
păcatul şi durerea mea, deoarece asta-i tot ce există, că singura mea 
speranţă este să păcătuiesc mai puţin şi să mă simt cumva mai bine. 
Nu te chinui să înţelegi ce ar trebui să fac. Aceasta ar confirma faptul 
că singura mea speranţă este să fac mai multe lucruri bune. Am 
încercat metoda aceasta. Nu funcţionează. 

Nu te juca de-a terapeutul amator şi nu mă trimite rapid la unul 
adevărat. Doar vei spori căutarea mea în descoperirea a ceea ce e 
stricat în mine şi probabil voi deveni mai preocupat de mine însumi 
şi voi stinge Duhul mai mult ca niciodată. Şi nu fi doar amabil 
promiţându-mi că te vei ruga pentru mine. Poţi face mai mult decât 
să mă îmbrăţişezi şi să-mi strângi capul la pieptul tău. 

Când mă vezi plin de îndoială şi ură de sine, când mă urmăreşti 
în timpul celor mai rele perioade de descurajare şi eşec, aş vrea să fii 
plin atât de suferință (plângi cu mine atunci când eu plâng), cât şi de 
speranță, nu speranţa politicoasă care spune lucruri banale precum: 
„Totul va fi bine“ sau „Perseverează — sunt sigur că te vei simţi mai 
bine în curând“, ci o speranţă care există pentru că vede ceva 
extraordinar în mine. Crede că în mine este viață. Vreau să prind 
licărirea din ochiul tău care îmi spune că ştii că nu sunt definit de 
problemele mele şi că eşti plin de încredere că binele va apărea. 
Vreau să suferi când vezi binele îngropat sub atâta răutate, dar vreau 
să porţi în tine convingerea pasionată că, prin harul lui Dumnezeu, 
binele este acolo aşteptând să fie eliberat. 

Nu fi băgăreţ. Câştigă-mi încrederea înainte de a-mi transfera lucruri 
grele din inima ta înspre a mea. Chuck mă cunoştea bine. Era mentorul 
meu. Doream opinia lui. Podul încrederii în persoana mea era prezent 
la el. tă ca podul încrederii tale în mine să fie canalul de legătură prin 
care torni suflul de viaţă al acceptării în sufletul meu obosit şi însetat. 

Dacă crezi că Evanghelia ne-a dat viaţă la amândoi, atunci poţi 
învăţa să eliberezi puterea acelei vieţi în tine pentru a hrăni viaţa din 
mine. Şi, în timp ce faci aceasta, procesul de vindecare începe, 
îngrijirea sufletului are loc aşa cum se cuvine şi eliberezi forţele 
spirituale ale relaţionării pline de putere. 

În acest moment, două întrebări cer cu insistență un răspuns. În 
primul rând, este conectarea interpersonală cu adevărat esenţială? 
Dacă da, de ce? În al doilea rând, care să fie binele acela aflat în creştini 
şi care face posibilă conectarea interpersonală? Să însemne aceasta că 
nu suntem total decăzuţi şi că mai avem ceva bun de oferit? 

Următoarele câteva capitole vor răspunde la aceste întrebări. 

Conectarea interpersonală 
şi viziunea 


| Pda ze da la întrebările cu adevărat importante sunt de obicei 
simple. Dar răspunsurile simple uneori par simpliste, ca ideile 
care ne vin în minte când suntem prea obosiţi să gândim, sau ca 
şoaptele prietenoase ale unui bătrânel amabil care ne asigură că toţi 
tinerii ştrengari se vor face oameni de treabă dacă doar vom crede în 
ei. 

Oamenii care iubesc complexitatea fiindcă le asigură o opor- 
tunitate de a-şi etala intelectul vor aprecia cel mai puţin răspunsurile 
simple. Bucuria lor de a căuta adevărul mai mult decât de a-l 
descoperi îi predispune să perceapă ceea ce e simplu drept simplist şi 
confuzia drept profunzime. 

Desigur, există naivi, oameni care sunt atraşi de raţionările 
superficiale deoarece le este frică, din diferite motive, să studieze 
prea adânc misterele vieţii. Aceştia sunt oamenii care dau simplităţii 
un nume rău. 

Dar răspunsurile simple care rezultă dintr-o privire serioasă 
asupra chestiunilor dificile merită să fie luate în considerare. 

In acest capitol sugerez începutul unui răspuns simplu la o 
problemă importantă. Apoi voi discuta o problemă dificilă care 
asigură baza răspunsului meu simplu. Întrebarea care se pune e 
următoarea: Este conectarea interpersonală cu adevărat esenţială? 
Dacă da, ce este atât de remarcabil cu privire la ea? 

Răspunsul meu simplu este: Conectarea interpersonală este 
centrul tuturor lucrurilor şi o viziune a ceea ce am putea deveni îi 

conferă o putere specială. Tema dificilă din care provine răspunsul 
meu simplu este realitatea Sfintei Treimi. 

Ideea care stă la baza acestei cărţi este că nici relaţionarea bazată 
pe acceptarea celuilalt ca o persoană vrednică de apreciere, nici 
relaţionarea moralistă, nici cea terapeutică nu eliberează toată 
puterea care s-ar putea transmite între fiinţele umane. Evanghelia 
oferă posibilitatea unui tip diferit de relaţionare, un gen de 
relaţionare profund şi plin de forţă pe care îl numesc conectare 
interpersonală. 

Am sugerat mai devreme că această conectare se întâmplă atunci 
când viaţa lui Cristos din mine atinge viaţa lui Cristos din tine. Ştim că 
suntem parte a unei conectări interpersonale genuine când dorinţele 
noastre de a face binele înving dorinţele noastre rele, când trăim prin 
Duhul şi nu împlinim dorinţele firii pământeşti (Galateni 5:16). 

Dar cum are loc aceasta? Cum se eliberează viaţa lui Cristos, 
singura putere a binelui din interiorul fiecăruia dintre noi, într-un 
părinte aşa încât să hrănească lucrarea pe care o face Dumnezeu în 
copilul lipsit de respect, nesigur sau arogant — sau într-o fetiţă 
supraponderală de zece ani? Care este puntea de legătură ce extrage 
viaţa lui Cristos din inima unei persoane şi care o poartă, străbătând 
distanţa dintre doi oameni, în cele mai adânci străfunduri ale inimii 
celuilalt? 

Întrebarea este importantă pentru fiecare partener de viaţă, 
părinte, prieten, pastor şi consilier. Ea atinge esenţa a ceea ce 
înseamnă comunitatea. Arată motivele reale pentru care oamenii se 
relaţionează unii la alţii. Are de-a face cu ceea ce ne dorim cel mai 
mult: să intrăm într-o relaţie reciprocă de îngrijire sufletească. 

Daţi-mi voie acum să răspund la întrebare prin trei gânduri 
specifice: 


1. Conectarea interpersonală cu un impact real are loc atunci când 
viziunea a ceea ce este şi poate deveni celălalt este pasiunea de 
bază din spatele oricărui efort de relaţionare. 


2. Pe măsură ce conectarea are loc, înţelepciunea creşte: 
înţelepciunea de a discerne că principiile biblice trebuie 
respectate şi înţelepciunea de a recunoaşte durerea emoţională 
şi motivele egoiste care ar trebui să fie analizate pentru a 
încuraja o mai mare încredere şi o pocăință mai profundă. 

3. Relaţionarea cu impact constă în captarea viziunii a ceea ce 
doreşte Dumnezeu pentru fiecare şi încrederea că viziunea 
poate deveni realitate. O viziune de la Dumnezeu dă naştere la 


o durere chinuitoare când cineva se îndepărtează de această 
viziune, dar acea durere nu elimină niciodată speranţa şi nici 
nu duce la desconsiderare. O astfel de viziune eliberează o 
încântare ameţitoare când cineva se îndreaptă, chiar puţin, 
spre împlinirea ei. 


Aceasta este ideea simplă. Când Evanghelia îţi dă putere să crezi 
că ceva grozav este viu în celălalt şi că ceva viu din noi l-ar putea 
atinge, se întâmplă lucruri bune. Îi acceptăm pe oameni pentru ceea 
ce reprezintă ei, ne întristăm de fiecare eşec de a-şi manifesta 
adevărata identitate şi, indiferent ce s-ar întâmpla, continuăm să 
credem în ceea ce ar putea deveni fără să cerem ca această 
transformare să aibă loc după orarul nostru ori de dragul nostru, sau 
să vrem să jucăm un rol important în producerea ei.! 

Credem unul în celălalt datorită Evangheliei: este o idee simplă 
care poate fi salvată din optimismul romantic simplist observând cum 
apare din misterul Sfintei Treimi. Să încercăm acum să înțelegem 
despre ce este vorba. 


CONECTAREA INTERPERSONALĂ 
IN CADRUL SFINTEI TREIMI 


Nimic nu este mai important în prețuirea esenței vieţii creştine decât 
reflecţia la implicaţiile unui adevăr central, dar adesea neglijat: Am 
fost creaţi cu toţii de o Comunitate Veşnică formată din trei Persoane 
care se interrelaţionează perfect. Când ni se spune că purtăm chipul 
lui Dumnezeu, ne gândim imediat la două lucruri. 


1. Am fost creați pentru a intra în relaţii unii cu alții: interrelaționarea 
înseamnă viaţă. Singurătatea este teama supremă. Primim 
viaţă prin intrarea în relaţie cu Dumnezeu. În relaţiile cu alţii 
hrănim şi experimentăm această viaţă, împărtăşind-o cu 
generozitate. Individualismul acerb, independenţa îngâmfată 
şi izolarea de bună voie violează natura existenţei noastre la fel 
de mult ca încercarea de a respira sub apă. Capacităţile care ne 
deosebesc ca fiinţe umane de restul creaţiei (inclusiv de îngeri 

şi animale) ne-au fost date ca să putem stabili relaţii unul cu 
altul urmând modelul interrelaţionării celor trei Persoane 
divine. Avem capacitatea de a ne bucura de minunea unei 
relaţii bazate pe har pe care nici un înger nu a experimentat-o 
personal (îngerii căzuţi nu sunt iertaţi, iar cei care nu au căzut 
nu au nevoie de iertare). Combină această capacitate cu aceea 
a gândirii, imaginaţiei, aspiraţiei, alegerii şi a simţirii, şi vei 
avea oameni creaţi pentru o comunitate ca cea treimică. 


2. Conectarea interpersonală depinde de folosirea capacităţii noastre de a 
ne relaționa pentru a aduce bucurie şi îmbogățire celuilalt. Pavel 
spunea că el s-a luptat pentru alţii cu puterea lui Cristos care 
lucra cu tărie în el (Coloseni 1:29). Viaţa lui Cristos se revarsă 
din mine doar când sunt stăpânit de pasiunea de a te cunoaste, 
de a te binecuvânta şi de a fi cunoscut de tine aşa încât 
împreună să ne putem bucura de părtăşia cu Cristos şi unul de 


celălalt. 


Învățătura despre Sfânta Treime demonstrează că trăirea în relaţii 
este tot atât de vitală sufletelor noastre precum este sângele pentru 
viaţa fizică. Când lipseşte trăirea în relaţii suntem mânaţi de nevoia 
de a o avea. Uneori ne mulţumim cu prea putin. Alteori tragem 
concluzia că nu o vom găsi niciodată şi devenim oameni găunoşi, 
doar cochilii, care ne ducem vieţile în disperare tăcută. 

Se povesteşte despre un bolnav de cancer că avea o întâlnire 
săptămânală regulată cu doctorul lui pentru chimioterapie, o singură 
injecție a cărei administrare dura doar câteva secunde. După fiecare 
tratament, pacientul obişnuia să discute cu doctorul lui timp de 
cincisprezece minute. Acele cincisprezece minute au devenit 
singurele momente în care putea să discute despre problemele lui 
extrem de dureroase împreună cu cineva care îl înţelegea şi nu se 
retrăgea din conversaţie. 

În cele din urmă, pacientul a început să bănuiască că chimio- 
terapia nu îl mai ajuta şi a sugerat oncologului ca tratamentul să fie 
întrerupt. Doctorul a devenit dintr-o dată serios şi i-a spus: „Dacă 
opreşti chimioterapia, nu mai pot face nimic pentru tine.“ 

Pacientul a ales să continue perfuziile săptămânale „pentru a 
petrece acele câteva momente de comunicare genuină cu doctorul 


lui.“ 

Femeia care a spus această întâmplare este un medic/consilier care 
la sfârşit a mai adăugat aceste date revelatoare pentru semnificaţia 
povestirii, „Oncologul acestui bărbat fusese unul dintre pacienţii mei 
Săptămâni la rând, din adâncimile unei depresii cronice, acest doctor 
îmi spunea că nimănui nu-i păsa de el, că nu conta pentru nimeni, că 
era doar un halat alb în spital, un plătitor de credit ipotecar pentru 
soţia lui, un cec de taxe şcolare pentru fiul lui.“? 

Unii oameni se mulţumesc cu prea puţină profunzime în relaţii. 
Altii decid că nu există nici una, cel puţin nu pentru ei, şi se refugiază 
într-o trăire aridă. 

De ce este conectarea interpersonală atât de importantă? De ce 
sunt gata oamenii să plătească atât de mult (cum ar fi continuarea 
unui tratament ineficient) pentru un singur moment de comunicare 
cu cineva într-o relaţie genuină? De ce îşi trădează oamenii familiile 
atât de des pentru o experienţă mai intensă de conectare 
interpersoanlă, chiar şi atunci când ştiu că aceasta este iluzorie? De ce 
oamenii care au totul, dar nu au relaţii autentice cu ceilalţi se 
confruntă în cele din urmă cu propria lor nefericire? 

_ Răspunsul la toate aceste întrebări este acelaşi: deoarece Dumnezeu 
ființează ca o comunitate de Persoane conectate. Am fost modelaţi de un 
Dumnezeu a cărui bucurie deplină este stabilirea de relaţii cu El 
Însuşi, un Dumnezeu care ne-a creat să ne bucurăm de plăcerea pe 
care o experimentează El, conectându-ne în mod suprem cu E], dar şi 
unul cu celălalt. A experimenta bucuria interconectării înseamnă 
viaţă; a nu o experimenta înseamnă moarte pentru sufletele noastre 
moarte pentru dorinţele noastre cele mai profunde, moarte pentru 
tot ceea ce ne face umani. 

Totuşi, fără o viziune, fără o anumită înţelegere a ceea ce face 
Dumnezeu în viaţa celuilalt, nu poate exista o relaţionare autentică 
Modul în care această idee se dezvoltă ca o implicaţie a existenţei 
triunice a lui Dumnezeu este tema mea în următorul capitol. 

Viziunea în toată amploarea ei 


ândeşte-te un moment la întinderea infinită a timpului înainte 

de creaţie. Dacă toate lucrurile create au un început, trebuie să fi 
existat o eternitate trecută în care nu existau galaxiile, îngerii, 
pământul, peştii, păsările, oamenii, nu exista nimic — doar 
Dumnezeu. Lasă-ţi imaginaţia să se uimească de cum trebuie să fi fost 
existenţa lui Dumnezeu fără nimeni şi fără nimic în preajmă. 

Aceasta ar putea fi un exerciţiu de genul: „Câţi îngeri pot sta pe 
vârful unui ac?“, însă lucrul acesta deschide minţii căi interesante de 
speculație. 

Am cerut de mai multe ori ascultătorilor să-şi închidă ochii şi să 
încerce să se gândească la o eternitate trecută când exista doar 
Dumnezeu şi apoi să reducă la un singur cuvânt ceea ce le trecea prin 
minte. Am primit multe sugestii, printre cele mai obişnuite 
numărându-se: măreție, copleşitor, calm şi armonie. Câţiva au sugerat 
plictiseală şi singurătate. 

Cuvântul meu este veselie. Daţi-mi voie să explic. 

Imaginează-ţi încântarea deplină pe care o ai când te bucuri de 
relaţii perfecte cu alte două persoane fără teama că armonia dintre ele 
ar putea să se strice, o comunitate de trei persoane de acelaşi fel şi 
totuşi evident distincte. Imaginează-ţi trei persoane care, fără nici o 
urmă de competiţie, sunt absolut încântate de unicitatea celorlalte 
două şi nu se opresc din a-şi da una celeilalte oportunitatea de a-şi 
manifesta gloria specială. Imaginează-ţi o comunitate fără nici o urmă 
a răului, doar bunătate desăvârşită, în care fiecare membru poate fi pe 
deplin el însuşi, fără frica de a promova rivalitatea sau de a săvârşi 
ceva rău. 

cât de măreaţă este viziunea Fiecăruia pentru Celăialt, cât de profund Se 
apreciază Unul pe Celălalt şi rolul pe care îl poate juca Fiecare în acest 
plan măreț. a ma: 

Evangheliile ne dau o imagine fascinantă a viziunii Tatălui pentru 
Fiul şi a pasiunii cu care L-a prețuit pe Fiul în timp ce îndeplinea 
această viziune. Pe parcursul următoarelor pagini în care vom studia 
această imagine, să medităm la rugăciunea Domnului pentru ca noi 
să ne relaţionăm unul la celălalt aşa cum Tatăl Se relaţionează la Fiul. 
Aceasta ne-ar putea sensibiliza la posibilitatea de a dezvolta o viziune 
pentru celălalt. . î 

Evangheliile relatează trei ocazii în timpul vieţii de pământean a 
Fiului în care Tatăl a dat la o parte perdeaua cerului şi a spaţiului, de 
două ori adresându-l-se direct Domnului nostru, iar o dată în 
numele Lui: 


Botezul lui Isus (Matei 3:13-17; Marcu 1:9-13; 
Luca 3:21-22); 


A doua ocazie: Schimbarea la faţă a lui Isus (Matei 17:1-13; 
Marcu 9:2-13; Luca 9:28-36); 


A treia ocazie: Când câţiva greci curioşi au dorit să-L cunoască pe 
Isus (loan 12:20-28). 


Prima ocazie: 


Este interesant de observat că cele trei ocazii au avut loc în timpul 
anilor de slujire activă a lui Isus, în ultimii trei ani din viața Lui. In 
timpul primilor treizeci de ani, de la naştere la botez, Tatăl nu a 
vorbit. 

Şi totuşi ştim că în acest timp nu a fost un moment în care Isus să 
nu fi făcut plăcere Tatălui. De ce nu a vorbit Tatăl în timpul copilăriei 
sau a adolescenței lui Isus? Intrebarea devine interesantă când te 

gândeşti cum ar fi să ai un adolescent perfect. S 

Când copiii noştri erau mici, la timpul de devoțiune al familiei 
uneori cineva dintre noi juca rolul unui personaj biblic, iar ceilalţi din 
familie trebuiau să ghicească identitatea lui. Când fiul nostru, Ken, 
era cam de opt ani a dat buzna în camera de zi interpretând un rol. 

— Nu mai suport să-l am ca frate, s-a plâns el cu voce tare. Mama 
niciodată nu-l ceartă pentru nimic. Dacă ne batem, mama ştie 
întotdeauna că este vina mea. Deunăzi am furat un dolar de la tata. 
Ei nici măcar nu l-au suspectat. Când tata şi-a dat seama că lipseau 

ceva bani a venit la mine şi m-a întrebat dacă eu i-am luat. „Nu, am 
minţit eu, dar l-am văzut pe fratele meu când i-a luat.“ 

— Fiule, asta nu se mai poate tolera. Nu spui adevărul. Cu 
siguranţă că i-ai luat. 

Fără alte indicii, Kep, Rachel şi cu mine eram încurcaţi. Apoi Ken 
anunţă: 

— Sunt fratele lui Isus. 

Desigur! Isus nu a furat niciodată un dolar de la Iosif. EL a fost fără 
păcat. Şi niciodată nu a fost obraznic cu Maria. Niciodată nu a apucat 
lacom ultima prăjitură. De ce atunci Tatăl Său ceresc nu a rostit 
declaraţii de dragoste în timpul acestor ani? 

Să supunem atenţiei prima ocazie cu care Cerul face o declaraţie 
divină: botezul lui Isus. 


PRIMA OCAZIE 


Când Adam a păcătuit, planul lui Dumnezeu de a revela că toată 
bunătatea este doar în El şi nicăieri altundeva a început să se 
desfăşoare. Păcatul a apărut când a fost lansată bănuiala că 
Dumnezeu nu era bun, că ai putea fi avantajat dacă vei căuta ceva 
mai bun decât Dumnezeu. Din acel moment, centrul planului lui 
Dumnezeu a fost să-Şi descopere caracterul printr-o persoană, cineva 
la care să putem privi şi să spunem: „Deci aşa este Dumnezeu!“ 

Timp de secole Dumnezeu a avut puţini colaboratori la derularea 
planului. Moise? A fost un om bun în felul lui, dar a avut problema 
aceea cu lovirea stâncii. David? A avut o pasiune veritabilă pentru 
Dumnezeu, însă a comis câteva greşeli mari. Daniel? Nu găsim nimic 
vizibil negativ la el, doar că nu a fost destul de bun. 

Şi apoi a venit Isus, ridicându-Se din apele botezului, un om care 
nu a păcătuit niciodată, care nu a dorit niciodată să păcătuiască. Se 
ruga, probabil (deşi nu ni se spune), dedicându-Se chemării Lui de a 
oferi oamenilor o imagine exactă a lui Dumnezeu.! 

În acel moment mi-L imaginez pe Tatăl copleşit de emoție, 
deschizând cerurile şi, cu suspine de încântare, strigând: „Tu eşti Fiul 
Meu preaiubit în care Îmi găsesc plăcerea.“ 

Dacă C. S. Lewis ar fi comentat această scenă, poate că ar fi spus: 
„Aslan este gata!“ Poţi simţi pasiunea care se revarsă din Tatăl când 
vede: împlinită viziunea lui Cristos care a fost gândită înainte de 
întemeierea lumii? 

Ceea ce ne descoperă Scripturile despre relaţiile din interiorul 
Sfintei Treimi începând cu creaţia susține aceste tipuri de exerciţii 
imaginative. Tatăl doreşte să supună toate lucrurile iui Cristos şi să-l 
dea un nume mai presus de orice nume. Fiul nu are o delectare mai 
mare decât să-l facă plăcere Tatălui. Duhului li place să şoptească 
„Abba“ copiilor fără tată şi să-L prezinte pe Cristos ca iubitul perfect 
al celor neiubiţi şi care nu inspiră dragoste. Expresia banală: „Unul 
pentru toţi şi toţi pentru unul“ devine plină de sens când este 
aplicată Sfintei Treimi. Iar expresia cinică: „Doi înseamnă tovărăşie, 
trei înghesuială“, nu este adecvată. ca 

Forţează puţin limitele imaginaţiei tale. Întreabă-te cum ar fi să 
aparţini unei astfel de comunităţi — şi cuvântul veselie, înţeles pe 
deplin, s-ar putea să-ţi vină în minte. Vizualizează bucuria lui 
Dumnezeu de a fi acea comunitate şi vei surprinde o imagine despre 
cum trebuie să fi fost când a existat numai Dumnezeu. Adaugă un 
grup prea mare pentru a fi numărat care intră în acea comunitate fără 
a-i strica armonia, fără a exista nici măcar posibilitatea de a strica 
această armonie şi te vei trezi privind la cer ca şi printr-un telescop. 
Este foarte departe, nu-l poţi privi cu ochiul liber şi nu îl poţi 
experimenta cu adevărat, dar ştii că există. 

Să ne întoarcem acum în prezent, la timpul în care trăim noi, 
plasat între creaţie şi sfârşitul istoriei, la acest interval de timp 
poziţionat între cele două eternităţi. Gândeşte-te cum a început totul. 

După crearea îngerilor, a soarelui, a lunii, a pământului şi a 
animalelor, a păsărilor şi peştilor, după alungarea îngerilor răzvrătiți 
care s-au transformat într-un inamic puternic, Comunitatea Veşnică a 
convocat o întâlnire şi a spus: 


Să creăm fiinţe cu capacitatea de a se bucura pe deplin de Noi. 
Desigur, am fost absolut fericiţi numai Noi, deoarece Persoanele 
noastre şi relaţiile pe care le avem între Noi sunt de o minunăţie 
neasemuită. Dar până acum nu am creat pe nimeni care să poată 
împărtăşi pe deplin bucuriile unice ale unei relaţii intime cu Noi în 
cadrul căreia să dăruim tot ce avem. Să creăm fiinţe personale ca şi Noi 


cărora să le descoperim profunzimile naturii noastre glorioase. 
Desigur că va trebui să ţinem cont şi de ce anume implică aceasta. 
Aceste fiinţe noi trebuie să fie create cu libertatea de a Ne iubi şi astfel 
să experimenteze viaţa conectării interpersonale sau să se iubească pe 
ele însele mai mult şi să experimenteze din această cauză nefericirea 
desprinderii din relaţii. Bineînţeles că ele vor face alegerea greşită. Le 

vom crea să se bucure de profunzimile harului Nostru. Dar aceasta le 
va face vulnerabile în faţa tentaţiei inamicului de a dori mai mult decât 
le putem oferi în starea lor de fiinţe nedecăzute, de a tânji după harul 
care nu poate fi descoperit încă. Deci ei vor crede minciuna că Noi le 
reținem ceva bun pe care ei înşişi îl pot găsi prin propriile lor eforturi. 
Dar putem transforma alegerea lor lipsită de încredere în avantajul 
Nostru. Această situaţie Ne va da oportunitatea de a descoperi ceea ce 
altfel ar rămâne ascuns, şi anume că suntem atât de buni şi dragostea 
noastră este atât de profundă încât vom sacrifica bucuria comunităţii 
noastre pentru a-i primi în comunitate. 

Fiule, la timpul potrivit Te voi trimite să devii unul dintre ei şi să 
accepţi vina pentru păcatul lor. Apoi, (şi aici vocea Tatălui s-a oprit)... 
voi rupe relaţia Mea cu Tine şi Te voi lăsa să experimentezi moartea 
separării de Mine, plata pe care o merită păcatul. Când ei vor vedea cât 
de departe vom merge ca să-i aducem înapoi în comunitatea noastră, 
tânjirea pe care am pus-o în inimile lor de a fi iubiţi în acest mod îi va 
atrage înapoi să Ne iubească pe deplin şi să se încreadă în Noi cu 
sufletele lor. 

— Tată, durerea pe care Mi-o produce doar gândul la ceea ce-Mi 
ceri este de nedescris. Nu pot să-Mi imaginez cum va fi să nu-Ţi văd 
faţa. Şi, totuşi, sunt încântat de planul Tău. Acesta Îmi va da 
posibilitatea să le arăt oamenilor cât de minunat eşti. Bucuria de a Te 
vedea glorificat merită totul. Nu există altă cale? 

— Altă cale nu există. 

— Atunci voi merge bucuros. 

— Duhule, vei inspira diverşi oameni întru împlinirea scopurilor 
Mele până când Fiul va muri ca om şi va învia. Apoi vei locui în fiecare 
dintre aceia pe care îi vei fi atras la Mine şi le vei fi aplecat inima să Mă 
iubească, aşa încât ascultarea va deveni o bucurie, şi nu doar obligaţie. 

— Va fi bucuria Mea negrăită să fac să înainteze scopurile Tale şi să 
zămislesc în fiecare din cei ce vor accepta oferta iertării Tale plină de 
har o dorinţă de a Te cunoaşte. Şi voi mări această dorinţă până ce va 
deveni mai puternică decât toate celelalte dorinţe. Nu mă voi odihni 
până nu vor trăi în puterea Mea şi până nu vor învinge orice dorință 
de a găsi viaţă despărțiți de Tine. 

— E timpul să ne punem pe treabă. Să vedem ce putem face cu 
acest lut. Am o viziune a ceea ce ar putea deveni. 


Când a existat doar Dumnezeu, Comunitatea Veşnică trăia în 
veselie, iar scopul Lor în crearea oamenilor a fost să ne invite la un 
ospăț. Aşa cum s-a exprimat C. S. Lewis, afacerea serioasă a cerului 
este bucuria. 

Să observăm acum ceva. Modul în care Ei ne invită la ospăț ne arată 

Când fiul nostru mai mare, Kep, avea nouă ani, deja dăduse că s-a simţit obligat să spună ceva pledează în favoarea virtuţii ad 
dovadă de aptitudini atletice deosebite. Cu un păr bogat atât de neglijate a tăcerii. Totuşi, cel putin a vorbit. Cei mai isi pi esea 
blond încât era aproape alb, alerga în lungul şi în iatul terenului de | aleargă din confuzie în pasivitate şi nu vor să rişte nimic. MEN 
fotbal cu o agilitate impresionantă. Intr-o zi eram la un meci pe Petru şi-a asumat riscul de a vorbi. Dar ceea ce a spus a fost 
marginea terenului la un pas depărtare de alţi trei taţi pe care nu îi grozav: ; 


— E ceva ce n-am mai văzut niciodată. Nu putem rata ocazia. Am 
o idee. Isuse, haide să Te sărbătorim pe Tine şi pe Moise şi pe Ilie 
construind trei monumente, câte unul în onoarea fiecăruia dintre voi. 

Mi-L imaginez pe Tatăl înfiorându-Se adânc în timp ce striga cu 
putere: 

— Acesta este Fiul Meu preaiubit! 

Apoi a adăugat: 

— De El să ascultați! 

Ascultă bătaia inimii Tatălui. 

— Petre, dacă tu îl sărbătoreşti pe Moise, te pui din nou sub lege. 
— E băiatul meu! Şi legea te condamnă. Nu-i poţi împlini preceptele. Aceeaşi lege îl 
Apoi am adăugat: condamnă pe fiecare, inclusiv pe Moise şi pe Ilie. Dar nu şi pe Isus. El 


cunoşteam. Mingea se afla la doar câţiva metri de poarta echipei 
— Se vede că e-al meu! a păzit legea în fiecare detaliu al ei. Când va muri, va purta 


noastre când deodată un băiat a ieşit din grup cu mingea. Cu părul 
alb fluturând în vânt acest băiat a alergat foarte repede de-a lungul 
terenului, controlând mingea. A făcut o fentă la dreapta, apoi la 
stânga şi a lovit puternic mingea care a trecut dincolo de portarul 
zăpăcit al echipei adversare. 

Am auzit pe unul din cei trei taţi întrebând: 

— Cine este acest băiat? 

Mi-am dres glasul, am luat aer în piept, am făcut un pas spre ei şi 
am spus: 


Înmulţeşte pasiunea mea de o mie de ori, curăţ-o de orice întinare condamnarea pe care tu o meriţi. Nimeni altcineva nu poate face 
şi vei avea o mică idee despre ce I-a spus Tatăl lui Isus: aceasta pentru tine. Petre, sărbătoreşte-L doar pe Isus. Ascultă de El. 

— Acesta este Băiatul Meu! Se vede că e-al Meu! Eşti ca Mine, El are cuvintele vieţii veşnice. 
reprezentarea Mea perfectă. Când oamenii privesc cum iubeşti şi Înainte de Eden Tatăl avea o viziune a ceea ce va deveni Fiul când 
suferi vor avea o imagine perfectă a inimii Mele. Viziunea Mea cu va trăi o viaţă fără păcat şi apoi va muri o moarte de păcătos. Şi, în 
privire la ceea ce ai putea deveni s-a realizat acum. Fiule, Te iubesc! timp ce urmărea cum această viziune se împlinea, aceasta Î umplea 
de o pasiune profundă. Primele două strigăte din cer au reflectat 
această pasiune a Tatălui pentru Fiul. 

Al treilea strigăt reflectă aceeaşi pasiune, dar ne lasă să întrezărim 
şi pasiunea Fiului pentru Tatăl. 


A DOUA OCAZIE 


Al doilea strigăt din cer i s-a dresat lui Petru pe Muntele Schimbării la 
Faţă. Omul care nu avea o frumuseţe care să ne impresioneze, în care 
ochiul obişnuit vedea doar un tâmplar evreu care nu ieşea cu nimic 
în evidenţă, a fost deodată descoperit lui Petru, lacov şi loan în toată 
gloria dumnezeirii; ca şi cum regina Angliei, îmbrăcată ca o servitoare 
care primeşte haine de la oaspeţii mesei, dispare pentru o clipă, apoi 
reapare în veşmintele regale cu coroana împărătească pe cap. Aceasta 
ar putea agita puţin mulţimea. 

Apoi, de parcă nu ar fi fost destul, s-au arătat Moise şi Ilie, după 
câte se pare recognoscibili pentru ucenici, şi au început să discute cu 
Isus despre moartea Lui iminentă. 

Petru a fost copleşit. E de înțeles că nu mai ştia ce să spună. Faptul 


A TREIA OCAZIE 


In loan 12:20-28 ni se spune că nişte greci, uimiţi de ceea ce au 
auzit despre acest profet evreu, făcător de minuni, s-au apropiat de 
Filip şi i-au cerut să le aranjeze o întâlnire cu Isus. În aparenţă ei 
doreau doar să ştie cine era cu adevărat acest om. 

Filip l-a găsit pe Andrei, i-a spus de cererea lor şi împreună au 
mers la Isus. 

Când oamenii pe care îi cunosc îmi cer să mă întâlnesc cu vreun 
prieten de-al lor, le răspund într-unul din următoarele moduri 


80 81 


CONECTAREA INTERPERSONALĂ 


posibile. Uneori spun: „Desigur, mi-ar plăcea. Ne putem întâlni, la 
patiseria de pe Bulevardul Bowles la ora trei în această după-amiază? | 
Un alt răspuns ar putea fi: „Nu pot astăzi, dar lunea viitoare ar fi 
posibil.“ Prea adesea sunt obligat să răspund: „Mă tem că programul 
meu este prea încărcat. Chiar nu putem să ne întâlnim. Îmi pare rău. 
Oricare dintre aceste răspunsuri sunt de înţeles şi sunt potrivite din 
punct de vedere social. E 

Dar ascultați ce spune Isus când Filip şi Andrei Îl roagă să Se 
întâlnească cu câţiva călători din Grecia: 

— A sosit ceasul ca Fiul Omului să fie glorificat (v. 23). 

Ce au a face aceste cuvinte cu cererea lor? Vi-i puteţi imagina pe Filip 
şi Andrei schimbând priviri confuze? Despre ce vorbeşte? Am spus 
ceva greşit? Poate că nu ne-a auzit. 

Isus a continuat: 

— Adevărat, adevărat, vă spun, că, dacă grăuntele de grâu, care a 
căzut pe pământ, nu moare, rămâne singur; dar dacă moare, aduce 
multă roadă (v. 24). 

Ce are a face o lecţie de agricultură cu cererea câtorva străini de a-L 
întâlni? 

— Cine îşi iubeşte viaţa, o va pierde; şi cine îşi urăşte viața în 
lumea aceasta, o va păstra pentru viaţa veşnică (v. 25). 

Cei doi fii ai noştri s-au gândit dintotdeauna că aş putea să le ţin 
o predică fără nici un motiv evident. Şi aveau dreptate (cel puţin de 
câteva ori) când îşi spuneau: „lar începe.“ 

Dar nu trebuie să spunem niciodată aşa ceva despre Isus. Dacă 
cuvintele Lui nu se potrivesc situaţiei, pur şi simplu ne scapă ceva 
foarte important. 

După o clipă, Isus Şi-a întors privirea de la Filip şi Andrei 
îndreptând-o spre cer. Se uita la Tatăl Lui. Şi I-a spus: 

— Acum sufletul Meu este tulburat. Şi ce voi zice?... Tată, 
izbăveşte-Mă din ceasul acesta?... Dar tocmai pentru aceasta am 
venit până la ceasul acesta! 

Pentru ce anume? 

— Tată, proslăveşte Numele Tău! 

Poţi auzi cuvintele Lui? „Ceea ce urmează să fac va permite 
oamenilor să prindă un crâmpei al vederii Tale, din ceea ce eşti Tu, iar 
când Te vor vedea, cum vor putea să nu Te dorească cu toată inima 
lor? Unii greci vor să Mă vadă. Şi Mă vor vedea atârnând pe o cruce, 
murind, apoi îngropat şi înviat ca să atrag la Mine o mulţime de evrei 

şi de neamuri, pe toţi cei care cred că am venit de la Tatăl ca să port 
osânda judecății pentru păcatul lor. Când oamenii Mă vor vedea 
crucificat, îngropat şi înviat, ei Te vor vedea în toată mila Ta de Tată şi 
nu le va mai fi frică. Gândul la un singur moment de separare de Tine 
Îmi tulbură sufletul într-un mod ce nu poate fi descris prin cuvinte, 
dar nu există altă cale ca oamenii să Te cunoască cine eşti cu adevărat. 
Tată, proslăveşte Numele Tău!“ 

Şi pentru a treia oară un glas s-a auzit din cer: 

— L-am proslăvit, şi-L voi mai proslăvi! 

Isus L-a văzut pe Tatăl Său aşa cum este El. A citit în inima Lui. Şi 
a fost gata să plătească orice preţ pentru a ne da şi nouă posibilitatea 
întrezăririi unei imagini similare. 

În următoarele conversații pe care le-a avut cu Tatăl înainte de a 
muri, Isus Şi-a exprimat dorinţa ca noi, urmaşii Lui, să formăm o 
comunitate care să întrupeze relaţia de care Se bucura El cu Tatăl Lui. 

Cum ar fi dacă am avea o viziune unul pentru celălalt, dacă am 
putea vedea gloria pierdută în noi, în familiile noastre şi în prietenii 
noştri? Care ar fi efectul asupra fiilor şi fiicelor noastre dacă ar înţelege 
că eşti fascinat de posibilităţile gloriei restaurate, de ceea ce ar putea 
deveni — nu persoane de succes, talentate, prezentabile sau bogate, ci 
persoane cu o inimă bună, puternice şi sigure de sine, pline de viaţă. 

Când oamenii stabilesc relaţii pe baza unei viziuni a identităţii lor şi 
a ceea ce ar putea deveni; când vedem în alţii chipul vag al lui Isus care 
deja a început să se formeze dincolo de nesiguranţă, teamă şi mândrie; 
când tânjim mai mult ca orice să vedem acest chip al lui Isus cum creşte 
şi se maturizează; atunci ceva se eliberează din interiorul nostru, ceva 
care are puterea de a face ca Cristos să prindă şi mai mult chip în ei. 
Această putere este viaţa lui Cristos transmisă în alt suflet de-a lungul 
punţii reprezentate de viziunea noastră pentru el, o viaţă care atinge 
viaţa din celălalt cu putere de creştere. Viziunea pentru alţii uneşte 
distanţa dintre două suflete şi declanşează eliberarea puterii din noi. 

Înainte de a se îngrijora cu privire la ce trebuie să spună sau să 
facă, înainte de a analiza rădăcinile emoţiilor lor, părinţii unei fetiţe 
supraponderale în vârstă de zece ani trebuie să reflecteze la viziunea 
pe care o au ei pentru copila lor. Sunt mai degrabă îngrijoraţi decât 
plini de speranţă? Viziunea lor pentru ea aspiră la mai mult decât un 
trup zvelt sau la recâştigarea imaginii de sine? Sau sunt ei în stare să 
vadă imaginea de ansamblu, că nu li se poate întâmpla nimic copiilor 
lui Dumnezeu care să nu poată fi folosit pentru creşterea vieţii lui 

Cristos din ei? Dacă vor dori să coopereze cu Dumnezeu în tot ceea 
ce vrea El să lucreze, vor fi întristaţi profund de durerea fiicei lor, dar 
în acelaşi timp vor rămâne, într-un mod misterios, liniştiţi. 
Şi liniştea lor va transmite foarte multe fetei lor. Ea îşi va spune: „Ştiţi 
prin ce trec şi vă pasă într-adevăr. Dar aveţi pace? Ceva îmi scapă mie?“ 
Ei vor lua parte la suferinţa fetei fără să fie absorbiți de ea. Şi se vor 


aştepta ca ea să trăiască responsabil îi ciuda durerii ei — nu retrăgându-se ` 


în camera ei, ci implicându-se în viaţa familiei, nu uitându-se la 
televizor în loc să-şi rezolve temele de casă, nu plănuind cum să se 
răzbune pe colegii ei de şcoală care o tachinează dispreţuitor. 

Pe măsură ce vor continua să-i ceară fiicei lor un comportament 
responsabil, ei vor face aceasta cu convingerea că ceea ce este mai viu 
din fiinţa fiicei lor este că ea doreşte de fapt să trăiască responsabil. lar 
ei pot fi ajutaţi în înțelegerea propriei libertăți de a-şi iubi fiica cu 
înţelepciune dacă vreun prieten crede că dedesubtul fricii, confuziei 
şi mâniei există în ei o forţă vitală ce poate fi eliberată spre fiica lor 
care se confruntă cu obezitatea. 

Ce este mai exact puterea din noi care aşteaptă să fie eliberată? 

Aceasta este întrebarea la care am meditat pe parcursul câtorva 
capitole. Poate că acum putem formula răspunsul în câteva cuvinte. 

Este chiar viața lui Dumnezeu, energia cu care Tatăl şi Fiul se velaționează 
Unul la Altul, un set de înclinații puse în inima noastră de Duhul şi păstrate 
vii de prezenta Lui. Este o putere care se eliberează cel mai deplin atunci când 
dezvoltăm o viziune a identității celuilalt şi a ceea ce ar putea deveni datorită 
Evangheliei, o viziune captivantă şi care ne umple de teamă. 

Conectarea interpersonală este tipul de relaţionare care are loc 
atunci când viaţa plină de putere a lui Cristos dintr-o persoană 
întâlneşte viaţa lui Cristos în celălalt. Ceea ce fiecare creştin poate turna 
în altul este pasiunea puternică a acceptării, o pasiune care izvorăşte 
din inima Evangheliei, o pasiune care umple inima lui Dumnezeu. 

Iar binele din fiecare creştin care aşteaptă să fie eliberat de sub tot 
molozul emoţional şi egoist este tânjirea de a fi sfinţi în relaţii, dorinţa 
de a binecuvânta, de a întoarce celălalt obraz, de a trăi responsabil, de 
a suferi cu răbdare, de a spera, de a avea bucurie în vremuri dificile. 
Acest set de dorinţe care au controlat fiecare clipă din viaţa pe care 
Isus a trăit-o pe pământ ne-a fost prezentat nouă în Evanghelie. 

În următorul capitol vom continua să medităm asupra a ceea ce 
înseamnă să fii în putere şi vom începe să medităm asupra acelei 
părţi bune din fiinţa noastră. 

CAPITOLUL 8 


Ce e bun cu privire la noi? 


(a experimentează forţa care schimbă vieţi a relaţiilor 
vindecătoare când ceva plin de putere iese din cineva şi atinge 
acel ceva bun dintr-un altul. 

Dar aceasta nu se întâmplă prea des; uneori are loc într-o căsnicie 
bună, ocazional cu câţiva prieteni apropiaţi, însă arareori caracte- 
rizează o întreagă comunitate. 

In această dimineaţă am stat de vorbă cu un bărbat amabil şi 
talentat care mi-a descris cât de nebăgat în seamă se simte în biserica 
lui locală. Nu ştia cum să spună conducerii despre suferința lui. Nu 
era sigur de ceea ce este plin de putere în el care ar putea ieşi în afară, 
sau de ceea ce este bun în conducere care trebuie să fie atins. 

Ieri am discutat cu un tată sensibil la starea fiului său care în ultimul 
ana trecut de la rebeliune plină de furie la credinţă autentică. Acum este 
o persoană diferită. Relaţia lor s-a îmbunătăţit enorm. „Dar totuşi, mi-a 
spus tatăl, mă simt atât de stângaci în relaţionarea cu fiul meu. Pur şi 
simplu sufletele noastre nu comunică aşa cum ştiu că ar putea-o face.“ 

Foloseşte expresia conectare interpersonală într-un sens larg şi vei 
putea povesti multe experienţe legate de ea. Foloseşte-o din plin şi te 
vei simţi singur. 

Şi, cu toate acestea, conectarea interpersonală este posibilă. În 
inima fiecărui credincios există ceva plin de putere care poate fi 
turnat pentru a atinge acel ceva bun care, prin harul lui Dumnezeu, 
aşteaptă să fie eliberat în fiecare viaţă de creştin. 

La ce se referă această putere? Ce este acel bine? Putem noi 
întrezări, însufleţiţi de un spirit vizionar, imaginea despre cum ar 
putea fi starea lucrurilor, iar această percepţie să ne motiveze în lupta 


85 


CONECTAREA INTERPERSONALĂ 


pentru o comunitate veritabilă, indiferent cât de frustrant şi de dificil 
ar putea fi drumul de parcurs, indiferent cât de des eşecurile noastre 
vor încerca să ne demonstreze că adevărata conectare interpersonală 


este doar o utopie? 


MAI MULTE DESPRE ACEASTĂ PUTERE . 


În ultimul capitol am sugerat că acea putere care aşteaptă să fie eliberată 
din sufletul fiecărui creştin este de fapt viaţa lui Cristos. Trebuie să 
clarificăm un lucru. Aceasta nu este doar o metaforă inspirată. Când 
devenim creştini, nu suntem doar iertaţi, suntem şi locuiţi în omul 
nostru dinlăuntru; nu suntem doar iertaţi, suntem şi împuterniciţi în 
acelaşi timp. Ca un doctor care infuzează sânge sănătos într-un trup 
anemic, Duhul lui Dumnezeu infuzează motivaţia şi energia lui Cristos 
în venele sufletului. Ceva îngrozitor este îndepărtat (mânia lui 
Dumnezeu) şi ceva minunat ne este dăruit (viaţa lui Cristos). 

Inimile noastre sunt animate de aceeaşi pasiune care a stăpânit 
fără nici o opoziţie în viaţa lui Isus, de motivațiile, dorinţele şi 
ambițiile care erau exprimate în mod perfect în fiecare alegere pe care 
a făcut-o, în fiecare cuvânt pe care l-a rostit, în fiecare emoție pe care 
a resimţit-o. Acestea sunt vii în structura noastră, înrădăcinate atât de 
adânc în solul naturii noastre răscumpărate încât, deşi pot fi 
înăbuşite, nu pot fi niciodată distruse. Suntem vii în Cristos. Acest 
adevăr este o veste mai măreaţă decât putem noi realiza. 

Cu toate că aceste noi pasiuni sunt de fapt viaţa lui Cristos şi, deşi 
ele reprezintă motivaţia care face ca Sfânta Treime să funcţioneze ca 
o comunitate perfectă, ele, desigur, nu ne ridică la statutul de 
dumnezei. Noi nu devenim Cristos (El este într-adevăr singurul), dar 
putem deveni ca şi Cristos. Prin minunea naşterii din nou ni s-a 
restaurat demnitatea de fiinţe umane, ni s-a dat capacitatea de a-L 
reflecta în mod unic pe Dumnezeu unei lumi care ne priveşte, de a 
face cunoscut caracterul Tatălui aşa cum a făcut Isus în timpul vieţii 
Sale pe pământ, cu toate că noi nu putem face lucrul acesta la fel de 
bine. Nu suntem o imagine perfectă. 

Sentimentele, pasiunile şi înclinațiile care L-au motivat 
permanent pe Isus ne-au fost date ca să putem reflecta caracterul lui 
Dumnezeu, în primul rând prin modul în care ne relaţionăm. În 
conversaţia cu Tatăl Său, Isus a spus că a dat gloria pe care a primit-o 
de la Tatăl ucenicilor Lui pentru ca ei să poată fi una (loan 17:22). 

Concluzia trebuie să fie afirmată clar: O putere a fost pusă în noi şi 
urmează să fie eliberată înspre alții într-un mod care încurajează 
comunitatea evlavioasă. 

Apare însă o problemă. Puterea bună are competiţie. În natura lui 
Isus viaţa nu a avut rival. Când răul-pur a întâlnit bunătatea pură în 
ispitirea lui Cristos, răul nu a găsit în Isus nimic care să rezoneze. 
Totul în EI, totul cu privire la El, era absolut bun. Îşi permitea să fie „El 
Însuşi“ fără a risca nimic, 

Cu noi lucrurile stau altfel. Viaţa lui Cristos este în noi, dar e 
dublată şi de altceva, de ceva diferit — şi rău. Şi cel mai adesea răul 
pare mai natural, mai fundamental naturii noastre adevărate, decât 
binele. Este deci periculos să trăieşti pe baza standardului atât de 
îmbietor: „Fii tu însuţi!“ Ceea ce putem aprecia ca fiind un impuls 
bun ar putea fi chiar contrariul. Această realitate complică ideea 
simplă de a elibera viața plină de putere a lui Cristos în relaţiile 
noastre. Este nevoie de discernământ. Am să ilustrez acest fapt. 

Un prieten apropiat mi-a împărtăşit recent o povară mare cu privire 
la fiul lui adolescent. Cunosc bine familia. O iubesc. Timp de trei zile nu 
am reuşit să nu mă gândesc la problemă. Duhul îmi direcţiona gândirea 
spre problema lor? Sau devenisem eu obsedat de ea? Nu ştiam. 

In timpul meditaţiei mele mi-au venit unele gânduri care păreau 
că ar putea fi utile. Trebuia să-mi sun prietenul şi să i le împărtăşesc? 
Reflectau ele pasiunea şi înţelepciunea lui Cristos în mine? Sau erau 
rezultatul unei minţi active care se bucura cu înfumurare să-şi 
prezinte ideile? Dacă această variantă din urmă era adevărată, ele ar 
fi avut puţină putere în vederea binelui. 

După trei zile de frământare interioară, m-am simţit chiar mai 
înclinat să îl sun. Aşa că m-am frământat încă puţin. Erau înclinațiile 
mele mai mult bune (mai pline de dragoste şi înțelepciune) decât rele 
sau mai rele (mai lăudăroase şi mai egoiste) decât bune? Sugeram cu 
amabilitate un gând sau două pentru a fi luate în considerare sau 
dădeam buzna nepoliticos cu pretenţia de a fi ascultat? 

Isus nu a trebuit să Se lupte niciodată cu astfel de întrebări. Noi ne 
luptăm. 

Deci, cum putem şti dacă suntem mânaţi de puterea lui Cristos 
sau de o motivaţie mai puţin nobilă? Formulez deocamdată un 

răspuns parţial: Trebuie să discernem ce este cel mai profund în noi pe 
măsură ce ne analizăm inimile în prezenţa lui Dumnezeu, deschişi la 
sugestiile prietenilor evlavioşi şi meditând la pasajele potrivite din Scriptură. 

Putem presupune că ceea ce persistă cel mai profund în motivațiile 
noastre şi rămâne nezguduit în urma stăruinţei în rugăciune, a 
sfaturilor şi a meditaţiei este de la Dumnezeu. 

Timp de două ore m-am rugat, am meditat şi am citit atent 
Scriptura. Am discutat cu soţia mea. La un moment dat, în timp ce se 
ruga, am experimentat o încredere imperturbabilă: dragostea, nu 
egoismul, mă îmboldea să sun. Eram convins. Deci am sunat. 

A decurs bine. Ceva plin de putere a întâlnit ceva bun. Pe măsură 
ce îmi împărtăşeam mintea şi inima, inima lui m-a primit cu o 
atitudine de încredere, mintea lui s-a îndreptat spre fiul său şi sufletul 
lui s-a odihnit, cred eu, puţin mai mult în Dumnezeu. Era un moment 
potrivit pentru conectare interpersonală. 

Totuşi, aş putea să împărtăşesc multe povestiri în care lucrurile nu 
au mers aşa bine, în care am vorbit cu o iritare în glas, în care un 
prieten a luat o atitudine defensivă sau a fost amabil, însă indiferent. 
De ce? De ce sufletele noastre nu reuşesc adesea să se conecteze? De 
ce atât de des tragem concluzia că nu merită efortul, că păstrarea 
distanţei faţă de celălalt este singurul mod de a evita ruptura finală? 

Pentru ca interrelaţionarea să aibă loc o putere trebuie să atingă 
acel ceva bun. Înainte de a întreba ce este acel bine din cealaltă 
persoană care trebuie atins, e nevoie să ne întrebăm de ce cuvintele 
noastre sunt atât de rar pline de putere, de ce atât de des ele nu 
reuşesc să pătrundă prin mecanismele de apărare atât de complexe 
care înconjoară miezul acela de bine. 

Daţi-mi voie să vă sugerez un principiu de bază. Penetrarea 
cuvintelor noastre în ciuda forţelor rele din inima păcătoasă a celuilalt 
şi atingerea dorințelor sfinte din profunzimile celuilalt depinde în 
mare măsură de răspunsul pe care îl putem oferi la această întrebare: 
Ne întăreşte Evanghelia suficient de mult ca să fim dispuşi să continuăm a ne 
încrede în crâmpeiul de bine acordat miraculos altuia şi să ne găsim astfel 
încântarea în celălalt indiferent cât de multă urâțenie am întâlni? 

Când înţeleg că vrei să descoperi ce este în neregulă cu mine şi să 
mă schimbi, fie voi aluneca în pasivitate („Dă-i bătaie! Repară-mă!”), 
fie voi deveni arogant („Pot face faţă situaţiei. Voi ţine cont de ce spui, 
dar mă voi asigura că nu accept tot ce spui ca fiind adevărat!“). Dar 
când ştiu că mă iubeşti, că îm acorzi încredere, că recunoşti în mine 
ceva minunat pe care doreşti să-l vezi eliberându-se într-o măsură 
mai mare, sunt mai dispus să te primesc, să te las să intri în viaţa mea. 

Aceasta s-a întâmplat într-o conversaţie cu Brennan Manning. Cu 

ceva timp în urmă am avut ocazia să discut cu Brennan, prietenul 
meu şi autor al unor cărţi valoroase despre viata spirituală. În timpul 
discuţiei noastre, în mod necontrolat am lăsat să îmi scape 
următoarea rugăminte: 

— Brennan, aş vrea să discut cu tine serios despre ceva din viaţa 
mea. Am nevoie de ajutorul tău. i 

Cum întotdeauna e binevoitor, Brennan a acceptat imediat, 

Mai târziu m-am întrebat ce a declanşat această cerere spontană 
neplanificată. Este adevărat că eram chinuit de o anumită luptă internă 
şi că îl respect profund şi îl iubesc pe Brennan, dar nu intenţionasem 
să-i cer ajutorul. Ideea de a-i cere ajutorul a apărut din senin. 

In timp ce continuam să meditez, mi-au revenit două amintiri. Cu 
câţiva ani în urmă, Brennan mi-a spus de obiceiul ciudat al 
îndrumătorului său spiritual. Ori de câte ori îl vedea pe Brennan 
după o absenţă prelungită, sărea în sus de bucurie. 

Imi amintesc că am zâmbit. Mi-am imaginat un domn în vârstă 
îndreptându-se pe o plajă goală spre punctul de întâlnire şi, 
identificându-l pe Brennan de la distanţă, țopăie de trei sau patru ori. 
Imaginea m-a amuzat. Şi m-a atras totodată. 

Un an mai târziu, împreună cu soţia mea, Rachael, ieşeam dintr-un 
lift aglomerat în holul hotelului plin de participanţi la conferinţă. Pe 
partea opusă am surprins părul alb şi zâmbetul inconfundabil al lui 
Brennan. În timp ce m-am aplecat spre Rachael să-i spun că tocmai l-am 
văzut pe Brennan, s-a întors şi ne-a văzut. Imediat a sărit în sus Şi în 
jos. Am fost emoţionat până în adâncul inimii. 

Când aceste două amintiri au revenit, am înţeles cererea mea 
neașteptată de ajutor. Puteam să am încredere într-un om care se 
delecta la vederea persoanei mele. 

Este aceasta o mică ilustrație a ceea ce a intenţionat să spună Pavel 
când ne-a îndemnat să ne acceptăm unul pe altul aşa cum ne acceptă 
Cristos (Romani 15:7)? Este Isus încântat de fiecare dată când venim 
la El în rugăciune? Acum când scriu aceste cuvinte socrul meu este în 
ceruri de opt zile. A sărit în sus şi în jos Cristos când Howard 
Lankford a intrat pe porţi? 

Luca ne spune că, în chiar momentul dinaintea morţii, Ştefan 
martirul L-a văzut pe Isus stând în picioare la dreapta lui Dumnezeu 
(Fapte 7:55-56). Dar în mod obişnuit Isus e descris ca stând aşezat. Oare 
Se pregătea să-l întâmpine pe Ştefan acasă cu un țopăit de încântare? 

Cineva care se delectează în tine reuşeşte să vadă partea aceea 

bună acoperită de răutate. Când i-am făcut cunoscut lui Brennan 
lupta urâtă cu care mă confruntam, ochii i s-au umezit şi a spus: 

— Larry, sunt atât de atras spre Cristos datorită ţie. 

Eram nedumerit. Era atras spre Cristos de un bărbat care tocmai 
îşi descoperise slăbiciunea? L-am întrebat de ce. 

— Deoarece, răspunse Brennan cu ochii încă umezi, eşti atât de 
tulburat de orice intervine în relaţia ta cu Cristos. 

Brennan credea în mine. Viaţa plină de putere a lui Cristos s-a 
revărsat din el şi a întâlnit ceva bun în mine pus acolo de Duhul. Am 
mai trăit încă un moment de conectare sufletească. La încheierea 
discuţiei cântam de bucurie. 

Când dragostea îndurătoare a lui Cristos, care se delectează în 
copiii Lui, este energia din spatele apropierii noastre de celălalt, se 
eliberează din noi o putere. Dar aceasta este doar jumătate din tot ce 
presupune conectarea interpersonală. Această putere va trebui să 
întâlnească binele ascuns în celălalt. lar acum se impune un răspuns 
pentru următoarea întrebare: Ce este de fapt acest bine din noi? 

Există oare un bine dincolo de răul evident şi care întrece 
bunătatea pe care o experimentăm din partea necreştinilor amabili? 
Ca mulţi alţii, am fost înşelat de tâmplari creştini de încredere, de 
mecanici sau dentişti atât de amarnic încât uneori prefer să am de-a 
face cu un păgân cinstit. Să existe cu adevărat ceva deosebit în 
creştini, dincolo de toate imperfecţiunile evidente, care nu există în 
necreştini? Dacă da, ce anume? 


CE ESTE BINELE PE CARE ÎL CĂUTĂM? 


Dati-mi voie să încep prin a adresa două întrebări. 


1. Nu ar fi posibil ca problema de esenţă în viaţa creştinului, 
dincolo de toate luptele personale, emoţionale şi spirituale, să 
fie bunătatea neeliberată? 


* Nu tulburările psihologice 


e Nu bagajul emoţional care provine din medii disfuncţio- 
nale şi amintiri traumatice îngropate 


* Nu conflictele ascunse din psihicul nostru 


e Nu trăirea iresponsabilă 

Ci, mai degrabă, o bunătate supranaturală din noi care nu este 
eliberată în fiecare moment aşa cum ar putea fi, o bunătate care poate 
fi localizată şi imaginată în forma ei manifestă. 


2. Dar dacă obstacolul principal în eliberarea bunătăţii este 
răutatea deja eliberată? 


e Nuo imagine de sine defectuoasă 


e Nu frica de a ne dărui determinată de experienţele dure- 
roase anterioare 


* Nu lipsa motivaţiei 


e Nu obiceiurile nedisciplinate 


A Ci, mai degrabă, o răutate din noi pe care nu o recunoaştem şi 
căreia nu ne Împotrivim aşa cum am putea (sau ar trebui). 

Răspunsul la ambele întrebări, cred eu, este da: bunătatea 
neeliberată este problema noastră cea mai mare şi manifestarea 
răutăţii este obstacolul cel mai serios în eliberarea bunătăţii noastre. 
Trebuie deci să învăţăm să ne împotrivim răului (un proces pe care 
puritanii îl numeau mortificarea firii) şi să eliberăm binele (ceea ce ei 
numeau vitalizarea spiritului). 

Ideea centrală a acestei cărţi este că Dumnezeu ne-a dăruit 
comunitatea creştină ca un sprijin necesar pentru îndeplinirea 
ambelor sarcini. Pentru a înţelege modul în care conectarea 
interpersonală (ceva puternic care întâlneşte ceva bun) ne ajută să 
mortificăm dorinţele noastre rele şi vitalizează dorințele noastre 
bune, trebuie să înţelegem două lucruri importante: 


1. Centrul teoriei biblice a personalităţii îl constituie principiul 
referitor la două tipuri de dorinţe din interiorul nostru, pasiuni 
bune şi rele, cele rele care există datorită căderii, iar cele bune 
prezente indubitabil în virtutea Noului Legământ. 


2. Dumnezeu se ocupă de pasiunile noastre rele şi de cele bune 
într-un mod pe care ar trebui să-l imităm; conectarea 
interpersonală cu un alt creştin presupune acţiune reciprocă în 
folosul celuilalt, în timp ce ne confruntăm cu războiul nostru 
civil intern — ceea ce intră în atribuţiile lui Dumnezeu. 


91 


CONECTAREA INTERPERSONALĂ 


Dorinţe bune şi dorințe rele 

Jonathan Edwards a dezvoltat pe paginile unui tom întreg ideea că 
dorinţele bune şi dorinţele rele provin din inimile noastre. „Dorinţele 
de două feluri sunt“, scria el în englezeasca lui veche. „Sunt acelea 
prin care sufletul este purtat spre ceea ce se are în vedere... 


(maturitatea); sau acelea prin care este îndepărtat de ea, sau se opun | 


ei. Dragostea, speranţa, recunoştinţa, multumirea descriu primul fel. 
Celuia mai de pe urmă i se pun în seamă ura, frica, mânia, supărarea 
şi altele ca acestea.“ 

Cu toate că stilul lui de exprimare aparţine unei epoci trecute, ceea ce 
spune rămâne valabil. Ştim despre ce vorbeşte. Un om de afaceri creştin 
se retrage devreme la camera de hotel după o zi dificilă de întâlniri. O 
singură apăsare pe butonul telecomandei şi pornografia îi va umple 
ecranul televizorului. El este conştient de bătălia dintre dorinţele bune şi 
cele rele. Îşi sună soţia, îşi termină unele treburi ce trebuie făcute, îi scrie 
fiului său căsătorit, apoi se culcă. Nu apasă butonul. i 

În ziua următoare întâlnirile decurg bine, excepțional de bine. În 
acea seară dorințele rele par inexplicabil de puternice. Cedează. 

Este obsedat de întrebarea de ce după o zi rea a avut victorie şi 
după o zi bună a falimentat. Are vreo importanţă încercarea lui de a-şi 
explica comportamentul? 

Oricât de complexe creaturi am fi, este evident că suntem un 
amestec de dorinţe bune şi rele şi că aceste dorinţe par să aibă o viaţă 
proprie. Ar trebui să remarcăm că dorinţele rele din persoana 
necreştină nu sunt mai depravate decât cele ale unui creştin, dar 
dorinţele bune nu se ridică la nivelul celor din sufletul unui creştin. 
Fără Duhul lui Dumnezeu putem să fim cel mult nişte egoişti amabili. 
După cum afirma John Owen: „Singura explicaţie pentru care omul 
neregenerat nu este urmărit în permanenţă de o anumită poftă ne-o 
poate da observarea faptului că atenţia îi este distrasă de atât de 
multe altele.“? 

Prin Duhul lui Dumnezeu putem iubi aşa cum a iubit Isus, dar putem 
şi păcătui ca Satan. Faptul că suntem locuiţi de păcat rămâne o problemă 
cu care vom lupta o viaţă întreagă. Faptul că suntem locuiţi de bunătate 
este o realitate care aşteaptă o întreagă viaţă ca să fie eliberată. 

Cum am ajuns să fim aşa? Pentru a înţelege dorinţele bune şi rele 
care vin dinăuntrul nostru, să mergem înapoi la început, când nu 
erau nici dorinţe bune, nici rele, când Adam şi Eva erau inocenți, 
integri, dar neenergizaţi de pasiunea profundă pentru Dumnezeu. 

Până în momentul hotărâtor din faţa pomului interzis, ei trăiau în 
dependenţă de Dumnezeu, singura fiinţă pe care o cunoşteau şi care 
fusese bună cu ei. 

Apoi a apărut altcineva care a sugerat că poate Dumnezeu nu era 
atât de bun cum presupuseră ei. - 

— Nu v-aţi întrebat niciodată, fu întrebarea pe care şarpele o 
adresă Evei, dacă nu ar putea fi ceva bun în afara sferei lui Dumnezeu 
de care v-aţi putea bucura, dacă aţi avea înţelepciunea să-l căutaţi? 

Adam a ştiut că ideea şarpelui era greşită, dar când Eva a mâncat 
din fructul interzis şi a devenit o călcătoare de lege, poate că el s-a 
întrebat dacă era suficientă bunătate în Dumnezeu ca să redea unui 
vinovat locul la masa familiei. Putea s-o facă? Chiar voia s-o facă? 
Dacă Adam se încredea în Dumnezeu îşi putea pierde soția. Ar fi 
iertat-o Dumnezeu? 

Cu siguranţă Dumnezeu nu putea fi atât de bun. Cu această 
îndoială Adam s-a deconectat de Dumnezeu, inconştient de haosul 
incredibil pe care l-a declanşat. 

Când o creatură se îndepărtează de Creator, consecinţele sunt 
drastice. Pentru Adam, consecinţa imediată a fost spaima. 

— Pot să mă întorc? Mă urăşte? Sunt dat în vileag ca unul care am 
călcat porunca pe care mi-a dat-o Dumnezeu. Nu suport să-l 
întâlnesc privirea. Trebuie să privesc în altă parte. Mă voi descurca 
prin forţele mele. Să vedem, sunt în stare să-mi conduc singur viaţa? 

Aşa că Adam, şi mai apoi l-au urmat toţi descendenţii lui, a 
început să trăiască prin forţele lui, independent de Dumnezeu, 
dependent de propriul eu, pentru că nu a crezut că Dumnezeu putea 
fi atât de bun. De atunci cu toţii am încercat să vedem cum ne putem 
conduce vieţile fără a trăi într-o relaţie cu un Dumnezeu în care nu ne 
încredem pe deplin. 

Dar desprinderea din relaţia cu Dumnezeu nu duce la bine. Ne 
cere să negăm din structura noastră tot ce ar depinde de conectarea 
noastră personală cu Dumnezeu. Prin aceasta negăm cele mai adânci 
dorinţe din sufletele noastre, dorinţa de a-L iubi pe Dumnezeul care 
ne iubeşte şi de a-i iubi pe ceilalţi aşa cum ne iubeşte Dumnezeu. 
Vrem aceasta, dar fără Dumnezeu nu o putem face. Acceptarea pe 
deplin a dorințelor inimilor noastre când nu există nici o posibilitate 
de împlinire duce la nefericire insuportabilă. Ni se pare mai bine în 
acest caz să recunoaştem doar acele dorinţe pentru care putem obţine 
împlinire fără Dumnezeu. 

Ne deconectăm totodată de simţul înnăscut al binelui şi răului 
care acum ne condamnă. Recunoaşterea dreptăţii ne rosteşte 
condamnarea. Falimentăm lamentabil în faţa standardului moralității 
ultime. Călcăm în mod constant legea lui Dumnezeu. Mai bine să 
coborâm standardul, aşa încât să se potrivească înălțimii noastre 
morale. Atunci ne vom putea simţi mai liniștiți. 

Acum ni se pare firesc să nu mai fim la fel de alerţi cu privire la 
lucrurile de care trebuia să ne bucurăm datorită structurii pe care o 
avem prin creaţie şi la modul în care trebuia să trăim. Suntem 
deconectaţi. Nu doar de Dumnezeu, ci şi de noi înşine, de cele mai 
puternice dorinţe ale noastre şi de busola noastră morală. 


Deconectare de Do A nodala go Voi obține 
propriui sine 5 ce pot! 
E, n # Independență 
Deconectare de FONET > noate atât de h de Dumnezeu/ 
Dumnezeu Dependenţă 
de sine 


Angajaţi să ne conducem viaţa fără Dumnezeu şi fiindu-ne teamă 
să ne înfruntăm goliciunea şi vina, ne orientăm să vedem ce putem 
face. Două întrebări se ridică imediat? Am resurse suficiente? 
Eforturile mele vor fi sprijinite de cooperarea semenilor mei? 

Experimentăm frică (poate că nu am resurse suficiente), furie (nu 
este drept să nu pot obţine ceea ce am nevoie) şi avem pretenţii (să 
apară cineva mai bun!). 

Suntem speriaţi, supăraţi şi tot mai pretenţioşi pe măsură ce 
înaintăm în viaţă. Scopul nostru cel mai înalt este să „reuşim“, să 
experimentăm un anumit nivel al împlinirii interioare. Prin mii de 
experienţe, ne stabilim o strategie de bază a vieţii, continuând să 
facem tot ce ne oferă plăcere personală şi muncind din greu să evităm 
tot ce ne aduce durere. 

Vieţile noastre devin complet egoiste, de un egoism strategic. 
Bunătatea de care dăm dovadă sau responsabilitatea pe care o arătăm 
sunt motivate doar de speranţa avantajului personal. Nimeni nu ne 
poartă de grijă aşa cum am dori să o facă, aşa că ne purtăm singuri de 
grijă. Deci nu vom stabili niciodată relaţii interpersonale veritabile. 
Nimic nu se revarsă din noi ca să stârnească binele din celălalt. 
Fiecare alegere este în slujba eului. Suntem sclavii păcatului. 

Deconectarea noastră este totală. Suntem despărțiți de Dumnezeu, 
de noi înşine şi de alţii. Suntem independenţi, inconştienţi de destinul 
şi scopul nostru, angajaţi într-o cauză dedicată propriilor noastre 
persoane, speriaţi că am fi inadecvaţi, disperat de nesiguri, furioşi 
când lucrurile nu merg aşa cum am vrea, pretinzând permanent ca ele 
să decurgă aşa, incapabili de a iubi pe cineva şi nu prea deranjaţi că nu 
iubim, sfârşind în cele din urmă singuri cu noi înşine, fie mulţumindu- 
ne cu o satisfacţie mai mică şi „ducând-o bine“, fie chinuiţi de unul din 
zecile de simptome ale vieţii noastre interne îngrozite, furioase şi 
egoiste. Schița poate fi acum completată. Eu o numesc: „Firea 
pământească sau vechea noastră inimă”. 


Firea pământească 
sau 
inima cea veche 


Deconectare Standardul meu 
de alţii suprem sunt eu! 
Deconectare Îmi sunt 
de alţii suficient? 
Vei coopera? 
Deconectare de Do a haha go Voi obține 
propriul sine 2 ce pot! 
Independenţă 
Deconectare de PNPNP TRE: poate fi atât de b de Dumnezeu! 
Dumnezeu Dependenţă 
de sine 


Pentru a ilustra schiţa, să ne gândim la lupta unui bărbat cu 
pornografia. Problema lui este dependenţa de sex. 

Dumnezeu spune că sexul nu este bun în afara limitelor unei 
relaţii de dragoste cu un partener pe viaţă. Când ÎI credem şi suntem 
dispuşi să facem ce ne spune, ascultarea oferă o bucurie care ne 
susţine în orice frustrare de care avem parte. 

dorinţe rele. „Toate întocmirile gândurilor din inima lui erau 
îndreptate în fiecare zi numai spre rău“ (Geneza 6:5). 

Totuşi, creştinii nu se mai află în starea lor naturală. Resorturile 
motivaţionale ale tuturor credincioşilor sunt un alt set de înclinații 
care cuprind ceea ce Biblia numeşte spiritul nostru, natura noastră 
nouă. Din firea noastră vin doar impulsurile rele. Dar din spiritele 
noastre vin dorinţele noastre bune. Să privim la acest al doilea set de 
înclinații. 

Un teolog vorbeşte despre „noua noastră creaţie dramatică” care 
este rezultatul pasiunii lui Dumnezeu pentru „unirea sinelui unui 
om... cu voinţa sfântă a lui Dumnezeu.“ Începând cu moartea şi 
învierea lui Isus, Dumnezeu a stabilit o nouă rânduială cu poporul 
Lui, un Nou Legământ care „merge dincolo de Sinai, ridicând 
spiritualitatea interioară la o nouă dimensiune.“3 

In termenii Noului Legământ, Dumnezeu nu doar asigură 
iertarea pentru tot ce e rău în noi, dar şi plantează o nouă sursă a 
bunătăţii în noi de care putem profita. Bunătatea pe care ne-o acordă 
constă în dorinţa după sfinţenie, o dorinţă de a ne relaţiona corect. 
Deoarece provin de la Dumnezeu, aceste impulsuri bune sunt 
potenţial mai puternice decât orice dorinţă rea. Aceasta înseamnă că 
în inima unei soţii trădate, a unui om de afaceri descurajat sau a unui 
celibatar singuratic există dorinţa de a ierta, de a duce în continuare 
o viaţă responsabilă, de a dărui altora — pasiuni care ar putea deveni 
mai puternice decât impulsurile pentru răzbunare, evadare sau 
satisfacţie de moment. 

Depăşirea luptelor noastre emoţionale şi relaţionarea corectă 
necesită cu prisosinţă activarea dorințelor bune din noi pentru a le 
întări şi a le exprima în fapte. Noul Legământ este, cred eu, doctrina 
cea mai neglijată, însă pivotală în asigurarea înţelegerii noastre cu 
privire la maturizarea personală şi cu privire la relaţiile inter- 
personale. Acum suntem definiţi de ceva minunat, indiferent cât de 
grav am fost răniţi sau cât de grozav am eşuat. În orice clipă avem 
ceva minunat şi plin de putere pe care să îl oferim altora şi să îl 
declanşăm în noi înşine pentru a-l putea exprima. 

Dar noi petrecem prea mult timp analizându-ne răutatea, 
stăruind asupra durerii noastre şi încercând să descifrăm întunericul 


este mai împlinitoare decât vata de zahăr pe băț. Şi înțelegem 
corectitudinea legii care o interzice. Dorim să ţinem legea. Ne 
conectăm la noi înşine ca fiinţe cu dorinţe, proiectate să trăiască între 
nişte limite. | i 

Dar gândiţi-vă la un bărbat deconectat relațional. Comuniunea cu 
Dumnezeu nu înseamnă nimic. Nu este simțită, gustată sau 
experimentată. În cel mai bun caz este ceva tranzitoriu ce are loc 
duminică dimineaţa şi durează până ce se cântă ultimul imn. Acest 
bărbat simte un gol care tânjeşte să fie umplut, dar nu realizează că el 
tânjeşte după dragoste, nu după plăcere. Şi nu are motive 
convingătoare pentru care căutarea plăcerii ar trebui să fie 
considerată greşită. A pierdut contactul cu umanitatea, cu tânjirea 
după dragoste şi cu structura lui morală. 

Experienţa vieţii îl învaţă că nimeni nu este interesat în bunăstarea 
lui. Poate că descoperă că are câteva înzestrări sau unele oportunităţi 
îi dau un gust al împlinirii după care râvneşte. Deşi păstrează 
aparenţa unui om bun, responsabil, în interiorul lui el renunţă la 
relaţiile interpersonale sau realizările profesionale ca fiind mijloacele 
prin care poate găsi ceea ce îşi doreşte. Capacitatea lui pentru plăcere 
sexuală, intenţionată a asigura o încântare fizică care să-l unească mai 
profund cu soţia lui, devine, în lipsa conectării sufleteşti cu ea, 
mijlocul de a nu experimenta nimic mai mult decât un moment de 
plăcere previzibilă. Deoarece excitarea sexuală prin pornografie 
devine în experiența lui lucrul cel mai apropiat de împlinirea 
sufletului, deoarece pare justificat şi sigur, şi pentru că îi asigură 
plăcere fără nici un risc, ea devine centrul vieţii lui. Pofta îl 
controlează. Este un dependent sexual. 

Cauza acestei adicţii este răutatea eliberată, dorinţele rele cărora le 
dă curs, impulsurile care rezultă din deconectarea relaţională, mai 
întâi de Dumnezeu, apoi de el însuşi şi de alţii. Vindecarea, aşa cum 
vom vedea, este eliberarea bunătăţii însoţită de un angajament de a 
rezista răutăţii, ambele întărite prin conectarea interpersonală. 

În starea noastră naturală, înainte de naşterea din nou, toţi am 
trăit în poftele cărnii noastre. Aceasta era singura noastră opţiune. 
Întreaga noastră perspectivă asupra vieţii era construită pe con- 
vingerea că Dumnezeu nu este suficient de bun ca să ne încredem pe 

din noi în speranţa că vom slăbi pasiunile noastre nesupuse. Sau 
neglijăm haosul ca nefiind altceva decât o oportunitate de a ne cere 
scuze şi a-i îndemna pe oameni să trăiască după standarde înalte. 
Niciun. mod de abordare nu ţine cont în mod corect de noua situaţie 
creată de Noul Legământ. 

Sub Vechiul Legământ, legea lui Dumnezeu era în exteriorul 


nostru, ca un semn limitator de: viteză, spunându- ne ce să facem. Însă ` 


asemenea adolescenților aflaţi într-o maşină sport nou-nouţă, nu 
dorim să respectăm legea. Am interpretat semnul ca pe o limitare a 
distracţiei noastre, nu ca pe o prevedere pentru siguranţa noastră. 

Când Tata ne-a înmânat cheile, ne-a instruit cu fermitate să ne 
oprim la semnele de stop, să trecem doar când avem vizibilitate bună 
şi să nu depăşim viteza precizată de indicator. l-am spus că vom face 
exact aşa cum ne-a spus. Când Dumnezeu a tunat de pe Sinai, 
israeliţii i-au spus lui Moise: „...să ne spui tu însuţi tot ce-ţi va spune 
Domnul, Dumnezeul nostru, şi noi vom asculta, şi vom face.“ 

Cu aceeaşi tristă clătinare de cap a atâtor taţi, Dumnezeu i-a spus 
lui Moise: „Am auzit cuvintele pe care ţi le-a spus poporul acesta: tot 
ce au zis este bine. O! de ar rămânea ei cu aceeaşi inimă ca să se teamă 
de Mine şi să păzească toate poruncile Mele!“ (Deuteronom 5:28-29). 
La doar câteva zile după aceea, evreii au călcat toate legile date de 
Dumnezeu. Adolescentul a depăşit viteza regulamentară. 

Într-adevăr, Dumnezeu a spus: „Cuvintele lor sunt bune, dar nu le 
spun din inimă. Poporul meu este condus de o dorinţă adânc sădită 
în fiinţa lor de a nu ţine cont de legea Mea în favoarea dorințelor 
contrare ei. Nu Mă cunosc suficient ca să dorească să Mă asculte. Ei 
încă îmi văd legea ca pe amortizor al distracţiei lor.“ 

Ei erau oameni fireşti, conduşi de dorinţele care există atunci când 
Dumnezeu nu este crezut pe deplin. Natura lor îndoielnică, 
autonomă nu avea un rival serios. Trăiau după îndemnurile firii. 

Dumnezeu se raporta la aceşti oameni pe baza unei convenţii 
clare. Le-a dat cheile vieților lor, le-a înmânat un manual numit Cele 
Zece Porunci de Conduită Rutieră şi le-a promis că-i va răsplăti dacă 
vor urma întru totul poruncile şi că îi va pedepsi pentru fiecare 
încălcare. Acesta era Vechiul Legământ. 

Era corect. Dumnezeu avea tot dreptul să le ceară ascultare. Legea 
era bună. Exista doar o problemă. Oamenii nu prea aveau înclinația să 
facă ce li se spune. Ei nu-L cunoşteau suficient de bine pe Dumnezeu 
pentru a fi copleşiţi de bunătatea Lui sau pentru a percepe fiecare 

alegere în vederea ascultării ca pe ocazie de a se bucura. Nedepăşirea 
limitei de viteză era resimţită ca o sacrificare a adevăratei plăceri. 

Vechiul Legământ nu şi-a îndeplinit rolul; nu a putut schimba 
inimile oamenilor (Evrei 8:7). Inimile oamenilor nu erau bune. 
Impulsul spre rebeliune era înrădăcinat puternic în motivaţia lor de 
bază. Legea doar scotea la iveală impulsul rebel. Nu l-a schimbat şi nu 
l-a înlocuit cu unul mai bun. Aşa că Dumnezeu a stabilit un Nou 
Legământ. El începea cu o descoperire de Sine mai amplă decât tot ce 
făcuse până atunci. Într-adevăr F] este atât de bun, aşa de bun că, preţ 
de un moment teribil de hidos, a frânt comunitatea veşnică a Sfintei 
Treimi pentru a ne aduce pe noi în veselia Ei. Centrul Noului 
Legământ este descoperirea deplină a lui Dumnezeu ca iertător şi 
plin de îndurare, hotărât necontenit să facă tot ce trebuie pentru a ne 
da veselia pe care a intenţionat-o iniţial pentru noi. 

„Toți Mă vor cunoaşte“, a afirmat Dumnezeu. Şi „voi pune legile Mele 
în mintea lor şi le voi scrie în inimile lor”. În alt loc, El Îşi anunţa planul 
de a ne da inimi noi, care să dorească să asculte (Ezechiel 36:26- -27). 

Dumnezeu nu a încercat niciodată să ne repare inimile noastre 
vechi. Niciodată nu a selectat elemente disparate din ansamblul 
complex al dorințelor noastre rele pentru a urmări evenimentele care 
le-au modelat. Pur şi simplu ne-a dat inimi noi, lăsându-ne să vedem 
adâncimea bunătăţii Lui (El este atât de bun; El sare de bucurie când 
păcătoşii se întorc la El) şi scriind cele Zece Porunci de Conduită 
Rutieră (vezi mai sus) în însăşi structura noastră, astfel încât 
respectarea lor să devină o expresie a identităţii noastre, mai degrabă 
decât doar un efort de a face ceea ce trebuie. 

Creştinii au, aşadar, două seturi de înclinații: dorințele rele care 
vin din firea noastră şi dorinţele bune care provin din inimile noastre 
noi, din Duhul pe care Dumnezeu L-a pus în noi. lar dorinţele bune, 
deoarece reprezintă lucrarea creativă a lui Dumnezeu, sunt — cel 
puţin potenţial — mai puternice decât dorinţele rele. 

lată cine suntem noi, oameni care dorim să facem binele şi dorim 
să facem răul în acelaşi timp. Aşa stând lucrurile, ce ar trebui să facem? 
Să reparăm ceva? Să ne străduim mai din greu să facem binele? 

Mă rog pentru ziua când creştinii (inclusiv eu) se vor strădui să 
înveţe să sară de bucurie pentru prietenii, partenerii de căsătorie şi 
copiii noştri chiar şi atunci când aceştia sunt agasanţi, când viaţa lui 
Cristos va fi eliberată din inimile noastre pentru a trezi speranţa în 
oamenii pe care îi iubim. Vreau să îi încurajez pe cei care sunt creştini 

O inimă nouă 
Duhul 
De unde vin dorinţele bune 


Credincioşie în încercări 


„Standardul meu . 
i R E ea Ea suprem este 
ectare 
a EEEN A E a S ce Dumnezeu! 


cu alții El este rostul vieții! 
Sunt acceptat în 
Conectare Cristos i 
cu alții Sunt aici ca să 
dăruiesc 
Conectare Vreau să trăjesc 
cu sinele 5 eptate eylavio pentru El 
Dependent de 
Conectare cu edinta că este atât de b Dumnezeu 
Dumnezeu întreaga viață 
Firea pământească 
sau 
inima cea veche 
De unde vin dorințele rele 
Deconectare Standardul meu 
de alții suprem sunt eu! 
e i Îmi sunt 
Deconectare 2 amica auloconse ării: suficient? 
salii i Vei coopera? 
Deconectare de n ea 3 go Voi obfine 
iul si = e ce pot! 
propriul sine 5 pot! 
Independență 
Deconectare de {AAYA E »oate fi atât de b de Dumnezeu/ 
Dumnezeu Dependenţă 
de sine 

de mai multă vreme să creadă că ei au ceva minunat de oferit, ceva ce 
se câştigă doar de-a lungul anilor; vreau să-i văd implicându-se 
semnificativ în vieţile celor mai tineri şi fiind primiţi bine ca sfătuitorii 
lor, păstorii lor, călăuzele lor spirituale. Şi aş vrea să-i văd cum sunt 
cinstiţi pentru ceea ce fac. 

Mai simplu spus, vreau să stabilim relaţii strânse de prietenie cu 
câţiva dintre ei, iar ca mentori, cu şi mai puţini. 

Deja am sugerat că există o putere care aşteaptă să fie eliberată din 
fiecare inimă de creştin care se poate conecta relaţional la bunătatea 
din ceilalţi. Dacă stabilirea relaţiilor interpersonale are ca substrat 
acceptarea profundă, căutarea binelui şi capacitatea de a vedea răul 
fără a bate în retragere, atunci există prietenie, o relaţie care poate 
suporta povara unui sfat greu de primit, a unei mustrări şi a eşecului, 
şi care se bucură din plin de beneficiile aducătoare de bucurie ale 
încurajării, ale intereselor comune şi ale râsului. 

Totuşi, dacă conectarea trece dincolo de acceptare şi presupune 
înțelepciune pătrunzătoare şi discernământ spiritual, atunci 
prietenia s-a adâncit în păstorire. Făstorii nu doar sar de bucurie la 
vederea altcuiva, ci ei identifică totodată lucrarea Duhului în cele mai 
îndepărtate străfunduri ale sufletului regenerat. Ei au îndemânarea 
de a scoate la iveală atât urâţenia profundă, fără a deveni 
dispreţuitori, cât şi durerea îngrozitoare, fără a fi doborâţi de ea. Acest 
gen de înţelepciune şi discernământ plin de blândeţe este dat doar 
sfinţilor care [Îl caută pe Dumnezeu prin cele mai cumplite suferinţe 
şi care învaţă să urmeze vise dragi pentru atingerea scopurilor lui 
Dumnezeu. 

Comunităţi de păstori şi prieteni, relaţii în care înţelepciunea este 
mai apreciată decât ameninţarea şi în care acceptarea este simțită mai 
mult decât critica, în care mamele necăsătorite toarnă lucruri bune în 
copiii lor dificili, în care soţii ating cele mai sensibile unghere din 
sufletele abuzate ale soțiilor lor, în care prietenii au un impact etern 
în vieţile celor cu care se află în relaţii. Aceasta este viziunea mea. 

Pe măsură ce încerc să mă concentrez asupra viziunii, în mintea 
mea se ridică nişte întrebări: 


* Conectarea interpersonală are ea loc cu adevărat? 


* Credem că această conectare se produce când de fapt nu este 
aşa? Există şi false conectări interpersonale? 

e Familiile fericite şi prietenii buni se relaţionează într-un mod 
plin de putere sau doar într-un mod plăcut? Care este 
diferența? 


e De ce atât de multe familii bine intenţionate se transformă 
într-un câmp de război şi atât de multe prietenii puternice se 


destramă? 


+ Conectarea interpersonală care aduce cu adevărat o schimbare 
are loc mai des în birourile de consiliere decât în comunităţile 
creştine? Dacă da (şi eu cred că aşa este), de ce? De ce nu sunt 
mai multe comunităţi creştine care să se ocupe de rezolvarea 
problemelor mai adânci ale sufletului? Adevărata problemă să 
o constituie oare lipsa instruirii? 


+ Consilierii ar putea fi de ajutor? Pot ei asigura o perspectivă 
plină de sens liderilor şi păstorilor care să îmbogăţească 
lucrarea lor? 


e De ce consilierii instruiți şi cu frica lui Dumnezeu sunt adesea 
diferiţi de liderii seniori evlavioşi din Biserică? De ce aş prefera 
să-mi spun istoria personală la oricare din mulţii consilieri pe 
care îi cunosc decât celor mai mulţi lideri bisericeşti pe care i-am 
întâlnit? Nu ar trebui ca liderii să fie păstori sufleteşti? Cum se 
face că cei mai mulţi dintre ei sunt directori comerciali? 
Oamenii faţă de care sunt cel mai dispus să mă deschid sunt 
plini de compasiune şi nebăgăreţi, ascultă cu atenţie, au o 
înţelepciune în care mă încred, gândesc responsabil cu privire 
la condiţia umană, cunosc Scriptura, autoritatea lor provine 
mai degrabă din caracterul lor decât din realizările de palmares 
pe care le pot invoca, şi tot ei ştiu să păstreze confidenţialitatea. 
Ştiu că descriu un consilier creştin bun, dar nu ar trebui să 
descriu prin aceasta şi profilul unui lider bisericesc? 


Întrebările continuă, dar un fir le leagă împreună: Ceva perturbă 
procesul interconectării în cadrul relațiile noastre creştineşti. Ceva bun 
aşteaptă să fie eliberat, dar prea adesea se furişează ceva rău, ceva 
care poate părea bun, dar care este fatal relaţiilor noastre. Ce este 
acest rău şi ce putem face în privinţa lui? Să ne gândim la aceasta! 

Co perturbă procesul conectării interpersonale. Dacă scopul lui 
Dumnezeu este implicarea oamenilor într-o comunitate 
sănătoasă şi darnică în resurse, atunci putem presupune că 
duşmanul lui Dumnezeu ridică unele piedici. Duşmanul este 
prezentat în Biblie ca o trinitate: lumea (orice sistem de gândire care 
nu-L are pe Cristos în centru, un sistem care este atractiv într-un mod 
înşelător), firea pământească (înclinațiile de a ne încrede în orice 
altceva decât în Dumnezeu, înclinații hrănite de o minte amăgită care 
consideră că Dumnezeu nu este suficient de bun pentru a ne încrede 
în El), şi Satan (duşmanul cel mai personal al lui Dumnezeu, liderul 
mârşav al îngerilor căzuţi care este dedicat în mod invariabil să se 
opună lui Dumnezeu în orice privinţă, în special pentru a sabota 
planul lui Dumnezeu de a câştiga o comunitate de urmaşi care să-L 
iubească şi în care să-Şi găsească încântarea deplină). 

Strategia lui Dumnezeu pentru învingerea duşmanului nostru (în 
special firea pământească, duşmanul nostru din interior) implică idei 
greu de înţeles, cum ar fi moartea faţă de păcat (Romani 6:2), moartea 
faţă de lege (Romani 7:4), eliberarea de lege pentru a sluji în noua 
modalitate a Duhului (Romani 7:6), predarea noastră ca instrumente 


„ale neprihănirii (Romani 6:13), trăirea prin Duhul (Galateni 5:16), 


Tăstignirea naturii pământeşti (Coloseni 3:5), mortificarea faptelor 
trupului (Romani 8:13), îmbrăcarea în virtute, neconformarea la 
această lume, ci transformarea prin înnoirea minţilor noastre 
(Romani 12:2) şi împotrivirea faţă de Satan prin rămânerea tare în 
credinţă (1 Petru 5:9). 

Toate aceste. porunci, şi încă multe altele, apar din două idei de 

bază: trăim Evanghelia prin omorârea unui duşman deja învins şi 
prin supunerea noastră puterii şi îndemnurilor Duhului Sfânt în 
inimile noastre înnoite. Sau, pentru a folosi termenii deja prezentaţi, 
trebuie să mortificăm firea pământească şi să vitalizăm Duhul. 

Accentul meu în următoarele capitole va fi pus pe înţelegerea a 
ceea ce trebuie să mortificăm şi ce înseamnă să omorâm un duşman 
învins. (În ultimele capitole vom privi la ceea ce putem aduce la viaţă 
şi elibera înspre alţii.) Ceva din noi trebuie să moară şi noi trebuie să 
fim cei care realizează execuţia. Nu trebuie să lăsăm acest ceva să 
trăiască încercând în acelaşi timp să ne comportăm mai bine. Nu 
avem nici un sort de izbândă gândind că, dacă îi înţelegem rădăcinile 
şi evoluţia, se va retrage ca un leu rănit şi nu ne va mai produce 
probleme. Trebuie să-l apucăm de gât şi să-l ştrangulăm de fiecare 
dată când apare, ştiind că întotdeauna va fi ceva de sugrumat până 
când vom ajunge acasă. Dar ce trebuie să reducem la tăcere prin 
sufocare şi ce presupune aceasta? 

Dacă am plasa modelul fă-ce-este-corect la locul care i se cuvine, 
adică unul marginal, dacă nu am ţine cont de modelul terapeutic care 
presupune că analizarea răului şi a urâtului va repara cumva răutatea 
sau o va face să dispară, şi dacă am fi prezenţi în momentul erupției 
gheizerului, când apa vie ţâşneşte din acele izvoare proaspete din 
noi, atunci ar trebui să recunoaştem şi să evaluăm corect dorinţele 
rele care deja se scurg în vieţile noastre şi poluează tot ce facem. Să 
ne ocupăm acum de obstacolele conectării interpersonale, duşmanul 
din interior. 

Iacov întreabă dacă din aceeaşi vână a izvorului ţâşneşte şi apă 
dulce şi apă amară (lacov 3:11), folosindu-se de o metaforă pentru a 
ne învăţa că pasiunile rele vin dintr-o natură, iar cele bune din alta. 
Nu ni se spune niciodată să omorâm lumea sau pe Satan. Într-o zi 
Dumnezeu va arde lumea şi îl va închide pe Satan. Dar Dumnezeu 
ne spune să continuăm să-l omorâm pe duşmanul din noi, duşmanul 
care este într-o măsură atât de mare parte din noi încât îl confundăm 
adesea cu un prieten sau, mai rău, cu adevărata noastră identitate. 

Să ne gândim împreună ce ar trebui să omorâm şi cum putem face 
aceasta. 

Trei ilustraţii scurte ne vor asista în înţelegerea procesului. 

Îi cerea efort, dar reuşea să continue să zâmbească. Doar celor mai 
insensibili le puteau scăpa lacrimile care îi umpleau ochii amprentaţi 
de o expresie frenetică. 

„Am ascultat ceea ce aţi spus“, începu ea. Eu tocmai îmi 


încheiasem o prelegere despre conectarea interpersonală. 
„Vreau cu adevărat să am o relaţie apropiată cu fiul meu - e în 


vârstă de şaisprezece ani — dar niciodată nu reuşesc. Plec acasă de la 
biserică sau de la un seminar despre cum să-i iubeşti pe cei de neiubit 
şi sunt entuziastă, încărcată cu forţe noi. Dar la câteva minute după 
ce îl văd, entuziasmul dispare. Mă simt foarte neputincioasă. Sunt 
mai furioasă şi mai rănită decât orice alt sentiment m-ar încerca, şi îmi 
dau drumul. N-am habar ce înseamnă să eliberez puterea lui Cristos 
înspre fiul meu.“ 

Făcu aici o pauză pentru a-şi reveni, apoi continuă: 

„E atât de greu să vezi ceva bun în el. Câteodată este mai puţin 
insuportabil, câteodată chiar plăcut, dar nu văd nimic cu adevărat 
bun ce aş putea atinge în sufletul lui. A primit mântuirea într-o tabără 
în urmă cu şapte ani. Nu ştiu dacă a primit natura omului născut din 
nou, sau dacă ea este ascunsă sub toată această dezordine, sau cum 
stau lucrurile de fapt. Vreau să mă relaţionez la el eficient, dar nu 
reuşesc. Mai degrabă ţip la el sau pur şi simplu îl ignor pentru a 
menţine pacea.“ 

Care este problema? Care e problema ei — nu problema fiului ei, ci 
a ei? Să fie ignoranta? Are ea nevoie de instruire din partea unui 
expert în ce priveşte modul în care să gestioneze luptele pentru 
putere? Instruirea ei în deprinderile de rezolvare a conflictului s-ar 
dovedi utile? 

Prezentarea unei alte modalităţi de a face lucrurile „corect“ ar 
elibera-o astfel încât să-L reflecte pe Cristos fiului ei? 

Sau mânia ei şi sentimentul de eşec sunt înrădăcinate în nevoia 
mai adâncă de dependenţă ce a început cu ani în urmă datorită unui 
tată care a respins-o şi a fost accentuată recent de un divorţ 
devastator? Este terapia potrivită pentru a scoate la iveală conflictele 
îngropate declanşate de fiul ei dezagreabil şi pentru a o ajuta să vadă 
că două treimi din mânia ei este direcţionată în realitate înspre un 
tată distant şi un soţ care a abandonat-0? 

Ceva se interpune în crearea oportunităţilor de conectare cu fiul 
ei. Ce să fie aceasta? Ce ar putea face comunitatea ei ca s-o ajute? 

Un alt părinte, de data aceasta tatăl unei femei de treizeci de ani, 
se uita cu ochii pierduţi în gol la perete în timp ce discutam în camera 
lui de hotel. Aveam în faţa ochilor mei imaginea unui învins lipsit de 
orice forţă vitală: „Nu pot să ajung la inima fiicei mele, spuse el 

hotărât. Trăieşte cu prietenul ei, al treilea în opt ani, şi va naşte în 
curând. Este primul nostru nepot. Soţia mea nu poate nici măcar să 
vorbească despre fiica noastră, necum să vorbească cu ea. Nu-mi 
imaginez ce vom face ca bunici. Credeam că avem o relaţie grozavă 
când era fetiţă şi pe toată perioada adolescenţei ei. Credeam că avem 
o relaţie bună. Poate că nu a fost niciodată aşa. Singura perspectivă pe 
care o am pentru fiica mea acum este de a asista la adâncirea ei în 
păcat şi de a constata cum devine tot mai împietrită şi mai distantă 
faţă de noi şi faţă de Dumnezeu. Ştiu că nu am prea multă credinţă, 
dar asta-i starea mea. Nu ştiu dacă experimentez mai mult o inimă 
zdrobită, vinovăţie sau inerție. Nu ştiu ce să fac. Doar să mă rog, 
cred.“ 

Există într-adevăr o putere în acest bărbat care ar putea trezi o sete 
în fiica lui pentru ceea ce doreşte cel mai mult sufletul ei care poartă 
chipul lui Dumnezeu? Dacă da, ce blochează eliberarea ei? Ce i-ai 
spune? L-ai sfătui cu poveţe înțelepte? L-ai trimite la un terapeut de 
familie? Te-ai oferi să te rogi şi să-l întrebi o dată sau de două ori pe 
lună cum merg lucrurile? Sau ceva plin de putere din tine ar putea 
atinge ceva bun din el? Ai o viziune a modului în care un om plin de 
Duhul ar acţiona în această situaţie? Ai putea încuraja înaintarea spre 
împlinirea acelei viziuni? Există ceva în tine care blochează această 
mişcare şi pe care trebuie să-l rezolvi mai întâi tu? 

Încă o relatare. Fuseseră prieteni mai mulţi ani, prieteni apropiaţi. 
Dar Brad simţise că Steve se retrăgea încet în ultimul an. Telefonul 
suna mai rar cu invitaţia voioasă „haide-să-ieşim-la-o-cafea“; un nor 
cenuşiu se lăsase peste prietenia lor, determinând o răceală. 

Era adevărat că Brad l-a criticat pe Steve pentru unele lucruri şi, 
poate neînţelept, îşi exprimase îngrijorările aproximativ cu un an în 
urmă. Acel moment să fi declanşat problema? A fost Steve rănit? Sau 
ofensat? 

Poate că nu era nici o problemă. Poate că Steve nu s-a retras deloc 
din relaţie. Când Brad l-a întrebat pe Steve dacă ceva nu-i în regulă, 
Steve a negat afectuos existenţa vreunui conflict. 

„E doar programul nostru nebun! a insistat el. Mi-ar plăcea să fim 
împreună mai des. Îmi lipseşti!“ 

Brad a trebuit să admită că a fost puţin nesigur de vorbele 
prietenului său şi că a fost înclinat să ceară de la el mai mult decât 
această explicaţie evazivă. Poate că până la urmă era doar imaginaţia 
lui. Această posibilitate l-a făcut reticent să-l mai preseze pe Steve să 

discute mai pe larg tensiunile pe care le simţea Brad. Relaţia s-a 
deteriorat treptat, ajungând să se rezume doar la schimburi 
ocazionale de cuvinte precum: „Mă bucur să te văd; trebuie să ne 
întâlnim”. Brad se simţea dezolat şi confuz. 

Când relaţiile noastre îşi pierd consistenţa, eforturile noastre cele 
mai bune nu par să refacă ceea ce s-a pierdut sau să producă ceea ce 
dorim. Pavel şi Barnaba înşişi au avut problemele lor. 

Trebuia Brad să renunţe la prietenia lui cu Steve considerând-o 
una din acele relaţii care mor din punct de vedere funcţional din 
motive necunoscute? Trebuia să fie deschis la orice alte oportunităţi 
care se iveau pentru reînnodarea relaţiei, să aştepte până când relaţia 
cu Steve se va restabili în ceruri, să facă până atunci tot ce putea ca să 
rămână cordial şi să îi ofere sprijin, şi să rămână deschis pentru orice 
alte miracole care s-ar putea produce? 

Vă relatez aceste cazuri din acelaşi motiv pentru care consilierii 
premaritali pot arăta cuplurilor logodite poze ale unor nunți 
minunate, pentru ca apoi să le arate zeci de fotografii cu bucătării 
murdare, copii care ţipă, un birou plin de facturi şi un cuplu care se 
priveşte cu ochi inerţi şi reci. 

Am creionat o imagine a ceea ce înseamnă conectarea 
interpersonală. Am întrezărit un crâmpei din comunitatea perfectă în 
acţiune. Am arătat ce a făcut Cristos pentru ca noi să putem intra în 
comuniune cu El şi să legăm relaţii între noi, să atingem acel ceva bun 
dintr-o altă persoană cu o putere transformatoare. 

Sună minunat. Este minunat. Doar că nu se produce foarte des. Şi 
trebuie să ne confruntăm cu această realitate. 

Dumnezeu a făcut-o. Întruparea reprezintă exemplul suprem de 
părăsire a palatului pentru a lucra în mahalale, de părăsire a 
comunităţii perfecte pentru a face posibilă conectarea cu o mulţime 
de oameni deconectaţi, care nici măcar nu ştiau cât de mult o doreau, 

dar care, incredibil, luptau împotriva ei. 

Nu suntem idioţi în sensul unui intelect limitat. Problema noastră 
este nebunia. Nebunia nu este nici ignoranță, nici lentoare mentală. 
Este rezultatul amăgirii. Nebunia vede ceva ce e rău şi îl numeşte 
bun, se uită la ceva bun şi îl găseşte neatractiv. Aceasta este idioţenia 
morală. 

De aceea uneori este atât de dificil să ştim ce trebuie să anihilăm. 
Biblia ne spune cum arată roadele firii pământeşti, dar când le vedem 
în vieţile noastre la un moment dat, nu întotdeauna par atât de 

ticăloase. Dorinţele rele par rezonabile, justificate, necesare, chiar 
bune - cu siguranţă nevrednice de moarte. Înclinaţiile firii 
pământeşti promit viaţa dacă le dăm curs şi, pentru o vreme, par să 
ne-o ofere. 

Aşa că ne gândim la ele, încercăm să le înțelegem, negociem cu 
ele, găsim ceea ce este util în ele şi ne lăsăm în voia lor să vedem ce 


se întâmplă. Şi ajungem sclavi firii pământeşti. De ce? Pentru că 


păreau să dea rezultate. 

Daţi-mi voie să ilustrez. Unul dintre cei mai amabili bărbaţi pe 
care îi cunosc este şi unul din cei mai singuratici. A întâlnit o doamnă 
tânără care avea o nevoie mare. Inima lui tandră a fost atinsă 
profund. Fără gânduri romantice conştiente a ajutat-o substanţial 
apelând la posibilităţile lui însemnate. 

Aprecierea ei călduroasă a atins inima lui singuratică. Amabilitatea 
s-a transformat într-o dorinţă de mai mult. A simţit dorinţa urgentă 
de a trece dincolo de prietenie la o relaţie amoroasă. Pasiunile 
romantice i s-au părut în întregime legitime (ei bine, aproape 
legitime). Mie mi s-au părut ca o insistenţă de eliberare care provenea 
din firea pământească. l-am spus ce gândeam. Nu a fost de acord. Se 
simţea bine în timp ce alerga după ea, plin de speranţă, captivat, plin 
de viață. 

În mintea ei, totuşi, romantismul nu era parte a înţelegerii iniţiale. 
Când el şi-a clarificat intenţiile, ea s-a simţit păcălită, folosită, trădată. 
Relaţia s-a sfârşit într-un mod nefericit pentru amândoi. Recent, el a 
comentat: „Acum pot vedea că inima mea singuratică cerea de la 
început o oportunitate de a primi dragoste. Amabilitatea mea a 
căpătat proporţii în vederea satisfacerii acestei cereri.“ Dacă ar fi 
recunoscut aceasta mai devreme, ar fi umblat mai puţin timp în firea 
pământească şi nu ar fi cules urmările ei dureroase. 

Firea pământească, duşmanul din interior, îmbracă o uniformă 
prietenească, una pe care un creştin ar putea-o purta, şi sugerează 
sfaturi care par întotdeauna rezonabile. O primim în rândurile 
noastre. Când ne creează probleme, încercăm să o supunem unui 
instructaj, să o integrăm într-un program ca să nu mai interfereze cu 
strădaniile noastre de a face lucrurile corect. Sau trudim din greu s-o 
înțelegem. Ce o supără? De ce pretinde satisfacţie în acest fel? Poate o 
călătorie în trecut va descoperi sursa acestor tendinţe nebune şi ne va 
face în stare să purtăm tratative cu ea într-un mod mai rezonabil. 

Bineînţeles, ceea ce trebuie să facem este să o lichidăm. Creştinii 

naivi, de genul celor care vor să elibereze fără nici o constrângere 
bunătatea din ei şi se încred în inimile lor pentru a-i conduce pe 
drumul cel bun, nu doresc să se implice în bătălia care se dezlănţuie 
în sufletele lor. Ei nu au nici un chef să identifice şi să distrugă 
inamicul. Războiul spiritual, speră ei, va implica doar hărţuieli, 
niciodată conflicte de genul „luptă-pe viaţă-şi-pe-moarte“. 

Creştinii cu înclinații obsesive, pe de altă parte, petrec mai mult 
timp studiind inamicul decât luptându-se împotriva lui. Specialişti în 
înţelegerea păcatului, ei pot descrie modul în care fiecare experienţă 
dureroasă din copilărie a avut impact asupra ta, cum te-ai 
fragmentat, te-ai urât pe tine şi te-ai închinat la dumnezei falşi, toate 
acestea pentru a fugi de Dumnezeu. Obsedaţii ascultă cu atenţie şi 
iau notițe. 

Pentru ei, înţelegerea interiorului lor devine o căutare fără sfârşit, 
energizată de speranţa că înţelegerea dinamicii firii pământeşti îi va 
slăbi cumva puterea acesteia, sau le va da un control mai bun asupra 
ei. 

Totuşi, creştinii precauţi, nici naivi, nici obsedaţi, ştiu că inamicul 
trebuie identificat, şi această identificare “trebuie făcută cu grijă. 
Deghizarea trebuie demascată cu violenţă, groaza urâţeniei 
duşmanului şi durerea pe care o creează trebuie să fie aduse la 
lumina zilei, însă nu pentru a înţelege hidoşenia duşmanului, nici 
pentru a studia la nesfârşit durerea, ci pentru a-l omori pe duşman. 

Şi, dacă nu rămâne în moarte, trebuie să-l lichidăm din nou, să-l 
învingem, să-l legăm în nisip sub soarele dogorâtor al deşertului, apoi 
să eliberăm o armată de furnici roşii pe trupul lui şi să ne îndepărtăm 
fără milă. Apoi trebuie să facem lucrul acesta din nou, din nou şi din 
nou, până ajungem acasă. O metaforă exagerată? Nu atunci când 
vedem cine este duşmanul şi ce vrea să facă. Suntem în război, 
duşmanul dinăuntru este firea noastră pământească şi doreşte să ne 
ruineze relaţiile şi să zădărnicească planul lui Dumnezeu. 

Dacă nu ne urâm duşmanul, vom uri altceva sau pe altcineva. 
Mama îşi va urt fiul ei neascultător, sau se va uri pe ea însăşi, sau îşi 
va urî soţul de care a divorţat, sau Îl va uri pe Dumnezeu - până când 
va identifica adevăratul duşman. 

In momentul în care scriu acest capitol, am depăşit termenul 
limită de predare a manuscrisului. Editorii mei sunt mai mult decât 
îngăcuitori, dar îmi place să respect termenele. Credeam că voi reuşi, 
dar (şi aici apar scuzele pe care prefer să le numesc motive) o serie de 

boli, moartea socrului meu şi responsabilităţile pe care le-am acceptat 
cu luni în urmă şi care acum mă năpădesc mă ţin departe de peniţa 
mea galbenă de scriitor. (Am auzit că unii scriitori s-au îndepărtat de 
tradiţia biblică şi acum folosesc computerul.) l 

Adăugați la toate acestea lupta mea cronică cu nesiguranta pe care 
o resimt ca scriitor. (Am ceva de spus? Dacă ceea ce spun este 


adevărat, atunci de ce aceste principii nu sunt mai eficiente pentru” 


mine însumi? Am citit suficient de mult ca să tratez subiectul în 
întregime?) Şi bătălia se dezlănţuie. 

În seara aceea am simţit că planurile mi-au căzut la pământ. Am 
fost doborât de presiunea momentului. Am pierdut. Furia din mine 
urla împotriva mea (De ce am fost atât de prost să accept toate aceste 
angajamente?), împotriva altora (De ce oamenii nu pricep că am 
nevoie de termene mai generoase pentru a scrie?), împotriva vieții 
(Poate că e prea greu să trăieşti în afara Edenului; ce pacoste mai 
urmează?), împotriva lui Dumnezeu (Ar putea fi o idee mai sensibil la 
nevoile mele; ce L-ar costa să-mi dea mai multă sănătate fizică?). 

Ai trecut vreodată pe aici? Cum procedezi? Unii doar se supără. 
Mulţi încearcă mai din greu să-şi pună în ordine viaţa spirituală şi 
emoţională. Nu puţini apelează la terapeuţi pentru a vedea ce este cu 
adevărat în neregulă. 

Dar să ne punem o întrebare care nu este în vogă, una care prea 
adesea. nu este formulată: Ce ar însemna să-ţi mortifici firea 
pământească, să-l împuşti pe duşman, să te împotriveşti impulsurilor 
rele? Apoi dă-ţi seama că, pentru a răspunde la această întrebare, 
trebuie mai întâi să punem şi să răspundem la altă întrebare: Ce 
trebuie să anihilăm? Ce trebuie să nimicim? Desigur, răspunsul este 
firea pământească, natura din mine înclinată spre păcat. Dar ce este 
ea? Cum o pot recunoaşte? 

Pentru început, să o gândim în felul următor: Păcatul este orice efort 
de a face viața să funcționeze fără dependență absolută de Dumnezeu. 
Înseamnă a acorda prioritate mai mare satisfacţiei proprii decât 
plăcerii lui Dumnezeu, implică un angajament perpetuu de a găsi 
bucurie pentru sufletul meu în afara lui Dumnezeu, un angajament 
înrădăcinat în credinţa că există ceva cu adevărat bun pe care 
Dumnezeu nu ni-l dă. Se reduce la dependenţă de sine, preocupare 
de sine şi centrare în propriul sine, la atitudini care caută în ceilalţi şi 
în lucruri satisfacția de care ar trebui să beneficiem prin însăşi natura 
cu care am fost concepuţi. Înseamnă să priveşti la Dumnezeu şi să 

spui: „Nu!“, sau, mai rău, să-L laşi să plece aşa cum facem cu un 
angajat al unui hotel după ce ne-a dus geamantanele în cameră. 

Păcatul este independenţă, o rebeliune împotriva autorităţii Lui 
Dumnezeu bazată pe necredinţa în bunătatea Lui, o independenţă 
care concepe pentru vieţile noastre un proiect ce contrazice tăţiş 
intenţiile Lui. Scriptura identifică cel puţin patru planuri de acţiune 
păcătoase care animă firea pământească: 


I. Bazarea pe propriile resurse pentru a face ca viaţa să 
funcţioneze; 


2. Reducerea misterului vieţii la strategii facile şi întrebuinţarea 
lor; 


3. Stabilirea unei priorităţi din minimalizarea riscului personal; 


4. Găsirea satisfacţiei oriunde se poate găsi. 


In următoarele câteva capitole, vom studia bazele biblice care 
validează aceste patru (printre altele) agende de lucru păcătoase, şi 
vom observa cum fiecare dintre ele creează o pasiune care trebuie 
omorâtă. De asemenea, vom vedea cum aceste pasiuni asigură o pistă 
aparent oportună pentru o conectare interpersonală neveritabilă, 
chiar şi printre credincioşii sinceri. 

In timp ce stăteam cu câteva ore în urmă cu toate planurile la 
pământ, dezorganizat, tulburat, exasperat, întrebându-mă cum să-l 
anunţ mai bine pe editorul meu că am renunţat la scrierea acestei 
cărţi, am fost nevoit să recunosc că ceva nu era în regulă. (E ciudat că 
o realitate atât de evidentă presupune un moment de identificare şi 
acceptare, ca şi cum ai spune: „O, da, în camera noastră de zi este un 
elefant.”) 

| Din acea stare înţelegeam că nu experimentam roada Duhului. 
Firea pământească domina. Dar ce trebuia să fac? Să mă scap de 
mânie, spunând: „Mânie, pleacă de la mine!“? 

„Sau înţelegeam eu că ceea ce ani de zile socotisem că îmi era un 
prieten, în realitate era un lucru bun care ajunsese acum în slujba 
duşmanului? Abilitatea mea de a gândi, de a conceptualiza s-a simţit 
ameninţată în timp ce lucram la această carte. Reacţia declanşată de 
acea ameninţare a fost atât de violentă din cauză că abilităţile mele 
contau prea mult. Eram dependent de ele pentru a face ca viaţa să 
funcţioneze: agenda de lucru nr. 1 era greşită. 

M-am dojenit pentru că am citit atât de puţin. Dacă aş fi fost mai 
familiar cu clasicii spirituali, dacă aş fi studiat mai atent Romani şi 
Galateni, atunci totul ar fi mai clar şi aş şti exact ce să scriu: agenda de 
lucru nr. 2 era greşită — o expertiză ireproşabilă în tot ce întreprinzi la 
un moment dat; reducerea vieţii la un plan care poate fi aplicat cu 
eficienţă. Dacă îl urmezi, felicită-te; dacă nu, o biciuire nemiloasă este 
potrivită. l 

Iar scrierea acestei cărți va duce la dialog, unele comentarii vor fi 
critice. Chiar vreau să apară într-o carte ceea ce cred, ceea ce Duhul 
Sfânt pare să mă înveţe? Poate ar trebui să o îndulcesc puţin, să-mi fac 
ideile mai acceptabile, să nu spun tot ce vreau să spun: agenda de 
lucru nr. 3 era greşită — minimalizarea riscului. 

M-am simţit neîmplinit, speriat, nemulţumit. Doream să mănânc 
un sandwich, o prăjitură poate, să mă uit o oră la televizor. Meritam 
acestea: agenda de lucru nr. 4 era greşită — găsirea satisfacţiei oriunde 
se poate găsi, de preferinţă rapid, la cerere. 

Patru agende, fiecare cu dorințele ei care mă împing să găsesc 
ceva bun separat de Dumnezeu, dorințe care duc la înfrângere, 
slăbire, negarea viziunii: trebuie să le spun să meargă înapoi în iad, 
de unde au venit şi unde le este locul. Dar ce înseamnă aceasta? Cum 
fac aceasta? 

M-am gândit la ceea ce cred, sau am pretins că cred. Cristos mi-a 
lăsat un model al faptelor bune pentru care El îmi va acorda vrednicia 
să îl urmez. Duhul Lui mă îndeamnă să apuc în direcţia în care mă 
trimite. Mi se spune să mă las pe deplin în grija Lui şi să cred că tot 
ce se întâmplă - recenzii negative, eşec în lucrare, boli serioase, 
oportunităţi reduse de slujire, relaţii care mă dezamăgesc — nu doar 
că nu vor interfera cu scopul Lui pentru viaţa mea, ci îl vor promova 
de fapt într-o măsură mai mare. El îmi promite împlinire adevărată 
dacă rămân în El. Dorinţele care cresc din aceste credinţe mă conduc 
într-o direcţie diferită faţă de a celorlalte, a dorințelor rele. 

Până nu discern ce trebuie provocat şi distrus, până nu stârnesc 
ceea ce ştiu că este adevărat, până nu mă împotrivesc dorințelor rele 
care se dezvoltă din agenda mea greşită şi până nu eliberez dorinţele 
bune care se nasc din convingerile pe care le-am îmbrăţişat, nu voi 
trăi cu bucurie sau cu sens. Nu voi intra în relaţie cu nimeni şi nu voi 
permite nimănui să intre în vreo relaţie veritabilă cu mine. Voi 
experimenta lipsa conectării interpersonale. 

Dar, de vreme ce sunt înfometat după relaţii genuine cu semenii 

mei, voi urma un fals. li voi găsi pe alţii cu care să plâng. Imi voi 


împărtăşi luptele cu oameni care, ca şi mine, depind întreaga viaţă de 
propria iscusinţă; şi dacă descoperim domenii de încredere reciprocă 
ne vom angaja într-un proiect comun pe care îl vom numi prietenie: 
agenda greşită nr. 1 — fă ca viața să funcționeze. Şi în felul acesta o luăm 
de la capăt. 

Voi găsi oameni care vor fi de acord cu mine cu privire la felul în 
care ar trebui să funcţioneze viaţa şi vom organiza un seminar: 
agenda greşită nr. 2 — fă un plan în care să te încrezi. 

Mă voi agăța de oameni care sunt realmente îngroziţi de riscul la 
care se supun, dar au abilităţile sociale pentru a funcţiona cu succes 
fără vulnerabilitate semnificativă, şi mă voi simţi sigur relaţionându-mă 
la ei: agenda greşită nr. 3 — minimalizează riscul, caută siguranţa. 

Voi fi atras de alţii care îmi împărtăşesc înclinația spre alinarea 
imediată. Vom construi o relaţie în jurul pasiunii pentru Chicago 
Bulls, sau a unui restaurant grozav, sau în jurul golfului, sau a ceva 
mai rău: agenda greşită nr. 4 — găseşte satisfacție imediată. 

Cultura noastră este construită pe relaţii false bazate pe agende 
greşite. Comunitatea creştină ar putea fi diferită. Pentru ca diferenţa 
să fie vizibilă, trebuie să recunoaştem duşmanul din noi care ne 
îmboldeşte să apucăm în direcţii greşite şi ne oferă un fals convingător 
şi, pentru o vreme, satisfăcător, al conectării interpersonale. Duşmanul 
trebuie nimicit. 

Dar cum să-l nimicim? Am nevoie de ajutorul tău? Mortificarea 
firii pământeşti este o bătălie privată sau ar trebui să fie făcută în 
comunitate? Şi cum discern ce este în mine şi trebuie să moară fără a 
deveni obsedat de scopurile mele şi preocupat de durerea şi păcatul 
meu? Acestea sunt întrebările cărora voi încerca să le răspund în 
paginile următoare. 

Să murim împreună 
pentru a trăi împreună 


ortificaţi-vă firea pământească, ni se spune. Dar ce înseamnă 
Mo Trebuie să omorâm ceva din noi, ceva ce perturbă 
procesul conectării interpersonale. Ce este aceasta şi cum finalizăm 
execuţia ei? În acest capitol sugerez că, orice ar fi şi în orice fel am 
lichida-o, trebuie să abordăm problema ca pe un întreg. 

Trebuie să ne amintim că centrul vieţii creştine nu constă într-o 
activitate de anihilare a ceva anume. Calea spre viaţă este moartea, 
dar centrul vieţii, ideea centrală a creştinismului, este trăirea 
împreună, în bucuria lui Dumnezeu. Murim ca să trăim. 

Mai mult decât orice altceva, creştinismul ni-L prezintă pe Cristos 
cel înviat. Suntem invitaţi să-L cunoaştem, să petrecem mai mult 
timp cu El, să ne extragem puterea şi încurajarea de la El, să ne 
liniştim auzind râsul Lui atunci când ne-am aştepta să strige la noi, şi 
să-L slujim cu bucurie fiindcă ne place într-adevăr planul Lui de 
lucru. 

Creştinismul are de-a face cu viaţa Sfintei Treimi eliberată în 
comunitatea umană. Dar uşa spre această viaţă este moartea, iar 
moartea este întotdeauna dureroasă. Când Isus a murit, El a murit 
singur. Nu există durere mai mare. Când murim faţă de noi înşine, 
trebuie să murim împreună cu ceilalţi, împreună cu comunitatea 
noastră. Nu există o legătură mai puternică decât aceasta. 

Evanghelia ne arată că Dumnezeu a găsit o cale ca să ne scoată din 
mormânt punându-l pe Cristos în mormânt. Când a ieşit din 
mormântul Lui, noi am păşit afară din al nostru, şi am ieşit din 

mormânt prin puterea Lui, cu viaţa Lui invincibilă curgând prin 
venele noastre. Datorită morţii şi învierii lui Cristos, suntem 
deopotrivă iertaţi şi îmbrăcaţi în putere, iubiţi cu generozitate şi făcuţi 
în stare să iubim nestingheriţi. 

Însă este o problemă. Viaţa lui Cristos este în noi, dar mai purtăm 
în noi şi altceva. Vrem să facem binele, dar experimentăm şi dorinţe 


puternice de a face răul. Suntem înclinați puternic, printre alte ` 


lucruri, să depindem de noi înşine şi să dovedim că avem ceva de 
valoare în noi, să ne prezentăm cu un plan realizabil prin care să 
facem faţă provocărilor vieţii, să ne protejăm de orice ar putea bruia 
desfăşurarea acestui plan şi să experimentăm un sentiment de 
bunăstare interioară de care Dumnezeu a intenţionat să ne bucurăm 
atunci când ne-a creat. Şi aceste patru seturi de dorinţe insistente stau 
în spatele problemelor noastre mai vizibile. 

Cu toţii suntem acel „nenorocitul de mine“, aşa cum se descrie 
Pavel pe sine, un violent câmp de bătălie între bine şi rău. Moartea lui 
Cristos I-a dat posibilitatea lui Dumnezeu să facă ceea ce altfel nu ar 
fi putut, anume să ne ierte deplin pentru toată răutatea din noi fără a 
compromite dreptatea Lui (lucru pe care, desigur, nu l-ar face 
niciodată). Şi, de asemenea, a construit o pâlnie din inima lui 
Dumnezeu spre inimile noastre prin care El să-Şi poată turna viața 
Lui în noi. Piatra de căpătâi a Evangheliei este moartea lui Cristos ca 
temelie a vieţii noastre. 

Dar apoi, odată ce am devenit creştini, ni se spune că trebuie să 
murim faţă de noi înşine, faţă de firea pământească care este încă în 
noi. 

În nerăbdarea noastră de a trăi, uităm uneori că mai întâi trebuie 
să murim. Pentru a deveni creştini, noi murim împreună cu Cristos, 
odată cu El. Acceptăm moartea Lui ca pedeapsa pe care o merită 
păcatele noastre. Cei mai mulţi dintre noi înțelegem aceasta. 

Dar pentru a creşte în viaţa de credinţă trebuie să murim faţă de 
firea pământească continuu, zilnic, până vom ajunge acasă. 
Câteodată, Duhul ne trece prin diferite perioade de moarte 
accelerată, când durerea este foarte acută. Urmând sfatul sfântului 
loan al Crucii, noi numim aceste perioade, şi pe bună dreptate, 
„nopţile negre ale sufletului“. Mai cu dragă inimă am uita sau am 
bagateliza această moarte faţă de noi înşine. Dar când facem aceasta, 
când ne gândim doar puţin la ea sau presupunem că nu înseamnă 
nimic mai mult decât a ne păzi de shop-urile pornografice sau a 

renunţa la bârfă, pierdem puterea de a stabili relaţii veritabile cu 
semenii noştri. 

Ambele morţi, moartea lui Cristos pentru păcatele noastre şi 
moartea noastră față de păcat, sunt grele, moartea lui Cristos fiind 
infinit mai dureroasă, deoarece El a suferit despărţirea absolută de 
Dumnezeu pentru ca noi să nu fim nevoiţi să o suferim vreodată. Doar 
Cristos a putut striga în mod justificat: „Dumnezeul Meu, Dumnezeul 
Meu, pentru ce M-ai părăsit?“ (Matei 27:46). El a murit moartea pe care 
o cerea dreptatea, o moarte care, pentru o după-amiază groaznică, l-a 
întrerupt relaţia cu Tatăl. 

Moartea noastră faţă de firea pământească este ceva cu totul 
diferit. Noi murim o moarte pe care o face posibilă harul, o moarte 
care ne separă doar de ceea ce este rău pentru a ne conecta cu tot ceea 
ce este bun. Dar nu este percepută în felul acesta. Pe măsură ce 
renunţăm la lucrurile de care depindem în mod greşit pentru a ne 
menţine sentimentul de bunăstare, noi murim faţă de moarte, dar 
nouă ni se pare că am muri faţă de viaţă. 

Oricum, aceasta este ceea ce trebuie să facem. Suntem învăţaţi să 
murim faţă de firea pământească, pentru a identifica, a dispreţui, a 
mărturisi şi a ne împotrivi oricăror imbolduri din interiorul nostru 
care ne îndreaptă spre ceva sau altcineva în afară de Cristos pe 
măsură ce înaintăm în viaţă. În zilele noastre nu ne deranjăm prea 
mult cu îndeplinirea acestor obligaţii şi cu siguranţă că nu ne gândim 
la moartea faţă de noi înşine în prezenţa altuia. Ideea mortificării firii 
pământeşti prin încurajarea caracterizată de puterea de 
discernământ a comunităţii spirituale este mai mult o relicvă a zilelor 
de început, mai străvechi, decât o realitate prezentă. Puţinul efort pe 
care îl depunem pentru a omori natura noastră păcătoasă este făcut 
în lupta personală; arareori este o atribuţie delegată comunităţii. 

De când reformatorii au reacţionat împotriva exceselor eretice şi 
de manipulare ale confesionalului medieval, protestanții au tins să 
deprecieze şi, de cele mai multe ori, să abandoneze practica 
mărturisirii formale. Câteva momente de autoexaminare o dată pe 
lună înainte de împărtăşire, pentru mulţi un simbol şi nu o privire 
îngrozitor de tulburătoare la ei înşişi, este tot ce a mai rămas din 
această practică. 

Acele probleme care trebuie mărturisite, secretele pe care le ţinem 
şi zbaterile sufleteşti pe care le suferim în lupta noastră neîntreruptă 
împotriva păcatului au fost excluse din comunitatea creştină şi duse 

în biroul consilierilor. Când tânjim să ne facem cunoscuţi cuiva care 
în ochii noştri Îl reprezintă pe Cristos, când căutăm o persoană 
înţeleaptă, căreia să-i pese şi care ne-ar asculta şi ne-ar ajuta să ne 
deschidem cu dragoste în loc să ne întrerupă cu reguli sau clişee, 
puţinii pe care îi găsim în biserică (dacă reuşim să găsim pe cineva) 


nu sunt în general disponibili. Aşa că ne întoarcem spre profesionişti, 


gui 


spre oamenii educați în „relaționarea terapeutică“ şi care sunt 
disponibili, deoarece îşi câştigă existenta fiind disponibili. 

Trăim o vreme în cultura noastră când terapeuţii au fost rugaţi să 
preia funcţiile pe care înainte le deţineau preoţii, o funcţie care 
aparţine de drept liderilor seniori ai bisericii, care ştiu să asculte 
fiindcă au avut curajul să-şi asculte propriile inimi pentru a înfrunta 
ce este rău şi a discerne glasul Duhului, care pot vorbi cu o putere 
transformatoare în vieților altora pentru că ei Îl ascultă pe Cristos 
vorbind puternic în propriile lor vieţi. Dar aceşti oameni sunt în 
ascunzătoare. Numărul lor este mic. Funcţia care le-a fost 
încredinţată lor de Dumnezeu a fost dată în seama altora. 

C. G. Jung observa cu o ocazie că psihoterapia modernă a apărut 
în parte ca răspuns la golul lăsat în comunitatea creştină de insistența 
protestanților pe mărturisirea personală într-un spațiu privat. Nu ne 
mai luptăm împreună cu cele mai profunde preocupări ale noastre şi 
cu cele mai intime bătălii. Auzim adesea că religia este o problemă 
personală între noi şi Dumnezeu, în care păstrăm distanţă faţă de alţii 
şi ne relaţionăm deschis doar la Dumnezeu. O dificultate pe care o 
generează această filozofie este că ajungem să fim mai puţin decât 
oneşti chiar şi cu El. 

Împărtăşim rar într-un mod pe care Evanghelia îl cere pentru ca o 
comunitate să supravieţuiască şi pentru ca să se realizeze legături 
interpersonale veritabile. Lăsăm măştile la locul lor; spunem doar 
fragmente din povestirile noastre; ne ocupăm (cu puţină mândrie) de 
luptele încărcate cu emoţii care nu tulbură în ultimă instanţă 
angajamentul nostru suprem pentru independenţă; găsim modalităţi 
pentru a ne conecta care nu au nevoie de adâncimile harului creştin. 

Când simţim nevoia unei relaţii mai reale, ne destăinuim unui 
terapeut. Mărturisirea, practica curăţirii împreună cu cineva pe care 
îl invităm să ne privească insistent, moartea faţă de noi înşine în 
prezenţa altuia, s-a mutat din biserică în biroul consilierului. Odată 
ajunse acolo, au cunoscut adesea cosmetizarea secularizării. Lumea 
noastră interioară a invidiei, nesiguranţei, fricii şi lăcomiei a fost 

despuiată de conţinutul moral şi prezentată ca dinamica psihologică, 
un set de forţe de care ne folosim ca să „lucrăm prin ele“, în loc să 
„murim faţă de ele“. 

Trebuie să ne întrebăm de ce nu mai murim faţă de noi înşine în 
comunitate, de ce călătorim atât de rar dinspre dependenţa de sine 
din valea morţii înspre viaţa în Duhul în prezenţa unei călăuze cu 
care să fim conectaţi relaţional. De ce această călătorie este înlocuită 
cu una foarte diferită, în care, cu ajutorul unui terapeut, ne rearanjăm 
dependenţa de sine într-un tipar mai sănătos, mai eficient? 

Unde sunt liderii spirituali, păstorii turmei, seniorii care 
supraveghează poporul lui Dumnezeu? De ce doar unul sau doi 
lideri creştini primesc slujba de pastor şi se aşteaptă de la ei să poarte 
povara care aparţine multor altor umeri? Unde sunt oamenii care 
ascultă cu atenţie şi ne călăuzesc în problemele noastre spre inima 
Tatălui şi care socotesc că slujba aceasta este chemarea lor? Ce s-a ales 
de principiul preoţiei universale? 

Comunitățile noastre sunt pline de oameni disperaţi să se dezbare 
de povara lor în prezenţa altuia, să fie cunoscuţi la un nivel în care 
singurul antidot împotriva dispreţului este harul, să se afunde în 
apele întunecate ale morţii în timp ce sunt apucaţi şi sustinuti de 
mâini puternice care promit să îi ridice la o viaţă nouă. 

In timpul unor discuţii recente, am întrebat zece creştini dacă ei au 
avut pe cineva în viaţa lor a cărui putere şi înţelepciune i-a încurajat 
să se facă cunoscuţi pe deplin. Toţi cei zece au răspuns la fel: „Aş 
renunţa la mâna dreaptă să am un astfel de om în viaţa mea. Există 
atât de multe în interiorul meu pe care mi-ar place să le împărtăşesc, 
nu pentru a găsi răspunsuri, ci doar pentru ca cineva să le cunoască. 
Dar nu am pe nimeni.“ 

Deci unde mergem când nevoia de a avea pe cineva care să ne 
cunoască aşa cum suntem devine atât de puternică? Adesea găsim un 
preot acceptat cultural, un profesionist mai în vârstă, un consilier, pe 
cineva mai potrivit pentru a explora detaliile şi contextul forţelor 
psihologice care se agită în noi, în speranţa că le vom pune în ordine 
(abordarea de genul „repară ce e stricat”) în loc să identificăm firea 
pământească pentru a muri faţă de puterea ei. Desigur, uneori 
căutăm un consilier „biblic“ şi ne alegem cu puţin mai mult decât cu 
un set de reguli de urmat (abordarea „fă ce e corect“), în care se 
produce puţină conectare interpersonală. 

Comunitățile bisericeşti oferă puţine oportunităţi pentru a muri 

împreună; consilierii profesionişti petrec mai mult timp înțelegând ce 
trebuie omorât decât să se ocupe de anihilarea propriu-zisă. 
Consecința este că puţini creştini acordă cu adevărat atenţie 
mortificării firii pământeşti, morţii faţă de noi înşine în prezenţa 
altuia pentru a trăi împreună în comunitatea Sfintei Treimi. 

În diferite perioade din istoria Bisericii, comunităţile de 
credincioşi au ales să se ocupe de păcatul personal în grup. 
Consemnările a ceea ce s-a întâmplat ne descurajează de la a mai 
încerca din nou. Păcatul a fost mărturisit prea deschis, într-un mod 
neînţelept („Mărturisesc pofta mea pentru soţia ta“), liderii cu 
tendinţe de autoritarism s-au ridicat să rostească judecăţi, oamenii au 
devenit obsedaţi de descoperirea fiecărei urme de păcat în ei şi în 
alţii, iar comunităţile s-au dezbinat, s-au distrus şi s-au degradat. 

Dar trebuie totuşi să încercăm. Scriptura ne spune să ne 
mărturisim greşelile cel puţin unui alt membru din comunitatea 
noastră. Călătoria spre Cristos este intenţionată a fi o expediţie de 
grup în care mergem împreună ca oameni oneşti care ne confruntăm 
cu lupte interioare şi care credem că pentru încheierea cursei merită 
să îndurăm orice sacrificiu. Împărtăşim viața lui Cristos şi suntem 
chemaţi să hrănim această viată unul în celălalt; dar, de asemenea, 
trebuie să ne împotrivim impulsurilor păcatului împreună. Nu trebuie să 
fim singuri când intrăm în experienţa de moarte a descoperirii că 
strategiile pentru viaţă inspirate din fire nu mai funcţionează. În 
aceste perioade, apropierea de alţii în relaţii autentice dă speranţa că 
există viaţă după moarte şi ne transmite curajul să mortificăm firea 
pământească, să abandonăm în viitor strădaniile de a găsi viaţă 
despărțiți de Cristos. 

În timp ce scriu această carte, trec printr-un anotimp al morţii. Am 
discutat despre aceasta cu câţiva, am menţionat-o în public şi m-am 
referit la ea în această carte. Dar a discuta despre moarte cu alţii este 
foarte diferit de a muri într-adevăr în prezenţa altuia. 

Dumnezeu m-a despuiat de multe lucruri de care depindeam 
pentru a-mi asigura sentimentul de bunăstare. Consecința este o 
luptă cu îndoiala de sine şi cu întrebări referitoare la utilitatea mea, 
care uneori sunt copleşitoare. Am descoperit că procesul mortificării 
include o perioadă după ce vechile propte au fost îndepărtate şi 
înainte ca să simt sub picioarele mele noua fundaţie. În această 
perioadă sufletul este sfâşiat, plin de singurătate şi disperare, 
dezgolit, torturat. Tânjeşte după o vindecare pe care nimeni nu o 

poate aduce. Este o perioadă de vulnerabilitate totală înaintea lui 
Dumnezeu. Dacă El nu face nimic, nu va mai fi Înviere, doar o moarte 
continuă, pe care nimeni nu o poate suporta. 

Doar soția mea cunoaşte adâncimile chinului meu. Şi ea este alături 
mine. Încă câţiva prieteni sunt cu mine în vale. O conversaţie la 
telefon cu un prieten m-a conectat la dragostea lui. Am găsit curajul 
să-mi simt disperarea când conversaţia a luat sfârşit; disperarea s-a 
ridicat din adâncimile mele şi s-a revărsat în hohote de plâns 
necontrolat. Cred că, în parte, mi-am permis să mă manifest în acest 
fel deoarece un alt prieten era în vizită la noi şi se uita la televizor într-o 
altă cameră. A auzit lacrimile mele, a oprit imediat televizorul, a venit 
lângă mine, m-a îmbrăţişat şi nu a spus nimic. Mi-am revărsat 
durerea; a vărsat lacrimi participând la agonia mea şi s-a rugat. 
Inteleg mai bine ce a simţit Henri Nouwen când Părintele Tomas l-a 
strâns la pieptul lui. 

In timp ce se ruga, ştiam că această viaţă era în mine. O simţeam. 
Ştiam că voi avea o experienţă mai bogată a acestei vieţi. Am înţeles 
că glasurile întunericului nu erau singurele glasuri. Puteam vedea 
planurile neîmplinite care îmi provocau durerea. Puteam auzi 
mesajele care încercau să mă convingă că nu am nimic de oferit, că 
eşecurile mele sunt adevărata mea faţă, că lipsa libertăţii de a fi eu 
însumi va rămâne pur şi simplu o condiţie permanentă. Şi ştiam că 
erau minciuni. Ştiam că, datorită morţii lui Cristos, constrângerea de 
a fi cineva, de a face lucrurile mai bine, de a mă implica mai eficient 
nu mai stătea la temelia vieţii mele. Cel puţin în acel moment puteam 
omori toate acele agende ca înclinații care nu mă mai definesc şi, prin 
urmare, nu trebuiau să mă mai controleze. Puteam să le pricep aşa 
cum erau ele în realitate şi să mă văd destinat pentru alte lucruri. 

Am experimentat moartea firii în prezenţa soției mele şi a câtorva 
prieteni. Ei au urmărit procesul, nu au reparat nimic, nu m-au 
îndemnat la nimic, dar au turnat în mine speranţa că moartea 
precede viaţa, că moartea față de sine este drumul regăsirii de sine, că 
momentul crucificării poartă în sine realitatea Învierii care îi va urma. 
Fiindcă am murit împreună, fiindcă ne-am conectat sufletele în 
timpul experienţei morţii, acum putem trăi împreună. Experimentăm 
părtăşie în Cristos, părtăşia adevărată pe care doar Fl poate s-o dea. 

Piedica în calea conectării interpersonale (firea pământească) 
devine o oportunitate pentru o conectare mai profundă atunci când 
o recunoaştem şi o mortificăm împreună. 

Ca să nu pierdem această oportunitate, trebuie să ne formăm un 
discernământ pe care să nu îl practicăm dintr-o constrângere obsesivă, 
e nevoie să învăţăm să recunoaştem ce trebuie supus morţii. In 
următoarele două capitole voi analiza patru agende greşite ale firii 
pământeşti tocmai pentru a ne ajuta să câştigăm acest discernământ, 


pentru a îndepărta obstacolele din calea unei conectări interpersonale 


mai genuine. 

ând vreau să stabilesc o relaţie interpersonală autentică, apar atât 
Ci multe lucruri din interiorul meu care se interpun în acest proces. 
Uneori, în timp ce mă relaţionez la cineva, simt gelozie, plictiseală, 
nepăsare, nesiguranță — o serie întreagă de emoţii caracteristice 
preocupării de sine. Şi acestea fac dificilă revărsarea puterii din inima 
mea în acel receptacol de bunătate pe care ar trebui să îl văd în celălalt. 

Uneori experimentez o apropiere care nu pare legitimă, o 
conectare falsă, asemenea părtăşiei de care se bucură bârfitorii. Apoi 
mi se pare că mă bucur tratând cu respect impulsurile rele cărora ar 
trebui să mă împotrivesc. 

Unele impulsuri din mine sunt bune. Pe acestea ar trebui să le 
identific, să le hrănesc şi să le eliberez înspre alţii. Unele sunt rele. Pe 
acestea ar trebui să le identific, să le înfometez şi apoi să le lichidez. 
Care sunt cele rele? Tocmai aceasta este tema dezbătută în capitolul 
de faţă şi în cel următor. 

Am adus în discuţie patru metafore biblice care pun în lumină 
diferite acţiuni ale firii pământeşti. Împreună, ele au devenit o 
oglindă în care pot vedea murdăria de pe faţa mea, mizeria care 
trebuie să fie spălată, murdărie pe care altfel s-ar putea să nu o văd. 
Sau, fără o oglindă bună care reflectă cu acuratețe realitatea, aş putea 
să cred că sunt semne de frumuseţe. Impulsurile rele sunt 
înşelătoare. Pot arăta atât de bine. 

Există un motiv pentru aceasta: Tot ce este rău echivalează cu o 
pervertire a ceva bun. Doar Dumnezeu creează. Şi tot ce face El este 
bun. Însă bunătatea poate fi coruptă şi a şi fost, atât printre îngeri, cât 


“şi printre fiii oamenilor. Tot ce este bun are o faţă contrafăcută 


atractivă. Uneori procesul de corupere creează un lucru rău dintr-un 
bine, dând la o parte un bine mai mare. 

Să luăm în considerare sexul ca un exemplu în acest sens. În 
cadrul căsătoriei este ceva onorabil, pur şi bun. Dumnezeu se bucură 
când cuplurile căsătorite îşi găsesc plăcerea unul în celălalt din punct 
de vedere sexual. Dar când dorinţa pentru plăcere sexuală devine 
centrală, când devine o prioritate mai înaltă decât bunătatea şi 
dedicarea faţă de celălalt, atunci devine rea. 

Facem în general două greşeli atunci când ne ocupăm de 
impulsurile noastre egoiste: fie le acordăm prea puţină atenţie şi 
rămânem neştiutori cu privire la pericolele pe care le reprezintă, fie le 
acordăm o prea mare atenţie şi scrutăm orice alegere pe care o facem 
pentru a găsi în spatele ei motive ascunse şi rele. Dacă păstrăm 
oglinda curată şi privim în ea când Duhul ne îndeamnă să o facem, 
atunci poate că vom greşi mai puţin şi nu vom cădea într-una din cele 
două extreme. 

Următoarele patru metafore corespund celor patru agende de 
lucru pe care le-am amintit în capitolul nouă. Daţi-mi voie să 
întocmesc o schiţă a acestui capitol şi a următorului, punctând 
agendele greşite pe care le aduce în atenţie. 


1. Construirea de cetăţi. Constructorii de cetăţi depind de resursele 
lor pentru a-şi face vieţile funcţionale. Devotamentul lor faţă 
de competența personală dă naştere impulsurilor care blochează 
conectarea interpersonală. 


2. Aprinderea de focuri. Cei care aprind focul reduc misterul vieţii 
la categorii ale înţelegerii uşor de mânuit. Aceste concepte sunt 
utile în măsura în care sugerează strategii de trăire a vieţii care 
garantează rezultatele scontate. Devotamentul lor faţă de 
încrederea în propriile planuri pune stăpânire pe ei într-un mod 
care duce la distrugerea relaţiilor. 


3. Spoirea de ziduri. Cei care zugrăvesc zidurile în alb fac o 
prioritate din minimalizarea riscului, din protejarea lor cu orice 
preţ împotriva oricăror dificultăţi care ar putea să le strice 
planurile. Devotamentul lor faţă de siguranţă împiedică 
libertatea pe care o cere dăruirea în cadrul relaţiilor veritabile. 


4. Săparea de fântâni. Cei care sapă fântâni preţuiesc momentele în 
care se simt bine, acum şi în termenii lor. Ei pretind să deţină 
controlul asupra experimentării unei stări sufleteşti de bine. 
Devotamentul lor faţă de satisfacția imediată le obliterează 

conştiența impactului pe care îl au asupra altora în timp ce îşi 
urmează propria plăcere. Această lipsă de preocupare a 
impactului lor se interpune în procesul conectării inter- 
personale. 


Dati-mi voie să analizez fiecare metaforă în parte şi să vedem dacă 
putem asambla o oglindă care să ne descopere ce anume din 
interiorul nostru trebuie omorât. 


CONSTRUIREA DE CETĂȚI: UN DEVOTAMENT 
FAŢĂ DE COMPETENŢĂ 


Metafora 

Când Cain l-a omorât pe Abel, Dumnezeu a pronunţat pedeapsa, 
prompt, clar şi cu fermitate. Ultima parte a pedepsei lui Cain, cea la 
care el a reacţionat cel mai puternic, a fost, în opinia mea, cea mai 
aspră. Dumnezeu i-a spus lui Cain că va fi „pribeag şi fugar... pe 
pământ“ (Geneza 4:12), că nu se va stabili niciodată într-un loc. 
Fiindcă a violat comunitatea, i-a fost interzisă bucuria trăirii în 
comunitate. 

Reacţia lui imediată a fost să vocifereze. A trăi fără o casă, a nu te 
stabili niciodată, niciunde, a dormi fiecare noapte într-un motel 
diferit, a nu te bucura de relaţii pe termen lung era prea mult pentru 
el chiar să anticipeze, darmite să experimenteze. 

lar ce a urmat a fost, evident, rebeliunea lui Cain. În loc să-şi 
accepte pedeapsa, aşa cum o merita, pentru ca apoi să implore milă, 
el s-a hotărât să creeze comunitatea pe care ştia că şi-o doreşte, 
neîndoindu-se deloc de faptul că cinstea o dorinţă care se dovedea o 
tânjire legitimă. Ni se spune că atunci când soţia lui l-a adus pe lume 
pe întâiul lor născut, pe Enoh, Cain era ocupat cu construirea unei 
cetăți (4:17). 

Şi a numit-o după numele fiului său (Cetatea lui Enoh?), 
intenţionând probabil să stabilească o moştenire trainică, să obţină 
ceea ce Dumnezeu nu i-ar fi dat. Acesta este spiritul constructorilor 
de cetăţi, să mizeze pe seva propriilor resurse într-un efort hotărât de 
a asigura avantajele unei vieţi pe care Dumnezeu nu vrea să le-o dea. 

Această temă străbate toată Biblia. Să ilustrăm pe scurt acest model 
comportamental: 

Copiii lui Lameh au pus temelia civilizaţiei. labal a fost fermier, 
lubal muzician şi Tubal-Cain a fost industriaş. Resursele 
familiei unui om rău au fost folosite pentru a genera 
comunitatea umană organizată (4:19-22). 


Nimrod a fost un om care a trăit „înaintea Domnului“ (10:9). 
Această expresie sugerează că Dumnezeu îl ocrotea, aşa cum 
un părinte supraveghează în mod deosebit un copil care intră 
des în încurcături. El a fost primul constructor al mai multor 
cetăţi. Printre realizările lui se număra şi Babilonul, simbolul 
puterii lumeşti în întreaga Biblie (10:9-10). 


Poporul din Şinear a avut o adunare şi a spus: „Haide să ne zidim 
o cetate şi un turn al cărui vârf să atingă cerul şi să ne facem un 
nume, ca să nu fim împrăştiaţi pe toată faţa pământului“ (11:4). 
Cetatea nu a fost terminată niciodată. Dumnezeu le-a stricat 
planurile încurcându-le limbile, aşa că nu au mai putut să lucreze 
împreună. După câte se pare, cetatea Babel s-ar fi dezvoltat 
într-o comunitate neagreată de Dumnezeu. 


Profetul Hagai i-a mustrat pe evrei pentru că îşi consumau 
timpul şi banii pe propriile lor locuinţe, în timp ce Casa lui 
Dumnezeu era neterminată (Hagai 1:3). 


Isus a ştiut că cei care Îl urmau erau tulburaţi. Ei renunţaseră la 
oportunităţi favorabile pentru a fi cu El şi nu erau siguri cu 
privire la ce le stătea înainte. Isus i-a mângâiat făcându-le 
cunoscut că intenţiona să construiască pentru fiecare dintre ei 
un loc minunat. El nu le-a spus să-şi construiască propriile 
locuinţe aici. Le-a promis doar greutăţi în această lume, dar o 
casă în lumea ce va să vină (loan 14:1-3). 

Dumnezeu a zâmbit cu încântare ucenicilor care „mărtu- 
riseau că sunt străini şi călători pe pământ“, care nu făceau 
nimic pentru a-şi alina dorul de casă, ci priveau înainte spre 
cetatea cu temelii tari al cărei meşter şi ziditor este Dumnezeu. 
El a declarat că nu-l este ruşine să Se numească Dumnezeul lor 
„căci le-a pregătit o cetate“ (Evrei 11:10, 13-16). Implicaţia este 
evidentă: Dumnezeu este dezamăgit de cei care ÎL urmează şi îşi 
construiesc cetățile lor aici. 


Biblia se încheie cu viziunea unei cetăţi, Cetatea Sfântă 
„coborându-se din cer de la Dumnezeu“, un loc fără moarte, 

tânguire, lacrimi sau durere (Apocalipsa 21:2-4). Dumnezeu îi 
invită pe cei din familia Sa să intre în ea, să trăiască acolo 
pentru totdeauna şi să se bucure de străzile ei drepte, de 
strălucirea ei plină de viaţă (acolo nu sunt nori), şi de 
comunitatea celor care nu se opresc din a cânta de bucurie. 
Apostolul Ioan vede ce-i stă înainte, Îl aude pe Isus spunând: 
„Eu vin curând“ şi, ca un copil care a fost plecat în tabără prea 
mult timp, spune: „Da! Vino, Doamne Isuse. Du-mă acasă!“ 


Semnificația metaforei 


Acum să punem toate datele împreună. Să începem cu un adevăr 
elementar: Pasiunea pentru acasă este una profundă. De când Adam şi 
Eva au fost alungaţi din confortul Edenului, de când primul ucigaş a 
fost pedepsit să trăiască cu valiza mereu după el, ne chinuie o durere 
de nepotolit. 

Vrem să mergem acasă. Visăm să ne relaxăm într-un scaun uzat cu 
toate facturile plătite; tânjim să ne bucurăm de familia noastră strânsă 
în jurul mesei fără ca niciunul să lipsească; ne dorim prieteni buni 
care să ne viziteze şi să avem timp să petrecem cu ei o seară de 
distracţie şi conversaţie. 

Ne dorim shalom, acea stare şi bună vecinătate în care totul este 
exact aşa cum ar trebui să fie. Impulsul nostru pentru shalom este prea 
puternic pentru a fi negat. El vine din chiar adâncimile fiinţei care 
definesc natura noastră umană. Nimic nu pare mai legitim decât să-ţi 
doreşti o casă. 

Dar nu suntem acolo. Fiecare minut face evident faptul că suntem 
altundeva: problemele de sănătate, îngrijorările cu privire la bani, 
tensiunile relaţionale, suferința emoţională. Trăim într-o lume în care 
nimic nu e exact cum ar trebui să fie. Şi Dumnezeu nu pare să lucreze 
ca să îmbunătăţească situaţia. 

Nu suntem în iad; sunt şi lucruri bune, chiar lucruri minunate 
care ne aduc plăcere şi bucurie legitimă. Dar ceea ce e rău nu ne lasă 
să ne bucurăm pe deplin de ceea ce e bun. 

E greu să trăieşti aici. Nu suntem acasă, dar am dori din toată 
inima să fim acasă. Aşa că încercăm să facem ca locul în care suntem 
să arate cât mai mult posibil ca acasă. Când înţelegem clar că 
Dumnezeu, singurul care are puterea să creeze shalom, nu Se dedică 
realizării ei acum, preluăm noi slujba cu o indignare nedumerită. Vă 
amintiţi vechiul refren cântat în tabere: 

Această lume nu e casa mea, 

Doar trec prin ea. 

Comoara mea se află 

Undeva dincolo de azur. 

Îngerii îmi fac cu mâna şi mă cheamă 
Spre poarta cerului ce e deschisă, 

Şi nu mai e chip să mă simt ca acasă 
În lumea asta. 


Mulţi dintre noi am rescris refrenul astfel: 


Această lume nu e lumea mea 

Dar va trebui să fie, 

Voi face tot ce pot 

Ca visele mele să devină realitate. 
Îngerii nu-mi sunt de mare ajutor 

Îmi spun ce urmează să vină, 

Dar nu-mi place planul lor, 

Lucrurile trebuie să meargă bine acum. 


Observaţi ce se întâmplă. De îndată ce decidem să ne bucurăm de 
această lume cât de mult putem şi hotărâm că depinde de noi să 
facem lucrurile mai confortabile, o întrebare ne atrage atenţia 
imediat: Vom reuşi să facem acest lucru? Avem resursele necesare? 
Putem să începem o căsnicie bună; ne va mai dori partenerul nostru 
peste zece ani, sau noi îl vom mai dori? Vom putea creşte copii buni, 
sau ne vor zdrobi inimile? Vom avea succes; putem câştiga destui 
bani pentru a decora lumile noastre aşa cum am vrea? Avem suficient 
talent pentru ca biserica să continue să crească? Avem tot ce e necesar 
să dezvoltăm prietenii care durează; se poate bucura cineva de noi 
pentru multă vreme odată ce a ajuns să ne cunoască? 

Când ne dăruim construirii de cetăţi aici, suntem îndată asaltaţi 
de îndoieli cu privire la competenţa noastră, întrebându-ne dacă 
putem îndeplini slujba pe care am acceptat-o. Apoi trăim pentru a 
îndepărta îndoielile. Dacă avem succes, ne mândrim şi numim aceasta 
bucurie. Dacă eşuăm, învăţăm să urâm (ne urâm pe noi înşine pentru 
eşec, îi urâm pe alţii pentru că nu ne-au ajutat, Îl urâm pe Dumnezeu 
pentru indiferența Lui) şi ne simţim justificaţi să procedăm aşa. 

Poţi spune o-mulţime de lucruri despre oameni odată ce descoperi 
de ce le este teamă cel mai mult şi ce urăsc cel mai mult. 


Constructorilor de cetăţi le e groază de eşec. Îşi urăsc propria 

slăbiciune. Pe măsură ce învaţă să trăiască în comunitate sunt 
preocupaţi de competenţa lor, sau de lipsa ei, simțindu-se fie 
încrezuţi, fie neîmpliniţi. Şi sunt mereu pregătiţi să izbucnească în 
accese de mânie împotriva oricui le-ar da mai multe motive să se 
teamă. 

Îmi amintesc de primele mele zile ca psiholog practicant. Întâia 
dată când un creştin apreciat m-a recomandat unei rudenii de-a lui, 
am simţit tensiunea. „lată şansa mea. Dacă totul iese bine, se va 
discuta despre mine în cercul unor oameni bine poziţionaţi. Îmi voi 
câştiga o bună reputaţie. O, Doamne, ajută-mă!“ 

Desigur, vă daţi seama că nu acestea au fost cuvintele pe care m-am 
trezit spunându-mi-le. Ce mi-am permis să gândesc atunci cu voce 
tare a fost ceva mai apropiat de acest registru: „Doamne, este aşa o 
povară pentru acest lider creştin să se îngrijoreze prea mult cu privire 
la fiul lui. Dacă aş putea fi eficient cu acest tânăr poate că lucrarea 
tatălui său ar avea un impact mai mare pentru Împărăţia Ta. Te rog, 
ajută-mă să fac o treabă bună.“ 

Chiar dacă am îmbrăcat impulsurile mele fireşti în haine 
spirituale, am simţit că rugăciunea mea nu era cu adevărat ce 
pretindea să fie. Nu eram convins că Dumnezeu Se alăturase 
planului meu nobil. Aşa că am făcut inventarul resurselor mele. 


* Am avut rezultate bune în timpul studiilor postuniversitare. 
e Mai mulţi terapeuti coordonatori mi-au prezis lucruri măreţe. 


+ Deja se răspândise vestea că eram un terapeut destul de bun. 


Da! Pot s-o fac. Cred. Sper să fie aşa. Doamne, Te rog! Ajută-mă 
puţin! 

Pavel a vorbit de lupta pe care o ducea pentru alţii prin puterea lui 
Cristos (Coloseni 1:19, 2:1). El dorea să-i vadă pe alţii devenind tot 
mai asemănători lui Cristos (Galateni 4:19). Apostolul Ioan a sărit de 
bucurie cu încântare când oamenii pe care îi iubea au rămas 
credincioşi lui Dumnezeu (3 Ioan 4). Planul lor de lucru era zidirea 
Împărăției lui Dumnezeu. 

Agenda mea de lucru era să-mi construiesc propria cetate. M-am 
luptat pentru mine mai mult decât pentru clientul meu, frângându-mi 
mâinile şi întrebându-mă dacă se vor întâmpla lucruri bune. Puteam 
să determin declanşarea lor? Această întrebare m-a împovărat mai 

mult decât întrebarea dacă lucrarea Duhului Sfânt avansa în viaţa 
acestui tânăr. 

Impulsul de a ajuta, deşi deghizat ca unul bun, ar fi trebuit 
omorât. Dar l-am urmat. Omul a fost ajutat. Tatăl lui a fost 
impresionat; reputaţia mea a crescut. Temeliile cetăţii mele erau bine 
puse. Laudă Domnului! Sau mie! Nu contează cui. Chiar nu-mi păsa. 
Îmi ieşise planul. Ce altceva mai conta? 

Constructorii de cetăţi nu trăiesc în relaţii. Ei au nevoie de alţii 
care să le afirme competenţa. Şi, când cineva le-o afirmă, se dezvoltă 
o legătură. Are loc o conectare interpersonală falsă. 

O cunoştinţă de-a mea a început o lucrare parabisericească. Nu s-a 
dezvoltat niciodată aşa cum prevăzuse, dar a avut succes. S-a 
transformat într-o lucrare „importantă“ cu propriile sedii, câteva 
filiale şi un personal considerabil. A angajat persoane cheie care îl 
admirau şi nu-i amenințau poziţia de lider, bărbaţi şi femei ale căror 
capacităţi puteau să-i împlinească scopurile. Bineînţeles că acele 
scopuri constituiau afirmaţia de misiune a lucrării lui şi exprimau 
obiective spirituale merituoase. 

Când lucrurile mergeau bine, el era generos, plin de voioşie şi te 
simţeai grozav în preajma lui. Când au apărut greutăţile, ceva în 
sufletul lui s-a simţit ameninţat. Fără să-şi dea seama, a devenit un om 
sensibil. S-a retras din preajma celor care îi puneau întrebări 
referitoare la loialitatea față de misiune şi s-a agăţat de cei care 
„credeau“ în el, printre care se numărau şi cei care nu l-au confruntat 
niciodată. Echipa din interior a devenit o gaşcă. Cei din afară o 
numeau sectă. 

În cele din urmă, Dumnezeu i-a aplicat acestui om bun 
tratamentul pe care îl administrează El adesea copiilor Lui care 
construiesc cetăţi. L-a dus în deşert, într-un loc unde talentele lui nu 
erau suficiente pentru a-i hrăni sufletul, într-un loc unde falsa 
conectare interpersonală permisă angajaţilor loiali nu-i putea alina 
durerea. Stătea pe nisipul fierbinte singur, fără uneltele sau 
echipamentul necesar pentru a-şi ridica un adăpost. 

În deşert, Dumnezeu i-a vorbit tandru acestui om, aşa cum face El 
întotdeauna (vezi Osea 2:14). 


Ai considerat mereu că talentele tale ţi-ar putea aduce viaţă. Când ai fost 
ales şeful clasei în ultimul an la liceul creştin, ai fost foarte hotărât să te 
bucuri de oportunităţile de conducere pe care ţi le asigurau abilităţile tale. 
Copil nebun ce eşti. Eu vreau ca tu să trăieşti, nu doar să te bucuri de 

plăcerile temporare ale realizărilor. Te-am creat pentru relaţie cu Mine, o 
relaţie în care te afli într-o dependenţă care îţi aduce bucurie şi de care Eu 
Mă bucur ca fiind pe deplin suficientă. Nu sunt supărat pe tine. Sunt doar 
mâhnit. Inima îţi este atât de goală şi a fost tot aşa chiar şi atunci când 
lucrarea ta mergea bine. Cetatea pe care o construieşti nu este nimic 
altceva decât o cocioabă aflată în bătaia vântului. Vreau să te modelez 
într-un cămin unde să locuiesc Eu, să fii un loc minunat de locuire din 
care să-Mi pot desfăşura lucrarea. Aceasta este agenda Mea de lucru 
pentru acum. lar mai târziu, te voia duce în casa Mea veşnică. Aşteaptă 
până vei vedea locul care chiar acum este în şantier şi care de drept deja 
îti aparţine. 

Totuşi, pentru o perioadă mai îndelungată, ai nevoie să petreci ceva 
timp în deşert. Trebuie să ajungi să vezi că fără Mine toate resursele tale 
sunt nefolositoare. Poţi construi o cetate acum; poţi obţine ceea ce vrei, dar 
aceasta va aduce slăbiciune sufletului tău. Vreau să înţelegi că resursele 
tale sunt fără valoare când le dedici scopurilor tale. Sunt moarte. Nu pot 
aduce viaţă. Când deşertul te va convinge de aceasta, vei mortifica 
impulsul de a-ţi dovedi competenţa. 

Şi apoi vei descoperi un alt impuls în tine, unul care poate deveni chiar 
mai puternic dacă îl hrăneşii. Şi, când acest impuls este eliberat, Eu voi fi 
cuprins de încântare, alţii vor fi binecuvântaţi şi tu te vei umple de 
bucurie. 

Toate acestea se vor întâmpla. Mai ai încă puţin de stat în deşert. 


Experiențele deşertului, acele perioade incontrolabile şi 
neprevăzute în viaţă, când lucrurile care funcționau bine nu mai 
funcţionează, sunt bune. În mâinile unui Dumnezeu îndurător, 
scopul acestor experienţe este de a schimba întrebările pe care le 
punem. În loc să ne întrebăm dacă putem să ţinem lucrurile 
împreună şi să ne atingem obiectivele, începem să ne auzim punând 
întrebarea pe care inima noastră a şoptit-o tot timpul: „Îmi iubesc 
Domnul. Ce aş putea dărui scopurilor Lui?“ 

Aceasta este o întrebare la care Duhul este încântat să-i răspundă. 
El este Cel care dă daruri oamenilor lui Dumnezeu pentru a putea să 
ne facem partea în trup, pentru a oferi altora darul unor relaţii 
interpersonale unice. Schimbarea întrebării din sunt competent? în ce 
pot oferi? este un proces lent, dificil. Dar impulsul din spatele 
întrebării greşite trebuie să moară pentru ca chemarea de a-L sluji pe 
Cristos să poată înflori. 

Pasiunea unui constructor de cetăţi de a găsi, a dovedi şi a-şi 
manifesta competenţa personală moare cel mai bine în deşert. 

APRINDEREA DE FOCURI: UN DEVOTAMENT 
FAŢĂ DE ÎNCREDERE 


Metafora 
Să dăm citire cuvintelor lui Isaia: 


„Cine dintre voi se teme de Domnul, 
să asculte glasul Robului Său! 

Cine umblă în întuneric 

şi n-are lumină, 

să se încreadă în Numele Domnului, 
şi să se bizuie pe Dumnezeul lui! 

Iar voi toţi, care aprindeţi focul, 

şi puneţi tăciuni pe el, 

umblaţi în lumina focului vostru 

şi în tăciunii pe care i-aţi aprins. 

Din mâna Mea vi se întâmplă aceste lucruri, 
ca să zăceţi în dureri.“ (Isaia 50:10-11) 


Există o diferenţă enormă între bucuria de a descoperi şi pasiunea de 
a explica. Prima dă vieţii un sentiment de aventură. Ultima ne face să 
urâm misterul. 

Dumnezeu a creat lumea cu o structură ordonată care poate fi 
cercetată raţional şi utilizată profitabil. Slujba ştiinţei este de a 
înţelege această ordine universală cât de mult posibil. 

Dar în spatele structurii se află o Persoană, o Persoană liberă şi 
complexă, care nu depinde de nimic din afara Ei. Este, deci, imposibil 
să reduci tot misterul la categorii comprehensibile. Un nivel de 
confuzie trebuie să rămână. Dacă ne încredem în Persoana din 
spatele structurii, confuzia devine o sursă de aventură. Dacă nu ne 
încredem, nu ne place confuzia şi încercăm să scăpăm de ea. 

Pentru cei care se bucură de munca de descoperire, deoarece ştiu 
că un Dumnezeu bun transformă haosul într-un final minunat, 
misterul nu ridică nici o problemă. Este bine primit. Explică ceea ce 
pot şi rămân liniştiţi chiar când nu pot explica totul. Dar pentru cei 
conduşi de pasiunea de a da explicaţii, pentru cei care pun mare preţ 
pe a fi încrezători în planurile lor, misterul este ofensator. Ei vor să ştie 
exact ce trebuie să facă pentru a-şi asigura viitorul financiar, pentru a 
restabili armonia în relaţiile lor, pentru a avea succes în cariera sau 
lucrarea lor. Confuzia este un duşman. Nesiguranţa este o provocare 
ce trebuie învinsă. 

Cuvintele lui Dumnezeu prin Isaia ne arată o modalitate prin care 
putem cunoaşte dacă trăim în firea pământească sau prin Duhul. 
Când dăm peste ceva inexplicabil nouă, când ne aflăm într-un tunel 
întunecos şi nu suntem siguri cum să ieşim de acolo, care e impulsul 
nostru cel mai puternic: acela de a ne încrede în Dumnezeu sau acela 
de a înțelege ce trebuie făcut? Căutăm rapid o lanternă pentru a ne 
ajuta să vedem drumul dinaintea noastră? Sau apucăm mai strâns 
mâna Celui care poate vedea în întuneric? 

Unde este încrederea noastră — în Dumnezeu sau în capacitatea 
noastră de a concepe un plan istet? Dacă umblăm plini de încredere 
în lumina torţelor noastre, Isaia ne spune că nu ne bizuim pe 
Dumnezeu. Pretenţia de a merge pe o cărare cu un rezultat 
predictibil este un impuls al firii pământeşti. Ea trebuie să moară. 


Semnificația metaforei 


Celor care aprind focul le plac formulele. Îşi trăiesc viaţa urmându-le. 
Când nu îşi pot născoci propriile formule, se adresează experţilor 
care îi sfătuiesc la sigur ce să facă pentru a obţine rezultatele dorite. 

„ Când cei care aprind focul încearcă să-i ajute pe oameni, ei sunt 
mai preocupaţi de a face totul corect decât de a atinge sufletele altora. 
Ei se încred mai mult în modelul lor de oferire a ajutorului decât în 
vocea lui Dumnezeu, decât în Duhul care vorbeşte prin Cuvântul Lui 
în inima lor răscumpărată. Relaţiile cu semenii sunt înlocuite cu 
efortul de a rămâne în control. Cei care aprind focul lucrează prea din 
greu. Ei urmează prea strict teoria; depind prea mult de tehnici 
consacrate. 

Când fiii noştri trăiau primii ani ai adolescenţei, îmi amintesc că 
într-o seară am petrecut mai multe ore scriindu-mi analiza referitoare 
la dezvoltarea lor, stabilind de ce aveau nevoie pentru a traversa cu 
succes exigenţele sociopsihologice impuse de acea perioadă şi 
planificând cum puteam să-i ajut cel mai bine. 

Câţiva ani mai târziu, când Kep se afla în plină răzvrătire, m-am 
răstit realmente la Dumnezeu cu cuvintele: „Spune-mi ce să fac, şi voi 
face. Doar spune-mi ce să fac!” 

Când El a refuzat (nu sunt sigur ce credeam cu privire la ce s-ar fi 
cuvenit să facă El), am consultat un specialist în probleme de 
adolescenţă - de fapt doi. „Ce trebuie să fac? am întrebat. Să-l 
pedepsesc, să-i vând maşina şi să-i cer să participe la grupul de tineri? 

Sau să discut calm cu el, să-i împărtăşesc preocupările şi să analizez 
chibzuit opţiunile ce ne-au rămas?“ 

Pentru că Dumnezeu nu a răspuns la acele întrebări în cartea pe 
care a scris-o, mi-am pierdut interesul în lecturarea Bibliei. Este 
interesant că preferăm să considerăm Biblia o carte de reguli, o 
colecţie de principii pe care să le urmăm când viaţa devine dificilă, în 
loc să o vedem ca pe o descoperire a inimii lui Dumnezeu. Preferăm 
instrucţiuni cu ceea ce trebuie să facem mai degrabă decât o invitaţie 
de a ne lega inimile de inima Lui şi apoi să îndeplinim orice ne va 
descoperi El. Celor care aprind focul nu le place nesiguranța. 
Confuzia îi îngrozeşte. Întrebarea lor sâcâitoare este: „Procedez 
corect?” Fac asta cum trebuie? Comit greşeli mari? Nu există o cale 
mai bună de abordare a situaţiei? Ştiţi pe cineva care ar putea să-mi 
spună? Cei care aprind focul cer răspunsuri clare, instrucţiuni 
practice şi soluţii implementabile. Viaţa este acceptabilă dacă pot fi 
încrezători în planurile lor. Aşa că ei insistă pe planuri bune şi adesea 
le găsesc confirmate în Biblie, nu întotdeauna fiindcă planurile se 
găsesc acolo, ci pentru că ei doresc să fie acolo. 

Părinţii copiilor mici sunt în mod special înclinați să fie printre cei 
care aprind focul. Când se întâlnesc pentru sprijin reciproc, 
împărtăşire liberă, rugăciune, studiul Bibliei şi discuţii despre cărţi 
bune dedicate creşterii copiilor, aceste întâlniri pot fi un lucru 
minunat. Dar uneori se întâlnesc în grupuri pentru a discuta intens 
ultimul manual creştin despre creşterea copiilor. Dacă cineva pune 
sub semnul întrebării textul acreditat, grupul nu îl mai primeşte bine. 
Spaima de confuzie a părinţilor este contracarată de o încredere 
aproape oarbă în ceea ce recomandă experţii. 

Pentru a rămâne încrezători, se adună împreună. Vorbesc de 
succese, se sprijină în credinţa lor când lucrurile nu merg aşa cum au 
sperat şi se mustră unul pe altul în urma erorilor pe care planul lor nu 
le prevăzuse. Când o lanternă obişnuită le luminează drumul, aceşti 
oameni speriaţi intră în relaţii, dar nu o fac cu un spirit autentic. În 
comunitatea lor se dezvoltă elemente specifice sectelor. Acordul şi 
conformitatea sunt mai apreciate decât dezbaterea şi diversitatea, şi 
toate au loc în numele adevărului biblic. Pasiunea de a fi corecţi şi 
consensul lor cu privire la ceea ce este drept devine raţiunea 
apropierii lor în relaţii. 

-Dar acea pasiune şi întrebarea care inevitabil se naşte — Procedez 
corect? - vine din firea pământească. Pretenţia de a fi corecţi, 

insistența de a-şi plasa încrederea într-o strategie datorită rezultatului 
ei garantat este un impuls care trebuie omorât. Trebuie să moară 
fiindcă înlocuieşte încrederea ultimă în Dumnezeu cu încrederea 
într-un sistem pe care îl putem urma. 

Dumnezeu mi-a tratat cu o ocazie exprimarea pasiunii mele de a 
aprinde focul — aşa cum procedează Fl adesea - adâncind întunericul. 
El a permis confuziei mele să devină atât de mare încât îmi 
rămăseseră doar două opţiuni: să mă încred în Dumnezeu sau să mă 
adâncesc în disperare. Întunericul pe care l-a îngăduit a zguduit 
încrederea mea în ceea ce făceam şi a îndepărtat orice speranţă de 
a-mi recâştiga încrederea printr-un plan mai bun. 

In timpul răzvrătirii lui Kep nu numai că am redactat un plan 
peniru a-i ajuta pe Kep şi Ken să treacă mai lin prin stadiile de 
dezvoltare, dar am şi studiat povestirile biblice pentru a vedea ce a 
dat rezultate şi ce nu (am petrecut ore studiind capitolul 2 din cartea 
1 Samuel şi meditând asupra eşecului lui Eli cu cei doi fii ài săi, Hofni 
şi Fineas). Am citit cărţi scrise de experţi de prestigiu, m-am rugat şi 
am postit. 

Deoarece scopul meu principal era să procedez corect şi să ştiu 
asta, nu puteam stabili relaţii profunde cu nimeni. Turnam prea puţin 
din mine în viaţa soţiei mele, a fiilor mei sau a colegilor mei. 
Rămâneam implicat în viaţa lor, adesea eram foarte amabil, dar lupta 
mea principală era să procedez corect, nu să ating acel ceva bun din 
altul cu tot ce aveam eu viu în duhul meu. 

Intunericul se adâncea. Dumnezeu mi-a dat puţine ocazii în care 
mi-a confirmat că procedam corect. Am devenit mai confuz. Mă 
luptam cu confuzia; am urât-o aşa cum o detestă toţi cei care aprind 
focul. 

Apoi am primit vestea că Kep a fost exmatriculat din colegiu. Ceva 
se clarifica. Nu erau formule. Nu existau strategii corecte cu rezultate 
garantate. Era doar Dumnezeu. Puteam să mă încred în El şi să mă 
bazez pe Numele Lui (nu ca pe un nou plan de a obţine ceea ce 
doream)? Puteam să-L iau de mână, să mă încred în inima Lui şi să 
păşesc în întuneric fără alt scop decât acela de a reflecta ceva din 
Cristos? Doar bezna adâncă m-a ajutat să mă tem mai mult de 
Dumnezeu decât de confuzie. 

| Când lumina dispare, când visele noastre se spulberă şi nu există 
nici o şansă să se readune, în acele momente sunt cele mai mari şanse 
ca întrebările noastre să se schimbe. Nu mai întrebăm: „Procedez 

corect?“ Înţelegem că nu putem fi suficient de corecţi pentru a face ca 
lucrurile să se întâmple aşa cum am dori. În schimb, întrebarea 
devine: „În cine trebuie să mă încred?“ 

Pasiunea de a explica ne duce pe o cărare care sfârşeşte rău. După 
cuvintele lui Isaia, ajungem în suferinţă, distruşi de întrebarea fără 
răspuns: De ce nu a mers? Ce aş fi putut face diferit? De ce sunt aşa 


de nepriceput? De ce am ascultat de acel expert? Cum aş putea ieşi” 


din această groapă? E atât de adâncă - şi întunecoasă. 

Dar când pasiunea de a fi corecţi este mortificată, apare una- nouă: 
o dorinţă fierbinte de a ne încrede în Dumnezeu. Şi această dorinţă 
ne duce pe o cărare uneori prăpăstioasă şi cu hopuri, care şerpuieşte 
prin unele nopţi foarte întunecate, dar care, în final, ne duce la 
păşuni verzi. Acolo ne întindem liniştiţi. Şi asta se va întâmpla în mod 
garantat. 

Incă două impulsuri 
care trebuie omorâte 


onstructorii de cetăţi nu reuşesc să stabilească relaţii inter- 
Coo veritabile deoarece sunt mai interesaţi să-şi dovedească 
propria competenţă. Cei care aprind focuri trudesc mai din greu 
pentru a fi corecţi decât pentru a dărui pur şi simplu ceea ce au. Încă 
două impulsuri care trebuie omorâte sunt sugerate de metaforele 
spoirii de ziduri şi săpării de fântâni. 


SPOIREA DE ZIDURI: UN DEVOTAMENT 
FAŢĂ DE SIGURANŢĂ 


Metafora 


Unul dintre aspectele cele mai tulburătoare ale vieţii în această lume 
este nesiguranța ei. Nu suntem niciodată siguri cu privire la ce urmează 
să se întâmple. Globurile magice de cristal nu sunt vrednice de 
încredere şi singura sursă care întotdeauna ştie nu va spune niciodată. 

Împreună cu soţia mea am petrecut doyă ore discutând cu o 
femeie al cărei soţ ar putea muri mâine sau peste un an. Diagnosticul 
lui de cancer pe creier a fost stabilit cu zece ani în urmă. Recent m-am 
sculat în fiecare dimineaţă cu o migrenă ciudată. Ar trebui să fac o 
tomografie a creierului? A te îngrijora dacă fiecare nouă durere 
înseamnă o boală gravă este ipohondrie. A avea certitudinea că sunt 
bine este o amăgire. Pur şi simplu nu ştim ce ne stă înainte. 

Părinţii unor copii adulţi obişnuiau să-mi spună că poverile lor nu 
s-au sfârşit la absolvirea şcolii, sau când copiii lor s-au căsătorit bine, 

sau când au obţinut o slujbă bună. Credeam că exagerează puţin. 
Acum nu mai cred. Chiar dacă cei doi fii ai noştri sunt bine — au o 
căsnicie fericită, sunt competenţi la locul de muncă, sunt implicaţi în 
biserici bune — pur şi simplu nu ştim ce va aduce ziua de mâine 
pentru ei, pentru noi, pentru nimeni. 

Oamenii urăsc nesiguranța. Suntem speriaţi de moarte cu privire 


la ceea ce Dumnezeul nostru imprevizibil ar putea îngădui sau nu ar! 


împiedica (oricare ar fi cazul) să se întâmple. El promite să nu ne 
refuze niciun bine, să ne binecuvânteze cu binecuvântări spirituale şi 
să împletească tot ce se întâmplă într-un plan bun. 

Dar câteodată este atât de greu să credem. Ne întrebăm: Acum asta 
ce să mai însemne? Un copil de şase ani astmatic care se luptă să 
respire, un soţ cu cancer care se stinge încet în durere, trădarea unui 
prieten pe care nu l-ai văzut venind înapoi, pierderea slujbei chiar când 
primul copil pleacă la colegiu. Pur şi simplu nu există nici o logică. 

Trebuie să existe un mod de a trăi care cel puţin reduce şansele ca 
să se întâmple lucruri rele. În special acele lucruri rele de care ne este 
frică cel mai mult. Aş putea să fac faţă altei situaţii, Doamne, dar nu 
acesteia. Cu siguranţă nu vei permite să mi se întâmple una ca asta. 

Evreii din zilele lui Isaia trebuie să fi avut preocupări 
asemănătoare când le-au spus liderilor lor spirituali: „spuneţi-ne 
lucruri măgulitoare, prorociţi-ne lucruri închipuite... lăsaţi-ne în 
pace cu Sfântul lui Israel!“ (Isaia 30:10-11). A-L vedea pe Dumnezeu 
aşa cum este El cu adevărat nu aduce alinare imediată. El permite ca 
lucruri rele să se întâmple oamenilor buni, oamenilor ca noi care, deşi 
cu o natură păcătoasă, sunt fără îndoială destul de buni pentru a fi 
scutiţi de lucruri cu adevărat rele. Dorim protecţie, vitamine pentru a 
preveni cancerul, asigurare pentru a preveni falimentul sau sfaturi 
pentru a preveni nenorocirea familiei. Spune-ne că lucruri bune sunt 
la orizont acum, şi nu doar când vom ajunge în cer. Este mult prea 
îndepărtat. Dorim protecţie de lucrurile rele aici şi acum. 

Profeţii lui Israel au cedat dorințelor oamenilor, un tipar obişnuit 
şi în zilele noastre. Ei proroceau „după gustul inimii lor“ şi declarau 
că este pace când nu era pace (Ezechiel 13:3, 10). Dar apoi ei au făcut 
un pas mai departe. 

Pentru a se proteja de atacurile duşmane, oamenii care locuiau în 
cetăţi au construit ziduri în jurul cetăților lor. Ziduri care în realitate 
erau slabe, dar cu privire la care evreii doreau cu disperare să creadă 
că îi vor proteja. Conducătorii ar fi trebuit să le spună: „Zidurile 
voastre nu vă vor oferi siguranţă. Nu sunt rezistente. Vă puteţi 

încrede doar în Dumnezeu. Nu vă încredeţi în ceea ce puteţi face voi, 
ci doar în Dumnezeul Cel Atotputernic.“ 

În schimb, ei au zugrăvit zidurile cu var pentru a le face să arate 
mai solide. Şi-au asigurat o odihnă falsă, o speranţă falsă, un 
sentiment fals al protecţiei. „Acum, gândeau oamenii, cu siguranţă 
nu ni se poate întâmpla nimic rău. Conducătorii noştri spirituali 
ne-au ajutat să ne simţim în siguranţă.“ 

Ascultaţi răspunsul lui Dumnezeu: 


„De aceea, spune celor ce-l acopăr [zidul] cu ipsos că se va prăbuşi... Voi surpa 
zidul pe care l-aţi tencuit cu ipsos, îl voi dobori la pământ.“ (Ezechiel 13:11, 14) 


Dumnezeu nu va permite ca munca celor care şi-au spoit zidul să 
reziste. 


Semnificația metaforei 


Dumnezeu nu cinsteşte pasiunile noastre pentru siguranţă, cel puţin 
nu în condiţiile noastre. El apreciază încrederea noastră, chiar şi 
atunci când refuză să ne garanteze ocrotirea împotriva dificultăţilor şi 
a dezastrelor. Versul din cântarea atât de cunoscută „Nu ştiu ce-mi va 
aduce viitorul, dar ÎL ştiu pe Cel care deţine viitorul“ (Cântecul este 
tradus astfel în limba română: Eu nu pot şti ce va fi mâine / O, 
Doamne, eu nu pot afla, / Dar ştiu pe Unul care ţine / Viaţa mea în 
mâna Sa - nota trad.), exprimă mai mult decât un sentiment plăcut; 
este atitudinea pe care Dumnezeu crede că ar trebui să o avem. 

Dar este greu. Când auzim despre lucruri dureroase care i s-au 
întâmplat cuiva, în mod reflex aruncăm var pe orice zid despre care 
credem că ne-ar putea proteja de o tragedie similară. Nişte prieteni 
din biserica mea tocmai şi-au pierdut fiul de douăzeci şi cinci de ani 
într-un accident de alpinism, cu o lună înainte de a absolvi Academia 
de Aviaţie Militară. Noi avem doi băieţi, care au douăzeci şi şase de 
ani, respectiv douăzeci şi opt de ani acum când scriu această carte. 
Sufăr pentru prietenii mei, dar când am auzit de pierderea lor a 
trebuit să mă lupt să alung gândul teribil că această tragedie ar fi 
putut avea loc în familia noastră. 

Recent, fiul aflat la colegiu al unui prieten apropiat l-a pleznit 
peste creştet pe un prieten în timp ce repetau pentru o reprezentaţie 
teatrală satirică. Totul se desfăşura cu voie bună şi amuzament, genul 
de lucruri care se întâmplă de mii de ori în campusurile colegiilor 
unde băieţii se luptă prieteneşte, sau încearcă acrobaţii de gimnastică, 
sau pregătesc scurte piese de teatru comice pentru diverse petreceri. 

Dar de această dată tânărul a căzut în gât şi acum este paralizat de 
la piept în jos. Când am auzit ce s-a întâmplat, am dorit din tot sufletul 
să mă apropii de prietenul meu. ÎI iubesc pe acest bărbat. Am dorit să-mi 
conectez sufletul într-o relaţie de prietenie de sufletul studentului 
paralizat. Am dorit să-i spun: „Nu ştim ce pot face doctorii. Dar vei 
ajunge să-L cunoşti pe Dumnezeu aşa cum puţini oameni o vor putea-o 
face vreodată. Noi te vom sprijini în călătoria ta.“ Am dorit să mă 
apropii de fiul prietenului meu, tânărul care l-a lovit pe prietenul lui, 
în timp ce îşi punea la nesfârşit întrebarea „ce s-ar fi întâmplat dacă... 

Toate acestea îmi stăteau pe inimă. Dar mai era şi altceva prezent. 
În timp ce mă rugam pentru cei mulţi afectaţi de acest accident (şi 
continui să mă rog), şi în timp ce reflectam la greutăţile implicate, 
puteam auzi o şoaptă supărătoare: „Cum aş putea să mă asigur că aşa 
ceva nu i se va întâmpla niciodată vreunuia dintre fiii mei? | 

O reacţie firească? Desigur, o reacţie naturală a firii pământeşti. 
Dorinţa pentru siguranţa familiei este, desigur, una legitimă Şi un 
motiv legitim pentru rugăciune. A face tot ce ţine de noi pentru a 
preveni ca tragediile să aibă loc este ceva înţelept şi prudent. Nu-i 
nimic rău în asta. Dar a pretinde în surdină că va trebui să găsesc unele 
modalităţi de a-mi proteja familia împotriva nenorocirilor şi apoi să 
mă încred în protecţia pe care eu o asigur înseamnă că spoiesc ziduri. 

Cei care zugrăvesc ziduri se concentrează pe o întrebare alcătuită 
din două părţi: Sunt în siguranţă? Dacă nu, ce pot face pentru a-mi 
procura siguranţa? Ei se conectează, neautentic bineînţeles, cu 
oamenii care aparent le asigură mijloacele prin care îşi pot proteja 
vieţile împotriva a tot ce le produce teamă. Uneori comunităţile 
creştine se leagă împreună stropindu-şi cu var zidurile „una la 
cealaltă, fiind de acord cu faptul că anumite acţiuni şi atitudini L-au 
convins pe Dumnezeu să-i ocrotească de nenorociri. f 

Cei care zugrăvesc ziduri urăsc nesiguranța mai mult decât se 
încred în Dumnezeu. Ei pretind protecţie şi şi-o asigură atunci când 
Dumnezeu nu o face. Consecința devotamentului lor faţă de 
siguranţă este că sufletele lor nu-şi găsesc niciodată odihna în Cristos. 
lar dorinţa lor de a stabili relaţii cu ceilalţi este împiedicată, 
Preocuparea lor de căpătâi pentru siguranţa proprie acţionează ca o 
valvă ce blochează revărsarea tumultului de energie iubitoare. 

Aşa că, Dumnezeu, în hotărârea Lui neabătută de a ne modela într-o 
comunitate a oamenilor aflaţi în relaţii veritabile centrate în Cristos, 
demarează proiectul Său de lucru. Uneori El îngăduie să experimentăm 
nenorocirea despre care credeam că nu va avea loc niciodată. 

Moartea fratelui meu prin prăbuşirea unui avion în 1991 mi-a 
zguduit credinţa, scoțând în principal la iveală faptul că mă 
încredeam mai mult în zidurile mele văruite decât în inima Tatălui 
meu. Una ca asta nu i se putea întâmpla familiei mele. Bill umbla cu 
Domnul, era un om evlavios care a făcut mult bine în munca lui de 
consilier creştin, ca soţ, tată, fiu şi frate bun. Atât de multe lucruri 
mergeau bine în familia noastră. Cu siguranţă că eram protejaţi 
împotriva nenorocirilor de o asemenea amploare. 

Dar într-o duminică dimineaţa, în 3 martie 1991, zidurile mele 
şubrede s-au clătinat, căzând pe neaşteptate la pământ. 

Fiind un înrăit văruitor de ziduri m-am consolat cu faptul că alte 
lucruri mergeau bine. Căsnicia mea era solidă. Fiii noştri o duceau 
bine. Lucrarea mea era înfloritoare. Şi aveam un renume destul de 
bun cu privire la principiile de consiliere creştină pe care le 
îmbrăţişam întru zidirea Împărăției. 

După aceasta au intervenit modificările din filozofia mea 

referitoare la consiliere care au dus la scrierea cărţii de faţă. Unele 
erau mici, alte nu erau atât de mici; dar ele mi-au trasat o nouă 
direcţie. Au ajuns la urechile mele diferite variante care motivau 
această nouă orientare: cum că ar fi cauzată de îmbătrânirea mea, şi 
poate de faptul că am obosit puţin, de problemele netratate din inima 
mea înşelătoare care avea nevoie de pocăință, sau pentru că, 
probabil, eu mă gândeam că aceste inovaţii nu mai sunt atât de 
frapante cum ar fi părut cu ceva vreme în urmă, ori s-ar fi datorat 
unui curaj al deschizătorului de drumuri care o porneşte în direcţii 
nemaiintâlnite, sau Duhului Sfânt care vorbeşte prin mine. 
„Care este explicaţia corectă? Ce stă în spatele noii mele direcţii? 
Incotro mă îndrept? Unde vor duce toate? Nu sunt foarte sigur. N-am 
simţit niciodată ceva mai clar ca învăţătura pe care o lansez acum, dar 
nu pot şti cu siguranță de unde vine sau încotro se îndreaptă. Şi, 
uneori, asta nu-mi place deloc. Îmi amintesc că m-am consultat cu o 
mulţime de minţi pricepute, că am înfruntat critica altora cu toată 
corectitudinea de care am fost în stare, că încredințarea mea s-a 
adâncit pe măsură ce continui să studiez Scriptura şi să mă rog. 

A-ţi extrage forţa din aceste jaloane de aducere aminte este ceva 
legitim. Dar dacă mă bazez pe aceste lucruri bune ca să mă protejeze 
împotriva dificultăţilor viitoare ale lucrării (care, pe bună dreptate, 
nu aş dori să survină), atunci sunt unul care spoieşte ziduri. Cei care 
spoiesc zidurile nu pot întâmpina necazurile socotindu-le tovarăşi de 
viaţă. Greutățile despre care credem că nu vor apărea niciodată ne devin 

duşmani. Formarea caracterului nu este scopul urmărit de cel care 
văruieşte ziduri. Siguranţa, în schimb, este un scop pe care îl vizează. 
Dar Dumnezeu nu cinsteşte această pasiune. Uneori El permite să 
vină peste noi perioade de greutăţi inexplicabile şi cu totul de 
neînțeles, furtuni cu gheaţă care ne dărâmă zidurile. Şi acela e 
momentul în care avem de făcut o alegere: Vom construi un alt zid şi 


îl vom spoi şi pe acesta? Vom ceda impulsului nostru după siguranţă ` 


şi îl vom face o prioritate? Sau vom rezista acestui impuls şi, în schimb, 
vom acţiona sub călăuzirea Duhului, ştiind că vom fi ocrotiţi doar 
împotriva a ceea ce interferează cu scopurile lui Dumnezeu? Când 
rugăciunea nu va împiedica accidentele de avion, vom înceta să ne 
rugăm din cauză că rugăciunea nu a dus la rezultatul scontat? Sau 
vom continua să ne rugăm fiindcă ea ne conectează cu Dumnezeu şi 
ne dă o libertate interioară prin care îi putem binecuvânta pe alţii? 

Când pasiunea pentru siguranţă devine ultima noastră linie de 
apărare împotriva dezastrelor, atunci ştim că e un impuls care trebuie 
anihilat. Trebuie să moară. Se prea poate ca dificultăţile care vin peste 
noi fără să aibă vreo logică sau cauză clară să fie necesare pentru a ne 
ajuta să mortificăm impulsul acesta, pentru a-l înlătura ca pe un 
laitmotiv care ne controlează viaţa. Vom putea experimenta ade- 
vărata putere a conectării interpersonale doar în măsura în care vom 
mortifica acest impuls de fiecare dată când apare. 


SĂPAREA DE FÂNTÂNI: UN DEVOTAMENT 
FAŢĂ DE SATISFACŢIE 


Metafora 


Într-un pasaj extraordinar, Dumnezeu cheamă cerurile să privească la ce 
face poporul Său. Dumnezeul triunic, Cel care a creat fiinţele umane 
pentru a lua parte la veselia din sânul comunităţii Sale, este (ni se permite 
oare să spunem?) exasperat. Pare să spună: „Puteţi crede aşa ceva? 
Tuturor le este sete, şi totuşi trec chiar pe lângă apa pe care le-am dat-o. 
Apoi iau o lopată ca să-şi sape propriile puțuri de apă. Nu are nici o logică. 

Şi fântânile pe care le sapă nu ţin apa. Scot de acolo o gură de apă, 
apoi a secat. Sapă o altă fântână. Ai crede că se vor întoarce la apa vie 
pe care le-am oferit-o fără plată şi care este la îndemâna tuturor din 
belşug. Dar ei insistă să bea din propriile lor fântâni. E pur şi simplu 
de necrezut. Este nebunie curată.“ (vezi Ieremia 2:13-14). 

Săparea de fântâni evidenţiază impulsul nostru pentru satisfacţie 

imediată, în chiar momentul când o solicităm şi în condiţiile stabilite 
de noi. Este un alt impuls care trebuie omorât. 


Semnificația metaforei 

Tocmai am vizionat o casetă video cu filmul Mr. Holland's Opus. Fiul 
meu, Ken, a insistat de ceva vreme să-l văd, aşa că, într-o pauză pe 
care am luat-o pe când scriam despre săparea de fântâni, m-am uitat 
la el. După cum era de aşteptat, cum mintea îmi era plină de gânduri 
referitoare la conectarea interpersonală, eu am interpretat povestea 
pornind de la presupoziţia că a fost scrisă pentru a ilustra teza pe care 
am intenţionat eu să o susţin în acest capitol. 

La un moment dat în film, profesorul de muzică Glen Holland 
conduce o maşină (mai erau cu el doi studenţi) gonind nebuneşte 
pentru a ajunge la spital, unde soţia lui tocmai născuse. Bucuria acelui 
moment — când îl ţii în braţe pe întâiul tău născut şi o săruţi pe femeia 
care a purtat şi a născut rodul unirii voastre — este surprins într-un mod 
extraordinar. M-am gândit la naşterea celor doi fii ai noştri şi la femeia 
care a acceptat să mă unesc cu ea pentru a-i concepe. 

La mai puţin de un an după acel moment, soţii Holland descoperă 
că fiul lor, Cole, este surd. Bucuria lor se transformă în durere, o 
durere greu de suportat mai ales de tată, care era un iubitor de 
muzică. Nu va fi niciodată în stare să stabilească o relaţie apropiată cu 
fiul lui prin ceea ce era atât de apropiat de inima fiinţei sale, muzica. 

El reacţionează slab. Domnul Holland se desprinde de Cole, 
presupunând că nu există un nivel mai profund la care sufletele lor 
s-ar putea întâlni. 

Pentru mine, momentul cel mai emotionant al filmului este acela 
când Domnul Holland recunoaşte în Cole, care atunci era probabil în 
vârstă de şaisprezece ani, o pasiune pentru viaţă care există în ciuda 
surzeniei lui. Domnul Holland descoperă în cele din urmă că fiul lui, 
Cole, doreşte să fie parte din viaţa tatălui său, şi poate fi, pe o cale mult 
mai fecundă decât muzica, o cale pe care surzenia nu o poate bloca. 

In timpul unui concert, domnul Holland, compozitor, dirijor, 
pianist, dar nu şi solist vocal, îşi pune jos bagheta, se îndreaptă spre 
microfon şi anunţă că vrea să cânte un cântec pe care i-l dedică fiului 
său. Apoi cântă (şi prin limbajul semnelor) şlagărul „My Beautiful 
Child“ al lui John Lennon. Cole înţelege semnele şi citeşte buzele 
tatălui său. Ceva se revarsă din tată, curgând înspre fiul lui care îl face 
pe domnul Holland să tremure de bucurie, iar pe Cole să radieze de 
dragostea primită. 

Conectarea are loc. Visele domnului Holland cu privire la o conectare 
incompletă s-au stins, iar el intră în bucuria unui vis mult mai măreț. 

Dumnezeu ne oferă o bucurie mai mare decât ne-ar putea-o da 
orice altceva, bucuria de a-L asculta cântându-ne cu o delectare 
deplină, în ciuda tuturor defectelor noastre, pentru ca apoi să ne 
cântăm unui altuia cu aceeaşi pasiune. 

Dar luptele noastre nenecesare şi totuşi inevitabile cu competenţa, 
încrederea şi siguranţa creează un zgomot aşa de mare că nu auzim 
muzica. Şi aceasta ne lasă goi în interiorul nostru, în cămăruţa care 
tânjeşte să împărtăşească o relaţie de încântare reciprocă. 

Starea noastră de neîmplinire devine o problemă. O experi- 
mentăm ca pe o durere a sufletului, un gol profund care cere să fie 
umplut.! Dar, pentru că nu ascultăm muzica Domnului, pentru că nu 
bem din fântâna Lui, ne mulţumim cu o satisfacţie mai mică, cu orice 
ne alină durerea infernală dinlăuntru. 

Dorim să avem parte de o plăcere pe care să o putem noi controla 
şi care să ne umple de bucurie. Dar aceasta nu se va întâmpla 
niciodată. Totuşi noi încercăm, uneori prin lucruri evidente, cum ar fi 
pornografia, mâncatul excesiv şi banii; alteori prin lucruri mai puţin 
evidente, cum ar fi prestigiul, competenţa sau puterea. Avem nevoie 
de un sentiment plăcut care să elimine durerea. Dar acesta nu va 
apărea până când nu vom ajunge în ceruri. Chiar dacă Îl auzim pe 
Cristos cântând, totuşi suntem conştienţi de cei dragi care şi-au închis 
urechile să nu-l mai audă muzica, de un prieten care moare de 
cancer, de relaţii care pur şi simplu nu merg. Până în ceruri bucuria 
Domnului va coexista cu tristeţea — cu cât este mai mare bucuria, cu 
atât va fi mai adâncă tristeţea, stare permanentă a lucrurilor care ne 
va menţine concentrați pe Cristos şi pe veacul ce va să vină. 

Totuşi, când speranţa noastră şovăie, când tristeţea ne cotropeşte, 
aceasta se va preschimba în amărăciune. Învăţăm să urâm orice 
neîmplinire pe care o simţim şi ne temem că va continua pentru 
totdeauna şi că se va adânci. 

Aceasta este dinamica săpătorului de fântâni. Cei care sapă 
fântâni sunt conduşi de impulsul de a se simţi bine acum, fără urmă 
de neîmplinire, de a stârni o experienţă de bunăstare care nu implică 
nici un fel de tristeţe. Întrebarea lor sună astfel: „Sunt împlinit?“ 
Aceasta este tot ce contează. 

Cei care sapă fântâni îşi evaluează relaţiile, carierele, conturile 
bancare, activităţile de zi cu zi după un singur criteriu: Lucrurile 
astea îmi aduc satisfacţie? Şi în mod constant răspunsul este negativ. 

Sufletele noastre au fost create pentru o împlinire pe care doar cerul 
le-o poate da. Abia acolo durerea va dispărea în cele din urmă. 

În timp ce durerea continuă să fie simțită dincolo de plăcerile 
disponibile, se întâmplă două lucruri. Mai întâi, începem prin a cere 
mai multă satisfacţie şi trăim pentru a o obţine. Tot ce ne asigură chiar 
şi o scurtă experienţă de fericire lipsită de orice umbră de durere 
devine irezistibil. Impulsul de a simţi acum ceea ce vom simţi numai 
în ceruri ne domină; ne schimbăm slujbele, ne părăsim partenerii de 
viaţă, încercăm biserici noi, trăim pentru lucrări mai mari, mâncăm 
prea mult, tolerăm impulsuri sexuale tot mai pervertite, facem orice 
ne dă satisfacţie momentană. 

În al doilea rând, ne asumăm responsabilitatea de a ne planifica 
plăcerile pe care le dorim. Ne săpăm propriile fântâni. Este bine să ştii 
că satisfacția este disponibilă la cerere. Nu ne place să fim la mila unui 
Dumnezeu imprevizibil. 

Pe urmă, dorinţa de satisfacţie înfloreşte. Ne consumă. Ne deter- 
mină fiecare alegere pe care o facem. 

Apoi Dumnezeu începe lucrarea de a ne ajuta să mortificăm 
această pasiune a firii. Adesea El îi ajută pe cei care sapă fântâni să 
înveţe să-şi urască munca lovindu-i în faţă cu răul pe care căutarea lor 
după plăcere îl produce altora. Recunoaşterea acelui rău tulbură 
inimile născute din nou ale creştinilor. 

Un prieten de-al meu a căzut într-o depresie gravă când lucrarea 
lui s-a încheiat. A fost obligat să se implice în munca de jos pentru a 
o scoate la capăt. Capacităţile lui nu mai erau respectate şi utilizate 
aşa cum fuseseră până atunci: Constructorul de cetăți a fost dus în deşert. 
Nu avea nici o idee despre cum să-şi planifice următoarea etapă din 
viaţă: Cel care aprinde focul a ajuns în întuneric. Nu putea înţelege de ce 
lucrurile s-au prăbuşit după atâţia ani de slujire credincioasă şi 
rodnică: Cel care spoieşte ziduri a experimentat dificultăți de care nu credea 
că se va izbi vreodată. Se simţea inadecvat, confuz şi nesigur, adică 
experimenta tocmai trăirile pe care cei ce construiesc cetăţi, aprind 
focuri şi văruiesc ziduri le urăsc şi de care le este teamă cel mai mult. 

Inutil s-o spunem, durerea era intensă. Într-o seară, după o altă zi 
descurajatoare de muncă, dintr-un moft s-a oprit la o librărie pentru 
adulţi, ceva ce nu mai făcuse niciodată înainte, şi a închiriat un film 
erotic. În timp ce îl viziona târziu în acea noapte, a uitat de toate 
problemele lui timp de o oră. A fost prima lui experienţă din ultimii 
ani în care a trăit fără durere. 

În următoarele săptămâni a închiriat şi s-a uitat la o duzină de 

filme, întotdeauna după ce soţia lui mergea la culcare. Târziu, într-o 
noapte, pe când se uita la cel de-al doisprezecelea film, ea s-a dat jos din 
pat, a mers în camera de zi şi l-a găsit lipit de imaginile de pe ecran, 
masturbându-se. 

Desigur ea ştia ce se petrecea şi de multe ori i-a vorbit aspru, l-a 
ignorat cu răceală şi l-a ameninţat cu divorţul. De această dată a 


plâns. S-a simţit învinsă de durerea din inima ei şi de tragedia morală- 


care se desfăşura în faţa ei. A stat acolo şi a plâns, poate timp de cinci 
minute, apoi s-a întors şi, fără să spună un cuvânt, s-a dus la culcare. 

Sentimentul lui de ruşine a fost puternic. Dar chiar mai devastat a 
fost atunci când a înţeles cât de mult rău i-a făcut soţiei lui. Ea s-a 
simţit abandonată, nedorită şi trădată. EI ştia aceasta. Şi, în timp ce 
această realitate îngrozitoare l-a lovit în faţă, o dorinţă s-a stârnit în el, 
aceea de a-şi binecuvânta soţia, o dorinţă care a simţit-o mai puternic 
ca niciodată. Într-un moment de convingere din partea Duhului, a 
văzut că plăcerea sexului nepermis l-a oprit de la satisfacția pe care o 
dorea cu adevărat, bucuria de a aduce un zâmbet pe faţa soţiei lui. 

Şi, la fel de important, a înţeles că impulsul pentru satisfacţie imediată 
nu era cel mai important pentru fiinţa lui, că era un duşman deja învins 
care nu mai trebuia să-l controleze. Ceva mai elementar decât „dependenţa 
de sex“ îl definea. Era un creştin care se confrunta cu ispite sexuale. 

Cu ajutorul a doi prieteni cărora le-a împărtăşit aceste lupte, el a 
întrerupt orice gest de satisfacţie prin mijloace nepermise, a aruncat 
colecţia de reviste pe care o ascundea şi a început să-şi hrănească 
spiritul cu rugăciune, să petreacă timp în citirea Cuvântului şi în 
părtăşie cu cei doi prieteni. 

Acest bărbat bea acum din apa vieţii. Şi-a aruncat lopata, îşi mortifică 
pretenţia de a obţine satisfacţie, din când în când se mai luptă cu ispite 
puternice (a avut câteva scăpări), şi îşi iubeşte cu fervoare soţia. 

Impulsul de a ne simţi perfect acum şi aici, de a fi capabili să ne 
producem satisfacţie intensă ori de câte ori dorim, de a nu depinde de 
nimeni care ar putea refuza să coopereze: lată un impuls care trebuie 
omorât. Vine din firea noastră şi trebuie să moară. Uneori, aceasta 
implică confruntarea cu vătămarea pe care o producem altora atunci 
când dăm curs acelui impuls, pentru a ne ajuta să-l dăm la moarte. 

Am privit la piedicile care obstrucţionează drumul înspre o 
conectare interpersonală autentică. În capitolul următor voi analiza 
modul în care conectarea veritabilă la sufletele celorlalţi ne poate 
ajuta să învingem aceste obstacole şi totodată vom descoperi 
împreună care sunt rezultatele biruinţei asupra lor. 

greu să fii expus vederii în momentele tale cele mai rele. Poate de 

aceea lacrimile celei mai adânci tristeţi sunt vărsate când nu e 
nimeni lângă noi. Ne e teamă că prietenilor noştri le va fi lehamite la 
un moment dat de luptele noastre, aşa că le păstrăm pentru noi, în 
special pe cele urâte pe care nu reuşim să le depăşim. 

Dar lacrimile fără public, fără cineva care să ne asculte şi să îi pese, 
lasă rănile nevindecate. Când cineva ascultă gemetele noastre şi 
rămâne în continuare lângă noi, simţim că ceva se schimbă în 
interiorul nostru. Disperarea pare mai puţin prezentă; speranța 
începe să apară acolo unde înainte era doar durere. 

Adu-ţi aminte de prietenul meu care a stat cu mine cât timp am 
plâns. O oră mai târziu, s-a întors spre mine cu ochii înroşiţi şi mi-a 
spus: „Efectiv mă doare stomacul de durerea pe care o simţi.“ M-a 
ascultat şi i-a păsat de mine. 

A fost un moment de conectare a sufletelor noastre. Ceva puternic 
s-a revărsat din sufletul lui spre ceva viu şi bun din mine, şi am fost 
întărit. Cum a învăţat să facă asta? A practicat o anumită tehnică? A 
participat la un seminar despre „deprinderi de interrelaţionare'? Sau 
a permis suferinței să înlăture câteva obstacole care împiedicau 
eliberarea acelei bunătăţi pe care Dumnezeu a aşezat-o deja în el? 

Nu cuvintele erau cele „corecte“. Şi nu le notaţi pentru a le recita 
data viitoare când prietenul vostru e greu încercat. Ele pur şi simplu 
s-au revărsat dintr-o inimă care, în acel moment, era condusă de 
puterea lui Cristos. În acea zi am surprins un crâmpei din imaginea 

Tatălui. Cu puţin mai multă convingere am crezut că şi Lui Îi pasă de 
mine. 

Trebuie să ne confruntăm cu adevărul dur că nici unul din cei care 
nu au suferit nu iubeşte corect. Acele impulsuri rele care corup 
eforturile noastre de a iubi mor doar în focul încercărilor, cum ar fi 
experienţele deşertului, întunericul confuz, greutăţile aparent fără 


noimă, şi în urma recunoaşterii vătămării pe care egoismul nostru a ` 


cauzat-o altora. 

Când alţii îşi deschid inima, noi cei care ascultăm ne simţim de 
obicei inadecvaţi. Nu ştim ce să spunem. Credem că se petrece ceva 
mai profund, ce nu putem vedea şi, dacă am vedea, nu am şti cum să 
procedăm. Aşa că dăm sfaturi stupide, sau ne arătăm disponibilitatea 
de a ne ruga, sau poate facem o încercare de a fi empatici („Se pare că 
eşti cu adevărat speriat.“), sau interpretăm momentul („Crezi că frica 
ta de respingere are de-a face cu faptul că tatăl tău te-a abandonat 
cânt erai fetiţă?'). Ori bolborosim câteva expresii biblice despre 
Dumnezeu şi ceruri, sperând că acestea vor aduce puţină alinare. Sau 
îl îndrumăm spre altcineva. 

Presupunem că, pentru a spune cuvinte care ajută cu adevărat, 
este necesară instruirea. Dar poate că problema noastră nu este lipsa 
educaţiei. Poate că problema este sentimentul de inadecvare în sine. Eu 
sugerez că adesea acest sentiment are mai mult de-a face cu dorinţa 
de a fi adecvat decât cu o inadecvare legitimă. Un prieten care nu a 
terminat stomatologia nu poate să-ţi trateze dintele stricat. Aceasta 
este o inadecvare legitimă. Dar un prieten care nu eliberează binele 
pe care Dumnezeu l-a pus în interior atunci când îi împărtăşeşti 
poverile s-ar putea să lupte mai mult cu roadele atitudinii pe care le 
are constructorul de cetăţi decât cu o insuficienţă reală. 

Construirea de cetăţi stă în spatele celor mai frecvente sentimente de 
inadecvare care îi opreşte pe oameni să se conecteze în trupul lui Cristos. 
Dacă depindem de competenţa noastră pentru a ajuta un prieten care 
suferă, în mod obişnuit ne vom simţi nepotriviţi. (Pe cine socotim 
adecvat? Şi cum credem că a ajuns să fie adecvat?) Dar dacă vom căuta 
să înțelegem ce anume îmboldeşte inimile noastre răscumpărate să se 
implice în ajutorarea unui prieten care suferă, am putea găsi o putere ce 
poate fi eliberată. Pasiunea rea a construirii de cetăţi (imperativul de a te 
simţi adecvat) trebuie să moară pentru ca pasiunea cea bună a zidirii 
Împărăției (dorinţa de a dărui) să fie eliberată. 

Dorinţele rele ale constructorului de cetăţi, cu sentimentul 

paralizant al inadecvării pe care acestea îl generează, mor cel mai bine 
în deşert. Prietenul meu a petrecut timp în deşert, s-a luptat şi se 
luptă cu sentimente îngrozitoare ale lipsei de valoare şi, uneori, s-a 
luptat singur, fără ca cineva, în afară de Dumnezeu, să-i vadă 
lacrimile. Acele bătălii au avut mult de-a face cu eliberarea puterii lui 
Cristos spre mine în acea zi. 

Aprinzătorii de focuri ar întâmpina lacrimile mele cu o activitate 
mentală frenetică, dorind să îmi prezinte plini de încredere un plan 
bun care să-mi liniştească lacrimile. Sau, probabil, s-ar înscrie la 
cursuri de instruire în consiliere pentru a face faţă mai bine situaţiilor 
similare data viitoare. Aprinzătorii de focuri sunt studenţii la 
consiliere care spun îndrumătorului lor: „Ei bine, spune-mi ce să fac 
când se întâmplă asta!“ 

Simpla recomandare pe care le-ai face-o aprinzătorilor de focuri să 
se folosească mai puţin de strategii şi să urmeze îndemnul inimii lor 
are un efect minim. Acest sfat nu pare a fiun plan bun. „Să mă încred 
în propria-mi inimă? Cum pot face asta şi să ştiu totodată exact care 
este cea mai bună modalitate de a veni în ajutorul cuiva?“ Doar 
întunericul suficient de adânc pentru a nu putea ticlui planuri va face 
ca ideea încrederii să pară o opţiune dezirabilă. 

Prietenul meu a fost instruit în consiliere sub îndrumarea mea. 
Dar când am izbucnit în lacrimi, el nu şi-a răsfoit notițele pentru a 
hotărî care este cea mai bună abordare. Ci a petrecut timp în 
întuneric, neavând nici o idee despre cum trebuia să procedeze în 
situaţii critice. Întunericul l-a învăţat puţin din ce înseamnă să se 
încreadă în Duhul lui Cristos care era în el. 

Să presupunem că aş fi plâns în faţa unei persoane care spoieşte 
ziduri. O asemenea persoană simte constrângerea de a face lucrurile 
mai bune, sau, cel puţin, de a le face să arate mai bine, cât de curând 
posibil. Poate că rugăciunea ar face acest lucru; poate este necesară o 
mustrare aspră; cuvintele prietenoase şi o îmbrăţişare strânsă au fost 
lucrative în cazul altcuiva care s-a aflat în suferință luna trecută; 
merită să mai facem o încercare. 

Nici nu se pune problema unui angajament real. Unuia care 
zugrăveşte ziduri nici nu i-ar trece prin minte: e prea riscant. El 
construieşte şi văruieşte rapid un zid subţire care să ofere protecţie. 
Şansa de conectare este ratată. Dar aceasta se poate trece cu vederea, 
căci scopul a fost atins. Toţi se simt puţin mai bine şi nici măcar nu 
Şi-au asumat riscuri mari. 

Prietenul meu s-a dedicat unui scop diferit. El a dorit mult să se atingă 
de sufletul meu, să-mi dea din el însuşi tot ceea ce Î reflecta pe Cristos. 
Acest scop a devenit mai real în viaţa lui în perioadele când s-a confruntat 
cu greutăţi pe care nu le-a putut evita. Acele perioade i-au spulberat 
speranţele de a mai avea siguranţă; apoi s-au născut speranţe mai înalte. 

Când nu ne conectăm cu ceilalţi, ne simţim goi. Am fost creaţi 
pentru a intra într-o relaţie genuină cu un Dumnezeu care trăieşte în 
relaţii genuine. Ceva mai puţin decât aceasta ne lasă cu o durere 
îngrozitoare, durere ce am dori din toată inima să nu existe. Durerea 
poate fi atât de mare încât orice alinare, chiar şi pentru un moment, 
poate părea ceva bun. Cele mai rele infracţiuni - ca violul, escrocheria 
şi violenţa — pot părea justificate deoarece, pre de un minut de trăiri 
extraordinare, durerea dispare. Delicte „mai mărunte“ ca sarcasmul, 
indiferența şi tratarea de sus sunt chiar mai uşor de justificat. Ele par 
atât de bune. Plăcerile trecătoare ale păcatului îndepărtează acea 
durere groaznică, poate nu pentru multă vreme, dar nimic altceva nu 
pare să o aline definitiv. 

Aşa gândesc săpătorii pricepuţi. Dacă prietenul meu ar fi fost un 
săpător de fântâni, s-ar fi agitat să găsească unele modalităţi de a 
simţi împlinire personală în timp ce încerca să-şi consoleze prietenul 
înlăcrimat. Sau se putea percepe ca pe un erou ce îl salvează pe acest 
creştin cu o bună imagine publică de încercările pe care doar el le 
văzuse. Sau ar fi putut încerca procedura mai obişnuită de a-mi 
permite să mă las pradă fanteziilor sexuale secrete în timp ce m-ar fi 
privit cu sinceră preocupare. 

Dar nu aşa s-a întâmplat. Cred că, într-o oarecare măsură, el s-a 
luptat pentru mine cu puterea lui Cristos, deoarece cu câteva luni 
înainte a recunoscut cât de mult m-a neglijat. Odată ce a realizat 
efectul egoismului său asupra mea, a început să urască acel egoism — 
deoarece mă iubeşte — şi s-a deschis faţă de pasiunile mult mai bune 
din el. Prin harul lui Dumnezeu el este un om bun. Nu mai este un 
om rău. Această schimbare a avut loc când a devenit creştin. Şi a 
descoperit mai mult din bunătatea care îl locuieşte atunci când a 
înţeles rănile pe care le-a pricinuit răutatea lui. 

Prietenul meu rămâne timp îndelungat într-o stare de zdrobire 
când îşi dă seama care sunt vătămările pe care le poate produce. Şi 
conştienţa acestui fapt îi declanşează impulsul de a binecuvânta. 

Pasiunile naturii noastre independente se interpun în calea 
conectării. Ele trebuie să moară. Şi noi suntem chemaţi să participăm 
la execuţia lor, să încărcăm arma şi să apăsăm pe trăgaci. 

In acest moment al discuţiei noastre mai rămân două întrebări 
care necesită o mică atenție. Mai întâi, cum ne ajută conectarea 
interpersonală să omorâm impulsurile rele? Apoi, ce înseamnă mai 
exact a mortifica, a omorî pasiunile noastre rele? De ce vorbeşte Biblia 
despre omorârea lor? Ar trebui să distrugem acele impulsuri pentru 
ca ele să nu ne mai chinuiască din nou? Dacă nu, nu ne referim de 
fapt numai la a ne împotrivi lor, şi nu la mortificarea lor? 


CUM NE AJUTĂ CONECTAREA INTERPERSONALĂ? 


Slujba comunității nu este să schimbe oamenii. Doar Duhul poate 
face aceasta. Şi El este singurul responsabil să-i ducă pe oameni în 
deşert, sau să adâncească întunericul, sau să aducă greutăţi de 
neînțeles în vieţile lor, sau să-i convingă de vătămările pe care le-a 
cauzat egoismul lor. Uneori, El ne foloseşte ca instrumente în 
declanşarea acestor lucruri, dar responsabilitatea pentru a crea 
durerea răscumpărătoare este o treabă care aparţine unor mâini mai 
tandre decât ale noastre. Poate că noi recurgem uneori la mustrare şi 
avem reacţii zdrobitoare (întotdeauna trebuie să o facem cu abea, 
dar nu trebuie să insistăm niciodată că zdrobirea realizată de noi 
produce o lucrare spirituală profundă. Nu trebuie să pretindem 
niciodată un răspuns care să urmeze intervenţiei noastre, ci mai 
degrabă ar trebui să ne rugăm pentru un răspuns. 

Când cerem ca implicarea noastră să producă un efect, noi 
uzurpăm rolul Duhului Sfânt şi, de obicei, ne găsim noi înşine în 
mijlocul unei lupte pentru putere. Chemarea centrală a comunităţii 
este de a clădi relaţii strânse, nu de a dezbina, de a elibera ceva plin 
de putere dintr-o persoană în viaţa altuia, făcând inima acestuia din 
urmă mai bună. Şi lucrarea Duhului Sfânt prin care suntem ajutaţi să 
învingem piedicile din calea conectării interpersonale (agendele 
greşite precum competenţa, încrederea, siguranţa şi satisfacția) 
asigură oportunităţi deosebite pentru o conectare unică şi puternică 
Permiteţi-mi să vă explic la ce mă refer. | 

Când trecem prin perioade dificile, atunci avem nevoie cel mai mult 
unul de celălalt. Când Duhul conduce un constructor de cetăţi prin 
deşert, durerea inadecvării este intensă. Un prieten mi-a ee o 
scrisoare lungă; fiecare pagină era pătată cu lacrimi. „Nimeni nu mă 
urmează“, spunea el, şi aceasta l-a făcut să se întrebe dacă era în el ceva 
vrednic de urmat. „E ca şi cum aş fi mistuit de dorinţa de a deveni 
persoana aceea foarte puternică pe care oamenii o ascultă tot timpul.“ 

Prietenul meu este în deşert. Pretenţiile lui de constructor de 
cetăţi devin tot mai clare pentru el şi durerea resimţită când acestea 
nu îşi primesc împlinirea creşte tot mai mult. Ani de zile s-a luptat să-şi 
demonstreze competenţa, în parte ca reacţie la o educaţie care i-a 
adus puţină susţinere. Mulţi ani s-a descurcat bine. Este un bărbat 
capabil, talentat, foarte inteligent. Dar încă nu şi-a găsit odihna. 


Pentru că Dumnezeu îl iubeşte şi doreşte să moară faţă de` 


impulsul de a se dovedi competent, Duhul lui Dumnezeu îl duce pe 
un drum lung prin nisipul fierbinte, cu tălpile goale. Se află într-o 
situaţie în care nu se dovedeşte adecvat, în care propriile resurse nu 
i-au fost suficiente pentru a se descurca în viaţă. Timpul petrecut în 
deşert are menirea de a-l încuraja să renunţe la scopul competenţei 
personale şi să-şi dedice talentele zidirii Impărăţiei lui Dumnezeu. 
Doar în deşert putem recunoaşte că ne-am construit propria noastră 
cetate (chiar dacă munca pe care am făcut-o poate avea toate semnele 
distinctive ale unei lucrări spirituale). 

Şi apoi, când suntem zdrobiţi de înţelegerea acestei realităţi şi ne 
pocăim, ni se prezintă posibilitatea dezirabilă a unui nou plan de 
lucru. Începem să simţim ce ar putea însemna să trăim prin Duhul. 

Imaginează-ţi procesul în felul acesta: 


În calitate de: 
Ziditor al Împărăției 
Tovarăş de încredere 
Temerar care îşi 
asumă riscuri 
Consumator al apei vii 


În calitate de: 
Constructor de cetăţi 
Aprinzător de focuri 


Vopsitor de ziduri 


Săpător de fântâni 


Valea umbrei morții 


Deşertul inadecvării personale 
Întunericul confuziei fără rezolvare 
Greutăţi care ne fac să ne simţim nesiguri 
Vătămări produse de egoismul nostru 
care ne fac să ne simţim goi lăuntric 

Prietenul meu traversează un deşert. Şi aceasta îmi creează un 
prilej favorabil. Dacă pot vedea bunătate în el, dacă cred că Duhul 
urmează să facă ceva minunat în viaţa lui, atunci îmi pot cerceta 
inima pentru a vedea ce există în ea şi ce ar putea fi turnat în inima 
lui pentru a atinge bunătatea care ştiu că e prezentă acolo. Oricum aş 
exprima acest transfer, mesajul pe care vreau să-l comunic, mesajul 
care e în mine îi comunică celuilalt: „Cred în tine.“ 

Să presupunem că prietenul meu a simţit mai multă confuzie 
decât inadecvare. Să presupunem că Duhul l-a condus printr-o vale 
întunecată unde nu putea vedea o cărare luminată înainte, poate 
îngrijorări despre cum îşi va achita facturile, sau despre cum ar trebui 
să se comporte cu fiica necăsătorită care e gravidă. În loc să admit pur 
şi simplu că situaţia este confuză sau să dau sfaturi, aş putea să-mi 
cercetez din nou inima ca să găsesc răspunsul cel mai profund pe care 
l-aş putea oferi. Unui prieten care este confuz datorită întunericului 
şi lipsei de direcţie i-aş putea spune: „Ştiu că tânjeşti să te încrezi în 
Dumnezeu. Nu voi fi niciodată plictisit să te aud vorbind de 
ostenelile tale în acest sens.“ 

Când valea are mai mult de-a face cu greutăţi inexplicabile, când 
Dumnezeu loveşte zidurile unei persoane cu grindină pentru a-l 
întoarce de la siguranţă la curaj, Duhul Lui ne-ar putea îndemna să 
spunem: „Eşti o persoană curajoasă. Am un respect profund pentru 
asta.“ Poate că aceste cuvinte ar putea realiza apropierea într-o 
relaţie cu o persoană răscumpărată care a spoit ziduri, şi care 
trebuie să abandoneze iluzia protecţiei şi să înainteze asumându-şi 
riscul cu responsabilitate. Aceasta este ceea ce doreşte o asemenea 
persoană să facă. Ştiu aceasta pentru că Duhul lui Dumnezeu 
acţionează în inima regenerată a acestei persoane pentru a trăi după 
planul lui Dumnezeu. 

Şi, în sfârşit, când suntem zdrobiţi de răul pe care i l-a pricinuit 
păcatul nostru unei alte persoane, nu există cuvinte mai dulci pe care 
le-am putea auzi decât: „e iert.“ Duhul lui Dumnezeu vede ceva 
frumos dincolo de urâţenie. El ştie că acel ceva frumos se află în noi, 
deoarece El l-a pus acolo. Şi, când îndeamnă o altă persoană să vadă 
şi ea aceasta, Duhul îi dă putere să ierte ofensa în speranţa eliberării 
bunătăţii încătuşate. 

Poate că un rezumat simplu al acestor idei ne va ajuta să le 
reținem mai uşor. 

Metafora nr.1: Construirea de cetăți 


Principala agendă de lucru: 


Întrebarea obsedantă: 


Frica cea mai profundă: 
Pretenţia insistentă: 
Ocazii pentru conectare falsă: 


Impulsuri înrudite: 


Strategia prin care Dumnezeu 
vine în ajutor: 

Mesajul conectării: 

Întrebarea înnoită: 


Metafora nr. 2: Aprinderea de focuri 


Principala agendă de lucru: 
Întrebarea obsedantă: 
Frica cea mai profundă: 


Pretenţia insistentă: 


Ocazii pentru conectare falsă: 


Impulsuri înrudite: 


Mă voi descurca în viaţă cu 
ajutorul resurselor pe care le 
pot controla. 

„Sunt suficient de 
competent?“ 

Înadecvarea 

„Autoafirmare!“ 

Munca cu oameni ale căror 
calificări similare îi face 
capabili să realizeze un scop 
comun. 

Gelozie 

Plăcere provocată de 
nenorocirea altuia 
Dependenţă de complimente 
Hipersensibilitate la critici 
Timp petrecut în deşert 


„Cred în tine.“ 


„Ce pot oferi?“ 


Voi găsi un plan de care sunt 
sigur că va funcţiona. 
„Procedez corect?“ 

Teama de confuzie 

„Fii de acord cu mine.“ 
„Spune-mi că voi reuşi.“ 
Găsirea oamenilor care sunt 
de acord cu noi şi afirmă 
dogmatic înţelepciunea 
judecății noastre în timp ce îi 
critică pe alţii care văd 
lucrurile diferit. 

Dorinta de a crea partide 
Înclinaţie puternică de a 
critica 


Strategia prin care Dumnezeu 
vine în ajutor: 

Mesajul conectării: 

Întrebarea înnoită: 


Metafora nr. 3: Spoirea de ziduri 


Principala agendă de lucru: 


Întrebarea obsedantă: 
Frica cea mai profundă: 
Pretenţia insistentă: 


Ocazii pentru conectare falsă: 


Impulsuri înrudite: 


Strategia prin care Dumnezeu 
vine în ajutor: 

Mesajul conectării: 

Intrebarea înnoită; 


Metafora nr. 4: Săparea de fântâni 


Principala agendă de lucru: 


Întrebarea obsedantă: 

Dragoste pentru discuţii 
aprinse 

Un spirit protector şi 
binevoitor 

Adâncirea întunericului 


„Tânjeşti să te încrezi în EL.“ 
„In cine să mă încred?“ 


Mă voi proteja de dificultăţile 
vieţii; aceasta este prioritatea 
mea. 

„Sunt în siguranţă?“ 
Nenorocirea 

Pune-te de acord cu mine.“ 
(Ajută-mă să mă protejez.) 
Tăirea în comunitate cu 
oameni care pun accentul 
doar pe binecuvântările vieţii 
şi atribuie acele binecuvântări 
acţiunilor lor. 

Tendinţe obsesive 
Spiritualitate superficială 
Obiceiuri disciplinate 
Prudenţă 

Aducerea greutăților de care 
nu ne putem proteja. 

„Văd curajul pe care îl ai.“ 
„Sunt pe mâini destul de 
bune ca să trăiesc o viaţă 
activă?” 


Vreau să mă simt bine oricând 
doresc şi într-un mod care 
îndepărtează orice durere, 
chiar dacă doar pentru o clipă. 
„Sunt împlinit?” 

Goliciunea sufletească 
Consimţire: „Cooperează cu 
eforturile mele de a mă simţi 
bine şi nu mă judeca.“ 
Asocierea cu oameni 
superficiali care nu au un 
scop mai mare decât să se 
bucure de viaţă. 

Impulsuri înrudite: Nerăbdare 

Insensibilitate 

Acceptarea cu indulgență a 
propriilor slăbiciuni 
Lăcomie 

Demascarea vătămărilor pe 


Frica cea mai profundă: 
Pretenţia insistentă: 


Ocazii de conectare falsă: 


Strategia prin care Dumnezeu 


vine în ajutor: care le poate cauza altora 
propriul egoism. 
Mesajul conectării: „le-am iertat.“ 


Intrebarea înnoită: „Cum pot binecuvânta?“ 


Ce înseamnă să ne omorâm impulsurile? 


Există în noi impulsuri rele. Nu mulţi sunt cei care se îndoiesc de aceasta. 
Şi trebuie să ne împotrivim lor. Nici un creştin nu ar susţine altceva. 

Dar ni se spune să facem mi mult decât să ne împotrivim lor. 
Trebuie să le omorâm. Şi totuşi, am putea mărturisi cu toţii că 
impulsurile rele sunt încă vii în noi; continuăm să le simţim puterea. 
Aceasta înseamnă că nu le-am omorât? Sau omorârea lor presupune 
altceva decât eliminarea lor? 

Daţi-mi voie să sugerez trei lucruri care nu înseamnă mortificarea 

firii pământeşti. 

e Nu înseamnă doar să ne împotrivim lor. Cu siguranţă mortificarea 
include împotrivirea (trebuie să nu dăm curs dorințelor 
lumeşti, Tit 2:12), dar implică ceva mai mult. În caz contrar, 
revenim la abordarea fă-ce-este-corect, tremurând la poalele 
Muntelui Sinai în timp ce legea ne spune ce să facem. 


* Nu înseamnă eliminarea lor astfel încât influența lor nu mai este 
simțită din nou. Psihoterapia oferă uneori această speranţă. 
Vindecă tulburările psihologice fundamentale şi, la fel cum un 
doctor vindecă pneumonia, simptomele vor dispărea. Nu vei 

mai avea pasiuni care să te deranjeze. Dar impulsurile firii 
pământeşti nu dispar când sunt tratate problemele psihologice. 


e Nu înseamnă cercetarea atentă a fiecărei alegeri iminente pentru a 
găsi impulsurile rele fundamentale şi, dacă le găsim, alegerea altei 
direcţii. O prietenă a luat parte la experienţa unui grup de 
consiliere care căuta să demaşte motivele urâte din spatele 
oricărui comportament. Fiecare membru „împărtășea“ 
impactul negativ pe care l-a simţit datorită stilului de 
relaţionare al celuilalt. Prietena mea a părăsit grupul zdrobită 
de deznădejde, convinsă că înăuntrul ei nu se afla nimic 
altceva decât impulsuri rele. I-a fost frică să spună multe 
lucruri oamenilor de teama de a nu vătăma pe cineva. După 
cum era de aşteptat, şi-a pierdut toată bucuria şi libertatea. 
Procedura grupului de consiliere nu se suprapunea cu ceea ce 
înţelege Biblia prin mortificarea firii. 


Pavel ne învaţă că vechiul nostru eu a fost răstignit împreună cu 
Cristos pentru ca „să nu mai fim robi ai păcatului“ (Romani 6:6). Ceva 
a fost deja omorât de Cristos — noi nu am avut nici o contribuţie la 
aceasta — dar acum suntem liberi să tratăm ca lipsit de viaţă ceea ce 
deja a fost nimicit. 

Sensul strict al cuvântului „vechi“ (din vechiul eu) este „învechit“ 
sau „învechire“. Înseamnă ceva care a supravieţuit perioadei de 
utilizare recomandată şi nu mai este dorit. Când Pavel spune că 
vechiul nostru eu a fost „răstignit“, pentru a denota acest concept el 
se foloseşte de un cuvânt care înseamnă „distrus în întregime”. 

lată ce spune el: Modul în care abordăm viaţa înainte de a-L 
cunoaşte pe Cristos este complet nefolositor şi moartea lui Cristos l-a 
considerat inutil şi l-a îndepărtat din poziţia de autoritate pe care o 
avusese în trecut în vieţile noastre. Nu numai că păcatele noastre 
(produsul modului vechi de viaţă) sunt iertate, dar natura noastră 
păcătoasă a fost înlocuită de ceva mai bun şi mai puternic. 

Vechea natură continuă să existe ca o sursă de impulsuri rele, dar a 
fost demascată ca o putere care nu are nici o însemnătate în a ne da 
viaţă. A fost detronată din poziţia de singurul lider spre care ne putem 
întoarce pentru a găsi plinătatea pe care o dorim. Un nou lider a intrat 
în vieţile noastre, un lider pe care acum suntem liberi să-l slujim. 

Toate acestea au fost făcute pentru noi. Dar acum este slujba noastră 
să ne considerăm „morţi faţă de păcat“ (Romani 6:11), pentru a vedea 

clar că firea pământească (pretenţia noastră de a găsi competenţă, 
încredere, siguranţă şi satisfacţie fără a renunţa la independenţa 
noastră) rămâne o abordare a vieţii scoasă din uz şi nefolositoare. Pur 
şi simplu nu dă rezultate, chiar dacă pare să funcţioneze pentru o 
vreme. Inevitabil, ea duce de fiecare dată la nefericire. 

Dar încă ne este greu să o percepem în felul acesta. Aşa că 
Dumnezeu ne duce în pustiu, unde pretenţiile noastre de 
competenţă se dovedesc false; ne pune în întuneric, unde speranţele 
noastre de încredere în strategii clare sunt spulberate; ne aduce 
greutăţi în viaţă împotriva cărora am crezut că ne putem proteja 
singuri; şi ne obligă să ne deschidem ochii pentru a vedea cât de mult 
îi răneşte pe alţii trăirea noastră neglijentă, distrugându-ne astfel 
plăcerea pe care am putea-o găsi în păcat. Dumnezeu ne 
demonstrează prin experienţa noastră imediată că pasiunile firii nu 
conduc la viaţă, aşa cum o promit; ele conduc la suferinţă, nefericire, 
disperare, şi sentimentul zădărniciei. 

Duhului lui Dumnezeu Îi place să pună în lumină frumuseţea lui 
Cristos, o frumuseţe care acum este în noi. Tot ce face El are în vedere 
acest scop. Când vede impulsurile din noi care ne îndepărtează de 
Cristos, El le demască, le descoperă ca fiind periculoase pentru 
sănătatea noastră spirituală şi neputincioase în a insufla speranţa 
unei vieţi trăite frumos. 

Când recunoaştem ceea ce este deja adevărat, adică faptul că eul 
nostru vechi nu are puterea de a ne controla şi că nu vom fi în câştig 
(ci ne produce doar un mare rău) dacă îl lăsăm să ne controleze, atunci, 
alegând să ne împotrivim impulsurilor rele, vom mortifica firea 
pământească. Şi vom omori pasiunile păcătoase, despre care credeam 
că ne vor aduce lucruri bune în viaţă, considerându-le drept tirani. 

Preocuparea principală a Duhului este să elibereze şi să facă 
manifestă viaţa lui Cristos din noi. El nu se bucură niciodată de 
durerea pe care o simţim atunci când experimentăm pustia, sau 
întunericul, sau greutăţile, sau vătămarea pe care o cauzăm altora. El 
pur şi simplu înlătură piedicile în calea conectării interpersonale, a 
trăirii în relaţiile care aduc aceeaşi bucurie de care Tatăl, Fiul şi Duhul 
s-au bucurat dintotdeauna, cu excepţia unei după-amieze de vineri. 

Dar pentru a ne conecta nu trebuie doar să mortificăm firea, ci 
trebuie totodată să vitalizăm Duhul. Iar sensul practic al acestui fapt 
constituie subiectul meu final. 

E timpul să ne interconectăm 
relațional 


T. soției mele a murit în 10 martie 1997. Avea atunci 91 de ani. 
Nicio moarte nu îi lasă neafectați pe cei rămaşi în urmă. Nu este 
niciodată uşor. Fiecare moarte este un eveniment unic marcat de o 
anumită încărcătură de suferinţă. 

Cu siguranţă că această afirmaţie este adevărată cu privire la 
moartea unui tată. Când bărbatul care întruchipa idealurile de 
ocrotire, putere şi sprijin părăseşte această lume, trecerea lui 
stârneşte o varietate uimitoare de emoţii. Amintirile personale revin 
cu o forţă pe care nu o aveau atunci când trăia. lar imaginea de 
ansamblu şi domeniile mai mari spre care indică evenimentele 
concrete ale vieţii lui devin dintr-o dată mai clare. Elementele izolate, 
concrete, deşi foarte vii, cu puterea de a ne încălzi sau întrista inimile, 
tind să fie incluse într-un întreg mai mare. De obicei aşa se întâmplă. 

Uneori, câteva amintiri groaznice poartă o greutate aşa de mare 
încât aspectele mai bune tind să fie estompate. Din când în când se 
întâmplă reversul. Unul sau două momente minunate de fericire 
creează o imagine pozitivă pe care onestitatea cu privire la restul 
povestirii ar invalida-o. 

Cel mai adesea, amintirile concrete, bune sau rele, încă stârnesc 
sentimente puternice, dar tiparele trainice care definesc caracterul 
tatălui şi care scot la iveală impactul lui de lungă durată sunt mai bine 
observate şi cântărite. Dorinţa cuiva de a se vedea perpetuator al unei 
bune moşteniri este intensificată de moartea unui tată. 

Această dorinţă creează adesea o tensiune dificilă între ceea ce ne 

amintim şi ceea ce am dori să ne amintim. E nevoie de un anumit 
efort pentru a aprecia cu adevărat trăsăturile de caracter valoroase 
care ne-au binecuvântat şi, în acelaşi timp, să privim în ochi, fără 
resentimente, slăbiciunile care ne-au produs durere. 

Acest conflict rămâne de obicei îngropat timp de aproximativ şase 
săptămâni după înmormântare. Forţa de moment a şocului cedează 


după această perioadă şi miile de detalii care cer atenţie fie au fost ` 


rezolvate, fie au fost înlocuite de un plan cu privire la ce trebuie făcut, 
Apoi inima simte libertatea de a-şi exprima luptele cele mai profunde 
care sunt cel mai bine înfruntate în cadrul unei comunităţi ai cărei 
membri întreţin relaţii veritabile. 

Rachael şi cu mine facem parte dintr-un grup de şcoală 
duminicală care devine o comunitate cu o semnificaţie tot mai reală 
pentru noi. Luăm foarte în serios oportunitatea pe care o prezintă 
Evanghelia de a ne conecta unul cu celălalt pentru a elibera ceea ce 
este viu şi puternic din noi într-un mod care stârneşte ceea ce e bun 
în celălalt. 

Trei membri ai clasei noastre au experimentat recent moartea 
unuia dintre părinţi. Mary şi-a pierdut mama şi Sandy tatăl, în ambele 
cazuri datorită cancerului. Rachael şi-a văzut tatăl căzând într-o 
slăbiciune aproape paralizantă şi uneori într-o dezorientare stranie 
înainte de a se înălța sănătos şi în putere, în prezenţa lui Cristos. 

Clasa de studiu a organizat o seară pe care am numit-o simplu un 
timp de doliu şi durere pentru fiecare dintre aceste femei. Împreună 
cu Al Stirling, omul care a purtat cea mai mare parte a poverii 
păstoririi micii noastre comunităţi, am fost implicat în organizarea şi 
conducerea serilor pentru Mary şi Sandy. 

Timpul de durere pentru Rachael a fost săptămâna trecută, la 
aproximativ şase săptămâni de la moartea tatălui ei. Am participat 
fără nicio altă responsabilitate decât aceea de a fi alături de soţia mea. 
De asemenea, au participat şi doi nepoți, băiatul unuia dintre fiii 
noştri şi un nepot care locuieşte în oraşul nostru. 

Printre multele mele reacţii din acea seară, a fost şi aceea de a 
spera că la moartea unuia din părinţii mei încă voi fi parte din această 
comunitate. Doresc ca aceşti prieteni să se strângă în jurul meu în 
timp ce voi trece prin acea adâncă întristare. 

O reacţie pe care am trăit-o mai intens a implicat un sentiment clar 
că eram în mijlocul unei comunităţi vindecătoare, că ceva puternic se 
revărsa din prietenii mei în soţia mea şi stârnea la viaţă bunătatea 

dinăuntrul ei. Câţiva creştini şi-au conectat inimile în acea seară într-un 
mod pe care doar Evanghelia îl face posibil. 

Ne-am adunat la şase şi jumătate aproape şaizeci dintre noi 
răspunzând iniţiativei lui Bill şi a lui Sandy de a organiza acea seară. 
Timp de jumătate de oră, am gustat zecile de deserturi care umpleau 
bucătăria. Mary a pregătit o plăcintă cu vişine, preferata lui Rachael. 

Jeannie a adus un dar special. Mai devreme în acea săptămână ea 
a auzit-o pe Rachael descriind vasele de prăjituri pe care tatăl ei le 
ținea la îndemână, unul întotdeauna plin cu biscuiţi în formă de 
animale pentru bucuria lui, a celor paisprezece nepoți şi treisprezece 
strănepoţi. Când Rachael a sortat lucrurile tatălui ei, vasele de 
prăjituri pe care le-a găsit au atins un punct sensibil în amintirile ei. A 
experimentat apoi regretul că nu a păstrat unul ca amintire. În 
noaptea durerii ei, Rachael a primit un vas de sticlă pentru prăjituri 
plin cu biscuiţi în formă de animale cu o însemnare prietenoasă de la 
Jeannie. A fost un moment de conectare; nu au fost necesare abilităţi 
profesionale, se cerea doar sensibilitate şi bunătate. 

Ca fiecare dintre noi, tatăl lui Rachael a fost un om imperfect, un 
amestec alambicat de contradicții, cu unele puncte tari remarcabile şi 
câteva slăbiciuni care te scot din fire. Impactul lui asupra sufletului 
soţiei mele au inclus bogate binecuvântări şi răni adânci. A îmbogăţit 
personalitatea ei şi a vătămat-o deopotrivă. Rachael a venit în acea 
seară cu teamă, conştientă atât de răni cât şi de iubirea caldă pe care 
i-o păstra. Nu dorea nici să-şi discrediteze tatăl, însă nici să-l ridice pe 
piedestal. 

Partea formală a serii a început la puţin după ora şapte, când 
farfurioarele cu plăcintă au fost împărţite. Deşi nu a fost niciodată 
exprimată în mod explicit, intenţia comunităţii a fost să o încurajeze 
pe Rachael să mortifice orice reacţie firească faţă de tatăl ei şi să o 
ajute să-şi învioreze duhul, acolo unde viaţa lui Cristos era prezentă. 
Grupul a dorit să o vadă acceptându-şi durerea fără să-i stârnească 
resentimente şi fiecare a dorit să-i hrănească încrederea în bunătatea 
lui Dumnezeu într-un mod care îi va permite să se conecteze cu ceea 
ce este nobil şi binevoitor în ea. 

Al Stirling a început cu câteva cuvinte despre importanţa aducerii 
aminte şi apoi a invitat-o pe Rachael să-l prezinte grupului pe tatăl ei, 
mai întâi apelând la amintirile din copilăria ei. Înainte de a face 
aceasta, Rachael a pus un cântec la magnetofonul tatălui ei, unul care 
i-a adus multă mângâiere în timpul ultimelor săptămâni. Ea a auzit 

acest cântec la un radio creştin cu câteva luni înainte şi i-a spus în 
treacăt unei prietene cât de mult îi place. Acea prietenă a găsit 
cântecul pe banda de magnetofon şi i l-a dat lui Rachael. Cântecul 
începea cu versurile „Dacă m-ai putea vedea acum“, şi apoi îi asigura 
pe cei rămaşi că, dacă i-am putea vedea pe cei dragi umblând pe 
străzi de aur, bucurându-se de viață ca niciodată înainte, durerea 


noastră ar fi îndată înconjurată de bucurie şi de anticiparea pasionată 


de a experimenta curând aceeaşi fericire. 

Când cântecul s-a sfârşit, Rachael a spus simplu: „Vreau ca realitatea 
pe care o exprimă aceste cuvinte să slujească drept cadru pentru tot ce 
voi spune despre tata. Sunt cu adevărat bucuroasă pentru el.“ 

Şi apoi, încurajată de Al şi de ceilalţi prin întrebări de felul: „Care 
sunt unele dintre cele mai chinuitoare amintiri?”, „Cum s-a schimbat 
tatăl tău de-a lungul anilor?', „Pentru care lucruri eşti mai 
mulţumitoare?“ şi „Cu ce imagine vrei să rămânem când ne vom 
gândi la tatăl tău?“, Rachael a zugrăvit un portret al tatălui ei vreme 
de mai mult de un ceas. Grupul a aflat că tatăl tatălui ei a insistat ca 
fiecare copil al lui să facă cumpărăturile pentru oamenii de culoare în 
băcăniile unde acestora nu li se permitea să intre sau unde erau 
întâmpinați cu o lovitură de bici; şi aceasta chiar în inima Sudului. 
Am aflat că tatăl lui Rachael făcea plimbări lungi după orele de 
serviciu, având buzunarele pline de tractate biblice, şi se ruga lui 
Dumnezeu să îl trimită la oamenii care erau pregătiţi să asculte vestea 
bună a lui Cristos. Am aflat că era un fanatic al jocului de baseball şi 
că o recompensa pe Rachael pentru a sta acasă cât timp îşi ducea fiii 
la jocurile importante ale ligii. Când asista la competiţiile atletice 
prefera compania bărbaţilor bine informaţi. Rachael era mai mult 
interesată de evenimentele sociale decât de meciuri. 

Şi am mai aflat unele lucruri care nu au fost uşor de împărtăşit 
pentru Rachael. Dar prin tot ce s-a spus despre el, tatăl ei a fost cinstit 
pentru binele care era în el, şi fusese din belşug. Dumnezeu a fost 
înălţat pentru binele pe care l-a realizat prin slăbiciunile tatălui ei. 

Seara s-a sfârşit cu un cor de rugăciuni şi două imnuri deosebit de 
dragi familiei noastre. Apoi comunitatea a înconjurat-o pe Rachael, a 
îmmbrăţişat-o, i-au spus cuvinte de dragoste şi i-au oferit zâmbete care 
exprimau încântarea lor de persoana pe care o reprezenta soţia mea. 
Membrii comunităţii i-au văzut inima şi au sărit de bucurie la vederea ei. 

O femeie de vârstă mijlocie mi-a spus în timp ce mai zăboveam 
(nimeni nu voia să plece) că a experimentat o vindecare în sufletul ei 

în timp ce o asculta pe Rachael. Tatăl ei, care murise cu câţiva ani 
înainte, fusese un om aspru, inabordabil, genul de tată care nu şi-ar 
invita niciodată fiica să-i dea o caldă îmbrăţişare. Ea nu a reuşit să 
depăşească amărăciunea cauzată de ceea ce el nu i-a oferit niciodată. 

Dar în acea seară, a prins viaţă ceva mai adânc decât mânia ei. Ea 
putea vedea bunătatea pe care a lucrat-o Dumnezeu prin tatăl ei. Ea 
simţea îndemnul de a-l cinsti, de a-l aprecia, de a se închina lui 
Dumnezeu în timp ce îşi amintea toate acestea despre tatăl ei. După 
cum exprima chiar ea: „Am simţit că ceva în mine s-a schimbat.“ 

Pasiunea de a-şi ierta tatăl, pusă acolo cu mult timp în urmă de 
Duhul Sfânt, dar care a rămas inactivă în tot acest timp, a devenit mai 
puternică pe măsură ce impulsul de a purta ranchiună era mortificat. 

O putere s-a revărsat din soţia mea şi s-a conectat cu bunătatea din 
inima răscumpărată a acestei doamne. Viaţa lui Cristos dintr-o 
persoană a stârnit viaţa lui Cristos din altă persoană. Rezultatul a fost 
puterea de autocontrol şi eliberarea impulsurilor bune. Avusese loc 
un alt moment de conectare. 

Acea seară, oricât a fost ea de minunată, nu a făcut tot ce trebuia 
făcut în inima fiecăruia. Bătălia continuă în fiecare dintre noi. Firea şi 
duhul din fiecare din noi încă se luptă în inima lui Rachael, în inima 
mea şi în inima celorlalţi prieteni din comunitate care s-au adunat în 
acea noapte. Doar întoarcerea lui Cristos va pune capăt pentru 
totdeauna luptei, când bunătatea va elimina pentru totdeauna 
răutatea din noi. 

Până atunci, chemarea comunităţii este de a-şi conecta inimile cu 
ceilalţi oameni, de a-i ajuta să-şi omoare impulsurile rele, să-şi 
exercite autocontrolul asupra pasiunilor indisciplinate şi imorale, în 
special în timpul perioadelor din pustie, în acele nopţi lungi ale 
întunericului, în acele întâlniri neaşteptate cu greutăţi aparent fără 
logică şi în momentele înjositoare, când vedem vătămarea pe care 
egoismul nostru a produs-o altcuiva. 

Dar chemarea noastră este mai mult decât de a ne ajuta unul pe 
altul să ne mortificăm firea. Noi avem, de asemenea, mijloacele de a 
ne stimula unul pe altul la dragoste şi la fapte bune, de a identifica, 
hrăni şi a ajuta eliberarea impulsurilor bune care sunt întotdeauna 
prezente în spatele celor rele. Conectarea inimilor între creştini ajută 
la învierea duhului nostru lăuntric. 

Reflectând la timpul în care comunitatea prietenilor noştri s-a 
întâlnit pentru a fi împreună cu soţia mea în momentele grele cauzate 

de pierderea tatălui ei, mi-a devenit clar că cel puţin trei elemente s-au 
combinat pentru a da naştere la conectarea pe care am experimentat-o. 
În primul rând, ei s-au implicat în bătălia pentru sufletul lui Rachael. Ei 
ştiau că impulsurile bune şi rele se luptau pentru teritoriu în fiinţa ei şi, 
în mod intenţionat, li s-au aliat impulsurilor bune. 

În al doilea rând, ei au crezut că Dumnezeu o putea întări pe 
Rachael prin durerea ei. Ei au surprins un crâmpei din imaginea 
frumuseţii care o defineşte şi au dezvoltat o viziune a ceea ce putea 
deveni ea pe măsură ce Duhul adâncea acea frumuseţe într-o 
asemănare şi mai pronunţată cu Cristos. 

În al treilea rând, ei au eliberat puterea lui Cristos din ei înşişi în 
folosul ei. Compasiunea şi dragostea i-au îndemnat să participe. Orice 
altceva se întâmpla în inimile lor în acea seară, poate lucruri urâte cum 
ar fi gelozia („De ce n-am avut şi eu parte de o seară ca aceasta când 
cel pe care l-am iubit a murit?“) sau autocompătimirea („Am atât de 
multe probleme în viaţa mea chiar acum, încât pur şi simplu nu pot să 
particip cu tot ce sunt la ce se întâmplă în această seară.“ ), sentimentul 
copleşitor era că, pe măsură ce conectarea avea loc, lucruri mai bune 
se înstăpâneau peste comunitatea noastră. Oamenii descopereau şi 
eliberau ceea ce era bun în ei în mijlocul a ceea ce era rău. 

Consecința acestor trei elemente este că reduce sentimentul de 
izolare (cineva se luptă pentru noi), ne motivează să ne grăbim înspre 
premiu (ştim că într-o zi vom fi asemenea lui Cristos), şi ne dă un gust 
a ceva atât de minunat încât nu ne vom mulţumi cu nimic mai puţin 
(am simţit puterea lui Cristos). Conectarea inimilor duce la 
declanşarea şi eliberarea a ceva ce este bun în noi. 

Prietenii noştri s-au conectat cu Rachael în acea seară. A fost o 
experiență minunată, rară dar minunată. Conectarea interpersonală 
ar putea deveni mai obişnuită în familii şi între prieteni. Ar putea 
deveni revărsarea ce rezultă din preaplinul închinării noastre 
împreună înaintea lui Dumnezeu. Ar putea deveni puterea de atracţie 
a Evangheliei pentru o generaţie cu relaţii frânte, fragmentată. 

Conectarea inimilor în comunităţile noastre în felul în care Se 
conectează Dumnezeu în interiorul Sfintei Treimi ar putea 
revoluţiona înţelegerea noastră cu privire la modul în care ne putem 
ajuta unul pe altul. 

Ultimele capitole ale acestei cărţi le vom petrece meditând la cele trei 
activităţi ale conectării în speranţa că această conectare a inimilor în relaţii 
genuine va deveni mai obişnuită în comunităţile noastre — şi în a mea. 

are este cel mai important lucru care se petrece în interiorul cuiva 

la un moment dat? Despre ce anume din vieţile noastre ale 
tuturor am putea discuta care să ne conducă la cea mai profundă 
conectare posibilă? 

Sau să reformulăm întrebarea astfel: Care este cea mai importantă 
bătălie care se duce în sufletele noastre? Şi ce face ca balanţa să se încline? 

Acum când îmi iau stiloul pentru a scrie acest capitol, tocmai am 
încheiat o conversaţie telefonică. Doctorul meu m-a sunat să mă 
întrebe despre starea sănătăţii mele. Cu cinci zile în urmă, într-o 
sâmbătă dimineaţa, m-am trezit din somn cu dureri abdominale 
mari. Soţia mea a sunat la urgente. 

Cincisprezece minute mai târziu am avut experienţa celei dintâi 
călătorii cu ambulanţa. Doi paramedici m-au legat de un pat cu rotile, 
m-au urcat în spitalul lor mobil, au invitat-o pe Rachael să stea în faţă 
şi am pornit. În timp ce un paramedic mi-a înţepat mâna pentru a 
începe să-mi picure fluide în sânge, l-am întrebat de ce are loc toată 
această agitaţie. Răspunsul lui a fost: „Trebuie să ştim în ce bătălie ne 
aflăm. Probabil că nu este una serioasă, dar trebuie să ne asigurăm.“ 

Nu m-am gândit la ea atunci — mintea mea se gândea la alte 
lucruri — dar mai târziu mi-a trecut prin minte: Cine se trudise aşa din 
greu ca să ştie ce bătălie se ducea în sufletul meu? 

Se spune adesea că ne pierdem demnitatea în spitale. Presupun că 
ce se înţelege prin aceasta este prioritatea acordată identificării luptei 
care se duce în trupurile noastre în detrimentul dreptului nostru la 
intimitate fizică. Dar poate că există o demnitate pe care trebuie să o 
pierdem. Poate în comunitate ar trebui să ne preocupăm mai puţin de 


165 


CONECTAREA INTERPERSONALĂ 


intimitatea personală şi mai mult ca să cunoaştem cu ce bătălii ne 
confruntăm fiecare pentru a ne putea alătura în această luptă. 

În cabina acelei ambulanţe paramedicul mi-a pus o mulţime de 
întrebări, a ascultat atent răspunsurile mele, mi-a dat zeci de instrucţiuni 
(respiră adânc, stai nemişcat, ridică-ţi mâna şi aşa mai departe) şi m-a 
supravegheat atent tot timpul călătoriei. El dorea să identifice adevărata 


luptă pentru a şti dacă eram pe punctul de a o pierde şi pentru a stabili 


cea mai bună modalitate prin care putea să mă ajute. Aceasta mi-a 
plăcut. Pierderea demnităţii mele era un preţ mic de plătit. 

Nă întreb din nou: Cine a fost atât de preocupat de luptele mele 
personale? Trebuie într-adevăr să plătesc pe cineva ca să-mi pună atât 
de multe întrebări? Şi, pe de altă parte, căror întrebări aş dori să 
răspund dacă ele mi-ar fi puse? Mi-aş spune în sinea mea că este ceva 
ce mă priveşte strict personal în timp ce aş ocoli cu politeţe 
răspunsurile, gândindu-mă poate că intimitatea personală este prea 
importantă pentru a renunţa la ea. 


Şi, dacă aş dori să-mi împărtăşesc bătăliile care se dau în sufletul . 


meu, aş putea s-o fac? Ştiu care sunt ele? Ştiu cum să mă plâng, ştiu să 
spun altora ce nu-mi place din ceea ce se petrece în interiorul meu, dar 
aş putea exprima eu în cuvinte cel mai important război pe care îl port? 
Dincolo de ceea ce înţeleg eu, se duce oare o luptă mai importantă? 

Cele două ore petrecute în sala de urgenţe a Spitalului St. Josepf au 
condus la un diagnostic provizoriu de piatră la rinichi, confirmat 
ulterior de tehnologia ultrasunetelor. Când paramedicii m-au dus 
înăuntru, doctorul care a venit la mine mi-a spus ceva care mi-a plăcut: 
„Avem mai multe medicamente pentru durere decât ai nevoie.“ 
Imediat am prins speranţă. Primise deja raportul paramedicului, mi-a 
pus câteva întrebări şi mi-a făcut o examinare sumară. 

Încă o dată, privind înapoi, mă întreb: Ce cuvinte pline de putere 
mi-au fost spuse când sufletul meu era distrus de durere, cuvinte care 
să împrăştie întunericul şi să îmi dea libertatea să-mi imaginez o zi 
însorită? Cuvintele doctorului erau pline de forţă deoarece era bine 
informat şi angajat iminent în luptă. Nu erau cuvinte tipărite pe o 
felicitare şi trimise de cineva care a auzit că sunt bolnav. Cel care mi 
le-a spus m-a văzut suferind pe patul de spital. A văzut lacrimile pe 
care încercam să le ascund. Alături de majoritatea celor din sala de 
urgenţă a auzit gemetele mele şi le-a luat în serios. Nu mi-a spus să 
mă stăpânesc. El ştia cât de tare mă durea şi totuşi era încrezător că 
bătălia putea fi câştigată. 

A fost martor cineva vreodată la chinurile prin care trece 
câteodată sufleul meu? În cine mă încred suficient pentru a fi 
confesorul meu, într-atât încât să îi permit să vadă de aproape 
sângele care se varsă în timpul luptelor mele spirituale, retragerile 
laşe pe care le fac uneori, temerile care uneori mă paralizează? Dacă 
nu există o asemenea persoană, atunci toate cuvintele de încurajare 
pe care le-am auzit nu au mai multă putere decât versurile 
sentimentale din felicitări? Sunt gata să renunţ la intimitatea 
personală pentru ca un număr restrâns de oameni să poată vorbi 
profund despre o luptă pe care o înţeleg? 

Până acum am aşteptat cinci zile ca piatra să fie eliminată. Mi-a 
parvenit o carte astăzi, trimisă de prietenii mei de la Word Publishing 
care îmi cunosc dilema. Este cartea lui Max Lucado, He Still Moves 
Stones [EI încă mişcă pietre]. Întrebarea mea este: Când o va face? 

Piatra care stă incomodă în locuri prea mici pentru a o găzdui bine 
a avut o şedere mai lungă decât am sperat. În timp ce zeci de membri 
ai comunităţii medicale de la Denver fac ceea ce pot pentru 
eliminarea ei, mai multe zeci de membri ai comunităţii mele 
spirituale de pe tot cuprinsul ţării mi s-au alăturat în cea mai 
importantă luptă care se dă în sufleul meu. 

Care este aceasta? Este bătălia de a mă încrede în Dumnezeu când 
nu pare a fi vrednic de încredere, de a-mi pune speranţa în El când 
plângerile par mai justificate, de a mă apropia de El când pare 
indiferent. Într-o frază, bătălia constă în dezvoltarea unei relaţii mai 
bune cu Dumnezeu. 

Am toate condiţiile pentru aceasta. Dumnezeu a purtat de grijă. 
Obstacolele au fost înlăturate, EI Îşi declară pasiunea mistuitoare 
pentru mine şi a aprins în mine o dorinţă de a mă apropia de El. Îmi 
spune că nimic, nici eliminarea pietrei de la rinichi, nici bunăstarea 
copiilor, nici siguranţa financiară, nici chiar intimitatea cu soţia mea 
sau cu prietenii mei nu contează mai mult decât a-L cunoaşte bine pe 
El. Şi ÎI cred. Aproape Îi cred. 

Dar există o bătălie. Doresc să-L cunosc, dar am şi alte interese, 
alte preocupări care adesea par mai presante. Dacă oamenii doresc să 
se conecteze cu mine, uneori reuşesc aceasta mai bine atunci când 
discută cu mine despre aceste probleme „mai importante“, care au 
mai puţin de-a face cu viaţa mea supranaturală şi mai mult cu luptele 
vieţii din această lume. De exemplu: 

+ Durerea pe care o simt în inima mea pur şi simplu nu dispare. 
Rugăciunea pare fără viaţă; Biblia nu îmi vorbeşte într-un mod 
semnificativ; celor mai mulţi dintre prietenii mei nu pare să le 
pese cu adevărat de mine. 


* Mi-e frică să fiu cunoscut cu adevărat. Am reuşit să mă descurc 


destul de bine purtând măşti. Dacă le-aş da jos mi-e teamă că 


aş fi o povară pentru oameni, o greutate pe care nimeni nu ar 
dori să o poarte. 


e Viaţa nu se desfăşoară exact aşa cum mi-am planificat. Câteva 
vise măreţe s-au spulberat şi nu mă înghesui să-mi fac altele 
noi. Nu aş putea suporta o dezamăgire mai mare — s-ar ridica 
prea multe întrebări la care nu aş putea răspunde niciodată, 
întrebări care se referă în special la valoarea mea, la 
sentimentul meu cu privire la competenţă şi la preocuparea pe 
care o am dacă mă voi simţi vreodată cu adevărat bine. 


Sunt şi alte lucruri de ascultat care aparţin unei categorii total 
diferite, lucruri care se referă mai direct la calitatea relaţiei mele cu 
Dumnezeu. Dar pentru a le auzi trebuie să asculţi cu atenţie. De 
exemplu: 


e Mă lupt să cred că pot să-mi încredinţez durerea mea lui Dum- 
nezeu şi să trăiesc pentru ceva mai mult decât alinarea durerii. 


e  Tânjesc să dăruiesc altora ceea ce am, să fiu cunoscut de ei de 
dragul lor şi să cred că frica mea de respingere va fi învinsă de 
binecuvântarea de a dărui. 


e Doresc să-mi predau voinţa mea planului lui Dumnezeu şi să 
merg oriunde mă conduce EI, indiferent de riscul personal pe 
care îl implică. 


Care este bătălia reală, aceea de a-mi prezerva viaţa (reflectată în 
prima listă de preocupări) sau aceea de a mă încrede în Cristos 
(reflectată în a doua listă)? În care bătălie îţi vine să intri în modul cel 
mai natural? Dacă intri în ultima, vei distribui pur şi simplu câteva 
bandaje de prim ajutor şi vei spune o rugăciune sau vei sări în locaşul 
de adăpostire şi vei lupta alături de mine? 

Acordarea câtorva bandaje de prim ajutor ia mai puţin timp. Dar 
când faci asta, încep să cred că bătălia mea spirituală nu este la urma 
urmei una importantă. Dacă am nevoie doar de bandaje, poate că 


` 168 


| 


Angajarea în adevărata bătălie 


lupta este doar o ambuscadă neglijabilă în urma căreia mă voi alege 
doar cu răni superficiale. Pesemne că bătălia reală (şi ştiu că undeva 
se duce una reală) se referă la strădaniile mele de a mă simţi mai bine, 
de a crede în mine, de a-mi învinge îndoiala de sine, acea primă 
categorie de preocupări. A apărut o întreagă industrie care oferă 
asistenţă chirurgicală intensivă pentru rănile produse în această 
bătălie. 

În cultura noastră terapeutică, ne îngrijorăm necurmat de 
impactul pe care familiile disfuncţionale şi evenimentele traumatice îl 
au asupra vieților noastre. Ne concentrăm asupra nesiguranțelor 
noastre, asupra amintirilor dureroase şi a emoţiilor tulburătoare. 
Uneori relaţia cu Dumnezeu este doar o armă în plus în arsenalul 
terapeutului creştin care ar putea să ne ajute să câştigăm bătălia 
regăsirii de sine. 

Observaţi ce s-a întâmplat. Comunitatea bisericii ne spune că 
relaţia cu Dumnezeu contează cel mai mult şi că resursele ei există în 
scopul de a ne ajuta să îmbunătăţim această relaţie. Dar adâncimile 
bătăliei pentru dezvoltarea acestei relaţii rareori ajung să fie 
cunoscute şi probate. Se vorbeşte despre ele, dar apoi sunt oferite 
bandaje de prim ajutor, pentru a acoperi tăieturile pe care le încasăm 
în timp ce luptăm, şi sunt prescrise câteva vitamine pentru întărire: 
citeşte Biblia, roagă-te mai mult şi nu lipsi de la întâlnirile bisericii 
tale.i 

Liderii spirituali din Vechiul Testament au stabilit tiparul. Ni se 
spune că ei „leagă în chip uşuratic rana fiicei poporului [lui 
Dumnezeu], zicând: «Pace! Pace!» Şi totuşi nu este pace!“ (Ieremia 
6:14). Ei aplică bandaje spirituale de prim ajutor. 

Tragem concluzia că adevărata bătălie se duce pe un alt câmp de 
luptă. Stresul psihologic, cicatricele emoţionale, confuzia sexuală şi 
neacceptarea de sine sunt câteva dintre fronturile unde se dă lupta, 
sau, cel puţin, aşa credem. În timp ce comunitatea consilierilor îşi 
trimite ambulanţele în prima linie pentru a se ocupa de rănile suferite 
în bătălie, comunitatea bisericii oftează uşurată că poate să continue 
să îşi desfăşoare slujba blajină de tratare superficială a rănilor 
spirituale. 

Am ajuns în cultura noastră să privim luptele mai puţin 
importante ca fiind cele mai importante. C. S. Lewis a subliniat odată 
că, atunci când plăcerile legitime dar secundare (cum ar fi sexul) sunt 
tratate ca şi cum ar fi cele mai importante, ajungem în cele din urmă 

să nu ne bucurăm de nici o plăcere. Este la fel de adevărat că, atunci 
când luptele secundare sunt văzute ca fiind de importanţă majoră, 
pierdem ambele bătălii. 

Am ridicat problemele psihologice şi personale la o poziţie de 
prioritate supremă şi, făcând acest lucru, am retrogradat bătălia 
pentru o relaţionare bună cu Dumnezeu într-o poziţie secundară, 


importantă în dreptul ei şi uneori utilă în lupta împotriva! 


problemelor personale, dar cu siguranţă nu cea mai importantă şi cea 
mai urgentă şi presantă preocupare. 

În felul acesta am regresat. Dacă doctorul meu ar fi scos un 
potenţial dop de ceară periculos din urechile mele cât timp mă 
zvârcoleam în agonie din cauza pietrei de la rinichi, aş fi obiectat. Şi, 
totuşi, acceptăm aceasta când bisericile noastre ne tratează pietrele de 
rinichi spirituale (o relaţie deficientă cu Dumnezeu) cu aspirină şi 
apoi ne spun că durerea pe care încă o simţim este rezultatul 
producerii unui exces de ceară. Aşa că mergem grăbiţi la specialiştii în 
terapie care sunt pricepuţi în examinarea urechii interne şi eliminăm 
tot ce nu ar trebui să fie acolo. Între timp piatra de la rinichi refuză să 
îşi părăsească culcuşul. Relaţia noastră cu Dumnezeu stagnează în 
timp ce noi presupunem că soluţia implică mai multă psihoterapie. 

E timpul ca biserica să se angajeze în bătălia reală care se duce în 
sufletele noastre. Multe biserici sunt deja angajate. Ici-colo, 
priorităţile se schimbă, de la asigurarea unui program înălţător de 
duminică dimineaţa la conducerea poporului lui Dumnezeu în 
adevărata închinare, de la oferirea unei varietăţi de programe care să-i 
ţină implicaţi cu bucurie pe toţi la angajarea în bătălii a oamenilor 
care tânjesc să-L cunoască mai bine pe Dumnezeu. 

Comunitatea lui Dumnezeu nu are o chemare mai înaltă decât 
aceea de a folosi oportunitatea de a-L experimenta pe Dumnezeu. 
Luptele noastre cele mai intense au loc atunci când căutăm din toată 
inima noastră să ne încredem în Dumnezeu cu atâta forţă încât vedem 
fiecare nenorocire ca pe ceva ce El permite şi doreşte să o folosească, 
când căutăm să-L cunoaştem mai deplin aşa încât să nu ne mai 
îndreptăm spre nimeni şi spre nimic altceva pentru a experimenta 
lucrurile de care sufletele noastre doresc să se bucure, când căutăm 
să-L iubim atât de mult şi cu o pasiune atât de arzătoare încât urâm 
orice lucru care intervine în relaţia noastră cu El şi dorim să-l 
îndepărtăm. 

Aceasta este o bătălie pe care nu o pot câştiga singur. Am nevoie 

de o comunitate care duce acelaşi război şi mă va include şi pe mine 
în luptă. Am nevoie de o comunitate care se va angaja în lupta mea 
şi mă va ajuta să o identific aşa încât să nu îmi petrec viaţa angajat în 
luptele mai mici — aceasta este tendinţa mea. 

Am tendinţa de a evalua fiecare emoție deranjantă pe care o simt. 
De unde a venit? Cărui scop îi serveşte? Cum pot s-o schimb? Acestea 
sunt tipurile de bătălii cu care oamenii se duc la terapeuţi. 

Dar bătălia cea mai mare priveşte relaţia mea cu Dumnezeu. Cred 
că El va continua să lucreze în viaţa mea chiar şi atunci când sunt 
chinuit de emoţii paralizante? Îl cunosc destul de bine pentru a mă 
întoarce spre El pentru mângâiere în loc să pretind alinarea durerii 
mele prin orice mijloc disponibil? ÎI iubesc atât de profund încât 
primesc suferinţa aceea adițională care ar putea apropia sufletul meu 
mai mult de El? Voi plăti orice preţ pentru a-L cunoaşte bine? 

Bătălia principală din viaţa fiecăruia este de a se relaţiona corect la 
Dumnezeu, de a I se închina, de a se bucura de EI, de a-l experimenta 
prezenţa, de a-l auzi glasul, de a se încrede în El în toate lucrurile, de 
a-L numi întotdeauna bun, de a asculta fiecare poruncă (chiar şi pe 
cele grele) şi de a mai spera în EI chiar şi atunci când ni se pare că a 
dispărut de lângă noi. Aceasta este bătălia la care comunitatea 
oamenilor lui Dumnezeu este chemată să se angajeze în viaţa celuilalt. 

Când ajungem să considerăm această bătălie ca pe cea mai 
importantă, această perspectivă ne va schimba modul în care ne 
raportăm la luptele mai mici, dar totuşi dificile, din viaţă: greutăţi în 
creşterea copiilor, recuperarea în urma unui divorţ, vindecarea 
amintirilor traumatice, biruinţa asupra singurătăţii şi descurajării. 

Imaginează-ţi ce s-ar întâmpla dacă părinţii ar fi mai puțin 
preocupaţi de a-şi ţine copiii departe de droguri şi ar fi mai mult 
preocupaţi de a se angaja în luptele copiilor lor de a-L cunoaşte pe 
Dumnezeu. Cum ar fi dacă pastorii s-ar îngrijora mai puțin dacă 
enoriaşii lor au aventuri ilicite şi mai mult dacă ei se închină în adunare? 
Imaginează-ţi o relaţie între prieteni care se concentrează mai puţin 
asupra problemelor financiare şi romantice şi mai mult pe 
experimentarea lui Dumnezeu. Presupun că rezultatul ar fi probabil 
mai puţini copii care folosesc droguri, mai puţine aventuri şi mai puţine 
despărţiri şi căsnicii falimentare. Conectarea începe când ne angajăm în 
lupta celuilalt de a-L experimenta pe Dumnezeu cu empatia unui 
tovarăş de luptă şi cu credinţa că aceasta poate avea loc. Prea multă 
„conectare“ se centrează pe problemele noastre în speranţa că cineva le 

poate îndepărta. Adevărata conectare se centrează pe duhul din noi 
care stârneşte capacitatea de a-L experimenta pe Dumnezeu. 

Accentul nostru greşit şi exagerat pe vulnerabilitate ne 
recompensează uneori prea mult pentru împărtăşirea sinceră cu 
privire la greutăţile vieţii. O concentrare nouă pe ceea ce Evanghelia 
face posibil — o relaţie reală plină de bucurie cu Dumnezeu, care 
poate fi simțită — ne-ar ajuta să redefinim vulnerabilitatea ca pe o 
consimţire la a discuta tot ce se interpune în relaţia noastră cu 
Dumnezeu în scopul de a adânci această relaţie, nu în mod necesar 
pentru a elimina problemele. 

Conectarea care se concentrează pe luptele de importanţă mai 
mică ale vieţii, cum ar fi lupta de a învinge jignirile personale şi de a 
experimenta eliberare emoţională, cultivă în mod inevitabil aroganţa 
celui care subscrie la principiile unanim admirate, cu valori cultice, 
ale unui grup. Când aceasta are loc în cadrul comunităţii creştine, noi 
nu ne bucurăm aşa mult de Dumnezeu, deoarece ne folosim de El 
pentru a ne ajuta să ne explicăm dilema şi să înţelegem lucrurile. 
Când aceasta se petrece în cadrul comunităţilor creştine cu o gândire 
mai elevată, Dumnezeu devine mai mult o enigmă dificilă decât un 
Tată ceresc, mai mult un despot capricios decât Domn, mai mult un 
mister scrutat îndeaproape decât un prieten de încredere, Cineva la 
care oamenii mai mult se gândesc decât I se închină. 

E timpul ca poporul lui Dumnezeu să se angajeze în bătălia 
principală în care suntem implicaţi cu toţii, să ne conectăm unul la 
celălalt nu concentrându-ne asupra problemelor noastre, ci pornind 
de la dorinţa de a-L cunoaşte pe Dumnezeu. Dacă vom încerca acest 
lucru, pericolul cel mai mare este să vedem cât de sângeroasă este 
lupta şi să distribuim rapid bandaje de prim ajutor şi aspirină. 

Un cuplu de prieteni de-ai mei care au pierdut două sarcini mult 
dorite şi care au rămas fără copii mi-au spus cum au încercat să-i ajute 
nişte creştini bine intenţionaţi. O doamnă a rostit o cuvântare 
pasionată despre suveranitatea lui Dumnezeu cu faţa incisivă şi 
îmbujorată de elan la doar câţiva centimetri de faţa prietenului meu. 
Mai mulţi au încuviinţat din cap cu o sinceră empatie. Nu mulţi au 
explorat lupta lor de a se relaţiona bine la Dumnezeu în mijlocul 
chinului lor cumplit. 

Dacă dorim să ne angajăm în lupta pentru sufletele oamenilor, 
dacă dorim să ne conectăm cu tânjirea lor de a se relaţiona corect la 
Dumnezeu şi cu lupta lor de a realiza aceasta, dacă dorim să urmăm 

călăuzirea Duhului Sfânt pe măsură ce El aprinde pasiunea noastră 
de a-L cunoaşte pe Cristos, atunci evidenţierea câtorva principii 
ne-ar putea fi de ajutor. 


e Începe cu unul sau doi oameni. Este ca şi cu împărtăşirea 
Evangheliei. Putem (şi ar trebui) să ne rugăm pentru lume, dar 
trebuie să discutăm cu vecinii noştri. 


Cere-l lui Dumnezeu să-ţi pună pe inimă povara unei persoane, 
poate două, trei cel mult, în ale căror bătălii să te angajezi. Înţelege că 
şi partenerul tău de căsnicie este implicat în această bătălie. La fel şi 
copiii tăi. Fără a cunoaşte tot ce implică aceasta, ia decizia de a te 
angaja în bătălia pentru sufletele lor. Notează-ţi numele lor în 
jurnalul tău. Începe să te rogi ca Dumnezeu să le mişte inimile pentru 
a-ţi permite să fii alături de ei în luptele lor. Nu fi agresiv. Roagă-te. 


* Tine minte că rezolvarea problemelor este într-adevăr o luptă de 
importanţă secundară în care s-ar putea să nu poți ajuta. Bătălia cea 
mai importantă este aceea de a-L cunoaşte bine pe Dumnezeu. Nu te 
lăsa prins atât de mult în problemele oamenilor încât să pierzi 
din vedere un adevăr elementar: fiecare problemă este o 
oportunitate de a-L cunoaşte mai bine pe Dumnezeu. 
Gândeşte-te mai mult la modul în care problemele oamenilor 
le influenţează relaţia cu Dumnezeu; gândeşte-te mai puţin la 
modul în care tu ai putea să-i ajuţi să-şi rezolve problemele. Nu 
confunda bătăliile secundare cu cea principală. 


e Anunţă-i pe oameni că te lupţi pentru ei, că te-ai angajat în lupta 
pentru ca sufletele lor să-L experimenteze mai deplin pe Cristos. 
Ascultă ce spune apostolul Pavel: „Vreau, în adevăr, să ştiţi cât 
de mare luptă duc pentru voi... ca să cunoaşteţi taina lui 
Dumnezeu Tatăl, adică pe Cristos“ (Coloseni 2:1-2). 


După ce Dumnezeu i S-a descoperit personal lui Kep în urma 
problemelor pe care le-a avut în anii de colegiu, Kep s-a mutat în 
Texas. În ciuda unei comunităţi minunate care l-a ucenicizat cu 
credincioşie, cărarea lui spre maturitate a avut şi câteva cotituri 
greşite. A început să se întâlnească cu o fată care nu era credincioasă. 

Am cunoscut-o, ne-a plăcut, ne-am bucurat de ea — şi eram 
speriaţi de moarte. Era acesta un truc al lui Satan pentru a încuraja 

compromisul unui tânăr credincios? Va plasa Kep afecțiunea pentru 
această fată mai presus de dedicarea lui de a-L cinsti pe Dumnezeu 
în alegerea partenerei? 

I-am scris o scrisoare. l-am spus că eram implicat în lupta pentru 
sufletul lui, că mă rugam în fiecare zi ca înclinația lui de a se încrede în 
Dumnezeu să-i călăuzească alegerile. l-am spus că desfătarea pe care 
sufletul lui o găsea în această fată şi împlinirea pe care o experimenta cu 
ea conta pentru mine mai puţin decât credincioşia lui pentru Dumnezeu. 

Am mers atât de departe încât să sugerez că e posibil ca Satan să 
o folosească pe această fată (fără ca ea să fie conştientă) pentru a-l 
distrage de pe calea cea bună pe care o alesese recent. Fără ca eu sau 
Kep să planificăm ceva, s-a întâniplat ca fata să vadă scrisoarea pe 
care am scris-o şi, dând dovadă de lipsă de caracter, a citit-o. A fost 
atât de ofensată încât a rupt relaţia cu fiul nostru. Este ciudat cum 
lucrează Dumnezeu uneori. 

Cine dintre oamenii care sunt în viaţa noastră cunosc cât de mult ne 
luptăm pentru ei? Ne luptăm mai mult pentru relaţia lor cu Cristos 
decât pentru bunăstarea lor financiară, sau împotrivirea faţă de păcat, 
sau alegerile în domeniul carierei, sau succesul în relaţii, sau problemele 
de sănătate? Toate acestea sunt cauze bune şi legitime pentru rugăciune 
şi sprijin, dar sunt secundare nevoii lor de a experimenta un gust mai 
profund, mai dulce şi mai de durată al lui Cristos. 


° Trebuie să ascultăm cu mult interes, fiind gata să intrăm pe orice uşă 
ce ne este deschisă, chiar dacă e doar puţin deschisă, şi fiind gata să 
ascultăm ce ne este împărtăşit fără a ne retrage. 


Cu ani în urmă, când am predat pentru prima oară un curs despre 
deprinderi în consiliere, am vorbit despre „deschizători de uşi“. In 
conversaţie, oamenii fac uneori un comentariu pentru a-i testa pe 
participanţii la discuţie, pentru a vedea dacă cineva ascultă cu atenţie 
şi prezintă interes pentru a rămâne implicat. O modalitate de a 
deschide uşi ar putea fi ceva foarte simplu, precum: „Cum îţi merge? 
O, bine — s-ar putea şi mai bine.“ 

O replică de-a noastră de genul: „Mă bucur să aud că spui asta. 
Lucrurile nu merg niciodată perfect, dar nu putem pretinde asta, nu-i 
aşa?” o determină pe cealaltă persoană să închidă uşa rapid şi să 
promită că nu o va mai deschide niciodată. 

Un răspuns de felul: „Cum aşa?“ ar putea încuraja uşa să se 
deschidă puţin mai mult. 

Pavel ne spune să suferim împreună cu un alt membru al 
trupului care este în suferinţă, nu implicându-ne doar de la 
distanţă (1 Corinteni 12:26). Şi putem asculta suferinţa altuia fără a 
ne retrage dacă rămânem concentrați pe bătălia în care intrăm 
(pentru a-L găsi pe Dumnezeu, nu pentru a rezolva problemele) şi 
dacă credem că nimic nu-i poate despărţi pe copiii lui Dumnezeu 
de dragostea Lui. Nu există nici un obstacol care să poată sta în 
calea cunoaşterii mai bune a lui Dumnezeu, dacă într-adevăr 
aceasta este bătălia pe care o ducem, scopul pe care l-am stabilit. 


° Când ne angajăm în luptă, facem următorul lucru, şi nimic altceva: 
Ne angajăm doar cu gândul tovărăşiei, nu ca salvatori eroici sau 
experți. 


Unul din mentorii mei, Chuck Smith, mi-a spus că programase o 
vizită cu fiecare dintre cei doi fii adulţi ai săi. Mi-a spus: 

— Ar putea fi ultima mea ocazie să stau cu băieţii mei înainte de a 
muri. Chuck se apropia de ultimele faze ale unui cancer avansat. 

L-am întrebat imediat: 

— Ce le vei spune? Care sunt lucrurile pe care doreşti ca ei să le 
înţeleagă şi pe care le vei discuta cu ei înainte de a muri? 

M-a privit încurcat. 

— Ei bine, nimic anume. Probabil că vom urmări un meci de fotbal 
împreună — poate ne vom ţine de mână în timpul acesta. Vreau doar 
să fiu cu ei. 

Am învăţat ceva în acea zi. Tendinţa mea de a spune lucruri 
importante care să schimbe vieţile oamenilor are de-a face mai mult 
decât îmi dau eu seama cu firea mea pământească. Chuck a înţeles ce 
înseamnă pur şi simplu să fii cu cineva, să te conectezi la sufletul 
celuilalt cu o dorinţă profundă de a te bucura de relaţionarea în sine 
şi, deopotrivă, de a stimula dorinţa amândurora de a se bucura de 
Sursa conectării. 

Doctorii mei mă ajută în bătălia mea pe plan fizic. Ne ajutăm noi 
unul pe celălalt în luptele noastre spirituale cele mai profunde? Totul 
începe intrând în bătălie cu preocupare, compasiune, perspectivă şi 
scopuri bune. E timpul să ne conectăm interpersonal concentrându-ne 
pe chestiunile mai importante decât problemele noastre. Trebuie să 
ne punem umărul împreună în lupta noastră comună pentru o 
relaţionare corectă la Cristos. 

Dezvoltarea unei 
gândiri vizionare 


MÈ descurcat destul de bine în primii cinci ani ai mei de 
educaţie formală. Nu îmi amintesc de femeia care m-a avut în 
grijă în anii de grădiniţă. Dar îmi amintesc foarte bine de învăţătoarea 
din clasa întâi. Nu-mi plăcea. 

Copiii despre care ea credea că au capacităţi medii erau aşezaţi la 
mesele galbene. Copiii isteţi stăteau la mesele roşii. Mie mi-a spus să 
stau la o masă verde. 

Doamna Detweiler s-a pensionat când eu am terminat clasa a 
doua. Am fost favoritul domnişoarei Webster în clasa a treia. Când 
patrula de siguranţă a venit să mă „aresteze“ pentru că am aruncat cu 
pietre în autobuzul şcolii, domnişoara Detweiler nu i-a lăsat să mă ia. 
„Larry nu ar face aşa ceva“, i-a repezit ea furioasă. Greşea. 

Clasa a patra cu domnişoara Vanaman a fost liniştită. Apoi, într-a 
cincia, viaţa mea a luat o direcţie nouă. (Chiar faptul de a avea o 
direcţie era ceva nou pentru mine la acea vârstă.) 

Domnul Erb, proaspăt absolvent de colegiu, avea o idee 
romantică, şi anume că fiecare copil'era un ghemotoc unic de 
potenţial care aştepta să fie eliberat. Totuşi, nu a făcut niciodată 
greşeala de a ne lăsa să credem o clipă că unicitatea includea dreptul 
de a fi răsfăţaţi. Am muncit din greu. Domnul Erb avea un stil de 
abordare aspru, însă nu lipsit de sens, de a se ocupa de peste 
douăzeci de copii neastâmpăraţi de zece ani. 

Dar îi plăcea de noi. Mai important, credea în noi. Se gândea la ce 
puteam deveni fiecare. 

Într-o zi, cam la o lună după începerea anului şcolar, domnul Erb 
m-a chemat la catedră. 

— Copii, aveţi pauză acum. Larry, vreau să discutăm un minut 
înainte de a pleca. 

„Oh, m-am gândit eu. Ce-am greşit?“ 

Domnul Erb m-a privit lung. 

— Stai jos, Larry. 

M-am aşezat. 

— Am observat că îţi plac cuvintele. M-am gândit la lucrul ăsta. 
Larry, ai putea ajunge scriitor într-o zi. Iată ce vreau să faci. În 
ultimele cincisprezece minute ale fiecărei zile, când las timp clasei 
să-şi facă temele de casă, vreau să iei acest dicţionar — mi-a dat o carte 
destul de groasă ca să poată ţine o uşă deschisă — să cauţi un cuvânt 
pe care nu-l cunoşti şi să-l foloseşti într-o propoziţie pe care o compui. 
Apoi îmi aduci acea propoziţie la mine şi o vom discuta. În regulă? 

Acesta a fost începutul carierei mele de scriitor. De atunci, în 
timpul liceului, al colegiului, al facultăţii şi al perioadei adulte, 
auzeam o şoaptă blândă în mintea mea: „Ai putea ajunge scriitor.“ 

Acea şoaptă a avut putere. De ce? 

Un an mai târziu am prins mingea din zbor la baza a treia, am sărit 
şi l-am scos afară pe alergător încercând să marchez. Antrenorul meu 
a venit spre mine şi mi-a spus: „Hei, ai putea fi un jucător bun.“ 

De ce acele cuvinte nu mi-au stârnit nimic mai mult decât un 
sentiment plăcut şi unele iluzii că aş ajunge un Walter Mitty? A fost 
amuzant să mă imaginez servind mingi pe care nimeni să nu 
reuşească să le intercepteze în Campionatele Mondiale de pe 
Stadionul Yankee sau apărând baza a treia ca Brooks Robinson, dar 
toate acestea erau doar iluzii amuzante. 

Comentariul domnului Erb a făcut mai mult decât să-mi provoace 
câteva vise. A eliberat o forţă. Cuvintele lui sunau ciudat de familiar, 
ca ecoul unei propoziţii pe care o auzisem înainte. Ele au atins ceva 
în mine, ceva ce era deja acolo.! 

Adevărul este că eu cred că auzisem aceste cuvinte înainte. E 
posibil ca, din primele mele zile, Duhul Sfânt să fi insuflat aceleaşi 
gânduri sufletului meu, şoptindu-mi-le chiar în pântecul mamei 
mele? Putea fi parte a planului Său să rânduiască ca altcineva să 
spună acelaşi lucru, astfel încât ideea să fie confirmată de gura a doi 
sau trei martori? 

Noi nu suntem doar ființe muritoare, care avem parte de o şansă 

la început şi una la sfârşit, iar între acestea ne agităm implicaţi într-o 
activitate fără sens. Suntem actori importanţi într-un teatru cosmic, 
meniţi să ajungem la cunoaşterea că, dincolo de ceea ce putem vedea, 
se petrec mult mai multe lucruri. Dumnezeu „a pus gândul veşniciei“ 
în inima noastră şi, cu toate că nu putem cuprinde „de la început până 
la sfârşit, lucrarea pe care a făcut-o Dumnezeu“ (Eclesiastul 3:11), 
simţim că evenimentele vieţii se îndreaptă undeva şi că putem urca la 
bord începându-ne călătoria, sau ne putem aşeza comod într-o 
pasivitate imperturbabiă. Dumnezeu I-a dat Duhului Său controlul de 
a ne regiza povestea vieţii şi de a a-i echipa pe actori pentru partea lor. 
Prin decizia Lui, scrierea câtorva cărţi a fost inclusă în scenariul meu. 
Sunt liber să urmăresc atingerea altor obiective sau să cooperez. Dacă 
aleg să cooperez sunt prins în curentul scopurilor Sale şi dorinţa mea 
de a fi parte a lucrurilor eterne este împlinită. Îmi împlinesc destinul. 

Şi totul a început, omeneşte vorbind, cu domnul Erb. 

Mă întreb ce s-ar mai putea pune în mişcare prin cuvintele 
vizionare ale membrilor plini de o sensibilitate înţeleaptă ai 
comunităţilor noastre? Ce ar putea spune părinţii copiilor lor, soţii 
soțiilor, iar soțiile soţilor lor, prietenii prietenilor, iar pastorii celor 
încredinţaţi purtării lor de grijă? „lată, un foc mic ce pădure mare 
aprinde!“ (lacov 3:5). Acest pasaj se referă la pagubele cauzate de 
cuvintele rele, dar şi reversul este valabil: Cuvintele vizionare pot 
elibera foarte mult bine. „Moartea şi viaţa sunt în puterea limbii 
(Proverbe 18:21). 

Ceva măreț urmează să se întâmple, ceva ce poate fi stârnit de 
cuvintele noastre. David era conştient că Dumnezeu a fost implicat în 
viaţa lui de la început. „...În cartea Ta erau scrise toate zilele cari-mi 
erau rânduite, mai înainte de a fi fost vreuna din ele (Psalmul 139:16). 
Pavel se vedea pe sine şi pe ceilalţi creştini ca opere ale unui meşter 
priceput, ca lucrări de artă ale lui Dumnezeu (Efeseni 2:10). Greşim 
dacă nu credem că Duhul lui Dumnezeu lucrează în noi şi a lucrat 
din ziua în care am fost concepuţi, că ne-a şoptit intenţiile Lui chiar 
din acel moment. După cum a spus cineva: „Dumnezeule, ajută-mă 
să cred adevărul despre mine, indiferent cât de frumos ar putea fi.“ 

Domnul Erb a repetat ceva ce Dumnezeu spusese deja. De aceea 
cuvintele lui au avut putere, şi aceasta înţeleg eu prin viziune. Când 
sugerăm altora ceea ce ar putea deveni într-o zi, această sugestie este 
o viziune dacă rezonează cu ceea ce Duhul a rostit deja. 

Trebuie să înțelegem clar că o viziune cu privire la cineva nu este 

ceva născocit de noi, sau ceva ce ne-ar plăcea să vedem că se întâmplă. 


Viziunile sunt percepute prin discernământ; nu noi le creăm. Când 
doctorul anunţă: „Este fetiţă!“ el nu decide sexul bebelaşului, ci doar 
recunoaşte bucuros ceea ce altcineva a decis. Acesta este primul lucru 
pe care trebuie să-l înţelegem cu privire la viziune. 

Al doilea este următorul: O viziune provoacă ceea ce există deja. 
Ea trezeşte posibilităţi la care nu ne-am gândit. 

Mă întreb ce a simţit Ghedeon când îngerul l-a salutat cu aceste 
cuvinte: „Domnul este cu tine, viteazule!“ (Judecători 6:12). Până 
atunci Ghedeon nu a purtat nici o luptă. De unde ştia îngerul că el era 
un luptător bun? Era o viziune. 

Şi una mai degrabă improbabilă în acel moment. Ghedeon se 
ascundea de duşman când îngerul i s-a adresat numindu-l viteaz. 
Cuvintele îngerului erau ca şi când cineva salută o sferă maronie 
turtită, mai mică decât o bilă de biliard cu cuvintele: „Salutare, 
stejarule puternic!“ Dacă putem întrezări viața care există în ghindă, 
înseamnă că i-am văzut potenţialul. 

Ce s-a întâmplat în fiinţa lui Moise când Dumnezeu i-a vorbit din 
rugul aprins şi i-a spus: „Tu eşti omul! Du-te şi scoate-Mi poporul din 
Egipt!“ Cu patruzeci de ani în urmă, Moise probabil că ar fi spus: 


„Bună alegere! Ai darul să identifici talentele. Am multe relaţii, sunt 


pr 


un lider puternic şi un bun vorbitor. Să-i dăm bătaie. lată planul meu 

Dar după patruzeci de ani petrecuţi în pustie, departe de orice 
activitate, cu amintirile unui efort eşuat de a-şi elibera poporul, Moise 
şi-a pierdut încrederea. După aprecierea lui, nu se califica pentru 
această sarcină. Doar ideea întoarcerii în Egipt îl umplea de îndoieli 
îngrijorătoare. Ca o stea de cinema trecută de multă vreme de 
perioada de glorie, Moise nu se putea imagina jucând un rol 
principal într-o distribuţie cu mii de actori. 

În acel moment, dezbrăcat de orice urmă de încredere în sine, 
Dumnezeu i-a prezentat viziunea a ceea ce putea deveni. Încă din 
primele lui zile, Moise a fost protejat de Dumnezeu care îl pregătea 
pentru partea lui din piesă. Când L-a auzit pe Dumnezeu spunând: 
„Ie voi trimite la Faraon şi vei scoate din Egipt pe poporul Meu, pe 
copiii lui Israel“ (Exodul 3:10), a auzit el oare sunetul vestitor pe care 
îl auzise înainte? Ni se spune că Moise „a rămas neclintit, ca şi cum ar 
fi văzut pe Cel ce este nevăzut“ (Evrei 11:27). A avut el o previziune 
de nestrămutat a destinului său, dar care ani de zile a rămas vagă şi 
obscură? Când Dumnezeu Şi-a anunţat planul, Moise a spus în inima 

lui: „Da, eu sunt omul. Aceasta este ceea ce trebuie să fac. Nu pot — şi 
nu vreau — să ratez această chemare.“ 

De îndată ce ne-am angajat în lupta pentru sufletul cuiva, 
următorul pas este să gândim vizionar. 


e Cum a creat-o Dumnezeu pe această persoană? 


* Ce doreşte El să stârnească şi să elibereze prin toate bucuriile şi 
suferințele rânduite acestei persoane? 


* Ce se eliberează chiar acum? 


° Ce puncte tari are această persoană care, dacă ar fi predate lui 
Dumnezeu, ar putea contribui semnificativ la înaintarea 
Împărăției? 

e Ce potenţial rămâne nefolosit datorită unei slăbiciuni trecute 
cu vederea? 


* Care este binecuvântarea unică pe care doar această persoană 
mi-o poate dărui? 


° Ce îmi spune aceasta despre punctele tari ale caracterului pe 
care Dumnezeu îl ţese în structura sufletească a acestei 
persoane? 


Abordarea cea mai firească este să gândim negativist. 


° Ce nu-i în regulă cu această persoană? 
* Care sunt păcatele, aspectele defectuoase şi rănile personale? 


e Cum putem netezi cutele din viaţa acestei persoane, întâi, prin 
scoaterea la iveală a problemelor pe care le vedem şi, apoi, 
înțelegând modul în care trebuie să ne ocupăm de ele? 


° Ce nu ne place la această persoană şi cum ar trebui să o ajutăm 
să se ocupe de aceste aspecte? 


Când ne gândim la probleme în loc să gândim o viziune, în scurt timp 
vom fi copleșiți. Vom ajunge să ne confruntăm cu atât de multe 
probleme, dintre care unele nici nu ar fi apărut dacă am fi gândit vizionar. 

A gândi vizionar înseamnă a hotări destinaţia înainte de a începe 
călătoria. Nici o persoană raţională nu îşi planifică o excursie fără a 
consulta mai întâi harta întregii ţări pentru a verifica podurile blocate 

şi drumurile închise. Noi decidem încotro mergem şi apoi evaluăm ce 
probleme ar putea apărea pe traseu. Ar fi o prostie să stai în 
Philadelphia şi să te îngrijorezi de drumurile în construcţie care duc 
la Florida, asta în cazul în care tu te îndrepţi spre Vermont. Stabileşte 
destinaţia şi apoi vei şti ce dificultăţi merită supuse analizei. 

Cultura noastră presupune că toţi dorim să ne atingem scopul de 
a ne simţi bine, de a fi împăcaţi cu sine şi de a avea libertatea să facem 
ceea ce dorim. Suntem, prin urmare, încurajați să ne frământăm în 
legătură cu problemele pe care un scop mai înalt le-ar face irelevante. 

De exemplu, dacă un soţ decide că doreşte să-i asigure soţiei lui un 
context în care ea să se poată simţi în siguranţă, el îşi va evalua 
propriile sentimente de nesiguranţă, nu ca pe o problemă ce trebuie 
rezolvată, ci ca pe o oportunitate de a se dezvolta şi de a da dovadă 
de un curaj mai profund. Nu se va mai frământa cu privire la cât de 
neputincios se simte uneori. 

Dar dacă scopul lui este să se simtă bine în ce-l priveşte, să se 
bucure de un sentiment al propriei adecvări bărbăteşti, atunci aceleaşi 
sentimente de nesiguranţă devin un obstacol care trebuie depăşit. 
Acum el va vorbi prea mult despre nesiguranţele lui cu soţia şi 
prietenii lui, iar când ei se vor sătura să-l tot asculte, va merge la un 
terapeut. Şi va fi nemulţumit de soţia lui atunci când ea nu va reuşi să-l 
susțină. Toate acestea deoarece direcţia pe care a apucat-o e greşită. 

O viziune bună ne permite să ignorăm o mulţime de probleme 
asupra cărora o viziune egoistă ne-ar cere să ne concentrăm. Trebuie 
să gândim vizionar, nu negativist. Şi trebuie să ne gândim la viziuni 
bune, nu egoiste. 

Comunitățile trebuie să înveţe să se conecteze la unicitatea deja 
imprimată în structura oamenilor de Duhul Sfânt şi să-şi formeze o 
viziune asupra a ceea ce a plănuit Duhul să devină oamenii din acea 
comunitate. i 

Să ne gândim că lucrurile s-au petrecut în felul următor. Intr-o zi, 
cu mult timp în urmă, Sfânta Treime a hotărât să creeze nişte fiinţe 
care să se poată bucura de profunzimile bunătăţii Tatălui. A pus la 
cale un plan care avea să permită acestor fiinţe să împărtăşească cu 
adevărat această bunătate şi astfel să reproducă în mijlocul lor 
comunitatea pe care Sfânta Treime a considerat-o dintotdeauna atât 
de încântătoare. 

Când Persoanele Trinității S-au întâlnit să discute acest plan, mă 
întreb dacă Tatăl a spus: 

— Fiule, când vei deveni o ființă umană, Îţi voi da o glorie pe care n-o 
ai acum. Atunci vei avea o oportunitate nemaiîntâlnită de a permite 
oamenilor să vadă cum sunt Eu, o oportunitate de care, atâta vreme cât nu 
vei trăi acolo ca unul dintre ei, nu Te vei putea bucura. Când vor vedea 
modul în care vei vorbi cu prostituatele şi cu afaceriştii impostori, când vor 
vedea modul în care vei suferi şi vei suporta abuzul, ei vor intercepta o 
imagine clară a caracterului Meu şi o viziune a ceea ce ei înşişi ar putea 
deveni. 

— Tată, ar fi putut răspunde Fiul, voi folosi din plin această 
oportunitate. Şi va fi încântarea Mea să Te fac cunoscut. Când Mă voi 
întoarce la Tine, după ce Mă vor omor, voi acorda fiecăruia dintre urmaşii 
Mei o oportunitate asemănătoare. Le voi da gloria pe care Mi-ai dat-o Mie, 
astfel încât şi ei să reflecte caracterul Tău în faţa altora. Când voi reveni 
acasă, voi lăsa în urmă o comunitate de oameni care vor duce mai departe 
lucrarea de face cunoscut şi altora bunătatea Ta irezistibilă. 

Şi apoi a vorbit Duhul: 

— Nimeni nu-L va reflecta pe Tatăl aşa cum o vei face Tu. Dar, din 
momentul în care este conceput un nou purtător al chipului, voi începe 
modelarea materialului brut pe care trebuie să-l lucrez, transformându-l 
într-o persoană care poate descoperi în mod unic ceva din Tatăl şi poate 
contribui la împlinirea scopurilor Lui. Voi veghea ca urmaşilor Tăi să nu li 
se întâmple nimic care să împiedice planul Meu. Totul, chiar şi greutăţile 
pe care ei nu şi le pot explica, va lucra împreună pentru a mări şansele de 
a Te face cunoscut. Şi apoi, când arhanghelul îi va chema pe toţi acasă, ca 
să fie cu Noi, milioane şi milioane de oameni modelaţi şi transformați 
fiecare în parte, o mulţime fără număr de persoane unice se vor combina 
ca faţetele unui diamant ca să strălucească cu strălucirea Fiului. 

— Tată, va fi spus din nou Fiul, va fi bucuria Mea deplină să Te fac 
cunoscut copiilor Tăi şi să primesc închinarea lor. Şi apoi voi sta la dreapta 
Ta în timp ce toţi se vor pleca înaintea tronului Tău. Bucuria Mea va fi 
deplină când îi voi auzi pe oameni cântând: 


„A Celui ce şade pe scaunul de domnie, 
şi a Mielului 

să fie lauda, cinstea, slava şi stăpânirea 
în vecii vecilor!“ (Apoc. 5:13) 


— Planul e bun. Fiule, pregăteşte-Te să mori. Duhule, pune dorul 
veşniciei în fiecare inimă pe care o vei crea şi, de îndată ce sunt concepuţi, 
începe să le şopteşti în sufletul lor intenţiile Tale cu privire la vieţile lor. Şi 
apoi, Duhule, inspiră-i pe câţiva care vor asculta mult de Tine să repete 
altora ceea ce Tu deja le-ai spus. Aceasta îi va ajuta să Te audă puţin mai 
bine. 

Mă întreb cât de mulţi oameni au trăit şi au murit de atunci fără să 
audă vreodată pe cineva repetându-le ceea ce Duhul deja le-a spus. 
Cât de mulţi şi-au trăit viaţa întreagă fără o viziune a ceea ce ar putea 
deveni, fără a cunoaşte cum au fost destinaţi pentru a reflecta în mod 
unic caracterul Tatălui, fără fiorul unei întrezăriri a modului în care ar 
putea semăna mai mult cu Isus? 

Când trăim fără viziune, evenimentele vieţii devin secvenţe 
atipice de circumstanţe întâmplătoare, care nu au nici scop, nici 
semnificaţie. Abuzul din copilărie nu devine nimic mai mult decât o 
problemă enormă care trebuie depăşită în scopul de a ne simţi mai 
bine în ce ne priveşte. Nu este văzut niciodată corect: o oportunitate 
dureroasă de a experimenta puterea vindecătoare a lui Isus şi de a fi 
atraşi tot mai mult spre inima Lui. 

Contextele disfuncţionale sunt reduse la enigme psihologice care 
trebuie explicate, la un puzzle cu o mie de piese care trebuie puse la 
locul lor dacă dorim să trecem peste vătămările pe care le-am suferit. 
Fără o viziune a ceea ce lucrează Dumnezeu, experienţele dificile care 
durează de multă vreme (sau sunt recente) nu pot fi văzute ca uşi 
spre încredere profundă şi rugăciune semnificativă, ca oportunităţi 
care trebuie folosite pe cărarea cunoaşterii de Dumnezeu şi a 
proclamării Lui: 

Bunica mea din partea tatălui a trăit ultimii şase sau şapte ani din 
viaţa ei fără vedere. Când eram adolescent am întrebat-o: 

— Bunico, cum este să fii oarbă? 

Cu ochi care vedeau mai mult decât văd cei care au vedere s-a 
uitat la mine şi mi-a spus: 

— O, Larry. Acum mă pot ruga mult mai bine pentru tine decât 
atunci când puteam vedea. Atenţia îţi e mai puţin distrasă atunci 
când eşti orb. 

Ea a auzit şoapta Duhului că a venit pe lume să se roage. lar eu am 
surprins o frântură din imaginea lui Isus, Cel ce Se roagă pentru mine tot 
timpul. El i-a dat bunicii mele gloria pe care Tatăl I-a dat-o Lui, 
oportunitatea de a revela caracterul lui Dumnezeu. Şi ea a folosit-o din plin. 

Mă întreb dacă cineva i-a spus: „Laura, cred că ai fost chemată să 
te rogi. Moartea soţului tău când copiii erau mici, anii de sărăcie 
nemiloasă, indiferența spirituală a celui mai mare fiu al tău şi, acum, 
orbirea ta, toate acestea îmi creează mie impresia că Dumnezeu 
doreşte să te apropii atât de mult de prezenţa Lui încât rugăciunile 
tale să devină manifestări ale inimii Lui.“ 

„Larry, ai putea fi un scriitor.“ 

„Laura, cred că eşti chemată să te rogi.“ 

Două afirmaţii vizionare, două seturi de cuvinte (unul real, 
celălalt imaginat de mine) rostite de oameni simpli, dar care sunau 
familiar deoarece deja fuseseră şoptite de regizorul dramei concepute 
din veşnicii. 

Daţi-mi voie s-o mai spun o dată: O viziune pe care o transmitem 
altora cu privire la ceea ce ar putea deveni are putere atunci când rezonează 
cu ceea ce Duhul a vorbit deja sufletelor lor. 

Ne conectăm cu alţii când ne angajăm în lupta pentru sufletele lor 
şi când ne imaginăm ce ar putea face Dumnezeu în vieţile lor. 
Daţi-mi voie să amintesc câteva implicaţii ale acestei gândiri 
vizionare care ar putea să ne călăuzească în dezvoltarea unei viziuni 
pentru viaţa altcuiva. 

Implicaţia nr. 1: O viziune inspirată de Duhul include uneori o idee 
despre ceea ce ar putea face o persoană, dar întotdeauna se centrează pe ceea 
ce ar putea deveni acea persoană. 

Ken, fiul nostru cel mai mic, şi-a început colegiul dorindu-şi o 
specializare în psihologie. Nu a reuşit asta. În acest domeniu el nu 
prea seamănă cu tatăl lui. 

Dar moşteneşte alte înclinații, şi încă unele bune. Prin anii de 
mijloc ai studiului la colegiu, într-o zi, Ken şi cu mine am luat masa 
cu Richard, un prieten apropiat şi un consultant financiar talentat şi 
de succes. 

Richard îmi explica o nouă strategie de investire a banilor, un 
subiect care mă fascinează la fel de mult ca numărarea firelor de iarbă 
de pe peluza mea. Am observat că atenţia lui Richard s-a mutat 
dinspre mine spre Ken. Era parţial responsabil de faptul că am căscat 
de mai multe ori. Dar Ken era foarte interesat. 

L-am auzit pe Ken punând câteva întrebări care mie nu mi-ar fi 
trecut niciodată prin minte. L-am întrebat pe Richard: 

— Pune întrebări bune? 

Mi-a răspuns: 

— Da, întrebări excelente. 

Şi apoi a adăugat prieteneşte: 

— Mult mai bune decât ai pus tu vreodată. 

Atunci m-am întors spre Ken: 

— Poate că ai fost creat să gândeşti despre lucruri de soiul ăsta. 

Astăzi Ken este un manager financiar priceput şi eficient. Chiar îi 

place să studieze proiectele economice şi tendințele pieţei comerciale. 
Cum am putea explica altfel decât ca fiind o abilitate dată de Duhul? 
Eu cu siguranţă n-am nicio contribuţie. 

Dar viziunea mea pentru Ken merge mai în profunzime decât 
aceea de a se ocupa de banii oamenilor într-un mod înţelept şi etic. 
Cu siguranţă include şi aspectul acesta. Dar văd şi o pasiune 
înflăcărată în acest purtător unic al chipului lui Dumnezeu de a 
înţelege învăţăturile creştine de bază pentru viaţă şi de a comunica 
aceste învățături altora. El gândeşte logic, precis, analitic. Dacă i-aş 
sugera să scrie poezie, mi-ar zâmbi şi şi-ar relua lectura ziarului Wall 
Street Journal. Dacă aş deschide o discuţie despre perspectiva biblică 
asupra prosperității, s-ar implica rapid în discuţie. 

Totuşi viziunea mea merge mai în profunzime. Mi-l imaginez un 
om răbdător, unul care răspunde la urcuşurile şi coborâşurile vieţii 
fără a pretinde ca lucrurile să fie altfel. Mi-l imaginez că se 
relaţionează la Cristos atât de intim încât sufletul lui rămâne calm în 
orice furtună, ancorat în conştienţa prezenţei lui Dumnezeu, şi că 
inima lui tandră se investeşte tot mai mult în familia şi prietenii lui, 
poate nu poetic, dar într-un mod veritabil totuşi. 

O viziune de la Dumnezeu ar putea avea în vedere latura practică 
a vieţii (uită de psihologie, specializează-te în finanţe), dar 
întotdeauna se centrează pe problemele inimii, pe aspecte care ţin de 
caracter. Duhul doreşte ca, atunci când îl întâlnesc pe Ken, oamenii 
să-L recunoască pe Cristos în el. 

Implicaţia nr.2: O viziune inspirată de Duhul pentru o persoană creează 
în mod sigur suferinţă în inima vizionarului. 

După ce face un apel puternic către galateni ca să se întoarcă 
înapoi la Evanghelie, Pavel se referă la ei ca la copilaşii lui dragi şi le 
spune: „iarăşi simt durerile naşterii, până ce va lua Hristos chip în 
voi!“ (Galateni 4:19). 

Niciunul dintre noi cei care suntem pe pământ nu am ajuns încă 
să fim ceea ce ne-a destinat Duhul să fim. Cu toţii mai avem încă mult 
de avansat în călătoria noastră spirituală. lar posibilitatea unui 
faliment sever nu este eliminată până când ajungem acasă. Grija 
pentru maturitatea spirituală a altcuiva va implica întotdeauna 
suferinţă. 

Doar în ceruri dragostea nu va crea durere. A iubi pe cineva acum 
înseamnă a dori ce e mai bun pentru acea persoană. Şi creştinii ştiu 
ce înseamnă aceasta: să-L iubim pe Dumnezeu cu toată inima şi cu tot 

sufletul nostru şi pe aproapele nostru ca pe noi înşine, să-L 
cunoaştem pe Dumnezeu şi pe Fiul Său, Isus Cristos, să devenim ca 
Isus. Binele nostru cel mai mare este să ne relaţionăm corect la 
Dumnezeu. 

Dar aceasta nu se întâmplă întotdeauna. A dori un lucru sigur, 
cum e cerul, de pildă, aduce bucurie. A dori cu pasiune ceea ce s-ar 
putea să nu se întâmple aduce durere. 

Iată ce spune Pavel despre cei din neamul lui, despre evreii care 
nu credeau că Isus este Mesia: „simt o mare întristare, şi am o durere 
necurmată în inimă. Căci aproape să doresc să fiu eu însumi 
anatema, despărţit de Hristos, pentru fraţii mei, rudele mele 
trupeşti“ (Romani 9:2-3). 

Fiecare părinte cunoaşte ceva din această suferinţă. De asemenea, 
fiecare prieten adevărat o ştie. Nu avem o bucurie mai mare decât 
atunci când cei pe care îi iubim umblă cu Cristos. Dar ştim că şi 
direcţiile greşite sunt o opţiune. Şi când aceasta are loc — când un fiu 
îşi părăseşte soţia, când ambiția unui prieten eliberează mai multă 
cruzime decât dragoste, când un soţ merge la spectacole pentru 
adulţi — ne doare. Ne doare rău. 

O viziune inspirată de Duhul pentru cineva ne angajează în 
războiul spiritual. Victoria finală este garantată, dar, de-a lungul 
drumului, regresul temporar sau problemele serioase creează un 
nivel de suferinţă care ne duce la rugăciune. E mai uşor să dorim mai 
puţin pentru oamenii pe care îi iubim. Viziunile bune provoacă 
durere. | 

Implicaţia nr. 3: O viziune inspirată de Duhul este inevitabil rezultatul 
discernământului spiritual. Fără rugăciune înflăcărată, constantă viziunea 
noastră pentru alții devine slujire de sine. 

Mă întreb câţi scriitori înnăscuţi au fost îndrumați de părinţi 
atletici înspre baschet. Cât de mulţi stomatologi buni crezi că au 
devenit predicatori mediocri datorită zelului unor învăţători biblici 
care i-au învăţat că unele slujbe sunt mai sfinte decât altele? Fără 
îndoială că destul de multe persoane cu darul încurajării au muncit 
din greu să fondeze organizaţii pentru a dovedi cuiva că ei pot 
conduce, când o slujbă în spatele scenei ar fi fost mai potrivită pentru 
a atinge cu puterea speranţei zeci de oameni descurajaţi. 

Cu toţii purtăm cu noi o imagine despre partenerul perfect, 
copilul perfect, părintele perfect, angajatul ori angajatorul perfect, 
sau prietenul perfect. Înțelegerea noastră despre perfecţiune 

accentuează de obicei ce ar putea face acea persoană astfel încât să, 
obţină aprecierea noastră la superlativ, ce acţiuni ale ei ne-ar produce 
nouă cel mai mult bine. 

De exemplu, dacă un soţ ar citi acest capitol şi, apoi, fără să fi stat 
cu adevărat într-un duh de rugăciune şi auto-examinare, ar avea o 
viziune pentru soţia lui, efectele ar putea fi dezastruoase. 


Jubito, viziunea mea pentru tine este să devii mai mulțumită cu banii pe 
care îi avem şi cu deciziile pe care le iau eu cu privire la cum să cheltuim 
banii, să exerciţi mai multă stăpânire de sine în dieta ta (stăpânirea de sine 
este roada Duhului), şi să rămâi, cu credincioşie, alături de mine prin toate 
încercările prin care voi trece. 


Cu toţii avem o viziune pentru oamenii importanţi din vieţile 
noastre. Şi cele mai mult dintre ele ar fi mai bine să fie lăsate 
nemenţionate. Fără rugăciune şi sensibilitate crescută faţă de Duhul 
lui Dumnezeu, viziunea noastră reflectă aroganță şi devine pentru 
celălalt o obligaţie pe care i-o impunem cu grosolănie: „lată ce cred eu 
că ar trebui să faci.” 

Când începem să gândim vizionar pentru cineva, trebuie mai întâi 
să dezvoltăm o viziune pentru noi înşine, ca aceea de a ne abandona 
lui Dumnezeu, de a nu pretinde nimic pentru satisfacția noastră, de 
a ne dedica în întregime împlinirii planurilor lui Dumnezeu. Este 
important să înţelegem că poate nu vom dezvolta niciodată o viziune 
cu adevărat altruistă pentru alţii până când nu vom fi mai în vârstă 
decât ei, poate mult mai în vârstă, până când nu vom ajunge bunici 
orbi care pot să se roage fără a fi distraşi de alte lucruri. Până când 
pustia, întunericul, greutăţile şi vătămările pe care le-am produs nu 
ne vor fi ajutat să ne mortificăm firea pământească, s-ar putea să nu 
Îl auzim pe Duhul care ne-a rostit deja cuvintele viziunii. Ar putea fi 
o idee bună să împărtăşim viziunea noastră şi altora cu multă 
umilinţă, într-aşa măsură încât să fim surprinşi exprimând gândurile 
Duhului. 

Implicaţia nr. 4: O viziune inspirată de Duhul se dezvoltă uneori mai 
bine când cel la care se referă viziunea este cel mai departe de Dumnezeu. 

Când cineva pe care-l iubim o duce bine pe toate fronturile de 
luptă vizibile, este normal să ne relaxăm, să ne neglijăm datoria, să 
lăsăm viaţa de rugăciune să lâncezească. Părinţii, în special, sunt 
atenţi la semnele de furtună sau la zilele însorite. Un răspuns 
monoton pe care l-ar primi de la copilul ei în timpul unui apel 

telefonic ar umple inima unei mame de îngrijorare. Dar un salut 
exuberant, care poate masca mai multe necazuri decât poate trăda o 
voce monotonă, aduce linişte inimii unei mame. Dorim atât de mult 
să credem că lucrurile sunt în regulă încât, atunci când dovezile nu 
sunt suficiente, uneori credem că.sunt. 

Asta până când legătura ţinută în secret iese la iveală. Sau până 
când nepotul este arestat pentru posedare de droguri. Sau până când 
soţiei i se pune diagnosticul de depresie clinică. 

Când fațada este îndepărtată şi trebuie să credem că lucrurile au o 
stare gravă, tindem să reacţionăm în unul din două moduri. Fie ne 
plângem, cădem în disperare, discutăm despre cele întâmplate în 
cercul nostru de prieteni, cerând ajutor înnebuniţi, rugându-ne ca 
Dumnezeu să intervină, fie ne retragem în locul nostru de rugăciune 
pentru a dezvolta o viziune a ceea ce ar putea face Dumnezeu. 

Prima opţiune ne duce la disperare. Ne epuizează şi ne lasă 
amorţiţi emoţional. Opţiunea a doua ne atrage la sfatul lui 
Dumnezeu, ne adânceşte dependenţa de El, şi, pe măsură ce visele 
noastre eronate se spulberă, ne permitem să sperăm iarăşi, de această 
dată în Cristos. 


Dumnezeule, cum ai creat-o? Chiar acum ea este atât de departe de 
planul tău. Ce cuvinte ai şoptit inimii ei, cuvinte pe care nici ea, nici eu 
nu le-am auzit încă? Cum pot să rămân implicat într-un mod în care ea să 
ştie că sar în sus de încântare datorită unicităţii pe care ai imprimat-o în 
sufletul ei? Dumnezeule, ajută-mă să nu o abandonez niciodată, ci să sper 
întotdeauna în Tine, până în ziua când voi muri, atunci când lucrurile se 
vor vedea aşa cum sunt în realitate. 


Viziunea cea mai strălucitoare vine uneori în nopţile cele mai 
întunecoase. 

Implicaţia nr. 5: O viziune inspirată de Duhul este mai puțin 
preocupată de a îndrepta pe cineva în mod practic într-o direcţie bună şi mai 
mult preocupată ca acea persoană să surprindă un crâmpei din imaginea 
finală a ceea ce ar putea deveni. 

Această imagine în sine este o forţă motivatoare. Ea stârneşte viaţa 
lui Cristos din noi. Când ne preocupăm de modul în care putem ajuta 
pe cineva să ajungă într-un loc bun, viziunea devine neclară. Uităm 
unde ne îndreptăm în timp ce încercăm din greu să ajungem acolo. 

Teoriile despre consiliere ar face bine să se concentreze mai mult 
pe idealul lor cu privire la sănătatea emoţională decât pe tehnicile 
patologice sau de tratament. Dacă ne-am gândi mai puţin la traseul 

„care ne duce la destinaţie, aceasta ar da Duhului libertatea pe care o 
pretinde pentru a ne îndrepta pe calea pe care o alege El. 

Dar nu aceasta este tendinţa noastră. Noi vrem cu insistenţă să 
rezolvăm problemele. Ne bazăm pe oamenii care ştiu ce trebuie făcut 
pentru a ne ajuta să atingem obiectivele pe care ni le-am stabilit. 
Dorim ajutor de expert nu pentru a stabili care obiective merită 
urmate, ci ca să ne confirme obiectivele pe care le avem deja şi să ne 
ajute să le atingem. 

Comunitățile spirituale se concentrează mai mult pe viziune: Ce 
ar putea fi? Ce face Dumnezeu în vieţile noastre? Ce ar putea face 
prin noi pentru a-i binecuvânta pe alţii? Orice hartă de care am avea 
nevoie pentru a descoperi calea devine mai clară după ce ÎI lăsăm pe 
Duhul să ne spună încotro ne îndreptăm. Prietenii care dezvoltă 
pentru alţii viziuni din partea lui Dumnezeu ştiu că numai EI le poate 
împlini. Aşa că ei se roagă, iubesc şi ascultă. Din ei se eliberează ceva ce 
poate fi folosit de Dumnezeu pentru a-i determina pe oameni să îmbrățişeze 
viziunea. 

Conectarea începe când ne angajăm în bătălia pentru sufletul 
cuiva. Ea continuă pe măsură ce, în rugăciune, ne imaginăm cum ar 
arăta Cristos în viaţa acelei persoane. Atinge punctul culminant când 
viața lui Cristos din noi este eliberată, când ceva minunat, plin de 
viaţă şi bun se revarsă din noi pentru a atinge inima celuilalt. 

Declanşarea şi eliberarea puterii lui Cristos — aceasta este tema 
finală a acestei cărți. 

Declanşarea şi eliberarea 
puterii interioare 


A avut marele privilegiu să le vorbesc oamenilor pe care îi iubesc 
profund pe când ei experimentau lupte importante în viaţă. 
Niciodată nu m-am simţit mai puţin decât un psiholog, care se ocupă 
de meseria lui, şi mai mult decât un creştin neputincios, care doreşte 
cu ardoare să toarne puterea lui Cristos ca în momente de acest fel. În 
timp ce vorbesc cu cineva care trece printr-o criză personală, 
menţinerea obiectivităţii profesionale pare mai mult rea decât 
irelevantă; ea blochează eliberarea puterii. Trebuie să mă implic în 
oportunitatea care mi se oferă cu competenţă biblică şi subiectivitatea 
călăuzirii Duhului, cu pasiunea care se ridică din cele mai adânci 
tainiţe ale fiinţei mele. Detaşarea rece ar viola ceea ce este viu şi bun. 
Ar interfera cu realizarea conectării veritabile dintre suflete care 
poate aduce vindecare. 

Când cineva pe care îl iubesc suferă şi poate este prins în 
uneltirile lui Satan (cât de mult îl urăsc pe Satan!), rostesc această 
rugăciune: 


Doamne, doar viaţa Ta care atinge inima acestei persoane poate face ceea 
ce trebuie făcut. Iscusinţa mea, isteţimea mea, cunoaşterea mea nu 
înseamnă nimic dacă viaţa Ta nu este forţa care controlează tot ceea ce fac. 
Tată, sunt copleşit de opţiunile îngrozitoare cu care se confruntă această 
persoană. Pot simţi teroarea în oasele mele. Dar, de asemenea, 
experimentez pacea care întrece spaima şi care vine din cunoaşterea 
puterii harului Tău. Descopere-Ţi Fiul prin mine ca să pot fi un instrument 
puternic al bunătăţii în mâinile Duhului Tău. 

Am petrecut ceva vreme în această dimineaţă la timpul de şcoală 
duminicală rugându-ne pentru mai multe probleme fizice deosebit 
de dificile. Soţul lui Margaret este în pragul morţii după o lungă şi 
zbuciumată încleştare cu boala de cancer la creier. Are patruzeci de 
ani. Mark suferă de o boală ciudată a gâtului care a fost identificată 


săptămâna trecută printr-o radiografiere Roentgen. Va afla rezultatul 


peste patru zile. 

Debbie are probleme la ambele încheieturi ale mâinilor şi la un 
genunchi, fiecare dintre acestea fiind operate de mai multe ori. Ieri 
genunchiul sănătos s-a îmbolnăvit. Părinţii mai vârstnici ai lui Lynn se 
confruntă cu un gen ce probleme medicale care le-ar putea pune 
capăt vieţii în scurtă vreme. Larry (nu eu, un alt Larry) va fi operat la 
gleznă în această săptămână. Eu tocmai am eliminat o piatră la rinichi 
şi aş putea începe din nou să mă îngrijorez din pricina unei lupte de 
un an de zile cu tulburări intestinale şi deshidratare. 

Ala condus timpul acesta numind fiecare cerere, apoi acordându-ne 
un minut sau două pentru a ne ruga în tăcere. Când m-am ridicat să 
dau învăţătură, am întrebat câţi oameni s-au rugat şi dacă s-au rugat 
fără să se îndoiască deloc, aşa cum ne spune Iacov să facem când 
trecem prin încercări (lacov 1:6). 

Am fost de acord că este corect să-l cerem Tatălui să vindece gâturi 
şi genunchi, dar, de asemenea, am admis că nu ne putem ruga pentru 
vindecare fizică cu o încredere de neclintit. Cu toţii am avut prea 
multe experienţe de rugăciuni pentru vindecare ce nu au primit 
răspunsul pe care l-am dorit. M-a izbit faptul că pot să mă rog cu mai 
multă încredere pentru ca o operaţie la gleznă să iasă bine decât 
pentru vindecarea cancerului, deoarece (şi nu mi-e uşor să recunosc 
asta) operaţia poate reuşi fie că Dumnezeu intervine, fie că nu 
intervine. Dar pentru a face să dispară cancerul, Dumnezeu trebuie 
să lucreze printr-o minune evidentă. 

Şi aceasta nu se întâmplă prea des în zilele noastre. Mă întreb ca şi 
Ghedeon: „unde sunt toate minunile acelea pe care ni le istorisesc 
părinţii noştri?“ (Judecători 6:13). Nu am încredere că rugăciunile a 
cincizeci de oameni din clasa noastră duminicală, sau chiar a unui 
milion de oameni din întreaga lume, L-ar putea convinge pe 
Dumnezeu să coopereze cu dorinţele noastre. Il lăudăm public 
pentru suveranitatea Lui în timp ce în particular ne plângem că pare 
atât de detaşat, atât de departe de dorinţa inimii noastre, atât de greu 
de înduplecat. 

Până când înţelegem ce urmăreşte El. Atunci perspectiva noastră 
se schimbă şi închinarea devine reală. De la Eden şi până la revenirea 
lui Cristos, Dumnezeu S-a angajat într-o bătălie cu o viziune a ceea ce 
intenționează El să înfăptuiască. Bătălia nu se dă pentru ameliorarea 
circumstanțelor, pentru a ne asigura bani, a ne proteja de suferinţă, a 
ne ocroti de dureri şi lupte, sau pentru a vindeca rapid orice 
disfuncţionalitate ce ar apărea în trupurile noastre. Suntem încurajați 
să ne rugăm pentru toate aceste lucruri, dar trebuie întotdeauna să 
ne încheiem rugăciunea cu aceste minunate cuvinte de prevenire pe 
care în imaturitatea noastră le considerăm atât de plictisitoare: dacă 
este voia Ta. 

Nu este voia Lui ca copiii Săi să se bucure de binecuvântarea unor 
trupuri sănătoase şi de circumstanţe plăcute? Aparent nu. Cel puţin 
nu în această viaţă. La o vârstă înaintată, Petru a spus că am fost 
chemaţi să suferim. Mai apoi, el ne previne să nu fim surprinşi când 
încercările dureroase vin în viaţa noastră, de parcă ni s-ar întâmpla 
ceva neaşteptat (1 Petru 2:20-21; 4:12). 

Într-o zi, Dumnezeu va purta război împotriva a orice ne face să 
plângem cu durere şi va învinge. Dar acum El duce o altă bătălie care, 
pe măsură ce înaintează cu succes după succes, lasă în urmă o 
mulţime de motive pentru lacrimi. Până vom pleca acasă, ne putem 
baza pe Dumnezeu să ne conducă în bătălia împotriva bolii sufleteşti. 
Acesta este războiul pe care îl duce El astăzi. Şi acesta este războiul pe 
care vrea să-l purtăm împreună cu El. 

Planul luptei este simplu. Trebuie să ne ajutăm unii pe alţii să 
mortificăm firea pământească, scurtcircuitând astfel puterea lumii şi 
a lui Satan şi vitalizându-ne duhurile, ceea ce va trezi impulsurile 
bune din noi. Iar când acestea sunt eliberate, Îi vom semăna mai mult 
lui Cristos. 

Când Dumnezeu doreşte, El poate aduce vindecare de cancer ca 
şi cum ar vindeca un gât de răceală. Dar nu ne dă motive să ne bazăm 
pe El că va face aceasta. A te ruga pentru vindecare fizică cu încredere 
este într-adevăr îngâmfare şi reflectă mai mult o pretenţie arogantă 
decât o credinţă umilă. Putem să-l cerem să ne vindece trupurile cu 
încrederea că El poate să o facă, dar putem să-l cerem să ne vindece 
sufletele cu încrederea că El o va face. 

Când grupul a împărtăşit lucrurile pentru care s-au rugat în acea 
dimineaţă, tatăl lui Mark a spus: „M-am rugat ca fiul meu să se 
încreadă mai deplin în Cristos oricare ar fi rezultatul în ce priveşte 

gâtul lui.” Cineva ne-a relatat că rugăciunea lor pentru Margaret a 
fost ca ea să cunoască prezenţa lui Dumnezeu şi să se umple de 
mulţumire în timp ce vede cum sănătatea soţului ei se înrăutăţeşte tot 
mai mult datorită cancerului, nu mulţumire pentru durere, ci mai 
degrabă pentru scopurile eterne şi bune ale lui Dumnezeu şi 
implicarea Lui plină de tandreţe în toate lucrurile. 

In timp ce am ascultat, mi-a devenit foarte clar: Ne aflăm cu 
adevărat prinşi într-un război pentru sufletele celorlalţi. Este o 
comunitate bună. Facem ce putem pentru a ajuta în mai multe 
chestiuni practice — aducem mâncare, asigurăm transportul la spital, 
ne rugăm pentru vindecare fizică — dar înţelegem că cel mai mare 
bine se va produce în timp ce ne luptăm să ne ajutăm unul pe celălalt 
în a deveni tot mai asemănători lui Cristos. 

Dar această bătălie este una dificilă. Nu prea suntem dispuşi să 
vorbim despre ea. Este mult mai uşor să spunem: „Genunchiul meu 
bun a cedat. Vă rog ajutaţi-mă să urc în maşină şi rugaţi-vă ca doctorul 
să-l poată vindeca“, decât să admitem: „Îmi pierd perspectiva. Viaţa 
este de nesuportat acum, fără nicio perspectivă de îmbunătăţire, încât 
vreau să renunţ. Nu-mi pasă de nimeni. Stau în balta cu noroi a 
autocompătimirii şi mă simt nenorocit, rece şi supărat. Şi disperat. 
Dar nu aş vrea să mă simt aşa. Poţi să mă ajuţi?“ 

Ce am simţi dacă am auzi un prieten spunând toate acestea? L-am 
suna pe pastor sau l-am recomanda unui terapeut creştin? 

Ne anunţăm cu uşurinţă intervenţia chirurgicală care se apropie 
cu repeziciune, dar şovăim în a ne dezvălui temerile: „Sunt speriat de 
moarte că mi-aş putea pierde slujba. Şi o fac responsabilă pe soţia 
mea. Am minţit-o că am asigurare pentru locul de muncă în caz de 
invaliditate. Dar nu am. Ştiu că e ilogic ce fac, dar sunt mânios pe ea 
pentru toate. Chiar m-am gândit s-o părăsesc. Viaţa mea e un haos. 
Mă poţi ajuta?“ 

Ne simţim potriviţi când ni se cere să mijlocim în rugăciune pentru 
vindecare fizică, dar ne simţim inadecvaţi pentru a ne ajuta unul pe 
altul în bătălia care se dă pentru sufletele noastre. Putem să intrăm în 
luptă ascultând şi purtând de grijă. Putem să ne imaginăm ce ar putea 
face Cristos şi să menţinem speranţa că autocompătimirea va ceda în 
favoarea credinţei, iar resentimentul va fi înlocuit cu dragoste. 

Dar când vine momentul să rostim într-adevăr cuvinte care să 
ajute, să spunem lucruri care s-ar putea întâmpla, invocăm scuza că 
nu ne pricepem cum să o facem. Înţelegem că cineva trebuie să se 

ocupe de gelozia, amărăciunea, pofta şi spaima care au câştigat teren în 
sufletele oamenilor. Cineva ar trebui să discute cu aceşti oameni, cineva 
instruit care să înţeleagă în ce fel povestirile traumatice au legătură cu 
problemele emoţionale curente. E nevoie de cineva care ştie ce anume 
să caute, cum să analizeze şi cum să procedeze cu orice ar ieşi la iveală. 

Prietenii cărora le pasă pot să se angajeze în luptă. Ei chiar pot să 
conceapă o viziune şi să creadă cu convingere în ceea ce pot deveni 
oamenii care trec prin suferinţă. Dar cineva trebuie să facă operaţia 
verbală, a comunicării, cineva care are cunoştinţe şi abilităţi trebuie să 
se ocupe de problemele de esenţă. 

Aceasta este presupunerea culturii noastre. Şi acea persoană, 
presupunem noi mai departe, este un terapeut instruit. Calificările 
necesare constau în titluri obţinute, supraveghere îndelungată şi recu- 
noaştere oficială a competenţei profesionale. Pastorii, prietenii şi membrii 
familiei pot ajuta până la un punct. Putem fi alături de o prietenă în 
intervalul de timp în care e purtată pe patul cu rotile în sala de operație, 
dar odată ce a ajuns acolo, noi rămânem în aşteptare pe coridor, în vreme 
ce profesioniștii îşi fac munca. Suntem cu ea în luptă, credem cu tărie că 
Duhul poate face minuni în sufletul ei, dar să facem într-adevăr operaţia, 
să îi spunem cuvinte încărcate cu putere de schimbare şi de vindecare, 
ei bine, asta nu e pentru cei din breasla noastră. 

Dar poate că nu aşa stau lucrurile de fapt. Nu s-ar putea ca 
instruirea în consiliere să fi devenit atât de necesară şi apreciată 
fiindcă puţini creştini ştiu ce înseamnă să eliberezi puterea lui Cristos 
din tine în sufletul altora? Dacă bătălia este împotriva bolii sufleteşti 
şi dacă adevărata boală este deconectarea relaţională cauzată de păcat 
în urma căreia persoana rămâne singură şi înfometată după viaţă, nu 
este chemarea noastră să furnizăm viaţă unul celuilalt, cel puţin o 
mică gustare din ea, şi aceasta să ne facă să alergăm la Sursă? 

În timpul unei emisiuni radio în care discutam aceste probleme şi 
la care se putea suna în direct, cineva a telefonat pentru a comenta: 
„Apreciez accentul pe care dr. Crabb îl pune pe puterea vindecătoare 
a comunităţii. E minunat să fii iubit, ascultat şi alţii să se roage pentru 
tine. Dar uneori avem nevoie de consiliere.“ 

Şi, într-un sens, cel care a sunat avea dreptate. Avem nevoie de 
mai mult decât de oameni care să se angajeze în luptele noastre şi să 
ne dea o viziune a ceea ce va face Cristos. Avem nevoie de oameni 
care pot să ne vorbească cu înţelepciune, sensibilitate şi raţional 
despre bătăliile noastre cele mai profunde, despre amintirile noastre 

cele mai dureroase şi despre păcatele noastre ascunse. Totuşi, opinia 
mea este că persoana cea mai calificată pentru a se implica cu noi la 
aceste nivele este persoana umplută cu cea mai multă putere din 
energia lui Cristos. Această persoană poate fi sau nu un profesionist 
instruit. Puterea care umple pe cineva într-adevăr calificat pentru a 
ajuta include mult mai mult decât „doar“ compasiune, ea implică 
angajamentul care merge mult mai departe decât abilităţile de 
ascultare; ea oferă înţelepciune scrutătoare şi cuvinte dătătoare de 
viaţă care înseamnă mai mult decât o simplă promisiune de susţinere 
în rugăciune, gesturi de sprijin sau sfaturi. 

Citeşte relatările Evangheliei despre viaţa lui Cristos. El a înţeles ce 
se întâmpla în minţile oamenilor. Ştia cum să atingă dorința după ceva 
mai bun din inima unei femei imorale şi când să-i demaşte alegerile 
greşite. Era perfect capabil să Se ocupe de oameni îndureraţi, care 
erau frustraţi că El nu a apărut când cel iubit de ei a murit. Nu S-a 
implicat într-o luptă pentru putere cu slujitorii lui Tair care i-au spus: 
„Fiica ta a murit. Nu mai deranja pe Învățătorul.“ El pur şi simplu i-a 
ignorat şi i-a spus lui lair să creadă. Cu măiestria unui artist S-a ocupat 
de un pescar impulsiv printr-o mustrare făcută la momentul perfect, 
o privire pătrunzătoare, blândă dar necruţător de demascatoare, şi o 
confirmare care zideşte sufletul. Petru a devenit un pastor înţelept al 
poporului lui Dumnezeu. Şi Isus nu a fost pus în încurcătură când a 
trebuit să Se raporteze la tovarășii lui care se certau pe drum. 

Dacă înţelegem la ce resurse avem acces prin Duhul lui 
Dumnezeu, dacă apreciem viaţa lui Cristos din noi şi apreciem corect 
sporirea şi eliberarea puterii Lui, ne vom simţi inadecvaţi pentru a 
atinge sufletul cuiva iubit numai dacă această putere nu lucrează cu 
tărie în noi, nu pentru că ne lipseşte instruirea profesionistă. 

Şi aceia dintre noi care suntem implicaţi în instruirea consilierilor 
ne vom concentra eforturile pe identificarea, alimentarea şi eliberarea 
puterii lui Cristos în toţi studenţii noştri. 


Dragă Doamne, oamenii pe care îi iubesc nu o duc bine. Soţul meu, soţia 
mea, fiul meu, fiica mea, părinţii mei, prietenul meu se luptă cu suflete 
epuizate, bolnave, descurajate, încăpăţânate. Răspunsul lor la greutăţile 
vieţii este lumesc. Dumnezeule, foloseşte-mă pentru a le trezi sufletele 
turnând viaţa Ta prin mine în solul întărit al inimii lor. Fă ca apa vieţii să 
străbată crusta groasă şi să hrănească lucrarea bună pe care Duhul Tău o 
face în sufletele lor. Nimic altceva nu îi va ajuta decât o experienţă a vieţii. 
Declanşează această experienţă prin mine. 

Pentru a elibera puterea lui Cristos din noi trebuie să înţelegem că 
cea mai profundă realitate a fiinţelor noastre este viaţa lui Cristos. Slujba 
noastră este să identificăm această viaţă şi să o hrănim permanent până 
ce devine mai puternică decât oricare alt impuls din noi, până ce ne 
îndoim, dar continuăm să credem cu mai multă putere, până ce ne 
îngrijorăm, dar alegem să ne încredem cu o pace mai adâncă în inimă, 
până ce ne simţim inadecvaţi, dar ne bazăm cu mai multă pasiune pe 
călăuzirea Duhului. Aceasta înseamnă a ne vitaliza duhurile. 

Şi trebuie să învăţăm să distingem între ceea ce în fiecare moment 
poate părea cel mai autentic şi ceea ce este cel mai autentic. S-ar putea 
să avem un şoc când cuplul pe care îl ucenicizăm ne anunţă că se 
gândesc la divorţ, dar realitatea mai profundă e că există o putere în 
noi care poate întoarce mersul lucrurilor şi poate reface o căsnicie. 
Noi mergem înainte cu încredere. 

Eliberarea puterii lui Cristos se face printr-o procedură simplă: 
Învăţăm să spunem ceea ce dorim în modul cel mai genuin să spunem în 
timp ce trăim în prezenţa lui Cristos. Aceasta este libertatea noastră. Nu 
ne mai trudim să rostim cuvintele care să se potrivească cu o teorie de 
consiliere, ci ne încredem, în schimb, în Duhul din noi să ne imprime 
în minte ce anume să spunem şi ce să facem în fiecare moment. Pur 
şi simplu ne dăruim pe noi înşine, cu tot ce este mai profund în noi, 
distingând ceea ce e firesc şi nu trebuie dăruit, şi eliberând ceea ce e 
spiritual şi poate fi oferit cu putere de schimbare unei alte persoane. 

Ceea ce am spus poate fi înţeles greşit şi folosit incorect. Dati-mi 
voie să dezvolt un pic ideea despre ceea ce este necesar pentru a 
discerne cu înţelepciune viaţa lui Cristos din noi şi a o recunoaşte de 
multele ei falsuri. Apoi vă voi împărtăşi câteva implicaţii care ne-ar 
putea călăuzi pentru a elibera doar ce e bun în noi. 


Când fiica lor cea mică avea cinci ani, Peter Kreefy şi soţia lui au 
fost anunţaţi de doctor că fetiţa lor are o tumoare extinsă pe creier. 
Tendinţa imediată a lui Peter a fost să pună zeci de întrebări: Cât de 
mare este? Este benignă? Când vor şti răspunsul? Cum arată 
statisticile pentru asemenea cazuri? 

Mai târziu, el a scris în jurnalul lui: „E ciudat cum mintea se 
axează pe detaliile fizice pentru a controla incontrolabilul. Când nu 
putem controla adevărul, controlăm faptele.“! 

Tatăl unui prieten a murit recent. După înmormântare, cei care şi-au 
exprimat condoleanţele au dorit să ştie dacă răposatul a avut 

asigurare. A fost asigurarea de sănătate suficientă pentru a acoperi 
cheltuielile medicale ale suferinţei lui îndelungate? Va avea mama ta 
destui bani pentru a trăi? 

El dat un răspuns onest, unul negativ, cum că lucrurile nu stăteau 
deloc bine din punct de vedere financiar. La care „consolatorii“ au 
răspuns: „Ce tragedie!“ Prietenul meu dorea să strige: „Nu! Tragedia 
este că tatăl meu a murit!“ 

Când nu putem gestiona realitatea, când ceea ce e înspăimântător 
de adevărat este prea stânjenitor pentru a fi confruntat, fugim la 
faptele care înconjoară adevărul şi ne ascundem în spatele lor. 
Aceasta ne dă ceva de făcut, ceva la ce ne gândim că putem mânui, 
ceva ce putem, cel puţin, indica cu precizie. 

Desigur, există o anumită valoare funcţională în această tendinţă. 
Părinţii unui fetiţe au nevoie de inteligență pentru a lua decizii 
raţionale şi a nu-şi îngrozi fetiţa cu emoţiile lor necontrolate. Fiii 
mamelor văduve trebuie să vină cu planuri pentru a soluţiona 
dificultăţile financiare. Chirurgii nu-şi pot permite să se concentreze 
pe adevărul că micuțul cap pe care îl vor deschide aparţine fetiţei 
dragi a unor părinţi îngroziţi. Ei trebuie să se concentreze în schimb 
asupra realităţilor unei proceduri chirurgicale corecte. 

O privire lucidă asupra faptelor în toată realitatea lor necruțătoare 
este un lucru bun când îngăduinţa de a fi copleşit de un adevăr 
devastator ţi-ar sta în cale să faci ceea ce este mai bine. O mână calmă, 
iscusită, care ţine bisturiul este mai importantă decât o inimă plină de 
compasiune. 

Totuşi, când trecem de la bătăliile care se referă la boli fizice sau 
circumstanţe dificile la angajarea în lupta pentru sufletul cuiva, 
lucrurile stau chiar pe dos. Puterea de vindecare în această bătălie 
constă în actul revărsării a ceea ce este cel mai plin de viaţă din cineva 
în inima altcuiva. Conectarea veritabilă a sufletelor contează mai 
mult decât iscusinţa folosită cu calm şi informaţia laborios studiată. 
Tehnica detaşată nu are nici un loc în vindecarea unui suflet. 

Trebuie să fim în contact cu ce e mai profund în noi şi să oferim 
aceasta şi altora. Pentru a face acest lucru, pentru a cunoaşte cu 
adevărat şi a experimenta părţile cele mai valoroase ale sufletelor 
noastre răscumpărate, trebuie să ne lăsăm copleşiţi de următorul 
adevăr: fiul meu face alegeri greşite, soţul meu este departe de 
Domnul, prietenul meu are gânduri de sinucidere, viaţa mea este 
plină de abuzuri îngrozitoare. 

Doar atunci vom fi obligaţi să ne întoarcem la temelia vieţii 
noastre. Doar atunci realitatea credinţei noastre, naşterea din nou şi 
caracterul lui Dumnezeu devin vizibile şi manifeste. Îl găsim pe 
Dumnezeu doar când avem nevoie de El. Când ne ocupăm de o 
situaţie dificilă în căutarea unui răspuns eficient, dependenţa noasiră 
de Dumnezeu are doar o valoare simbolică. 

Şi aceasta este tendinţa noastră. Ce ar trebui să fac? Cum aş putea 
explica ce se petrece? Ce teorie ar putea să mă ajute cel mai bine să 
înțeleg problemele acestei persoane şi să am un răspuns care s-o 
ajute? Când punem astfel de întrebări suntem atât de prinşi în 
demersul nostru analitic încât nu experimentăm niciodată ce face 
Dumnezeu în noi. 

Să reprezentăm aceasta foarte simplu. lată adevărul, realitatea 
îngrozitoare a ceea ce se petrece în viaţa cuiva pe care îl iubim. 


Adevărul tulburător 


Dacă răspundem fricii noastre gândindu-ne rapid la o soluţie 
eficientă, pierdem oportunitatea de a intra în contact cu ceea ce este 
viu, plin de putere şi bun în noi. 


| i 


“Adevărul tulburător 


Să presupunem în schimb că ne îngăduim să fim zdrobiţi de 
adevăr, copleşiţi de tristeţea şi de durerea pe care acesta le produce. 
Curând ne vom simţi inadecvaţi să schimbăm ce trebuie schimbat, ne 
vom confrunta cu adevărul că o inimă agitată, dură şi nebună trebuie 
să fie schimbată şi că doar Duhul lui Dumnezeu poate face aceasta. 

În acel punct ne rămân doar două opţiuni: ne lăsăm pradă disperării 
sau pornim în căutarea lui Dumnezeu. Dacă începem să-L căutăm pe 
Dumnezeu, vom intra într-o bătălie cu totul nouă. Ne vom avânta spre 
Dumnezeu, vom tânji să-l vedem faţa, ne vom lupta cu temerile şi 
îndoielile noastre în prezenţa Lui, Îl vom căuta cu toată inima. 

Fiindcă a promis că ne va lăsa să-L găsim dacă Î căutăm cu o 
pasiune mai puternică decât am căuta orice altceva (cum ar fi soluţii 
sau uşurarea situaţiei), ÎI vom găsi. ÎL vom găsi în Cuvântul Lui. După 

o cădere îndelungată în întuneric vom ateriza pe adevărul veşnic al 
caracterului Său, atotputernic şi iubitor, şi vom crede că e 
întotdeauna gata să facă ceva bun. Şi Îl vom găsi înlăuntrul nostru 
sub forma impulsurilor sfinte, a dorințelor bune şi a înclinațiilor 
înțelepte care reflectă caracterul lui Cristos. 

Într-un limbaj mai familiar, puterea lui Cristos este eliberată mai 
deplin atunci când isprăvim în sfârşit să credem că avem resurse în 
noi înşine. 

Chirurgii au o încredere legitimă în capacitatea lor de a opera 
bine. Mecanicii buni experimentează un sentiment de competenţă 
relaxant când un automobilist descrie zgomotele ciudate care se aud 
sub capotă. În munca lor ca profesionişti abili, ei nu trebuie să 
isprăvească cu capacitatea de a se încrede în ei înşişi, deoarece sunt în 
stare să rezolve problemele. 

Dar fără puterea lui Cristos care curge prin noi, nu putem să-i 
redăm unui suflet buna funcţionare. Când un părinte vorbeşte cu un 
copil despre o luptă importantă, este necesară puterea lui Dumnezeu 
pentru a vindeca sufletul acelui copil. Dacă învăţăm ce înseamnă să 
ne luptăm cu puterea lui Cristos şi experimentăm realitatea acestei 
puteri care lucrează cu tărie în noi (Coloseni 1:29), vom cunoaşte 
bucuria negrăită de a fi un instrument în mâinile lui Dumnezeu 
pentru vindecarea unui suflet. : 

Drumul spre putere constă în acceptarea adevărului tulburător şi 
în săparea în profunzime pentru a descoperi adevărul înviorător al 
lui Dumnezeu. 


Un tată află că fiul lui căsătorit are o legătură amoroasă. Adevărul 


acesta îl sfâşie. _ 
Va plănui o strategie sau va plânge pentru el? Îşi va lansa îndată 

reacţia, se va consulta cu oameni ale căror sfaturi le respectă şi va 
merge înainte pentru a se ocupa de problemă? Sau va lăsa ca toată 
greutatea acelei veşti să-l zdrobească atât de tare încât să descopere 
sub durerea lui temelia păcii lui Dumnezeu? 

Dacă va căuta cu frenezie să acţioneze efectiv, dacă concentrarea 
lui va fi pe un răspuns eficient, el îşi va asuma riscul de a elibera 
energia firii sale. Eu mă voi ocupa de problema asta. 


* Îmi voi zidi cetatea mea. 
° Imi voi aprinde focul meu. 
e [mi voi spoi zidurile mele. 


* Imi voi săpa fântânile mele. 


Dar să presupunem că tatăl se îndreaptă într-o direcţie diferită. Să 
presupunem că se retrage în cămăruţa lui de rugăciune; varsă lacrimi 
împreună cu soţia lui, apoi îşi uneşte mâinile cu ea pentru a se ruga; 
se înfăţişează gol înaintea Domnului, poate ruinat de vină, 
resentiment şi frică; şi îşi mortifică impulsul de a controla situaţia. 
Apoi descoperă în final ce este viu, minunat, puternic şi curat în el. 

După această bătălie se va înfăţişa cu calmul credinţei, zdrobit cu 
pocăință pentru firea lui care mereu pretinde, şi cu încrederea că 
Dumnezeu poate lucra prin el pentru a se confrunta plin de putere 
cu inamicul în numele fiului său. Şi se va ridica de pe genunchi cu un 
duh al harului şi al înţelepciunii intuitive. 

Când va vorbi cu fiul lui, va vorbi asemenea lui Cristos, fără să 
judece, dar nepărăsind principiile morale, fără amărăciune, deci cu 
har, fără disperare, deci cu speranţă, fără răceală, deci cu dragoste, 
fără superficialitate, deci cu discernământ. Va deveni un instrument 
sub controlul Duhului care va folosi gloria dată lui de Fiul pentru a 
descoperi inima Tatălui. 

Nimic nu contează mai mult decât eliberarea puterii lui Cristos în 
timp ce vorbim cu oamenii pe care îi iubim, în special cu cei care sunt 
în mijlocul problemelor. 

Înfruntarea adevărului referitor la ceea ce se petrece în vieţile 
oamenilor, indiferent cât este de urât sau de trist, este o cale necesară 
pentru a descoperi ce este profund în noi. Acest adevăr ne îndeamnă 
apoi să hrănim viaţa pe care o găsim, să ne sfinţim de dragul altora 


(loan 17:19). Apoi suntem eliberaţi pentru a vorbi mai degrabă cu 


201 


Dieu <fă 


CONECTAREA INTERPERSONALĂ 


autenticitate decât cu iscusinţă în eforturile noastre de a stârni | 


lucrarea lui Dumnezeu în viaţa altei persoane. 

Deoarece viaţa lui Cristos este cea mai puternică realitate din 
sufletele noastre, putem turna această viaţă într-o altă viaţă atunci 
când problemele de care ne izbim ne conduc la temelia vieţii noastre, 
la adevărul ultim care se află în centrul sufletelor noastre. Când 
descoperim adevărul cel mai important din inimile noastre, ne putem 
încrede în el. Înclinaţiile implantate cel mai profund în noi vin de la 


Dumnezeu. Ele trebuie identificate, apoi hrănite pentru a deveni mai- 


puternice decât impulsurile rele. Dar, pe măsură ce acestea se 
dezvoltă, putem elibera cu mai multă libertate puterea lui Cristos care 
a fost pusă în noi în timp ce ne luptăm pentru sufletul altuia. Vom 
cerceta lucrurile cu înţelepciune, vom mustra la timp şi într-un mod 
plin de îndurare, vom pune întrebări referitoare la lucruri care 
contează şi vom oferi îndemnuri care stârnesc duhul persoanei la 
încredere şi ascultare. 

Ar trebui evidenţiate acum mai multe implicaţii ale acestui concept: 

Implicaţia nr. 1: Alimentarea puterii lui Cristos din noi necesită studiu, 
rugăciune, slujire şi închinare. Increderea în inimile noastre nu trebuie 
înțeleasă niciodată ca însemnând că putem ocoli disciplinele spirituale. 

Cristos este tema Scripturii. El a vorbit contemporanilor Săi cu o 
cunoaştere completă a Vechiului Testament dobândită prin studiul 
disciplinat care se aştepta din partea fiecărui băiat evreu. 

Nici noi nu o putem face cu mai puţin efort. Discuţia deschisă 
despre impulsurile noastre este o afacere periculoasă dacă impul- 
surile nu sunt informate cu grijă de o înţelegere mereu crescândă, 
bogată a Bibliei, dacă ele nu rămân ferm în limitele trasate de textul 
obiectiv din Scriptură. 

Dacă cineva spune: „Cred că ar trebui să divorţezi de soţul tău. El nu 
te împlineşte ca femeie. Meriţi ceva mai bun.“, ştim că această persoană 
nu vorbeşte cu viaţa lui Cristos deoarece cuvintele ei violează Scriptura. 

La fel, fără o viaţă de rugăciune vibrantă, să nici nu încercăm să ne 
încredem în impulsurile noastre. Şi, pe măsură ce ne dăruim în 
slujirea plină de sacrificiu a altora şi ne abandonăm într-o închinare 
plină de semnificaţie, ne apropiem de inima lui Dumnezeu, iar 
dorinţele bune din noi sunt hrănite. 

Implicaţia nr. 2: Eliberarea puterii lui Cristos este amplificată de 
gândirea prin categoriile biblice de înţelegere a oamenilor, a problemelor lor 
şi a ceea ce poate fi făcut pentru a-i ajuta. 

Ajutarea plină de forţă implică discernământul biblic asupra naturii 
problemelor cu care se confruntă oamenii. În ultimii treizeci sau 
patruzeci de ani am presupus că dezvoltarea discernământului necesar 
este realizată cel mai bine prin educarea specializată a consilierilor, cel 
mai adesea în instituţii academice din exteriorul Bisericii. 

E timpul să luăm în considerare o altă posibilitate. Dacă creştinii 
obişnuiţi, adică fără acreditări autorizate, au în ei puterea de a vindeca 
sufletele printr-o conectare interpersonală veritabilă, atunci poate că 
Biserica ar trebui să o socotească drept propria ei responsabilitate, ca o 
parte normală a programului ei educaţional de echipare a credincioşilor 
cu o înţelegere biblică a schimbării, pentru a-i pregăti activ în vederea 
interconectării personale într-un mod mai plin de semnificaţie. 

Îngrijirea sufletului are mai mult de-a face cu aşteptarea ca Dumnezeu 
să ne îndemne să ne îndreptăm într-o anumită direcţie decât cu analiza 
logică. Dar acele direcţii nu se dezvoltă sănătos într-un vid obiectiv al 
cunoştinţelor. A şti ce să spui unui bărbat dependent de pornografie sau 
unei femei pline de ură de sine necesită un subiectivism bine informat, nu 
un obiectivism detaşat, nici un subiectivism absurd. Avem nevoie de 
înţelepciunea care poate fi adunată din conţinutul textului biblic şi de la 
aceia care au meditat mult şi profund la aceste chestiuni. 

Desigur, avem nevoie de instruire. Dar dacă acordarea de ajutor 
are mai mult de-a face cu conectarea interpersonală decât cu tehnica, 
cu revărsarea vieţii lui Cristos decât cu abilităţile hermeneutice, atunci 
poate că comunitatea credincioşilor ar trebui să fie echipată pentru a 
întreţine relaţii mai sănătoase prin oferirea unei educaţii adecvate. 

Implicaţia nr. 3: Modelele de urmat ale celor care au izbutit să le 
vorbească oamenilor cu o putere care aduce schimbare prezintă cea mai mare 
valoare pentru cei care sunt cel mai puţin experimentați. 

Îmi imaginez un program de instruire care să îi ajute pe oameni să 
vorbească cu puterea înţeleaptă, cunoscătoare a lui Cristos şi care să 
includă diagrame, prelegeri, cărţi, supraveghere şi material critic. 
Doresc ca oamenii să aibă anumite repere ştiinţifice referitoare la 
direcţia pe care să o urmeze când cineva recunoaşte că şi-a pierdut 
interesul pentru viaţă. 

Dar, îmi imaginez, de asemenea, o dependenţă conştientă de 
modelele ghidate biblic pe care le creăm, care să se micşoreze pe 
măsură ce devenim mai experimentați. 

Michael Jordan, probabil cel mai bun jucător de baschet al tuturor 
timpurilor, s-a întâlnit cu coechipierii lui în jurul antrenorului în 

ultimele secunde ale unei competiţii apropiate. Antrenorul Jackson a, 


schițat un plan. S-a întors spre fiecare jucător şi i-a dat instrucţiuni 
specifice. Când a ajuns la Michael, a lăsat jos planşeta cu clamă şi i-a 
spus: „Michael tu fă ceea ce faci tu de obicei.“ 

La început trebuie să învăţăm unele lucruri de bază despre cum să 
discuţi cu oamenii pentru a le fi de folos (nu da sfaturi prea devreme, 
evită luptele de putere, ascultă ceea ce nu este spus dar poate fi 
important), însă în cele din urmă Duhul ne spune să facem ceea ce ne 
vine cel mai natural să facem. 


Această carte este o chemare la o conectare interpersonală 
veritabilă, la a lucra cu oamenii în timp ce ei se luptă să-şi omoare 
impulsurile rele şi la a revărsa în ei ceea ce avem mai viu în noi pentru 
a-i ajuta să-şi trezească impulsurile bune. 

Am analizat o mulţime de concepte care pot în mod promiţător să 
ne provoace şi să ne echipeze mai bine pentru a şti cum să ne 
conectăm interpersonal: 


+ Sfânta Treime, comunitatea care se conectează etern, un model 
pentru relaţiile noastre. 


* Evanghelia, resursa lui Dumnezeu pentru iertarea de păcat, un 
viitor al comunităţii perfecte, şi libertatea de a ne conecta mai 
profund cu Dumnezeu, cu alţii şi cu noi înşine. 


e Noul Legământ, acest contract minunat stabilit de Dumnezeu, 
prin care El a plantat de fapt în inimile noastre impulsurile de 
a fi buni. Nu mai trebuie doar să-i îndemnăm pe oameni să 
facă ceea ce este corect sau să lucrăm cu oameni pentru a 
repara ce s-a stricat; acum ne putem conecta cu ei pentru a 
elibera ceea ce e bun în ei. 


* Dumnezeu doreşte să mortificăm firea pământească, sursa tuturor 
acelor impulsuri rele care încearcă să ne convingă că mai bine 
le-am ceda, şi El ne ajută să ne distrugem impulsurile rele 
aranjând să petrecem timp în pustie, să umblăm în întuneric de 
nepătruns, să întâlnim greutăţi inexplicabile şi să ne confruntăm 
cu vătămările pe care egoismul nostru le-a produs altora. 


e Gloria dată nouă de Cristos care ne împuterniceşte să 
descoperim inima Tatălui pe măsură ce intrăm în bătălia pentru 

sufletele altora, să dezvoltăm o viziune a ceea ce ei ar putea 
deveni şi să eliberăm puterea lui Cristos din noi prin turnarea 
fiinţei noastre celei mai profunde în alţii şi, în felul acesta, să 
trezim în ei impulsurile de a săvârşi binele. 


La începutul cărţii, când vă povesteam despre Kep, am spus la un 
moment dat: „Ceva a ieşit din mine care a zdrobit duritatea lui Kep şi 
a atins părţile sensibile ale sufletului lui cu putere vindecătoare.“ 
Descriind mai departe perioada ce a urmat imediat după ce fiul meu 
a fost exmatriculat din colegiu, am adăugat: „O putere a fost eliberată 
prin mine, o putere care înainte nu mai fusese niciodată eliberată.“ 

Apoi am întrebat: „S-ar putea întâmpla asta şi în relaţiile tale?“ 
Răspunsul meu, şi sper că şi al tău, este da, s-ar putea întâmpla. 

Totuşi, în atât de multe situaţii, din noi se revarsă altceva decât 
puterea de vindecare. Când copiii ne dezamăgesc, când prietenii ne 
îngrijorează, când partenerii de viaţă ne ţin la distanţă, ne retragem 
şi refuzăm să ne mai implicăm într-un mod care să aducă o schimbare 
reală. Adesea nu facem nimic mai mult decât să moralizăm, sau, dacă 
lucrurile par prea complicate, să sugerăm ajutor profesionist. 

În multe interacțiuni cu oamenii, ne construim propriile cetăţi 
arătându-ne doar partea agreabilă, ajustându-ne, impresionând pe 
cineva, sau deghizând nerăbdarea ori plictiseala în normele politeţii 
sociale. Sau aprindem preocupaţi câteva focuri: susţinând o idee, 
simţindu-ne în defensivă sau bucurându-ne prea mult de înţelegerea 
cuiva. Uneori spoim ziduri slabe, amintindu-ne că vieţile noastre vor fi 
probabil scutite de tragedii mari deoarece merităm anumite 
binecuvântări, ne luăm credinţa foarte în serios şi suntem destul de 
importanţi pentru scopurile lui Dumnezeu. Cel mai adesea, ne săpăm 
fântâni, făcând tot ce este necesar pentru a ne simţi aşa cum dorim să 
ne simţim sau, dacă aceasta nu este posibil, plănuind să ne simţim cel 
puţin un pic mai bine. 

Toate acestea reprezintă energii fireşti care nu au în ele însele 
puterea de a face binele. Şi face imposibilă conectarea interpersonală. 
Tot ce realizează comunitatea este superficial, fragil, poate satisfăcător 
pentru o vreme, dar întotdeauna pe punctul de a se destrăma. 

Pe când totul ar putea fi atât de diferit. Învăţ mai multe despre ce 
înseamnă să eliberez puterea lui Cristos când fiul meu trece printr-o 
criză, când un prieten se confruntă cu probleme serioase, sau în 
relaţia cu soţia mea în evenimentele obişnuite ale vieţii. 

Există o putere extraordinară în fiecare din inimile noastre, pusă 
atât de adânc în noi de Duhul Sfânt, că niciun eşec sau durere nu o 
poate îndepărta. Duhurile noastre sunt animate de viaţa reală a lui 
Cristos. 

Dar ele trebuie să fie vitalizate, trezite, hrănite, crezute, apreciate 
şi învigorate. 

Vor veni perioade dificile pentru a face aceasta, dacă le vom 
permite. Hotărârea de a te ruga, nu doar din datorie, ci din dorinţa 
de a-L cunoaşte mai bine pe Dumnezeu, este o condiţie esenţială. 
Învăţarea Bibliei, prin lecturarea ei în cămăruţă şi prin îndrumarea 
unor învăţători buni, trebuie să fie o prioritate. 

Înfruntarea adevărului despre vieţile noastre şi nu retragerea în 
spatele mulţimii de fapte ne va conduce mai în profunzime în 
sufletele noastre, acolo de unde viaţa lui Cristos aşteaptă să iasă la 
iveală. Când vom avea nevoie de EI, Îl vom găsi. ÎI vom recunoaşte 
drept cea mai minunată Persoană pe care am întâlnit-o vreodată; şi 
apoi, uneori chiar fără eforturi, vom acţiona chiar ca şi El. 

Îi vom întreba pe fiii noştri cum îi putem ajuta şi vieţile lor vor fi 
schimbate. Vom zâmbi partenerilor noştri de viaţă cu un nou fel de 
apreciere şi bunătate, şi sufletele lor se vor înmuia şi se vor îndrepta 
spre noi. Vom asculta mărturisirile falimentelor morale ale prietenilor 
şi o înţelegere a harului ne va umple şi se va revărsa în prietenii 
noştri, care ÎL vor căuta pe Dumnezeu cum nu au mai făcut-o 
niciodată înainte. Vom vedea oameni despre care ştim că nu le place 
de noi şi le vom dori binele cu sinceritate, fără sentimente de 
autoîndreptăţire. 

Când ne angajăm în bătălia pentru sufletul cuiva, când avem 
viziunea a ceea ce Duhul a planificat cu mult timp în urmă pentru 
viaţa acelei persoane şi când puterea lui Cristos se revarsă prin 
cuvintele noastre în sufletul celeilalte persoane, are loc conectarea 
interpersonală veritabilă! Vindecarea se va produce. 

Poţi auzi Persoanele divinității vorbind în timp ce ne privesc? Eu 
Le pot auzi spunând într-un glas: „Planul funcţionează. Dar ei încă 
nu văd nimic. Aproape că a sosit momentul!“ 

Începutul oricărei activităţi care merită să fie făcută este dificil, fie că e 
vorba de o dietă, un program de exerciţii fizice sau o încercare de a-ţi 
face prieteni noi. Nici conectarea veritabilă a sufletelor nu face excepție. 

Acum că ai citit cartea, sper că găseşti în tine dorinţa de a 
experimenta un nivel mai profund de relaţionare cu cineva, un nivel 
la care să se petreacă vindecare durabilă. 

Pentru a te ajuta să începi, vreau să-ţi sugerez să-ţi alegi o 
persoană din viaţa ta şi să-i scrii o scrisoare cu tema „Viziunea mea 
pentru tine“. Poţi să reciteşti capitolul 16 pentru a te asigura că nu îţi 
redactezi pur şi simplu „lista de dorinţe“ personale (şi poate egoiste) 
referitoare la modul în care doreşti ca cineva să se schimbe. 
Aminteşte-ţi că o viziune bună este una la care Duhul Sfânt S-a 
gândit cu mult timp înainte şi pe care deja a şoptit-o celuilalt. Slujba 
ta este să exprimi audibil ceea ce Duhul a sugerat fără cuvinte. 

Cu mai mulţi ani în urmă m-a izbit faptul că Pavel a avut o viziune 
clară a ceea ce putea deveni Timotei. Dacă aş fi avut ocazia să-l întreb 
pe Pavel: „Care este viziunea ta pentru Timotei? “ cred că şi-ar fi pus 
cafeaua pe masă, s-ar fi aplecat spre masă şi mi-ar fi spus cu pasiune: 
„Dă-mi voie să ţi-o spun. Dumnezeu lucrează în acest tânăr. Îl văd 
proclamând cu îndrăzneală Evanghelia, smerit, dar fără să găsească 
în tinereţea lui o scuză, dorind să sufere orice pentru privilegiul de a-L 
cunoaşte pe Cristos, şi...“ 

Cu o oarecare stânjeneală am înţeles că nu m-am rugat niciodată 
cu grijă pentru o viziune cu privire la oamenii pe care îi iubesc cel mai 
mult. Atunci am hotărât să scriu o viziune pentru soţia mea. Ea a citit-o 
şi imediat a dorit să scrie şi ea o viziune pentru mine. 

Ne-am gândit că te-ar încuraja să gândeşti vizionar pentru o altă. 


persoană, poate să scrii scrisori similare unei persoane în ale cărei 
bătălii vrei să intri, dacă ai putea citi scrisorile noastre. 

Am decis, deci, să includem acest epilog în care să reproducem 
scrisorile noastre despre viziunea pe care o avem unul pentru 
celălalt. Rachael îmi spune că scrisoarea mea pentru ea o atinge la fel 
de real precum ştiu că scrisoarea ei mă atinge pe mine. 


Dragul meu Larry, 

Viziunea mea pentru tine este să te văd aşezat în tihnă şi plin de pace — 
odihnit în identitatea ta în. Cristos şi în chemarea Lui pentru viaţa ta. Tu eşti 
unul din cele mai bune lucruri care mi s-au întâmplat. Avem o lungă istorie 
împreună: nouă ani de prietenie şi treizeci şi unu de căsnicie. Te cunosc; eşti 
evlavios, generos, amabil, serios. În cei patruzeci de ani împreună, am văzut 
mâna Domnului peste viaţa ta. Te-am urmat în toate chemările pe care ți le-a 
făcut (nu pentru că am o personalitate slabă, ci pentru că ştiu că doreşti să 
fii în voia Lui). 

Soția ta fiind, vreau să fiu unde eşti tu. La începutul căsniciei noastre erai 
hotărât şi încrezător, poate cu încrederea care aparține doar tinerilor; dar în 
aceşti ultimi ani în care ai primit o nouă chemare pentru viața ta, te-am văzut 
cum nu te văzusem înainte: îndoindu-te de tine însuți, nesigur, şovăielnic, 
întrebător. Am o viziune a binelui pe care Dumnezeu îl face prin tine în aceste 
perioade grele, dar nu-mi place să te văd în această dispoziție nesigură. Vreau 
să te văd că ieşi din acest întuneric, din acest pustiu cu o stabilitate plină de 
pace, cu conştiența fermă că mâna Domnului este peste tine. (Am încredere că 
prin viziunea mea pentru tine nu urmăresc să îmi fac viața mai uşoară, deşi 
ar fi mai uşor pentru mine dacă ai fi aşezat în sufletul tău.) 

Il voi parafraza, deci, pe Pavel din Galateni 4:19 pentru a spune ce se află 
în cel mai adânc străfund al inimii mele pentru tine: 


Dragul meu soţ pentru care iarăşi simt durerile naşterii, până ce 
Cristos va lua chip în tine, până ce vei simţi clar conducerea şi 
prezenţa Lui! Larry, te voi ţine de mână în timp ce trecem prin 
durerile naşterii împreună pentru a te stabiliza plin de pace în 
chemarea Lui. Te respect şi te iubesc ca pe nimeni altul. Şi am o 
viziune pentru tine care devine tot mai profundă cu trecerea 
timpului. 


Cu dragoste, 
A ta, Rachael 

Dragă Rachael, 

Te-am cunoscut la mijlocul celor patru ani ai tăi de abuz sexual. Prima 
noastră întâlnire a avut loc în anul în care abuzul a încetat. Tot ce ştiam 
despre tine era faptul că erai drăguță — şi că exista ceva în tine ce nu văzusem 
în nicio altă fată. Patruzeci de ani au trecut şi încă mai cred că eşti drăguță 
şi încă văd în tine ceva ce nu văd în nicio altă femeie. 

Dar acum cred că ştiu ce este. Văd în tine o frumuseţe care a supraviețuit 
miilor de atacuri, jumătate din partea mea, văd o frumusete cuibărită atât de 
adânc în sufletul tău că nicio putere nu poate să o alunge. Dar există o putere 
care o poate înăbuşi. 

Uneori văd că te simţi nesigură, întrebându-te dacă cineva te iubeşte cu 
adevărat, îngrijorată că, dacă cineva ar putea să vadă tot ce este în tine, ar 
găsi mai mult lucruri de criticat decât lucruri de care să se bucure. Te-am 
ajutat şi eu să te simţi în felul acesta, şi eşecurile mele şi durerea ta mi-au 
zdrobit inima. 

Vreau să te iubesc cu o dragoste tandră care să-ți permită să te simţi aşa 
cum Cristos simte cu privire la tine, o dragoste care îţi va da curajul să crezi 
că, indiferent cine te-ar critica, indiferent cât de ascunse sunt sentimentele 
tale, vei şti că Dumnezeu Îşi găseşte încântarea în cine eşti tu cu adevărat şi 
că oricine priveşte cu ochii Lui va simţi la fel. Văd în tine un lucru minunat. 

Viziunea mea pentru tine este să fii mereu în tihnă, să nu fii niciodată cu 
nimic mai puţin spontană, prietenoasă, sociabilă şi implicată, ci să te relaxezi 
liniştită, ştiind că mă voi îndrepta întotdeauna spre tine în Numele lui 
Dumnezeu, că eşti o femeie de care mă bucur pe deplin, că ai ceva frumos de 
oferit şi că devii tot mai frumoasă pe măsură ce îmbătrâneşti. 

Vreau să te iubesc atât de mult încât să ai parte mereu de odihnă 
sufletească. Vreau să cinstesc unicitatea ta, să apreciez individualitatea ta, să 
preţuiesc sentimentele şi gândurile tale, să-ți respect opiniile şi să fiu alături 
de tine în fiecare moment al vieţii, aşa încât să poți elibera tot mai mult 
pentru a oferi lumii tot ce este în tine şi are aroma lui Cristos, şi să te 
odihneşti mai deplin în brațele iubitoare ale Tatălui. 

Aceasta este viziunea mea pentru tine. Rachael, tu eşti femeia cea mai 
plină de viaţă pe care am întâlnit-o, cea mai remarcabilă femeie pe care o 
cunosc. Nu am o chemare mai înaltă decât să ţi-L reflect pe Isus. Te iubesc. 

Larry 


209 


ANEXA A 


Conversaţiile vindecătoare nu 
le poartă doar profesioniștii 


A că închei această carte, simt nevoia să iau o pauză şi să inspir 
profund. Gândurile pe care le scriu par radicale, nesincronizate cu 
direcţia în care se îndreaptă cultura contemporană şi, prin urmare, pot 
fi uşor caricaturizate ca simpliste sau idiotenii ale unui fanatic. Mă tem 
că pentru unii ele vor suna ca aiurelile unui căpitan care a fost prea 
mult pe mare şi s-a întors în port anunțând că pământul este plat. 

Nu ştie orice creştin că ascultarea este centrul trăirii creştine? 
Fiecare părinte, pastor şi politician ştie că porunca şi aplicarea 
consecinţelor neascultării de poruncă (creştinii numesc această 
procedură dare de socoteală) îşi au locul lor în a-i convinge pe 
oameni să fie ascultători. De unde mi-a parvenit ideea că relaţionarea 
interpersonală veritabilă este mai centrală decât ascultarea? 

Şi nu realizează orice creştin luminat la minte că, atunci când 
ascultarea devine dificilă datorită problemelor psihologice, consi- 
lierea de către un profesionist bine instruit poate să ajute? Nu s-a 
dovedit odată pentru totdeauna că prin consilierea administrată de 
un profesionist se pot depăşi tulburările emoţionale şi oamenii îşi pot 
recăpăta puterea de a-şi trăi vieţile rodind ascultare şi slujire? De ce 
am crede că creştinii obişnuiţi pot vindeca tulburări psihologice mai 
mult decât am crede că pot trata bolile de rinichi? Unele probleme cer 
ajutor de specialitate. Nu-i este clar fiecărei persoane moderne că aşa 
stau lucrurile? Să ne gândim la aceasta. 

Consilierea profesionistă este o formă specializată de conversaţie 
pe care credem noi că numai oamenii foarte bine instruiți o pot 

practica. Însă această presupoziţie nu are suficiente probe care să o 
susţină. Desigur, a discuta cu oameni despre problemele lor este o 
idee bună şi care adesea ajută. Majoritatea oamenilor care discută cu 
terapeuţii o găsesc utilă. Dar ingredientul care face conversaţia 
profesionistă utilă poate să aibă puţin de-a face cu instruirea 
profesionistă; există motive să sugerăm că persoanele grijulii, 
inteligente, cu mai puţină instruire decât li se cere consilierilor 
profesionişti pot obţine aceleaşi rezultate şi, uneori, chiar mai bune, 
atunci când eforturile lor de a purta conversații utile sunt parte dintr-un 
proiect susţinut de o comunitate sănătoasă. 

Gândiţi-vă la o persoană care se luptă cu o problemă, poate un 
tată foarte îngrijorat de fiica lui adolescentă răzvrătită, un tânăr care 
se scoală o dată sau de două ori pe săptămână cu atacuri de panică şi 
e convins că e pe punctul de a muri, o femeie în vârstă devenită 
văduvă de curând care nu poate suporta durerea despărțirii ce nu mai 
trece, un pastor de tineret care îi sperie pe copii şi îi jigneşte pe părinţi 
cu temperamentul lui, un pastor senior căruia îi place să consilieze 
femeile tinere, atractive în intimitatea biroului său, o femeie tânără 
care mănâncă excesiv şi apoi vomită, dar nu o face atât de des încât 
să se considere bulimică, un psiholog de vârstă medie care îşi schimbă 
orientarea profesională în chiar miezul lucrurilor şi uneori se întreabă 
dacă se merită toată truda. 

De ce au nevoie aceşti oameni? Probabil că o mulţime de lucruri 
s-ar putea dovedi utile, dar cei mai mulţi vor fi de acord că ar fi bine 
dacă ei ar avea pe cineva cu care să poată discuta. 

Un lider proeminent în domeniul psihoterapiei, dr. Hans Strupp, 
a privit recent în urmă la cei cincizeci de ani de cercetare a eficienţei 
psihoterapiei şi a ajuns la următoarea concluzie: 


Mi se pare că adevărul simplu, incontestabil este că, dacă eşti anorexic ori 
deprimat, sau dacă experimentezi dificultăţi în relaţiile cu oamenii 
importanţi din viaţa ta, există şanse ca să te simţi mai bine dacă discuţi cu 
cineva în care ai încredere. 


Să începem simplu. Avem o persoană rănită care doreşte să 
primească ajutor şi are nevoie de o persoană de încredere, doritoare 
să îi vină în ajutor. Cu toţii suntem de acord că este o idee bună ca 
aceşti doi oameni să discute. Aceasta înseamnă că ei se vor întâlni şi 
vor conversa. 

Persoana rănită va împărtăşi ce o deranjează. Persoana care ajută 

va încerca să spună cuvinte adecvate şi utile. Ei vor încerca să îşi 
conecteze sufletele. 


Cuvinte 


Persoana care suferă Persoana care ajută 


Întrebarea pe care persoana care ajută va trebui inevitabil s-o 
pună este: „În ce fel pot cuvintele să devină utile?” sau: „Care sunt 
cuvintele care ajută?“ Ar trebui oare ca persoanele care ajută să 
asculte, să dea sfaturi, să liniştească, să citeze versete biblice, să se 
roage, să recomande adoptarea unor comportamente diferite, să dea 
dovadă de empatie, să analizeze amintiri uitate sau dureri îngropate, 
să interpreteze semnificaţia anumitor acţiuni legându-le de anumite 
alegeri interioare sau influenţe externe? Întrebarea este: „Ce cuvinte 
vor fi de folos?“ Dar pentru a răspunde la această întrebare, trebuie 
mai întâi să punem o alta: „De ce altceva este nevoie ca să ajutăm 
aceste cuvinte să aibă un impact?“ Există emoţii reprimate pe care 
cuvintele revelatoare le pot scoate la suprafaţă? Sunt oameni indiferenti 
faţă de responsabilităţile lor şi, prin urmare, se impune nevoia unor 
cuvinte de mustrare? Sunt ei confuzi cu privire la ce trebuie să facă şi 
caută cuvinte de îndrumare bine cântărite în loc de sfaturi bune, însă 
depăşite? Problemele noastre îşi au ele originea în faptul că am uitat 
că lui Dumnezeu Îi pasă de noi şi că totodată câtorva oameni le pasă 
de noi? Sunt cuvintele de încurajare cele mai utile? Sau oamenii sunt 
goi şi au nevoie să primească ceea ce cuvintele pot revărsa în sufletele 
lor? Răspunsul să fie tocmai aceste cuvinte ce se revarsă în sufletele lor? 

In ce priveşte natura răului pe care îl pot produce cuvintele, 
cultura noastră a luat o hotărâre esenţială. Timp de aproape o sută de 
ani, cercetători de onorabilă ţinută profesională au fost de acord că 
dincolo de rănile, durerile şi luptele vieţii stă adesea ceva numit 
„tulburare psihologică“. 

Deşi termenul a fost definit în mii de feluri, ideea generală este că 
ceva s-a stricat în modelul nostru interior de funcţionare şi de 
conducere a vieților noastre şi că această stricăciune trebuie să fie 
reparată. Mulţi teoreticieni vorbesc despre un simţ al eului, al identităţii 

ersonale, care a fost deteriorat prin abandonare, respingere sau abuz.. 
pP 


Alţii vorbesc despre obiceiuri de gândire şi acţiune de durată care s-au 
format pentru a face faţă circumstanțelor dificile care nu mai există. 

Teoriile variază în acest punct, dar există un consens general 
asupra faptului că doar oamenii instruiți în psihologie (studiul 
modului în care funcţionează oamenii), psihopatologie (studiul 
despre ce nu funcţionează normal şi de ce) şi psihoterapie (studiul 
modului în care folosim cuvintele pentru a repara ceea ce e stricat) 
pot sluji cu un folos real oamenilor în suferinţă. Alţi oameni pot 
încuraja şi pot oferi sprijin, însă doar terapeuţii ştiu cum să repare ce 
e stricat. Se presupune că terapia este atât de diferită de eforturile 
nespecialistului de a oferi ajutor precum sunt antibioticele de supa de 
pui. Nespecialiştii pot sprijini, încuraja şi chiar îndruma, dar ei nu au 
putere de vindecare. Această putere aparţine profesioniştilor, şi ea 
vine prin instruire. 

Conversaţia utilă a fost profesionalizată. Oamenii în suferință au 
devenit pacienţi sau clienţi. Slujba lor este să-şi prezinte problema, 
să-şi descrie îngrijorările şi să coopereze aducând în discuţie ceea ce 
terapeutul crede că este important să fie dezbătut. 

De aceea se presupune că echiparea terapeuţilor sau a consilierilor 
în a folosi cuvinte cu iscusinţa lor educată va avea rezultate pozitive. 
Presupoziţia este că profesioniştii licenţiaţi pot face ceea ce 
persoanele nelicenţiate care ajută nu pot face. 

Acum schiţa arată în felul următor: 


Cuvinte terapeutice 
Cuvinte rostite în urma încurajării 
Pacient Terapeut 


Este o observaţie generală că pacienţii tind să-şi adapteze cuvintele 
pe care le rostesc modelului teoretic al terapeutului. Pacienţii 
terapeuţilor adepţi ai teoriei lui Jung au observat arhetipurile din visele 
lor. Pacienţii terapeuţilor cognitivi au relatat în cele din urmă propoziţii 
iraționale automate care le trec prin minte. Pacienţii terapeuţilor de 
orientare psihanalitică îşi amintesc traumele uitate şi proiectează ceea ce 
simt pentru părinţii lor asupra terapeutului. 


214 


Anexa A 


Desigur, rezultatul este că teoriile terapeutului sunt „confirmate“ de 
experienţa clinică şi înţelegerea lor cu privire la schimbare este validată 
când starea pacienţilor se îmbunătăţeşte. Dar o mulţime de studii au 
descoperit că diferite terapii par să aibă rezultate la fel de bune. Deşi 
satisfacția pacienţilor care au trecut prin terapie este mare, nivelul de 
satisfacţie are puţin de-a face cu tipul de terapie practicat de terapeut.? 
Este greu să evităm concluzia că elementul comun care se dovedeşte 
de un real folos rămâne conversaţia bine canalizată, bine intenţionată 
asupra problemelor. Dar cum ajută aceasta? Şi de ce ajută? 

In modelul tratament/vindecare, în care terapeutul tratează 
pacienţii care au tulburări psihologice, se crede că cuvintele sunt utile 
deoarece ele se adresează cu eficienţă problemelor de bază pe care 
neprofesioniştii nu le înţeleg. Simptomele care apar datorită durerii 
reprimate dispar atunci când cuvintele interpretative sunt rostite cu 
precizie teoretică şi la momentul cel mai potrivit. Când ruşinea 
profundă este de vină, cuvintele care scot la suprafaţă sursa 
nefondată a ruşinii pot ajuta, alături de cuvintele evocatoare care afirmă 
valoarea unică a individului. Când idolatria ascunsă este problema, 
cuvintele de cercetare care expun păcătoşenia acţiunii pot duce la 
pocăința necesară. Şi se presupune că aceste cuvinte trebuie rostite cu 
forţă artistică şi precizie ştiinţifică, cerinţe pe care un profesionist bine 
instruit le îndeplineşte. 

În general, pentru a avea rezultat, modelul tratament/vindecare se 
bazează pe cuvintele revelatoare. Puterea acestor cuvinte stă în 
expunerea a ceea ce a fost negat. 


Cuvinte revelatoare 
Cuvinte rostite în urma încurajării 


Pacient Terapeut 
Modelul tratament/Windecare 


Acest mod de gândire, atât de bine întipărit în cultura vestică şi 
absent în gândirea orientală, a influențat modul în care creştinii 
concep evoluţia persoanei. Fie că este vorba de terapie definită în 
sens restrâns, fie că e vorba de recuperare din tulburările create de 
dependențe prin vindecarea de ura de sine sau eliberarea de un rău 

străin care a câştigat teren în structura personalităţii, persoana care 
suferă este chinuită şi persoana care ajută este pricepută în a scoate la 
iveală suferinţa şi a o vindeca. În această abordare, vindecarea se 
referă la a face ceva anume pentru o persoană. Are puţin de-a face cu 
Tevărsarea a ceva anume într-o persoană. 

Alternativa majoră la modelul tratament/vindecare este modelul 
îndemnare/dare de socoteală. În forma lui generală, este modelul pe 
baza căruia trăiesc cei mai mulţi evanghelici conservatori. Când apare 
o problemă, sarcina nu este de a-i căuta cauzele în anumite tulburări 
psihologice; ci, mai degrabă, este de a stabili care principii biblice de 
trăire sunt încălcate, de a îndemna conformarea la aceste principii 
după mărturisire şi pocăință şi de a continua cu darea de socoteală 
pentru a vedea dacă bunele intenţii au fost duse până la capăt. 

In acest model, persoana în suferinţă devine nu un pacient care 
suferă de tulburări psihologice, ci un violator al autorităţii lui 
Dumnezeu. Persoana care ajută îşi asumă rolul reprezentantului lui 
Dumnezeu şi, pe baza autorităţii Scripturii, se asigură că 
administrează nu o terapie sau un tratament, ci instrucţiuni, mai 
întâi învăţându-l pe delincvent ce trebuie să facă, apoi 
implementând un angajament de urmat şi, în cele din urmă, 
urmăreşte atent dacă angajamentul este respectat. Modelul poate fi 
aplicat cu o severitate dură sau cu tandreţe şi există variaţiuni de 
aplicare, însă coordonatele esenţiale de acţiune sunt cuvintele de 
îndemnare şi darea de socoteală. 

Putem schiţa în felul următor: 


Cuvinte cu autoritate 
Cuvinte de mărturisire 


Cel care a încălcat legea Cel care dă instrucțiuni 


Modelul îndemnare/dare de socoteală 


Deoarece modelul tratament/vindecare cunoaşte o mai largă 
acceptare în cultura noastră terapeutică, vreau să petrec mai mult 
timp sugerând de ce înţelegerea lui cu privire la cuvintele utile în 
vindecare este neadecvată. Singurul comentariu pe care doresc să-l 
fac despre modelul îndemnare/dare de socoteală face referire la 

presupunerea că problema de bază stă în mod invariabil într-o voință 
greşită care trebuie redirecționată. Comunitățile care încearcă să-i 
ajute pe oameni să se schimbe după o interpretare rigidă a acestui 
model sunt cunoscute mai mult datorită constrângerii lor decât grație 
bunăvoinţei lor, şi ele îşi apără reputaţia ca fiind aliniată cerințelor 
legitime ale sfinţeniei. Se pare că Legea a devenit elementul central 
mai degrabă decât doar un bun însoțitor spre Cristos. Ei nu reuşesc 
să treacă de Moise. Această abordare, în loc să declanşeze şi să 
elibereze ceea ce Dumnezeu a aşezat deja în cineva, cere ca oamenii 
să se conformeze unor standarde externe. 

Totuşi, îngrijorarea mea are mai mult de-a face cu concepţia că 
tulburările psihologice stau la baza multora dintre problemele noastre 
şi că cuvintele care ajută pot fi rostite cu cea mai înaltă eficienţă de un 
profesionist, de cineva care va repara ceea ce e dereglat într-o 
persoană. Deoarece această gândire îi scoate de fapt pe creştinii 
obişnuiţi din slujba de vindecători ai sufletelor, vreau să evaluez dacă 
presupunerile de bază ale modelului tratament/vindecare trec testul, 
inclusiv testarea administrată de susţinătorii ei. 

Psihoterapia a dezvoltat aşa o aură de respectabilitate ştiinţifică 
misterioasă — cu jargonul ei complicat, cu simţirile ei tehnice şi cu 
caracterul ei privat — încât cei mai mulţi oameni sunt intimidaţi când 
întâlnesc un psihiatru sau un psiholog la o întâlnire socială. „O, 
Doamne, Dumnezeule, pun pariu că vede prin mine.“ 

Obişnuiam să mă bucur să menţin această imagine printr-un 
răspuns deranjant de neserios: „Terapia e muncă grea. Dacă nu 
plăteşti, nu gândesc.“ 

Dar elementul mistic pierde din strălucirea lui când ştii puţină 
istorie. Să ne gândim la următoarele. 

În 1895 lui Freud i s-a năzărit ideea vindecării prin conversaţie. El 
a descoperit că unele probleme dispăreau pur şi simplu când oamenii 
discutau despre ele. Mintea lui creativă a încercat imediat să arate în 
detaliu ce a descoperit. Cum funcţionează personalitatea umană? 
Cum se face că oamenii sunt ajutaţi de conversaţie? Aş putea 
descoperi setul de cuvinte care ajută mai mult decât altele? In ce fel 
anumite cuvinte generează cu adevărat o ameliorare? 

Ideea unei conversații care produce vindecare a devenit populară. 
Cercetătorii au început să ia în serios rapoartele lui Freud că anumite 
tipuri de conversații între doi oameni au puterea de a uşura probleme 
care depăşeau atât medicina cât şi ştiinţa. Ei au pus multe din 

întrebările pe care le-a ridicat Freud şi au dus mai departe ideile pe. 


care le lansase el, în unele cazuri depărtându-se radical de ele şi 
concepându-şi propriile teorii. 

Dar din toate acestea o idee de bază a prins un contur definitiv. 
Procese psihologice nesănătoase pe care pacientul nu le recunoaşte 
(şi nu vrea să le recunoască) stau ascunse sub problemele vizibile şi 
sunt, în realitate, sursa lor. Aceste procese puse în mişcare prin 
contactul cu oameni nesănătoşi s-au dezvoltat în tipare organizate şi 
stabile, numite dinamica psihologică, aceasta infectând psihicul la fel 
cum o bacterie infectează trupul. Pentru a vindeca boala era necesar 
tratamentul verbal care consta din trei secvenţe: (1) înţelegerea 
proceselor psihologice care stau la baza îngrijorărilor prezente; 
(2) scăderea rezistenţei pacientului aşa încât dinamica inconştientă să 
devină conştientă; (3) intervenţia asupra tiparelor comportamentale 
nesănătoase declanşate de relaţiile anterioare până când pacientul le 
înlocuia cu un mod de abordare al vieţii mai sănătos şi ales cu mai 
multă chibzuinţă. 

În scurt timp a apărut o nouă profesie. Specialiştii în conversații utile 
s-au prezentat publicului ca psihoterapeuţi. Ei s-au oferit să trateze 
problemele despre care susțineau că stau la baza conflictelor de viaţă, 
probleme pe care le-au etichetat ca „tulburări psihologice“, pe care doar 
psihoterapia, un mod unic de a discuta cu oamenii, le poate vindeca. 

Au apărut noi şcoli de gândire, fiecare cu propriul guru, jargon şi 
sistem de instruire. Doar la jumătatea secolului al douăzecilea s-a pus 
serios problema dacă psihoterapia tulburărilor psihologice se ridica la 
înălţimea prestanţei pe care şi-o revendica. 

Prin anii 1950 psihologul britanic Hans Eysenck a zguduit lumea 
terapiei aducând dovezi că starea oamenilor putea cunoaşte acelaşi 
grad de îmbunătăţire, cu sau fără terapie. Cercetările sale au sugerat 
că oamenii care doar continuau să trăiască (în comunitate? poate 
discutând cu prietenii despre problemele lor?) aveau tendinţa de a-şi 
rezolva îngrijorările cu acelaşi succes pe care îl obțineau cei care 
făceau din terapeut principala comunitate pentru discuţii menite să 
le fie de leac. 

De atunci încoace concluziile lui au continuat să fie discreditate, în 
mare măsură datorită scăpărilor pe care le avusese în munca de 
cercetare, dar observaţia lui curajoasă a atins totuşi o coardă sensibilă. 
Aşa cum se întâmplă adesea cu ideile noi, după ce fascinația iniţială 
păleşte, oamenii încep să se întrebe dacă ideea este totuşi la fel de 

bună cum păruse a fi. Pentru prima dată de la începuturile ei din 
1895, psihoterapia a ajuns să fie supusă unei critici serioase. Era cu 
adevărat de vreun folos? Şi, oare, dădea rezultatele pe care oamenii 
preocupaţi să investească în alţii, dar neinstruiţi, nu puteau să le 
obţină în aceeaşi măsură? 

În a doua jumătate a secolului al XX-lea, în plină dezvoltare 
teoretică, lumea academică a pus serios problema validității a ceea ce 
ofereau publicului prin teoria conversaţiei de specialitate cu funcţie 
vindecătoare. 

Hans Strupp, cercetătorul şi terapeutul profesionist citat mai 
devreme cum că ar fi susţinut valoarea conversaţiilor vindecătoare, 
continua să se refere la acestea în felul următor: 


Astfel de conversații pot fi scurte sau se pot extinde pe o perioadă de timp, 
pot avea loc într-un context religios ori profesionist, sau pot fi conduse de 
oameni cărora le-au fost desemnate roluri speciale de către societate (de 
exemplu, şamani) sau, aşa cum este cazul în prezent, de profesionişti 
instruiti specific care percep o taxă pentru serviciile lor? 


Aceste comentarii sunt remarcabile. Un lider modern în domeniul 
psihoterapiei sugerează că discuţiile folositoare cu persoanele cu 
probleme pot avea loc într-o diversitate de contexte, cu o varietate de 
oameni, nu doar cu psihoterapeuţi în timpul sesiunilor clinice. S-ar 
putea spune acelaşi lucru despre operaţiile pe creier? 

Apoi el continuă: „Mi se pare că trăsătura decisivă a oricărei terapii de 
succes este gestionarea relaţiei pacient-terapeut.“+ Cu alte cuvinte, 
oamenii care sunt buni la relaționare sunt oameni ale căror cuvinte pot fi de folos. 

Aceasta ridică întrebarea evidentă pe care Strupp şi-a pus-o şi el 
cu referire la „tipul de instruire care poate fi cerut sau dacă instruirea 
este necesară.“ 

Un alt terapeut profesionist relatează că „pur şi simplu sute de 
studii... sugerează că psihoterapia are rezultate mai bune decât lipsa 
ei. Ceea ce nu rămâne la fel de clar este dacă psihoterapia dă rezultate 
datorită motivelor precizate de teorie.“S 

Greşeşte atunci Asociaţia Psihiatrilor din America când citează 
mai mult de trei sute şaizeci de boli mentale, sugerând că în fiecare 
caz există unele tipuri de tulburări psihologice care cer o formă 
specializată de conversaţie utilă numită psihoterapie? Ce facem cu 
tendinţa de a include tot mai multe probleme de comportament ca 
simptome ale tulburărilor psihologice? În cel mai recent manual de 

diagnosticare, asociaţia a înscris încă o sută de tulburări care. 


completează manualul anterior. Este evident că comunitatea 
profesionistă a terapeuţilor şi consilierilor extinde domeniul în care 
serviciile lor unice sunt cerute. 

Dar, în acelaşi timp, cercetători fideli ai psihoterapiei sugerează că 
discuţia plină de semnificație, nu în mod necesar discuţia purtată de 
persoane instruite este utilă. Pentru a ne referi la Strupp încă o dată, 
după ce acesta întreabă dacă instruirea este într-adevăr esenţială 
pentru echiparea cuiva în vederea purtării de conversații utile, el 
trage concluzia că instruirea realizează trei lucruri: (1) promovează 
un sentiment mai înalt al angajamentului etic; (2) îl încurajează pe cel 
instruit să se descurce mai bine cu ostilitatea şi împotrivirea 
pacientului fără a deveni defensiv; şi (3) tinde să sporească anumite 
aptitudini ale terapeutului, cum ar fi empatia şi preocuparea pentru 
bunăstarea altuia. 

Poate fi făcută afirmaţia că instruirea în teoria şi tehnica 
specializată este mai puţin importantă pentru a deveni o persoană 
care ajută cu eficienţă decât învăţarea despre cum să fii conştiincios, 
cum să nu ai o atitudine defensivă şi cum să fii atent cu celălalt. 
Ocupă-te de pacienţi, respectă principiul confidenţialităţii şi 
îngrijeşte-te cu adevărat de ei când sunt răniţi. Dă credit pacienţilor 
tăi, implică-te personal deoarece crezi cu adevărat că starea lor ar 
putea fi mai bună, că merită să te îngrijeşti de ei. Dovezile din 
cercetările psihoterapiei atestă că acest gen de lucruri pot fi 
ingrediente ale conversaţiei vindecătoare. 

Acum schiţa noastră trebuie să se schimbe. 


Cuvinte sensibile 
Implicare plină de atenţie 
Cuvinte sincere 
Durere împărtăşită 


Persoana în suferință Persoana care ajută 
(prinsă într-un conflict) (etică, nedefensivă şi amabilă) 


Un nou model? 


Trag concluzia că am comis o greşeală teribilă. În cea mai mare 
parte a secolului al XX-lea am definit în mod greşit rănile sufleteşti ca 
tulburări psihologice şi am delegat vindecarea lor specialiştilor instruiți. 

Rezultatele pentru Biserică au fost importante. Trei ies în evidenţă. 


1. Nu mai vedem Biserica drept un loc al vindecării rănilor personale. 
Creştinilor obişnuiţi li s-a spus că nu au puterea de a fi de un ajutor 
real pentru problemele mai delicate. Desigur că unele forme de 
pregătire şi gândire sunt importante în echiparea cuiva pentru 
a se ocupa de copiii care fug de acasă, de oamenii de afaceri cu 
tendinţe suicidale, de fetele anorexice şi de bărbaţii dependenţi 
de sex. Dar considerăm că relaţiile, adevărata îndatorire a 
Bisericii, au puţin de-a face cu vindecarea profundă a 
sufletului şi astfel am subestimat puterea pe care a pus-o 
Dumnezeu în familia Lui. Comunitatea ar putea însemna mult 
mai mult decât înseamnă adesea. 


2. Lucrarea de ucenicie a fost definită greşit ca însemnând mai puțin şi 
fiind diferită de psihoterapie şi consiliere. Poate că nu e aşa. Poate 
că ucenicia, definită corect ca îngrijirea sufletului, este 
realitatea şi psihoterapia este imitaţia. Poate că soţii şi soțiile ar 
trebui să se ucenicizeze unii pe alţii; poate că părinţii ar trebui 
să-şi ucenicizeze copiii, şi prietenii ar trebui să-şi ucenicizeze 
prietenii. Probabil că ei pot face aceasta şi poate că ucenicia 
(sau păstorirea) a fost concepută să realizeze ceea ce, credem 
noi, doar terapeuţii pot aborda. 


3. Se crede că instruirea profesionistă este mai importantă în dezvoltarea 
„abilității“ de a conversa eficient decât lucrarea de sfințire a Duhului. 
Dacă îngrijirea de sufletul cuiva presupune turnarea a ceva 
bun dintr-o persoană în alta, dacă eliberarea a ce e bun este 
mai importantă pentru vindecare decât pretenţia de a săvârşi 
ce e drept sau de a repara ce e stricat, atunci persoana care 
ajută trebuie să aibă ceva bun de oferit. Abilitatea cu care 
dăruim contează, dar nu atât de mult ca faptul de a avea ceva 
de oferit. Un doctor înzestrat dar fără medicamente nu este de 
mare ajutor. Doar Dumnezeu poate asigura medicamentul 
necesar pentru vindecarea sufletului unei persoane. 


Dependenţa noastră consolidată şi mereu crescândă de experţi 
profesionişti care să ne ajute în problemele noastre este un motiv 
important al crizei datorată lipsei de purtare de grijă în comunitatea 
creştină. Rezultatul acestei dependențe a fost să cerem mai puţin 
comunităţii decât poate ea oferi, să ne mulţumim atunci când bugetul 

bisericii este realizat, când se dau rapoarte despre convertiri, când 
tensiunile nu deranjează prea mult activităţile bisericii. Incă nu am 
explorat posibilităţile a ceea ce aş putea însemna eu pentru tine şi a 
ceea ce ai putea însemna tu pentru mine. Fără să ne dăra seama, i-am 
încurajat pe părinţi să se simtă nepotriviţi pentru a se ocupa de 
adolescenţii lor descurajaţi ori cu rezultate şcolare sub aşteptări, sau 
care sunt dependenţi de droguri, când de fapt am putea să-i ajutăm 
să întrevadă ce ar putea deveni copiii lor, ce s-ar putea întâmpla dacă 
puterea lui Cristos din părinţi obişnuiţi, fără o instruire deosebită, s-ar 
revărsa în copiii lor. Ne-am mulţumit cu relaţii plăcute şi comode 
când am putea să ne bucurăm de relaţii puternice. Soții şi soțiile se 
înţeleg bine atunci când pot să atingă sufletul celuilalt. Prietenii sunt 
mulţumiţi să petreacă seri amuzante împreună (şi fie ca numărul 
serilor de distracţie bune, demodate, „nu prea tari“ să crească) în 
vreme ce ei ar putea cunoaşte bucuria de a se întâlni unul cu celălalt 
aşa cum nu au făcut-o până acum. 

Comunitatea lui Dumnezeu poate să-şi reia funcţia importantă în 


+ Există un loc pentru consilierea profesionistă? Dacă da, care 
este acesta? 

e Cum pot fi organizate comunităţile creştine pentru a elibera 
potenţialul de vindecare al membrilor săi? Ar trebui prezbiterii 
să consilieze? Dar pastorii? 

e Ar trebui să instruim consilieri laici? 

+ Ce pregătire trebuie să aibă creştinii pentru a se conecta 
interpersonal într-un mod plin de putere şi transformator? 

e Există diferite niveluri de conectare interpersonală? 

+ Care sunt limitările a ceea ce poate face conectarea inter- 
personală? Când este potrivit să recomandăm cuiva un 
consilier profesionist? 


În Anexa B răspund pe scurt la unele din aceste chestiuni. Ar fi 
nevoie de o altă carte pentru a ne ocupa satisfăcător de toate 
problemele importante ridicate aici, dar, cel puţin, unele indicii ale 
gândirii mele cu privire la ele ar putea fi potrivite. 

Câteva precizări pentru consilierii 
profesionişti şi liderii bisericeşti 


Întrebarea întâi: Consilieri? Pastori? Prieteni? De cine avem nevoie? 
Există un loc pentru consilierea profesionistă? Dacă da, care este acesta? 

Chestiunile problematice care sunt cel mai bine înţelese prin 
cercetare empirică sunt abordate cel mai bine de profesionişti 
calificaţi. Pretenţia unui astfel de specialist de a face muncă de 
expertiză se bazează pe un studiu atent al cercetărilor relevante, o 
bună stăpânire a concluziilor şi implicaţiilor acestor studii prin 
instruire formală şi practică susţinută, supervizare în abordarea 
preocupărilor prezente şi autorizaţii acordate de un organ adecvat de 
certificare al tehnicii şi competenţei procedurale în tratarea anumitor 
categorii de probleme. 

Chestiunile problematice cercetate pe cale empirică nu reflectă în 
principal luptele sufletului. Ele caută mai degrabă tiparele relativ 
predictibile în termenii cauzalităţii, naturii şi rezultatelor. Ele ar 
trebui, prin urmare, tratate de oameni instruiți care sunt familiarizați 
cu aceste noţiuni şi pricepuţi în aplicarea a ceea ce cunosc. 

Aceste chestiuni problematice de natură personală se înscriu, în 
termeni generali, sub incidenţa a patru categorii: 


1. Acelea care sunt cauzate sau agravate semnificativ de factori organici 
şi/sau pot fi uşurate semnificativ prin intervenție la nivel 
fiziologic/chimic. Această categorie include psihoze, tulburări 
emoţionale grave (în special reacţiile bipolare şi depresia 
clinică), tulburări obsesiv-compulsive (deşi nu s-a dovedit că ar 

avea o cauză neurologică sau chimică, ele uneori pot fi 
ameliorate eficient prin medicaţie), tulburări de atenţie 
deficitară /hiperactivitate şi unele situaţii de disfuncţionalităţi 
de natură sexuală (de exemplu, impotenţă, incapacitate 
orgasmică, ejaculare precoce). 


2. Acelea care reflectă în mare măsură procese de învățare şi condiţionare 
neutre din punct de vedere moral. Aş include aici multe probleme 
educaţionale (învăţarea greoaie, abilităţi de lectură slabe şi aşa 
mai departe) şi tulburări de comportament (în special la copii), 
cât şi anumite tulburări de anxietate (fobii, atacuri de panică). 


3. Acelea care constituie o ameninţare importantă pentru bunăstarea 
personală sau pentru ordinea socială. Impulsurile suicidale şi 
comportamentele antisociale sunt cele două exemple evidente. 


4. Acelea care dau dovada unei ignoranțe de procedură sau lipsei unei 
înțelegeri adecvate. Aspecte cum ar fi principiile de comunicare 
maritală şi tratarea răzvrătirii la vârsta adolescenţei ar putea fi 
abordate eficient de experţi cu experienţă bogată în probleme 
de familie. De asemenea, îndrumarea vocaţională se înca- 
drează în această categorie. 


Aceste patru categorii reflectă dificultăţi ale funcţiilor fizice, de 
învăţare sau tehnice. Diagnosticul şi tratamentul de specialitate sunt 
potrivite şi adesea folositoare. 

Să ne îndreptăm totuşi atenţia la gama largă de probleme care nu 
se încadrează cu uşurinţă în niciuna din cele patru categorii: 


e Cele mai multe tulburări de personalitate (narcisiste, de 
interfaţă, tulburări de identitate disociative); 


* Probleme moderate de dispoziţie sufletească (depresie uşoară 
până la medie) şi disperare existenţială (adesea confundată cu 
depresia gravă); 


* Dificultăţi relaţionale (incapacitatea de a se apropia de alţii, 
cele mai multe tensiuni maritale, stiluri de relaţionare care 
produc înstrăinarea, controlul mâniei/impulsurilor); 


° O mulţime de probleme obişnuite cum ar fi nesiguranța, neho- 
tărârea, superficialitatea (negarea), resentimentul, îngrijorarea, 
multe lupte sexuale (incluzând perversiunile şi adicţiile). 

Eu sugerez că acestea sunt probleme ale sufletului. Rădăcinile lor 
se alimentează din realitatea deconectării interpersonale, într-un 
răspuns condus de fire la dezamăgirile vieţii. Este greşit să ne gândim 
la aceste probleme ca la dovezi ale unui eu deteriorat din pricina 
experienţelor dureroase. Este mai corect să le vedem ca roadele 
efortului de a face faţă provocărilor vieţii (de a găsi semnificaţie, de a 
experimenta plenitudine, de a ne relaţiona corect, de a depăşi 
întristarea) fără Dumnezeu, fără a ne confrunta onest cu noi înşine şi 
fără a dărui altora. Problema de esenţă este firea pământească. 
Vindecarea este una înfăptuită în duh: o inimă nouă care se încrede 
în Dumnezeu şi perseverează în credinţă, care ne echipează pentru a 
ne reconecta cu Dumnezeu în închinare şi ascultare, cu tot ce este în 
noi şi cu umanitatea altora. 

Aceste probleme nu necesită serviciile unui terapeut specializat; 
ele cer implicarea din partea unei persoane înțelepte, mai mature. Tot 
ce este necesar uneori este prietenia unuia de aceeaşi vârstă sau a 
unui prieten mai în vârstă. Conectarea este soluţia la realitatea 
deconectării relaţionale. 

Întrebarea a doua: Aceste idei despre conectare au implicații cu privire 
la modalitatea în care consilierii/terapeuții profesionişti ar trebui să-şi 
practice meseria? 

Categoric. Amintiţi-vă că am identificat două tipuri de probleme: 
acelea care necesită serviciile unui profesionist instruit din punct de 
vedere tehnic (psihoze, tulburări de atenţie etc.) şi acelea care reprezintă 
luptele sufletului. Concepţia mea cu privire la conectare prezintă relevanță 
pentru activitatea profesioniştilor competenţi, deoarece ei tratează 
tulburări ce pot fi studiate empiric, adică primul tip de probleme, dar nu 
ar trebui să înlocuiască niciodată calificarea profesională. 

Însă, când problema cazului în discuţie rezultă din luptele 
sufletului, eu cred că o înţelegere deplină a conectării, deconectării şi 
reconectării interpersonale (care să ţină cont de antropologia biblică, 
de implicaţiile teologiei trinitariene şi ale binecuvântărilor Noului 
Legământ) ar trebui să asigure cadrul pentru orice încercare de 
ajutorare. Eu sunt încă implicat în instruirea, supervizarea şi, 
ocazional, în practicarea terapiei de specialitate, dar tot ce fac în acest 
domeniu este o implicaţie naturală a teologiei sufletului exprimată în 
această carte. 

Întrebarea a treia: Consideraţi că nu e nevoie de consilierii de profesie 
pentru a rezolva problemele persoanelor care rezultă din luptele sufletului? 

În mod teoretic, da. Dar, de asemenea, recunosc că foarte puţini 
creştini apreciază îndestul posibilităţile de vindecare profundă pe 
care le are prietenia şi păstorirea pentru a se gândi serios la ce ar 
putea necesita acestea. In cultura noastră, arareori avem conversații 
importante despre chestiuni delicate din viaţa noastră cu cineva care 
ne ascultă şi ne înţelege în afara biroului de consiliere. 

Atâta timp cât resursele comunităţii rămân nedezvoltate, 
consilierii de profesie vor ocupa un loc legitim. Eu susţin că ceea ce 
fac consilierii buni seamănă mai mult cu ceea ce fac prietenii 
„adevăraţi, pastorii înţelepţi şi îndrumătorii spirituali experimentați 
decât cu ceea ce presupunem noi că poate să facă o persoană 
calificată. Calificările pentru a consilia cu eficienţă au mai mult de-a 
face cu înţelepciunea şi caracterul decât cu instruirea şi cu titlurile 
academice. Înţelepciunea şi caracterul trebuie să se formeze în 
comunităţile creştine. Când aceasta nu se realizează, ne îndreptăm 
spre instituţiile de educaţie pentru a ne asigura persoane instruite, cu 
titluri academice, care să ne vină în ajutor. lar când aceşti oameni sunt 
eficienţi, eficienţa lor are mai mult de-a face cu înţelepciunea şi 
caracterul lor decât cu cunoştinţele şi procedeele tehnice. 

Întrebarea a patra: Ce ar trebui atunci să Ă facă Biserica? 

Să se centreze pe conectarea veritabilă a sufletelor. Să se focalizeze 
pe ceea ce înseamnă să fim administratori ai harului, însoţiţi de un duh 
de înţelepciune. Să formeze prieteni, pastori şi îndrumători spirituali. 

Observaţi că am vorbit mai mult despre comunități decât despre 
biserici. În cultura occidentală, cuvântul biserică înseamnă rar ce am 
înţeles eu prin comunitate. Cel mai adesea, biserica înseamnă o 
organizaţie cu scopuri numerice şi financiare care au puţin de-a face 
cu construirea unei adevărate comunităţi. Pentru a avea succes, 
bisericile tind să ceară cooperare mai mult decât conectare 
interpersonală. 

Pentru mine, o comunitate vindecătoare e un grup de oameni care 
plasează conectarea interpersonală în centrul scopului şi al pasiunii lor 
- nu evanghelizarea, nu învăţătura, nu predicarea, nu misiunea, nu 
muzica, nu activitatea socială, nu creşterea numerică — ci conectarea: 
conectarea cu Dumnezeu (închinarea), cu alţii (slujirea în dragoste), 
şi cu noi înşine (integritatea personală). Orice altceva este fie o cale 
spre conectare, fie o consecinţă a ei. Dragostea faţă de Dumnezeu şi 
faţă de semeni stă în centrul intenţiei lui Dumnezeu pentru noi 
oamenii. 

Când conectarea e chiar inima comunităţii, prioritatea va fi 
acordată problemelor comunităţii: 


* Ce înseamnă prietenia? 
e Ce înseamnă să-i păstoreşti pe alţii, să fii un lider? 


° Lace se referă îndrumarea spirituală şi cine poate s-o facă? 


O comunitate sănătoasă se bazează pe prietenie, pe oameni care 
sunt dedicați artei purtării de grijă, o artă pe care doar Evanghelia o 
poate face posibilă în forma ei cea mai fecundă. Se bazează pe 
păstorire, pe oameni dedicați artei mentorării sau a insuflării unei 
nădejdi. Pastorii sunt prieteni mai în vârstă a căror experienţă le 
permite să ofere speranţa că, orice s-ar întâmpla, poate fi depăşit cu 
bine. 

Comunitățile sănătoase includ, de asemenea, şi îndrumare 
spirituală, arta de a discerne cele mai tainice unghere ale sufletului cu 
sensibilitate la ceea ce face Duhul, însoţită de oferirea prezenţei 
noastre unul celuilalt. Îndrumătorii spirituali trebuie să aibă în vedere 
principiile biblice care să îi ghideze în înţelegea propriilor persoane şi 
a altora. Ei trebuie să se cufunde în teologia spirituală (acolo unde 
adevărul are un impact transformator asupra vieţii). Adesea ei vor 
creşte prin implicarea împreună cu propriul lor duhovnic spiritual. Ei 
vor fi cititori avizi ai autorilor clasici spirituali şi de literatură bună, 
vor reflecta asupra lecţiilor din viaţă şi asupra artelor. Vor învăţa să 
recunoască şi să distrugă pasiunile rele şi planurile firii în timp ce se 
vor agăța de o viziune a ceea ce ar putea fi declanşat şi eliberat în 
viaţa altuia. 

Când se vor ridica probleme de viaţă de natură fiziologică sau de 
trăire practică, o comunitate sănătoasă îi va îndruma cu dragă inimă 
pe oameni la experţii profesionişti pentru a primi ajutor. Dar 
comunitatea se va îngriji de sufletele oamenilor ei prin prieteni, 
pastori şi îndrumători spirituali. 

CAPITOLUL 2 


1. James Houston, The Transforming Friendship, Oxtord, Lion Publishers, 
1989, pag. 5. 

2. Deoarece redau doar două fragmente de propoziţii din ceea ce s-ar 
putea spune, nu doresc să se înţeleagă faptul că eu cred că acestea sunt 
suficiente. Fiecare propoziţie trebuie să fie citită ca înglobând o posibilă 
discuţie de durată, poate de câteva luni. 

3. Sunt situaţii în care răul a fost destul de ofensator la adresa planurilor 
lui Dumnezeu, aşa încât s-a impus disciplina extremă a pedepsirii cu moartea. 
Citiţi în acest sens istoria lui Anania şi a Safirei relatată în capitolul 5 al cărţii 
Faptele Apostolilor. Dar chiar şi în acest caz, presupunând că aceştia doi erau 
credincioşi, răul a fost demascat într-un mod care a descoperit natura lor 
bună, deoarece au ajuns în rai. Chiar Lot, un om neprihănit, a fost scăpat de 
chinul pe care l-a simţit trăind în mijlocul mizeriei morale din Sodoma. Vezi 
2 Petru 2:7. 


CAPITOLUL 3 


1. Henri Nouwen, The Inner Voice of Love: A Journey Through Anguish to 
Freedom, New York, Doubleday, 1996, xiii, xiv. 

2. Nouwen, xii, Xiv, XV. 

3. Nouwen, xiv. 

4. Henri Nouwen, Our Greatest Gift, New York, HarperCollins, 1994, 
pag. 114. 


CAPITOLUL 4 


1. Hans Urs von Balthasar, Prayer, San Francisco, Ignatius Press, 1955, pag. 61. 
2. Ibid., pag. 60. 

La EDITURA IMAGO DEI a apărut: 


ADN-ul relațiilor, de Sil] tisa 


Dr. Gary Smalley ne învaţă principiile 
de bază ale funcţionării relaţiilor. Aceste 
principii au la bază mai mulţi ani de 
cercetări în domeniul relaţiilor, cercetări 
ce prezintă rezultate uimitoare: o rată 
de succes de peste 90% în rezolvarea 
conflictelor şi o creştere de 72% în ce 
priveşte satisfacția în relaţii. 


Tot ce avem nevoie să ştim despre 
relaţii se află încifrat în codul ADN. 
Codul ADN-ului relaţional este format 
din trei lanţuri foarte simple, dar 


totodată profunde: SMITE 
° Ai fost creat pentru relaţii. zice 
* Ai fost creat cu capacitatea de a alege. 
e Ai fost creat să-ţi asumi responsabilitatea pentru propria persoană. 


Chiar dacă par foarte simple, înţelegerea acestor principii îţi poate 
revoluţiona viaţa şi relaţiile. Aceasta este tema cărţii de faţă: cum să 
aplici aceste trei concepte profunde la problemele relaţionale cu care 
te confrunţi chiar acum. 


Ceea ce este fascinant e că putem dezlega secretele acestui cod ADN 
şi astfel putem descoperi soluţiile la problemele noastre relaţionale. 


„ADN-ul relaţiilor este cu siguranţă o lucrare definitorie — catalizatorul 
unei revoluţii relaţionale care va atinge milioane de oameni.“ 
— LES ŞI LESLIE PARROTT 


Puteţi comanda cartea pe site-ul nostru: 


www.imagodei.ro 
sau scriindu-ne la adresa de email: office Gimagodei.ro 

CAPITOLUL 5 
1. R. C. Sproul, The Mystery of the Holy Spirit, Wheaton, IL, Tyndale, 1990, 
pag. 90. 
CAPITOLUL 6 


1. În acest capitol introduc ideea creării unei viziuni pentru altcineva. 


Despre cum poate arăta o viziune şi cum putem dezvolta o înţelegere a . 


gândurilor pe care le are Dumnezeu pentru o altă persoană fără a împieta 
unicitatea persoanei sau fără a ne impune preferinţele vom discuta într-un 
capitol ulterior. 

2. Acest incident este relatat într-o carte minunată semnată de Rachel 
Naomi Remen, Kitchen Table Wisdom: Stories That Heal, New York, Riverhead 
Books, 1996, pag. 63-65. 


CAPITOLUL 7 


1. În loan 17:25-26, Isus Îi spune Tatălui că scopul principal al venirii Lui 
în lume a fost să-L descopere lumii pe Tatăl. 


CAPITOLUL 8 


1. Jonathan Edwards, The Religious Affections, Edinburgh, The Banner of 
Truth Trust, retipărită în 1986, pag. 27. 

2. John Owen, Sin and Temptation, Portland, OR, Multnomah Press, 1983, 
pag. 156. 

3. Carl Henry, God, Revelation and Authority, vol. 4, Waco, TX, Word Books, 
1979, pag. 501, 502, (Dumnezeu Revelaţie şi Autoritate, vol. 4, Editura Cartea 
Creştină, Oradea, 1999). 


CAPITOLUL 12 


1. Isus se referea la spaţiul găunos din chiar centrul sufletelor noastre care 
este umplut cu apa Lui vie (loan 7:37-38). Acesta este sensul original al locului 
la care se referă textul prin cuvintele din el. Pavel a folosit aceleaşi cuvinte 
pentru a vorbi celor din Filipi despre oamenii al căror dumnezeu era stomacul 
lor (Fil. 3:19). Ideea pare a fi că, dacă nu ne umplem interiorul nostru cel mai 
profund cu dragostea lui Cristos, el va ajunge o goliciune, o dorinţă care cere 
cu insistenţă să fie umplută cu ceva. 

CAPITOLUL 15 


1. Fiecare din aceste activităţi este, de fapt, un medicament puternic, dar 
noi am ajuns să ne gândim la ele ca suplimente spirituale. 


CAPITOLUL 16 


1. Cu douăzeci de ani în urmă am descoperit că domnul Erb era director 
la o şcoală primară situată la câţiva kilometri de cea pe care am frecventat-o 
eu. Fără să anunţ în prealabil, m-am oprit şi i-am dat un exemplar din prima 
mea carte. 


CAPITOLUL 17 


1. Peter Kreeft, Love Is Stronger Than Death, San Francisco, CA, Ignatius 
Press, 1992, pag. 114. 


ANEXA A 


1. Hans Strupp, „The Tripartite Model and the Consumer Reports Study“, 
American Psychologist, octombrie 1966, pag. 1017. 

2. „Mental Health: Does Therapy Help?“, Consumer Reports, noiembrie 
1995, pag. 734-739. 

3. Strupp, pag. 1017. 

4. Strupp, pag. 1022. 

5. Struup, pag. 1017. 

6. Steven Hallon, „The Efficacy and Effectiveness of Psychotherapy 
Relative to Medications,“ American Psychologist, octombrie 1966, pag. 1025. 

